
CarwyD cynwysiad y llyfr hwn yn benaf yn mysg ysgrifau 
annghyhoeddedig y Bardd; ac yr oedd y gweddill wedi eu 
tori ganddo o newyddiadur neu rhyw _ gylchgrawn 
darfodedig cyffelyb. Y mae yn hysbys mai un 0’i hoff 
fwriadau yn ystod ei flynyddau diweddaf ydoedd dwyn 
allan argraffiad unffurf a hardd 0’i holl lyfrau cyhoeddedig 
eisoes, san chwanegu atynt y Caneuon, &c., a geir yn y llyfr 
hwn. Aethai mor bell ymlaen gyda’r cynllun a hysbysu 
maint a phris y ddwy gyfrol; a gresyn na chawsai fyw i 
gyflawni ei fwriad, canys prin y mae meddyliau yr un o 
Feirdd Cymru yn teilyngu gwisg harddach nag eiddo 
awdwr Myfanwy, Alun Mabon, a’r rhiangerdd (hafal i’r un 
ohonynt) a welir yn y llyfr hwn—Owen Tudor a Chatrin o 
F franc. Pa fodd bynag, daeth cystudd trwm, ac yna 
angau, ar draws llwybr ei ddymuniadau; a disgynodd y 
gwaith o drefnu ei lawysgrifau i’r wasg ar un o’i edmygwyr 
gwresocaf, i serch yr hwn at y Bardd a’i Waith y dylid 
priodoli y penodiad yn hytrach na’i gymhwysderau ef i’r 
swydd a’i fedr i’w chyflenwi. - 

Buom mewn cryn botrusder yn nghylch enw neu deitl y 
llyfr. Cynygiai amryw enwau eu gwasanaeth ini, megys 
Oriaw’r Hydref, Caneuon y Cyfnos, Oriawr Cyj{nos, Ffarwel 
Ceiriog, Caniadau Min y Nos, ac amryw eraill na waeth 
heb eu nodi. Dewiswyd Oriau Olaf gan wybod mor hoff 
oedd Crrriog ei hun o’r gair Oriau, canys y mae wedi el 
ddefnyddio yn enwau pedwar 0’i saith llyfr, sef, Oriau’r 
Hwyr, Oriaw’r Bore, Orrau Hraill, ac Oriawr Haf. 

Ni ddilynasom unrhyw gynllun parth trefn a Ieoliad 
olynol y gwahanol ddarnau, ond yn unig, hyd yr oedd yn 
ddichonadwy, dodi y cynyrchion o’r un nodwedd gyda’u 
gilydd. Bwriadem unwaith eu trefnu yn ol yr amser y 
cyfansoddwyd hwynt ; ond cawsom yn fuan fod hyny yn 
anhawdd, gan mai led anfynych y dodai’r bardd y dyddiad 
wrth ei waith. Fe welir yma ddau ddernyn heb eu 

gorphen, sef Cywydd y Gwenyn a’r Gini Ferch y Tylwyth 
Teg : dodwyd y rhai hyni mewn am fod y rhanau gorphen- 
edig ohonynt yn dwyn 61 llaw eu hawdwr celfydd, ac fel 
caffo’r darllenydd rhyw syniad o’i ddull yn cyfansoddi. 

Hyderwn na ddarfu ini trwy amryfusedd ddodi dim yn y 
llyfr y perthynai hawlysgrif ynddo i eraill. Arfer y 
Bardd yn ystod y pymtheng mlynedd diweddaf ydoedd 
cadw copi 0’i holl ganeuon, ond ni nodai bob amser i bwy 
y danfonid hwynt. 

Wrth gyfeirio at ‘‘Catrin Tudor” yn Mywgraffiad 
John Cetriog Hughes, dywedasom flwyddyn yn ol :— 
‘“‘Hyderwn fod yn mysg ysgrifau annghyhoeddedig y bardd 
luaws o gyfansoddiadau o gyffelyb deilyngdod i’r rhian- 
gerdd uchod, ac os felly y mae gwledd yn aros y darllenydd 
Cymreig na ddodwyd ei melusach ger ei fron er’s llawer 
blwyddyn.”’ Wele yr arlwy hono a’r darllenydd Cymreig 
bellach ar gyfer eu gilydd; ond y mae yn chwith ac yn 
ofidus meddwl mai hon ydyw y wledd lenyddol ddiweddaf 
a gawn gan ein prif-fardd caneuol cenedlaethol. 


LLYFRBRYF. 
Liverroor, Awst, 1888. 


YR AIL ARGRAFFIAD. 


Feu y gellir casglu oddiwrth y Rhagymadrodd uchod, y 
diweddar Isaac Foulkes (Liyfrbryf) gyhoeddodd yr argraff- 
iad cyntaf. Ymbhen peth amser wedi ei farwolaeth, 
prynasom yr hawlfraint, ac yr ydym o’r herwydd yn 
medru dwyn allan holl weithiau Ceiriog o’r Swyddfa hon 
yn Wyth Llyfr, Swllt yr un. Yn ychwanegol at hyn, 
cyhoeddir yr oll mewn tair cyfrol—y drydedd gyfrol yn 
cynwys ‘“‘ John Ceiriog Hughes: Ei Fywyd, Ei Athrylith, 
a1 Waith,” gan Llyfrbryf{—wedi eu rhwymo mewn llian 
hardd, 7/6, neu haner rhwym, ymylau marbl, 10/6. 


HUGHES A’I FAB. 
Gwrecsam, 1911. 

SYR OWEN TUDOR A _ CHATRIN O 
FFRAINC.* 


(RHIANGERDD fuddugol yn Histeddfod Bangor, 1874). 


FLCDEUOG wlad y traserch mawr, 
Gwlad deg y llwyni gwyrddion ; 
Y fro lle chwery heulog wawr 
Trwy ganol ei chysgodion : 
A feiddiaf fi, ar ol goroesi 
Fy nghalon ifanc, eto’th groesi ! 


*Syr Owen Tudor—Owen Meredydd ap Tudor oedd ei 
gyflawn enw. Nis gwyddom i sicrwydd y flwyddyn ci 
ganed, ond priododd yn 1428, a chladdwyd ef yn Hereford 
yn 1461. Pan briododd ef Catherine o Ffrainc, brenhines 
waddolog Harri V., ceisiwyd taflu pob dirmyg ar ei achau ; 
ond yr oedd hyny yn beth digon naturiol, ac y mae y 
sawl sydd yn cofio heddyw am briodas Tywysog Albert a 
Victoria wedi gweled yr un peth. Mae hyd yn nod Rapin, 
yn mhen blynyddoedd wedi marw Tudor, yn anmheu a 
oedd gwaed brenhinol ganddo ai peidio, ac yn sylwi fod 
rhai yn dweyd mai mab i ryw ddarllawydd cyffredin 
ydoedd, tebyg i’r ‘‘ Wapping Butcher.” Ni wyddai yr 
haneswyr anmheus hyn fod nai Owen Tudor, sef y Brenin 
Harri VII., wedi penodi Abad Llanegwest, Dr. Owen Pool, 
Canon Hereford, ac eraill, i olrhain achau ei daid. Mae y 
pren achau a dynwyd allan gan y ddirprwyaeth hono i'w 
weled yn Wynne’s History of Wales, ac yn y Cambro 
Briton am Orphenaf, 1820. Nis gwyddis i sicrwydd pa 
fodd y cyfododd Syr Owen ei hun i sylw a ffafr y ee 

A feiddiaf fi fyn’d yn fy ol 
I boethder y cyhydedd, 
Lle mae doethineb dyn yn ffol, 
A cholli ewsg yn rhinwedd ? 
Tr wlad lle mae’r angherddol galon 
Yn tori ’i syched mewn ffrydiau poethion ! 


Y wlad mae gormod gwres yn iach 
Tw merched ac i’w meibion, 
Y wlad mae awel glaiar fach 
Yn lladd ei holl drigolion : 
Gwlad yr Efa-on a’r coed afalau, 
Y seirph afrifed a’r temtasiynau ! 


I barc* hen Gastell Windsor 
Dau wr ar lyg y dydd, 


brenhinol. Myn rhai mai cyfreithiwr oedd i ddechreu yn 
Llundain, ac iddo wedi hyny gymeryd swyddogaeth yn y 
fyddin. Dywed eraill mai gwr boneddig ydoedd, yn byw 
ar fywiolaeth o dair mil o bunau y flwyddyn. Desgrifir 
ef, modd bynag, gan bawb fel dyn hardd annghyffredin, ~ 
a chanddo ffraethineb, synwyr, a dewrder i wneud ei hun 
yn dra derbyniol yn Nghastell Windsor. Y mae y chwedl 
blentynaidd hono, sef fod Owen Tudor wedi llithro wrth 
ddawnsio nes syrthio ar lin Catrin, &c., yn rhy wrthun i 
deilyngu sylw. Nid priodas annoeth mewn un modd 
wnaeth Catrin, oherwydd ni bu neb fyw yn hapusach 
gyda’u gilydd, a bendithiwyd hwynt yn ystod eu bywyd 
byr 4 thri mab ac un ferch. Nid dyma’r lle y disgwylia’r 
darllenydd hanes Syr Owen a Chatrin o Ffraine, ac ni 
ddisgwylir i ni fyned trwy benodau dyddorol o hanesydd- 
iaeth i ddangos y fath fendith i Gymru, y fath fendith ar 
deuluoedd York a Lancaster a’r byd, ydoedd terfyn y 
garwriaeth a goffeir yn y Rhiangerdd hon. 


*Yn ol y tirfesurydd Norden, yn amser y Frenhines 
Elisabeth, yr oedd amgylchedd Pare mawr Windsor yn 
56 o filltiroedd, a’r pare bychan (mewnol) yn bedair- 
milltir-ar-ddeg. 


RHIANGERDD. 


Gan farchog heibio’r porthor, 

A aent i hela hydd : 
Dau d’wysog oeddynt, yn ol yr hanes, 
A’r ddau mewn cariad 4’r un frenhines ! 


Er edrych fel cyfeillion, 
Bu’r ddau yn ddigon dall, 
Trwy gelu eu hamcanion, 
I dwyllo naill y Ilall : 
Bob un ai fwa yn mharc y brenin, 
A’r ddau a dwy-saeth ar ei linyn. 


Mae hydd yn codi yma, 
Ac hydd yn codi draw, 
Carlama un i’r ddehau, 
A’r llall i’r aswy law : 
Aeth un tywysog oherwydd hyny 
I lawr y llechwedd ; a’r llall i fyny. 


Diflanant mewn munudyn 
O olwg naill y Ilall ; 
Mae ’n debyg na bu gwed’yn 
Fyth ddau mor gyfrwys-gall,— 
Yn ol ir Castell hyd ffyrdd gwahanol 
Hwy ant i hela ’r “ ewig freiniol.” 


Annhegwch a chymhendod 
A fyddai beio ’r un, 
Pa beth yw hela hyddod, 
Yn ngolwg pwyllog ddyn, 
Tra mae brenhines wen i’w henill ? 
‘““Chware plantos yn y pistyll.” 


Yr hyddes fach a’r ewig, 
Gorweddwch gyda’r hydd ; 

Ac adar glan y goedwig, 

Cewch heddyw ’r pare yn rhydd : 
Beth yw eich dala, betheuach dylion, 
A naw mil o geirw—yn ymyl y Goron ! 


Yn awr neu fyth am redeg 
I dwr brenhinol barch ; 
Nid hon yw ’r unig adeg 
Bu “ teyrnas ar y march,” 
Glan iach eirwir galon ich arwain, 
Carwch, priodwch Frenhines Prydain ! 


Mewn ’stafell yn gwynebu ’r ardd, 
A’i mil rhodfeydd graianog hardd, 
Trwy flodau, glasdir, coed a phrysg, 
A llynoedd gloewon arianaidd bysg, 
EHistedda Catrin; ei phen a gwyd 
Oddiar arian-fwrdd* ei boreu-fwyd, 
A gwel y T’wysog John} yn troi 

(Yn nghynt na Ffrencyn pan yn ceisio ffoi) 
Ei geffyl anferth dan gwmwl chwys 
I fyny dirgel ffordd y Ilys ; 

A draw yn y pellder, yn gyru ’n ffol, 
Y T’wysog Erict ar ei ol. 


Yn synu gweled dirfawr frys 
Y tywysogion i dd’od i’r Ilys, 
Catrin aeth allan ir parc islaw, 
A’r T’wysog Harri§ yn ei llaw : 


*Y mae arian-fyrddau nodedig yn Nghastell Windsor. 

+O Furgundi. tO Ddenmarc. 

§$ Yr oedd mab Catrin Tudor, y Tywysog Harri, y pryd 
hyn yn fachgen bychan pedair oed. Efe, pan dyfodd i 
fyny, ydoedd Harri VI. Yr oedd gan ei dad, Harri V., 
ragfarn ddirfawr yn erbyn i’w fab gael ei eni yn Nghastell 


RHIANGERDD. 5) 


Lle crawciai ’r corfrain eu newynllyd nad 
O frigau ban y goedwig wlad. 

Yn mlaen, yn mlaen, ai y mab a’r fam, 
Hyd y graian-lwybrau, o gam i gam: 
Y plentyn ifanc, fel pawb 0’i oed, 

Yn taflu ceryg i frigau ’r coed, 

Gan fawr fwynhau ei hyfryd hynt, 

A’i wallt melynaur yn y gwynt; 

A chyda’i fantell satyn ferth, 

Yn ymlid gléyn byw i berth. 


Tra’i fam yn drist gan ofni fod 
Lluoedd y Dauphin* eto ’n dod, 


Windsor, a chredai, os yno genid ef, y byddai rhyw ddrwg 
disymwth yn ei aros. Yn nghelfyddyd ddu yr oes hono 
yr oedd planedau ofnadwy ac ysgeler yn rhybuddio y 
brenhinoedd rhag i neb o’u plant gael gweled dydd yn 
Windsor. Cafodd Catrin, o ganlyniad, orchymynion 
pendant cyn geni ei phlentyn i gadw yn mhell o’r Castell. 
Ond am ryw reswm nas gwyddis, wnai Catrin ddim 
gwrando, ac o fewn y muriau gwaharddedig y rhoed 
genedigaeth i’r bachgen. Ffromodd ei dad yn ddirfawr 
pan glywodd y newydd, a dywedir iddo ddweyd y penill 
difyfyr canlynol :— 
““T, Henry, born at Monmouth, 
Shall small time reign and much get; ~ 
But Henry of Windsor shall reign long and lose all, 
But as God will, so be it.” 

Ac felly y bu hi gyda’rddau. Bu farw ef yn mhen ychydig 
fisoedd ar ol geni ei fab, ac wedi’r gladdedigaeth cawn 
Gatrin yn Nghastell Windsor yn lliniaru galar ei gweddw- 
dod trwy fagu ei baban. Yr oedd gan y frenhines hoffder 
annghyffredin at yr hen gastell; ac o bob man yn Lloegr 
a Ffrainc, ynddo ef y carai aros a gwneud ei chartref. 


*Dauphin ydoedd y teitl a roddid i feibion hynaf 
brenhinoedd Ffraine, fel y gelwir etifeddion coron Prydain 
yn Dywysogion Cymru. Ar yr amod o fod i etifeddion 
coronog Ffraine, 0 oes i oes, ddefnyddio y teitl a gwisgo 
pais-arfau, a dwyn enw Talaeth Dauphine, y darfu 

Neu fod y deigres Joan* o Arc 
Wedi dewino ’i hun i'r parc. 


Oddiar ei farch daeth John i lawr, 

Ac er fod ei frys a’1 ffrwst yn fawr, 

Aeth i’w ystafell, fel ieuanc fun, 

I newid ei ddillad a thrwsio ’i hun : 
Gwyddai o’i febyd pa faint o swyn 

I lasdy serch oedd gwisg yn ddwyn. 
’Roedd y “ tri anhepgor,”’ fel d’wed y gan, 
Sef “‘ buchedd, calon, a dwylaw glan,” 
I’w sicrhau yn gyntaf peth, 

Rhag ofn ’r ymgais droi yn feth : 

Ac er na fu ond munud neu ddau 

Yn nhem! Hebe yn ymlanhau, 

Ac yn gwisgo 71 rosyn, teimlodd ei ddraen 
Yn rhwygo 71 galon—’roedd gwr o’i flaen ! 
Gyda’i Mawrhydi, y Frenhines hardd, 
Ymgomiai Eric yn nghwr yr ardd! 


Y mae paradwys fach 
Pan f’och mewn pare neu ddol, 
Yn rhodio gyda’ch bun 
A’ch gelyn ar eich ol; 
Humbert II. gydsynio 4 Phylip o Valois i’r olaf gael y 
wlad. Yroedd Catrin gyda’i gwr cyntaf wedi bod yn aros 
yn lled hir yn y rhyfel oedd rhwng Lloegr a’r Dauphine. 
Yn fuan ar ol i Harri fyned trosodd gwaelodd ei iechyd 
o dan helbulon ac annghysur y rhyfel, a’i neges hi i fyned 
ar ei ol ydoedd cario iddo fwyd, meddyginiaeth, ac ym- 
geledd. Yn rhyfeloedd y Dauphin, o dan glefyd y 
dysentery, y bu Harri farw, Awst 3lain, 1422. 


*Cyhuddai’r Saeson Joan o Arc o fod yn ddewines, ac o 
dan y wagesgus hono y llosgasant hi yn Rouen, yn 1431. 
Yr oedd ei phresenoldeb yn rhyfeloedd Ffraine yn arswyd 
a dychryn i’n milwyr ni, ac yn amser carwriaeth Tudor, 
nid oedd yma enw a gasheid ac a ofnid yn fwy. 


RHIANGERDD. 


Ond hyn sy’n groes i’r graen,— 
Sef gwel’d eich mun 
A’ch gelyn-ddyn 

Yn fraich-yn-fraich o’ch blaen ! 


Bum inau lawer tro, 
Pan o’wn yn llencyn glas, 
Yn cerdded gyda’r nos, 
At oleu yn y plas: 
Ond dyna oedd y ddraen 
Tm mynwes ddofn, 
Rhyw haner ofn 
Bod rhywun o fy mlaen. 


I ti, sydd byth i’w wel’d 
Yn rhodio pare na dol, 
Sy’n edrych trwy y coed 
Gan gadw’th hun ar ol; 
Gwell imi ddweyd yn blaen, 
Fe all fod rhyw 
Frenhines fyw 
Yn d’aros ar y blaen ! 


Mae gwobor gan yr haul 
Tw rhoi i'r cyntaf gwyd ; 
A gwell yw bod mewn pryd, 
Er bod mewn siercyn llwyd : 
Er gwisgo fel y paen, 
Fe welodd John 
Yr enyd hon 
Yr Eric ar y blaen ! 


Ymgom ofnadwy yn meddwl John 
Gymerai le yr enyd hon, 

Gwelai o’i herwydd arwyddocad 
O gwymp dyfodol lawer gwlad ; 


a | 

Gwaedlyd ryfeloedd croes-ym-groes 
Ato’n dygyfor ar hyd ei oes, 

Neu ornest ar unwaith—doed a ddoed, 
A bedd i Eric o dan ei droed ! 


At fin y dwfn bysgodlyn mawr 

Daw dau o gychod heirdd yn awr ; 

I un, llancesau glan y llys 

A’r tywysogion ant ar frys ; 

Mae pedwar bachgen John de Grey, 
A dwy ferch fach y Marchog Bray, 
A phlant brenhinawl amryw wlad, 
Yn eistedd yn y pleser-fad. 

Tra dau fachgenyn yn eu nwyf 

Yn canu’n bér gan dynu rhwyf 

Ar draws y llyn liliog llyfn, 

Tra’r pysg yn chware yn y dyfn. 

Yn dilyn llwybr gwyn y bad 

Mae eleirch dof mewn mawr fwynhad : ; 
Ac ar eu holau bysgod gant 

Yn derbyn bwyd o ddwylaw’r plant. 


Yr ail o’r cychod edy’r lan 

Gyda’r boneddwyr yn y man; 
Gwyr fu yn Agincourt* a Beague, 
Crevant, a Mynwy, ac Aberwig. 

Y mawrion ydynt ; a chyda hwy 
Swyddog o’r llys, glandecach, mwy, 
Ac ie’ngach yn ei wedd a’i bryd, 

Na’i gydfoneddwyr oll yn nghyd. 


*Ymladdwyd brwydrau Agincourt, Hydref 25ain, 1415}; 
Beague, neu frwydr Anjoir, Hydref 25ain, 1421; Crevant, 
Burgundy, Mehefin lleg, 1423; Verneuil, Awst l6eg, 
1424; a Berwick, oddeutu’r un amser. 

Mae gwrid mynyddoedd ar ei foch, 
A’l wisg yn syrgot o felfet coch, 
Wedi ei leinio 4 damasg gwyn, 

Yn c’lymu am ei wasg yn dyn. 

Ar draws ei ysgwydd mae cengl den, 
Ac arni’n fwewl groesig wen : 

Y geiriau arni yw enw ei leng, 

Ac ** Soni soit qui mal y gense,”’ 

Yn hongian tros ei aswy goes, 

Mae cleddyf dyrnwyn ar ddelw croes ; 
Ac ar ei fron, yn loew a chlaer, 
Rosyn arian gyda mesen aur: 
Syr Owren Tupor yw efe, 

Ar ei aswy mae Marian Grey, 

A Cuatrin brydferth ar ei dde— 
Yr ieuanc weddw frenhines wen, 
A choron galar ar ei phen ; 
Uwchben ei chlaerwyn dalcen cu, 
A’i neflas lygad, mae pluen ddu, 
Fel asgeil mwyalch o dan y owlith. 
Gan ddafnau adamwnt yn frith. 


Tecach ei dwylaw na blodau man 

Gwyn lysiau’r llinos mewn dyfroedd glan ; ”’ 
Disglaer ei llygaid fel golwg gwalch, 

A threiddiol gan ostyngeiddrwydd balech— 
Canolbwne serch holl gwmni’r bad 
Brenhines ei moroedd a phen ei gwlad ! 


O71 cylch hi welai lawer craith 

O frwydr Verneuil, mewn dystaw iaith, 
Yn d’wedyd wrthi lle llifodd ffrwd 

O fftyddlon waed teyrngarol brwd, 

I gadw’r orsedd ar ei thraed, 

A’i nofio adref ar for o waed. 

‘““ Syr Owen,” ebai hi, “ pa le 

Mae’m bachgen bach a Lilian Grey ?” 
Atebodd yntau, “ Maent cyn hyn 

Tu draw 7r ynys ar y llyn ;* 

A barnwr wyf y byddai’n well 

Eu dal cyn iddynt rwyfo’n mhell, 
Oherwydd mae y dyfrlin draw 

Tw rwyfo a gofalus law ; 
Gwelaf,” medd Owen, “nad gyda ni 
Ond gyda’ch mab mae’ch calon chwi.” 


Fel cwmwl du tros loew lyn, 

Tros ei gwynebpryd y pryd hyn 

Daeth cysgod tywyll gofid mam, 

A phryder mynwes dyner am 

Ei hanwyl! fab—a deigryn mawr 
Ddisgynai i waered, nid i’r llawr, 

Ond ar ddeheulaw Owen—naturiol wlaw— 
A hi ai gwasgodd oddiar ei law : 

John ac Eric welwant fwy, fwy, 
Gwasgfeydd gwahanol a gawsant hwy. 


Yr amser gwaethaf i fod yn llwfr 
Yw’r adeg hono’ 

Bydd angel Cariad yn cynhyrfu’r dwfr, 
A neb yn suddo ; 

Ond mae’r claf o serch yn awr 

Yn rhoddi llam Vr dyfnder mawr ! 

‘“*Mae’n rhaid,’’ medd Owen, ‘“‘ mai o’r nef 

Mae’ch bachgen, fel y gwlaw, 

Ond‘sut mae’ch calon gydag ef, 
A’ch deigryn ar fy llaw!” 


*Yn nghylch yr hen lynoedd, gwel ‘“‘ Stoughton’s 
History of Windsor,” t.d. 89. 


RHIANGERDD. 1] 


Dechreua’r dagrau dd’od yn awr 

Yn ddafnau trymion, breision, mawr ; 
Beth ydyw’r galon ? gwaed a chnawd 
Sydd gan frenhines fel geneth dlawd ! 
Cariad yw’r concrwr, ac nis gall dyn 
Ond gadael iddo ’i ffordd ei hun! 
Gwnaeth ef i Achilles enwog droi 

Yn ol o’r rhengau yn mrwydr Troy ; 
Gwnaeth darian Pluto yn deisen frau, 
Ac yn gandryll daranfolltau Iau : 
Bwn denu Bacchus oddiwrth ei win, 
Ac yn gwyro Samson ar ei lin ; 

Bun plygu Alexander Fawr 

At draed Roxana, i Iwch y Ilawr ; 
Bu’n gwneud i Cesar mewn ysgorn 
Edrych ar Rufain fel botwm corn. 


Yn ngoleu llygad geneth lan, 

Buw’n gwneud i Iwfryn fyn’d i'r tan, 
A’r dewraf gawr o’r cewri erch 

I ofni cysgod cysgod merch ! 


Tra ar y dwfr mae’r bad 
Yn nofio ’i elfen rydd ; 
Yn canu tros y wlad, 
Ai clychau Windsor sydd ? 
Pa sawl cariad sydd i mi 
Ar fy nhaith, ar fy nhaith, 
Pa sawl cariad,—un, dau, tri, 
Pedwar, pump, chwech, saith. 


Mae imi elyn am 
Fy moddi ar y llyn, 
A dyna’r achos p’am 
’Rwyf eto’n gofyn hyn: 
Pa sawl cariad sydd i mi, &c. 

Mae gelyn yn y TWr, 
A chanddo glamor hir ;* 
Mae gelyn ar y dw’r, 
A gelyn ar y tir: 
Pa sawl cariad sydd i mi, &c. 


Y mae amserau i bob peth, 
Adeg a ffyna, adeg a feth ; 
Adeg i hau, adeg i ladd, 
Ac adeg i garu bun o bob gradd. 
Pan ddisgyn geiriau serch fel grawn, 
Tr dyfnder a’u hegina ’n iawn, 
Nid yn yr hwyr na’r boreu, 
Ond pan fo pleser ar y rudd, 
Ac yn y fynwes ofid cudd, 
Dyna yw ’r amser goreu. 
Caiff heulwen nwyfiant a dagrau llaith, 
Bryd hyn gyfarfod i wneud eu gwaith. 


*Wrth fyned heibio, mae’n taro i’r meddwl fod Scotland 
yn bur isel ei phen a dinerth ei galluoedd yr amser hwn yn 
hanes ein gwlad. Gyrwyd James (wedi hyny James I. 
Ysgotland), yn 1405, pan yn fachgen bach un-ar-ddeg oed, 
i Ffraine i gael ysgol, ac yn erbyn pob cyfraith ac arfer 
wladol—ac yr oedd Lloegr ac Ysgotland mewn heddwceh 
y pryd hyny—cymerwyd y bachgen diniwed yn garcharor 
gan y Saeson. Pan glybu y Brenin Seisnig, Harri IV., 
am ei ddal, ‘“‘ Gwnaethoch o’r goreu,”’ meddai, ‘‘ oherwydd 
dylasai’r Ysgotiaid, os oeddynt am roi addysg iddo, ei 
yru ataf fi, “~herwydd ’rwyf fi yn un campus fel ysgolor 
Ffrengig.” Bu’r bachgen y ddwy flynedd gyntaf yn 
muriau oerion hen Dwr Llundain, ac un mlynedd ar 
bymtheg yn gaeth yn Nghastell Windsor, a phan ryddha- 
wyd ef yn 1424, hawliodd Harri IV. £40,000 am ei addysg, 
ei fwrdd, a’i wely, ac fe dalodd Scotland yr arian bob 
dimai! Oni fuasai hen “gyll Eryri’’ wedi myned i 
Lundain, a mwy nag un Owen Glyndwr wedi codi, yn y 
deunaw mlynedd hyny ! 

Ar ol sychedu, y gronyn yf 
Anianawd bywyd, ac yna tyf 
O eigion craig yn egin cryf ! 


Tyb fympwyol ddibrofiad yw 

Mai mewn lIlawenydd mae serch yn byw ; 
Mae hi yn gyneddf ddwys a dofn 

O barch angherddol a dystaw ofn : 
Pan geir hi gryfaf anadl gwan 

Fydd ei lleferydd, ond gochel pan 

Y clywi lais a thafod hyf, 

*Does yna fawr o gariad cryf. 

Tra ‘i henaid a’i chalon yn losgi ’nghyd, 
Fel xaynydd llosg yn nyfnderau ’r byd, 
Beth yw Ilais Catrin ?—perffaith fud :— 
Un wylaidd oedd, ac un wylaidd yw, 

Y galon bur yn yr hylosg byw ! 


Mae ’r ddeu-gwch ar y Ilyn 
Yn ymneshau yn ufudd, 
A llawer cadach gwyn 
Yn ysgwyd at eu gilydd: 
Ac mae yr hon fu ’n dweyd, 
“ Mae’m calon gyda’m bachgen,”’ 
Yn gwenu ac yn gwneud 
Yr oll o'i chylch yn llawen. 


Pres-offer ar y Jan 

A swn y clych gydgordiant ; 
Gofidiau yn y fan 

A ant i ebargofiant. 

‘** Unbenaeth Prydain Fawr,” 

Yw ’r gan sy’n swynol seinio, 

Ond clywir bloedd yn awr— 
‘“Mae ewch y plant yn suddo!” 


14 YR ORIAU OLAF. 


Y cweh, y cewch! O Dduw! 
Ni welir mo’no mwy! 
Nag un o’r plant yn fyw, 
O, rhwyfwceh atynt hwy ! 
Atynt! O, atynt! clywch eu llef, 
Rhwyfwceh, achubwch yn enw’r Nef! 


Dacw ’r cwch eto 
A’i wyneb i lawr! 
Ac eto yn suddo 
Tr dyfnder mawr : 
I gwch y boneddwyr a gwyr ar y lan, 
Gwisgoedd yn nofio ddangosant y fan ; 
Lili y dyfroedd a gymerth i’w bron 
Fantell ysgarlad ar wyneb y don ! 


Gwelwedd marwoldeb 
Syrth ar bob gwedd, 
Llydan ei wyneb 
A dwfn yw y bedd: 
Ond wele un o’r plant yn awr 
A’i freichiau bach am alarch mawr, 
Nes taflu gwen ddigrifol bron 
Ar draws yr erch olygfa hon. 


Yn wmhell o’r lan 
Codwyd dwy ferch, 
A chyrhaeddwyd man 
Y trychineb erch. 


Syr Owen Tudor yw y gwr 
Wna ’r cyntaf hollt, 
Fel taran-follt, 

I ddyfnderau ’r dw’r: 


RHIANGERDD. 15 


Ac yn nghanol cri 
Ysgrechlef fawr, 
Aeth dau neu dri 
Eraill i lawr— 
Tra ’r Eric a John a mawrion y wlad 
Yn duwiol ymgroesi yn ngwaelod y bad. 


Y plentyn cyntaf a geir i fyny 
Yw wyres John o’ Gaunt, 

Etifedd Surrey ddaw wedi hyny, 
A dwy d’wysoges ddoént. 


Cyfodwyd yr oll o uni un, 

A’r olaf achubwyd oedd “‘ Eich Dyn,” 
Y T’wysog Harri, a’i ieuanc fynwes 
Lle curai calon y Frenhines, 

Yr hon, tra ar ei gliniau ’n crynu, 

A wél Syr Owen yn ei ddali fyny ! 

A’i dwylaw ’n estyn tros y bad, 

Hi ddyry floedd, ‘‘O, Nefol Dad! 

Fy mhlentyn yw! fy mhlentyn yw! 
Estynwch ef yma, mae’n fyw, mae’n fyw, 
Diolch, O diolch! fy Nuw, fy Nuw!” 


Yn mhen rhyw ddeugain nydd ar ol 

Yr anffawd yma, mae eglwys Sant Paul* 
Yn llydan agor ei phedwar dor, 

I gynulleidfa fel y mor : 

Ac holl eglwysydd tref a gwlad, 

Mewn maw! a gweddi ’n gwneud coffhad 
O’r hir gofiedig ddydd y bu 


Seren eu gobaith tan gwmwl du ; 


*Mewn cydmariaeth i’r adeilad bresenol, dylid dweyd 
nad oedd yr Hen Sant Paul ond bechan. 

Diwrnod o Ddiolchgarwch yw 
Vr Hollalluog, am gadw’n fyw 
Dywysog Cymru hoff, ac am 
Am] drugaredd Duw i'w fam. 


Pobloedd lifant hyd y ffyrdd, 
Marchogion a cherbydwyr fyrdd ; 
Ond mae Catrin yn gwahardd 
Kistedd yn ei cherbyd hardd, 

Ac yn ufuddhau ir Pab, 

Trwy gerdded Llundain gyda *i mab. 


Rheng o filwyr sydd oi blaen 
Yn gwneud y ffordd yn rhydd, 
Ac yna offeiriadon fil 
O’r hen Gatholig ffydd. 


Mae’r ieuanc dywysog yn hoew ei gam, 

Ag un llaw yn cydied yn ermin ei fam ; 

Tra yn ei law arall yn cydied yn dyn 

Mae’r hwn a’i hachubodd o waelod y llyn ; 
Y tlotaf yn Llundain gwel’d Owen a gais, 

A gwaedda, “*“ Hawddamor!” hyd entrych ei lais ; 
Gwyr o bob cenedl, dosbarth, ac urdd, 
Unant yn manllef groesawus y myrdd. 

Tra Phylip o Furgundi, Eric, a John, 

Yn perffaith ddiflasu ar ddinas fel hon, 

Yn gwneud fath waghelynt a swn efo dyn 
Nad oedd ganddo fodfedd o wlad iddo ’i hun. 
O fil o ffenestri ar aswy a de, 

Mae uchel oroian, ‘‘ Hwre ac Hwre: ”’ 

A merched glin Llundain, rif man-ser y nos, 
Yn lluchio cawodau o feillion a rhos ; 

A’u geiriau o’u calon yn rhedeg yn syth, 

‘“ Henffych, Syr Owen, Syr Owen am byth!” 

Y pynt a’r palasau addurnid yn wych, 
Chwifid Humanau a chenid y clych ; 

A byth, cynt na chwedyn, ni welwyd un dydd 
O gymaint brwdfrydedd yn ninas Caerludd. 


Heblaw yn Sant Paul ac eglwysydd y dref, 
*Roedd Cymru benisel yn diolch i’r Nef ; 
Ac ni ddylid pasio heb gymaint a son 
Am Eglwys fach dlawd, 
Oedd ir Saeson yn wawd, 
Yn mhentref fy nghalon—Hen Ben Mynydd Mon !* 


Oedd ddarlun mewn ystyr wedi ei dynu 
O Wylit Walia y pryd hyny : 

Isel, noeth a maluriedig 

Oedd ei muriau cysegredig, 

Rhuai ’r gwyntoedd gan adfeiliad 
Trwy agenau ’r hen adeilad : 

Hyd ei cheryg-bedd a’i chroesau 

Tyfu ’r ydoedd mwswg oesau ; 
Bechan oedd ei chloch, efallai, 

Ond hi ganodd fel y gallai! 


O’r gwasanaeth yn Sant Paul 

Awn i Windsor eto ’n ol, 

Mae yno heno arlwy hael, 

A gwledd i fod a dawns i’w chael ; 
Ni yrodd Fflanders nac Ysbaen,+ 
Holland na Ffrainc, erioed o’r blaen 
Ddanteithion mwy mewn canrif gron 
Nag sydd ar fwrdd yr arwest hon. 


*Hen eglwys foreuawl Sant Gredisel. 


;Holland, F'flanders, Ysbaen, a Ffrainc yn yr oes hono 
fyddai yn gyru y rhan fwyaf o’r llysieufwyd a'r aeron a'r 
B 

Yn mlaen, yn mlaen, daw bwydydd fil, 
A gwinoedd cedyrn wrth eu sgil! 
Llifeiriant coch ar derfyn dydd, 

Fel afon Rhine yn codi sydd ; 

Ond cyn i lanw Bacchus gau 

Ar ddorau Rheswm, dacw ddau 

O gardinaliaid ar eu traed, | 

Ac un mewn capan coch fel gwaed, 
Yn uchel waeddi :—“‘ Gosteg! Gosteg ! 
Heno mae Prydain yn nhymp yr adeg, 
Heno mae gorsedd Brenhines weddw 
Y deyrnach a’i golud arnoch yn galw ; 
A thros y Goron a’i thras hygaraf 

A llu o fawrion heno llefaraf. 

Fy swydd i yma heno yw, 

Yn enw’m duwiol Dad yn Nuw, 

A’r Drindod sanctaidd yn gytin, 

Yw dyweddio dau yn un: 

Yn enw Martin hoff, y Pab,* 

Fy merch, fy merch, fy mab, fy mab ; 
Yn enw’r Goron a’r orsedd-fainc, 

Syr Owen Tudor a Chatrin o Ffrainc 
Heno cyhoeddaf, mewn eglur iaith, 
Hich glan briodas y gyntaf waith : 


grawnwin a fwyteid yn Mhrydain. Er enghraifft, o 
Holland yn ystod blynyddoedd diweddarach y cawsom 
fresych ae artichokes. O Ffraine y daeth lentils a lettuce 
ac asparagus ; o Fflanders y daeth celery, moron, eirin 
mair; ac o Ysbaen y daeth pys, oranges, lemons, 
pomgranadau, &c. I wleddoedd mawrion Prydain, nid 
oedd nemor i un o’r ffrwythau a’r llysiau uchod yn cael eu 
tyfu yma hyd y flwyddyn 1500 ac amser yr hen Queen 
Bess, pryd y dechreuodd garddwriaeth, amaethyddiaeth, a 
chelfyddydau eraill, godi eu penau. Dywed Hume y 
byddai Catrin yn anfon cenad i Artois, a gwledydd pellach 
na hyny, pan mewn angen am salad. 


*Y Pab Martin. 

Tros fyd fy llais yr enyd hon 

A dreiglo’n orfoleddus don ; 

Llafar bid llafar, mud bid fud— 

Os oes 0 unrhyw barth o’r byd 

Air yn erbyn ieuo ’nghyd 

Y ddeuddyn hyn, doed ger fy mron! 
(Gan roddi seibiant, a sylwi ar John, 
Yr Eric, a’r Barwn, y Cownt, a’r Don) 
Ac hyf lefared yr enyd hon.” 


Druan o Eric—aeth ef yn fud ; 

A bwyta ’i winedd wnai ’r Cownt Odessa ; 
Fe yfodd Essex ei win i gyd 

Wrth geisio meddwl pa beth ddoi nesa ;* 
Pan godai Harold, o freiniol waed, 
I anerch y cardinal ar ei draed, 
Edrychai yn greulon-filain fal 
Hen farcud newydd gael ei ddal :— 

“°Rwyf fi,” medd ef, “yn un a fu 

Yn falch o achau’r brenhinol dy 
Ar un llaw, gwybyddwch ; ac yn un a all 
Fawrhau gwrhydri dyn, ar y Ilall. 


* “This was the age of feudalism, when everything 
deserving the name of civilization was confined to the 
prince and the baron, and the great mass of society was 
in a state of semi-barbarism. Nor could royalty itself, 
in those days, boast of any other magnificence than such 
as in our eyes seems most rude and comfortless. The 
apartments, the banquets, the festivities, the costumes 
were all of this description, and the manners of society were 
of a corresponding character.” 

Mae y sylw uchod o eiddo Stoughton yn dal perthynas 
Ag amser cyn teyrnasiad Edward III. Ar ol cael heddwch 
rhyngddo ef a’r barwniaid daeth pethau i well trefn, ac 
haul ar Gastell Windsor, ac yn amser Edward IV., darlunir 
rhanau mewnol y Castell yn ogoneddus (Stoughton, t.d- 
57, hefyd 82). 

Nid anmharch i Tudor yn awr ydyw dweyd 

Fod genym ddyledswydd wleidyddol i’w gwneud ; 
Mewn tegwch a doethder mae ef yn rhy gryf 

I ddigio wrth gyfaill am siarad yn hyf, 

Chwilio i'w achau yw’r cyntaf peth wnawn— 

Os deil yr ymchwiliad, wel—pobpeth yn iawn. 


Chwiliwch achau bon y gwynt, 
Pan ar ei hynt yn rhuo: 

Pwy sy’n malio o ba le, 

Gogledd, *llewin, dwyrain, de, 
A’r dderwen wedi syrthio ! 


Chwiliwch achau b6n y gwaed 
Gan gariad wnaed i guro! 

Para wna ’n un pur o hyd, 

Nis gall holl aberoedd byd 


Na moroedd ei anmhuro ! 


Chwiliwch achau’r Capten ddaeth 
A’r llong vr traeth o’r dyfnfedd ; 
P’le mae ’r ferch feddylia am 
Enedigle *i dad ai fam, 
A’i chariad wedi ’i chyrh’edd! 


Yn gwrando ar drahaustra mawr 
Harold ac eraill, 

A redent waed Cymreig i lawr, 
Mae dystaw gyfaill— 

Gwrendy fel teigr pan fo sWn 

O gylch ei ffau gyfarthiad cWn— 

Deon Llangarfan yw efe, 

Mae ’n codi, ac arall yn d’od i’w le. 


Syr Owen Tudor wrth weld ei ffrynd 
O’r wledd yn myned ymaith, 

Ddywed, “ Foneddwyr, ’rwyf finau ’n myn’d 
Ar ol fy hen gydymaith : 

Tra gwyr o fri yn chwilio ’m tras 
Mewn pob rhesymoldeb, 

I chwi a minau cyfartal gas 
Yw ’m presenoldeb.”’ 


Ac ymaith ag Owen, 
Yn foesgar a llawen, 
O blith y t’wysogion a’r mawrion man, man— 
Ac aeth i ystafell 
Yn ngogledd y Castell 
Oedd heno ’n agored i’r ddawns ac i’r gan. 


Esgob Caerefrog a gyfyd yn awr, 
Gan ddweyd, ‘‘ Mae Syr Owen yn frenin o waed ; 
Mae gwraidd ei ach-dderwen mewn dyfnder rhy 
fawr 
I gael ei niweidio gan Harold a’i draed. 
Olrheiniwch ei famau i naw a deng radd, 
Chwi gewch fod eu henwau ’n anrhydedd i'w 
gwlad, 
A chewch mai rhyfeloedd tros Ryddid fu ’n Iladd 
Llinell ei deidiau o dad ac i dad.” 


* Gall hyny fod, gall hyny fod,” 
Medd Bedford mewn hwy] ymrafael, 
‘“ Ond beth ydyw Cymru ond gwlad ddi nod, 
Gyda bonedd tlawd diafael ; 
Heb ynddi ddafn o frenhinol f6n, 
O bentir Tinbych i Ynys Mén.”’ 


Ac Esgob Westminster, fel llawer hen dad, 
Ysgydwodd ei foel-ben gan ddweyd, ** Mae y wlad 
Yn drech na’r frenhines mewn mater fel hyn ; 
Hi gyll ei gorseddfainc os Owen a fyn, 

Pe b’ai hi ’n bresenol ni hidiwn i ddraen* 
A dweyd yn ei gwyneb yn syth ac yn blaen, 
Y Pab yw ein Brenin, yn enw’r Wen Fair, 
Ni chaiff hi mo’ Owen—cymerwch fy ngair.”’ 


Fel yna ystafell y loddest adawn 
Yn nghanol y ddadl chwilboethaf, 
Ac at y Frenhines a Thudor yr awn, 
Lle dawns ac y can y rhai doethaf. 


Pwt o gan a gair o gysur 
Tr siomedig gyfaill John, 
Cyn yr elo’n ddrwg ei natur 
At ei fodryb tros y don ; 
Caled waith yw bwyta ceryg, 
Gwaeth na’r wermod yw eu blas— 
Chwareu teg 1’w gyfaill Eric, 
Ceisiodd yntau ’i oreu glas: 
Digrif, digrif, onide ? dau fab brenin 
Yn rhoi halen yn eu té, ac yn bwyta—bwyta cenin ? 


‘** Costiodd imi,” ebai Eric, 
“ Hyfryd gwsg dwy flynedd gron, 
Nes mae’m hiechyd i mewn peryg,”’ 
“ Felly finnau,”’ ebai John ; 
“ Yfais fwy o win o’r haner 
Nag oedd achos i ddyn call, 


*Fel y gwelir yn Hanes Prydain gan Speed, tudalen 459, 
mid oedd yr hen breladiaid Pabaidd yr oes hon yn malio 
fawr ddim yn y pen coronog. Os sathrai y brenin neu’r 
frenhines ar draed y Pab mewn materion gwladol neu 
eglwysig, yr oedd dyrnau moelion yr hen gardinaliaid ar 
waith yn union. Cawn enghreifftiau o hyn yn hanes 
coroniaid y frenhines Adelaide yn 1121, ac wedi hyny pan 
gwerylodd Archesgobion Canterbury ac York a Dafydd o 
Ysgotland yn nghylch ei ffyddlondeb i’r Ymherodres 
Maude. 

Caru bim, a charu’n ofer,”’ 
“ Felly finau,” ebai’r llall. 
Digrif, digrif, onide ? &c. 


‘* Byth ni welaf liw yr arian 

Suddais yn y mater hwn, 

Troes fy nghroen gwrthwyneb allan— 
’Thrydd ef byth yn ol mi wn: 

Gwn beth f’ um i er’s dwy flynedd 
Yn yr Ynys oerllyd hon, 

Perffaith ffwl o’r dechreu i’r diwedd,”’ 
“ Felly finnau,” ebai John. 

Digrif, digrif, onide? &c. 


* Buost ti a minau ’n caru, 
Fel y dylai dynion wneud ; 
Wyt ti heno’n edifaru, 
Wyt ti heno ’n ofni dweyd ? 
Rhwng dy ddwylaw di a minau 
Cipiwyd y Frenhines hon ; 
Methaist di, a methais inau,” 
‘** Do, 1 raddau,” ebai John. 
Digrif, digrif, onide? &c. 


* Bod yn henlanc, byth yn henlanc, 
Yw fy mhenderfyniad i; 
Pwy briodai ‘ weddw ifanc ?’ 
Nid myfi, ac nid tydi: 
Gwell o lawer byw ’n gariadon 
Gyda’n gilydd byth yn llon, 
Braidd nad yfais fwy na digon,” 
“ Felly finau,” ebai John. 
Digrif digrif, onide ? dau fab brenin 
Yn rhoi halen yn eu té, ac yn bwyta—bwyta cenin ? 

Yn ol trefniadau yn flaenorol wnaed, 
Mae ’r deugain talaf o’r milwyr traed 
Yn myddin ardderchog Brydain Fawr 
Tr ’stafell ddawns yn cyrchu ’n awr. 
A deugain gwr, ag offer pres, 

Gan chware ton yn d’od yn nes ; 

Nes gwneud cynteddau TWr Sant Sior 
I ruo megis swn y mor, 

Gan yru twrdd o gell i gell, 

A chryndod trwy ’r selerydd pell. 


Daw pedwar marchog yr enyd hon 
Gan ddal i fyny bedair ffon— 

Ar flaen pob fion mae modrwy glaer 
Yn dal i fyny’r “ brethyn aur,” 

Yr hwn fel canopi uwch ben 

Sydd frith o emau fel sér y nen ; 

Ac ar y brethyn aur gwnaed Ile 

T Fab y Frenhines—dacw fe ! 

Mae ’n cario baner, a’i harwyddair yw. 


“ Myfi fam farw wyf yn fyw.” 


Anneserifiadwy am enyd oedd 
Y curo dwylaw a’r daran floedd :— 


** Hir oes ir T’wysog, ac oes o hedd 


Pr hwn ai cododd oi ddystaw fedd.” 
Ymgrymodd Owen, ac yna caed 

Gyda’r gerddoriaeth gynghanedd draed ; 
A’r ddawns agorwyd gydag ysgafn gaine 
Gan Owen Tudor a Chatrin o Ffrainc. 


Yn un o chwimdroion y ddawnsfa hon, 
Collodd Syr Owen oddiar ei fron 
Geninen arian ; 

Ond cafodd hi ’n glynu yn y rhwydwe man 
Orchuddiai ysgwydd ei gydmares lan, 
A’i brig ai gwraidd yn gyfan. 


Ac yna gyda swyngar wén, 

Medd ef wrth Catrin, ‘‘ Hir bu ’r hen 
Geninen hon yn ddigon gwyw, 

Ond chwi a’i gwnaethoch eto ’n fyw. 
Rho’dd cenedlaethau, gyda’r cledd, 
Ddaear Anobaith ar ei bedd ; 

Er hyny oll mae ynddi swyn— 
Anedlwch arni er fy mwyn; 

Mae adgyfodiad yn eich bron 

Tr hen Geninen anwy! hon.’”’— 

Ond gwrida Catrin fel gwrida ’r wawr, 
Gan ddweyd, “‘ Syr Owen, gadewch yn awr 
I’ch hoff Geninen swynol, dlos, 
Wylio fel angel fy ngobenydd nos.” 


Ar hyn daeth Marian Grey yn mlaen, 
A chyda hi Elisabeth o Gaen, 

Gan ofyn i’w Mawrhydi ’n awr 
Gyda Syr Owen dd’od i lawr, 

I neuadd dderw ’r Brenin John, 
Neu ’stafell Arthur y Ford Gron— 
Wedi peth amser i’r olaf aed, 

O daran drwst yr hoewon draed. 


Medd Catrin wrth Syr Owen yn ’stafell y Ford 
Gron,* 
‘* Cyn dechreu chware marteaux yn y dawelfan hon, 


*Y mae mwy o draddodiad a rhamant y Brenin Arthur 
yn ardal Castell Windsor nag un man arall yn y deyrnas. 
Y mae hen lyfr yn y Castell ardderchog a digyffelyb hwn 
yn dal perthynas ag ‘“‘ Urdd yr Ardys,”—urdd urddasolat 

Mae genyf freuddwyd rhyfedd, na weddai im’ 
ei ddweyd 

Wrth neb ond chwi, Syr Owen—fel pe b’ai 
wedi ’wneud. 

Gan un o’m deiliaid dylaf sydd mewn gwallgofdy 
’n byw.” 

‘“ Adroddwch ef,” medd Owen, “ os breuddwyd— 

breuddwyd yw— 

Yn effro fel siaradwr po doethaf y b’o dyn, 

Yn nghwsg efe yw ’r ffolaf a’r hurt—ddigrifaf 
un— 

A’r ffolaf trwy ei fywyd yw’r callaf trwy ei hun.”’ 


‘ Breuddwyd* gefais neithiwr oedd gweled wrth fy 

sedd, 

Ddau d’wysog sydd yn awr yn eistedd yn y wledd, 

Mynai un ohonynt i chwi gael tori ’ch pen, 

Eich ’spedu fynai ’r llall ar felltigedig bren ; 

Mynai un y deyrnas oll, a mynai’r llall y mor, 

Mynech chwithau fy nghael i, i gapel hen Sant 
Sior ; 

Yno daethant hwythau eu hawli gadarnhau, 

A mynwn inau chwi i dori pen y ddau. 


‘ 'Tor’soch chwithau ’u penau yn ufudd a di nag— 
A gwypwyd wrth eu sWn fod pen y ddau yn wag ; 
Chwiliwyd eu llogellau, ond yno chaed dim byd 
Ond biliau mawr a man Juddewon oll i gyd. 


Ewrop. Y “ Black Book or Register of the Garter,” y gelwir 
ef. Dywed y Llyfr Du hwn, yn ei ragymadrodd, mai y 
Brenin Arthur a adeiladodd y TWr Crwn sydd ar ei enw, 
ac fod eyfoeth a gallu y Brythoniaid, yn ystod ei deyrnas- 
iad ef, wedi cynyddu yn ddirfawr. Yma, medd y Llyfr Du, 
y sefydlwyd gyntaf Urdd Bord Gron y Brenin Arthur, ac yr 
adnewyddwyd yr urdd o dan yr enw presenol, ‘‘ Urdd yr 
Ardys.” 
*T6n,—‘‘ Breuddwyd y Frenhines.”’ 


RHIANGERDD. Qi 


Yna meddyg agor wnaeth fynwesau oer y ddau, 
I gael gyru tros y mér eu hen galonau gau ; 
Chwilodd gyda chanwy]ll, boddlonodd toc ei hun, 
Fod calon cyw gan John, a’r Eric heb yr un.” 


Cydymaith y Frenhines, y brydferth Varian 
Grey, 

Belydrai wén ar Owen gan ofyn, “‘ O ba le 

Y tarddai ’r holl freuddwydion oedd trwy y nos 
yn troi, 

Ac i ba le yr elent ar ol i ddyn ddeffroi ? ” 


* Fe dd’wedir,” meddai yntau, “fod holl helyntion 
oes 

Yn lle dod fel breuddwydir yn d’od yn hollol 
groes : 

Ond mae athronwyyr eraill, fel gwelsoch weithiau 
ffyn, 

Yn hollol groes i'w gilydd yn nghylch y pethau 
hyn ; 

Wind? wedyd fod Breuddwydion yn fath o fodau 
man, 

O oleu-leuad caled, heb arnynt flew na gwlan, 

Na phluf, nac unrhyw orchudd, oddigerth math 
Oo we— 

A wnant o waith pryf copyn ; a chanddynt hwy 
yn lle 

Y synwyr i adgofio am bethau wedi bod, 

Fod ganddynt hwy wybodaeth am bethau sydd 
i dd’od! 

Dechrew’sant hwy eu gyrfa yn niwedd Amser 
mawr, 

A ninau o’r pen arall a’u cwrddwn hwynt yn awr ; 

Gan newid ein newyddion sydd genym mewn 
ystor, 

Tra ’n croesi eigion Amser fel llongau ar y mor 

A d’wedir fod eu clociau yn ardal Hud a Rhith, 
Fel mae ’n rhesymol iddynt, bob un yn troi o 
chwith.” 


‘ Beth ydynt?” ebai Catrin. 
Medd yntau, ““O ran barn 

Bersonol, ’rwyf fi *n credu fel Robyn Ddu, 
Bensarn, 

Hen ddewin fyddai ’stalwm yn arfer blino ’r 
Fall, 

Trwy ddangos tan pa blaned y genid hwn a’r 
Nall.” 


‘ Beth ydynt?” ebai Catrin, “dowch yma, 
Marian Grey, (Yn ddistaw) 

Mae dewin y dewiniaid o fewn ei lygad e’— 

*Rwy ’n ofni edrych arno hyd nod am enyd fach, 

Un drem a’m gyr i lesmair, a’r ail am gwna yn 
iach : 

Un eiliad ’rwy ’n druenus wrth eistedd gydag ef, 

A’r nesaf ’rwyf yn ddedwydd fel yn y drydydd 
nef. 

"Rwy ’n ofni edrych arno, ac eto yn fy myw 

Nis gallaf beidio edrych, mor lan ei galon yw 

Ag oen ar foreu gwanwyn, neu wenol ar ei nyth— 

Ond wWyr ef ddim ei hunan, os gWyr ef hyny byth ; 

Fe allai pe bai ’n gwybod na byddai ’n hardded 
dyn; (gan droi ato) 

Yn awr, Syr Owen Tudor, beth yw eich barn 
eich hun?” 


* Cre’duriaid yw Breuddwydion,”’ 

Medd yntau *n union deg, 
* Sy’n cael eu gyru atom o gylch y Tylwyth Teg, 
I chwilio ac ymofyn ein holl gyfrinion cudd, 

I holi ’r hyn a basiodd, a dweyd yr hyn a fydd. 

Os digwydd Breuddwyd ddisgyn yn ysgafn ar 
eich clust, 

I rhyw ddamweiniau tranoeth chwi fyddwch 
lygad-dyst ; 

Pan ddisgyn ar eich ysewydd neu ar eich deheu- 
fraich, 

Mae ’n argoel anffaeledig o ryw orthrymus faich : 

Trwy ddisgyn ar y gwddwf, fe yrodd lawer un 

I dori pen un arall i gadw ’i ben ei hun. 

Oblegid fod y W awrddydd yn d’wedyd wrtho 
4 dos,’ 

Nis gall un Breuddwyd aros oddigerth tros y 
nos ; 

Ond os yn ngwres y fynwes am enyd gwnaiff ei 
nyth, 

Breuddwydio a breuddwydio bydd calon dyn 


1? 


am byth! 


Yn ddistaw bach wrth Marian, medd Catrin, 
* Pa’m nis gwn, 

Ond mae rhyw oglais rhyfedd yn ngeiriau ’r 
Cymro hwn ; 

Mae ’n gwybod holl chwedleuon Arabia ac 
Ysbaen.”’ 


* Kich pardwn,” ebai Owen, 


Ac yna aeth yn mlaen :— 
Mae ewylfa fel mewn Iluest yn nghylch y tylwyth 
teg, 
Tw Baa gan Freuddwydion, rhwng deg ac un- 
ar-ddeg : 
Fel milwyr eich Mawrhydi, y gauaf fel yr ha’, 
Y maent o dan orchymyn i gadw amser da. 
Mae llawer math ohonynt yn crwydro ar eu hynt, 
Rhai ’n marchog cefn yr afon, ac eraill war y 
gwynt ; 

Disgyna un ar hamoc y llongwr ar yr aig, 

A dengys iddo ’i gartref a gwyneb hoff ei wraig : 

Disgyna ’r llall ar filwr, gwsg ar yr eigion hallt, 

A ddengys iddo’r eneth sy’n cadw’i gudyn gwallt. 

Gwna ’r llall ei ffordd i’r fynwent, a dug eich 
plentyn gwyn, 

Gladdasoch er’s blynyddau yn mhriddell oer y 
glyn, 

I gydied am eich gwddwf a’i freichiau gwynion, 
bach, 

Gan edrych trwy eich llygad fel pe b’ai fyw ac 
iach ! 

Gwnaiff un ei ffordd ir carchar, trwy dyllau 
ugain clo, 

A dyry ddwylaw rhyddion i lofrudd ambell dro. 

Aiff un at wely ’r Esgob, sy’n tynu at ei gant, 

A dug ef i Rydychain i chware gyda’r plant ; 

A’r llall at James o Scotland sydd heddyw yn y 
Abywaes > 

A dug ef tros Loch Lomond i ganol grug Ben 
Muir. 


Breuddwydion! O, Breuddwydion yw’r lladron 
pena’ ’rioed, 

Ant tros y wal ddiadlam, fel brain tros lwyn o 
goed ! 


*Pan oedd Catrin yn weddw a Syr Owen Tudor yn 
mynychu Castell Windsor, yr oedd James o Scotland yn 
garcharor yn y fan a’r lle. Mae desgrifiad manwl o ardd 
y Castell i’w gael yn y Rhiangerdd a elwir ‘‘ Kings Orchair,”’ 
a ysgrifenodd James yn ei gaethiwed at Lady Jane 
Beaufort, nith i’r Brenin Risiart II., ond ceyfyngid ei olwg 
ef ivr rhan hono o’r ardd a orwedd wrth droed y Tir 
Crwn. ; 

“Yn ei siamber wrtho’i hun 
Gwnaeth riangerdd at ei fun,”’ 

Tr gwan a’r cystuddiedig gorphwystra gwynfyd 
ront, 

A thros y wal ddiadlam yn ol trachefn y dont, 

I gipio rhyw hen gybydd ar wibdaith trwy ei han 

At gist o aur a guddiwyd gan rhywun fel ei hun— 

Chwi gredwch y gwirionedd os credu hyn a 
wnewch, 

Yr hyn a gerwch fwyaf bob amser ganddynt 
gewch ; 

Os gwelodd fy Mrenhines myfi yn ardal wen 

Breuddwydion pur ei chalon, gwyn fyd na 
b’asai ’mhen 

Yn nes i’r ardal hono, yn teimlo gwres y fron 

Deyrnasa ar fy nghalon heblaw y deyrnas hon.’ 


‘* Beth wedech chwi,’ medd Marian, 
Yr hon 4 Ilygad llon 
A deimlai swyn carwriaeth yn annghysurus bron, 
“Am dreio ’ch llaw ar gardiau?”’* yna ’n 
chwareugar ac, 
Fel ymerodres Tesni, hi gydiodd yn y pac : 


gan ddesgrifio yr ardal a ganiateid iddo weled,—y 
rhodteydd, yr herberau, y coed, a’r glasdir a wenent arno 
islaw. Dyfynwn y penill cyntaf :— 
‘“ Now was there made, fast by the tower’s wall 
A garden faire, and in the corners set 

An arbour green, with wandis long and small 

Railed about, and so with leaves beset 

Was all the place, and hawthorn hedges knet 

That lyf* was none walkyng there forbye 

That might within scare any wight espye.”’ 

*That is “ a person.”’ 


*Dywed Mezsray yn ei ‘“‘ Hanes Ffrainc,’’ mai tad 
Catrin Tudor, sef y Brenin Charles o Ffrainc, oedd y cyntat 
a chwareuodd gardiau yn Ewrop, ac fod y chwareu wedi 
ei ddyfeisio yn benodol i’w ddifyru ef yn ystod y prudd- 
glwyfeydd hwnw a’i blinodd mor hir, ac a fu farwolaeth 

* Croesweh fy llaw ag arian,” 


Medd Marian gyda gwén, 

Gan ddal y pac i fyny a’i wasgu ar ei gén, 

Elisabeth o Gaen trwy ddamwain gadd o’r pac 

Yr “as o’r deimwnd ”—mwrdwr !—a Marian 
Grey y ‘“ Jack.” 

Arwyddai’r cyntaf ‘ Fodrwy,” ac nid oedd argoel 
well, 

A’r “ Jack ”—‘i fod mewn neithior heb achos 
fyn’d yn mhell.” 

E dorodd Owen Tudor * Frenhines y Deng 
Rhaw,” 

A Chatrin ‘‘ Ddeg y galon,” fel gwyrth ar balf 


ei Llaw ; 
Arwyddai cerdyn Owen ‘“ Hardd weddw ganol 
oed,”’ 


A * Deg y galon” oeddynt * Briodas yn 
ddioed.”’ 


*Rwy’n credu’n awr mewn cardiau,” 
Medd Elsbeth deg o Gaen ; 


* A minau,”’ ebai Marian, “ fu ’rioed fath beth o’r 


blaen, 

Ac mewn breuddwydion hefyd mae genyf gadarn 
ffydd ; ” 

Ond gair ni ddywed Catrin ond gyda gwrid ei 
erudd : 


idc¢ 
hw 
qo 


lo. yn y diwedd. Yn amser Catrin yr oedd y chwareu 
myn fwy na pharchus, am y cyfyngid ef bron yn unig 
llysoedd brenhinol. Yr oedd y gred mewn ser-ddewin- 


iaeth a dywedyd tesni, a phob ofergoeledd o’r fath, yn eu 
llawn flodau yn ei hamser hi, ac offeiriadon yr oes yn 
benaf oeddynt ledaenwyr y tywyllwch. Yn nghylch 


Ca 


rdgyfaredd (Cardomancy) ac ystyron dewinol y gwahanol 


gardiau, gwel y *‘ Book of Days.” 

A mud yw Owen Tudor—ond dywed cyn bo hir, 
* Os twyll ac anwir ydynt, mae modd i’w gwneud 
wir ; 
Nid ofergoelus hollol yw ’r hwn mewn twyll a 
gred, 
Mae llawer gwyneb geirwir yn gwisgo masgwaréd: 
Ac ambell fwyalch lo’wddu yn digwydd troi yn 
wen, 
A Breuddwyd hefyd weithiau yn digwydd d’od i 
ben!” 


Dechreu’sant chware wed’yn, ond clywsant allan 
floedd, 

A mawr lawenydd miloedd—y Nuncio yno oedd 

Yn ngherbyd ei Mawrhydi, a’r Cardinal de Pole, 

A lleng o bobl Windsor yn osgordd ar eu hol. 


Y Nuncio :* O! y Nuncio! mae ’n sefyll ac yn 
trol 

Ei wyneb at y bobl, ac arnynt fel yn rhoi 

Ki Fenedictum rasol—ei goryn gwyn sydd noeth, 

A lled ei dalcen ddengys ei ddwfn wybodaeth 
goeth, 


*Negesydd ysbrydaw! oddiwrth y Pab ydoedd Nuncio, 
wedi ei lawn awdurdodi gan ei Sancteiddrwydd i weithredu 
fel y dewisai,—i briodi, ysgaru, a maddeu pechodau y 
teuluoedd brenhinol, a boddhau pawb a phopeth er 
gogoniant yr Eglwys. Yn yr hen amseroedd, yr oedd 
Nuncios yn mhob llys brenhinol yn Germany, Ffrainc, 
ac hyd yn nod yn Lloegr; ac hwynt mewn gwirionedd 
oedd yn lIlywodraethu y penau coronog. Gyrwyd un 
ir Iwerddon yn 1645 i geisio darostwng y rhyfel, a 
phrysurwyd chwyldroad ein gwlad ni pan yrwyd Nuncio 
at y Brenin Iago II., yn y flwyddyn 1687. 

C 

Mae ’n gwisgo tunig ’sgarlad, a’i wasgod or-ddu 
fal 

Rhyw sidan gloew caerog, ac yn ei law mae ’n dal 

Gwialen ddu o ebon, yr hon lewyrcha ’n frith 

Gan gylchau aur ac arian a pherlau yn eu plith. 


Medd Catrin, ‘‘ Cyn ymadael, nis gallaf fi fel mam 

Fy machgen bach, Syr Owen, fyth ddiolch i chwi 
am 

Kich flyddlon garedigrwydd i mier’s amser maith, 

Na dweyd fy niolchgarwch, na’ch iawn wobrwyo 
chwaith, 

Yn deilwng fel y dylai y wlad a’r goron wneud, 

Ond hyn,” gan dremio drwyddo, *‘Syr Owen 
wyf yn ddweyd :— 

Am naw y boreu ’fory i Windsor eto dewch, 

A chyda mi a’r Nunciaw eich ffafret giniaw 
gewch.” 


‘“ Y fory!”’ ebai Owen, ‘‘ Nid mor rhwydd, 
Y fory yw diwrnod pen fy mlwydd ; 
*Rwyf wedi gwahodd fy oedranus dad 
A deg o ddeiliaid ein hen ystad 
I dy fy mrawd.” 
“ Kich brawd!” medd Catrin, “eich brawd, 
eich brawd !”’ 
Te,” medd Owen, “ ac y mae efe yn dlawd ; 
Ac fel fy hun, ysywaeth, 
Wedi ei yru gan seren ffawd 
O’1 etifeddiaeth. 
’Does ganddo ef a minau ond pedair mil yr un, 
T’n cynal yn v flwyddyn, a byddwn lai na dyn 
Pe rhuthrwn o Ben Mynydd i sefyll wrth eich 
sedd 
(Mae Catrin unwaith eto yn dechreu gwlitho ‘i 
ewedd)— 

Na phlanu drain yn Windsor gwell genyf blanu 
’m cledd 

Trwy : fees sydd yn fy nghalon, ac agor adwy 
ry 

I’m gwaed fyn’d oi dylodi i’r tragwyddoldeb 
cudd— 

Gwell genyf farw o’ch eisiau yn mhalas bach fy 
mrawd, 

Na marw o gywilydd fy mod yn gydradd tlawd! ” 


Mae Catrin mewn amrantiad yn codi ac yn troi 
At ddrws yr hen ystafell ac oddimewn yn cloi, 
Gan dd’wedyd :— 
“ Ab! Syr Owen, y chwi yn esgusodi ! 
Anwylyd gwyn fy nghalon yn ceisio tynu ’n 
ol 


Y llaw sydd i’m priodi ! 
Mae angel yn fy mynwes a enfyn Duw i’ch 
nol 
Pe baech yn eigion tlodi. 
Ai dyna eich esgusawd eich bod yn dlawd yn wir ! 
Yw ’r deyrnas yn eich golwg ddim mwy na’r darn 


o dir 

Gollasoch yn ei chongl! Yw Lloegr o ran 
maint 

A gwerth yn annghyfartal i’ch genedigaeth 
fraint ; 


Esgusion ! O, esgusion! vchydig wyddwn i 

Fod lle i fleiddiaid felly o fewn eich enaid chwi! 

Syr Owen, O, Syr Owen! a wnaech chwi fi yn 
wawd ! 

A wnaech chwi esgus imi pe bawn yn eneth dlawd! 

O! ’r nef, ’rwy ’n fwy na gweddw a gor-ym- 
ddifad un, 

Yn wrthrych cydymdeimlad ac esgusodion dyn 


$>? 

“ Ond Ah! beth dd’wed y Senedd ? ” 
Medd ef 4 chalon drom, 
“Os try hen achau Gwynedd 
Yn fethiant ac yn siom!” 
Medd hithau, “ Dyna’r diwedd, 
Os cawn ni ddwylaw ’n gilydd, cant hwythau eu 
hymgom.” 


“ Ond O! eich hen esgusawd gleddyfog greulon, 
ffol, 
O’m calon fau Ile glynodd, O, tynwch hono ’n ol ! 
Dyma yr archoll ddyfnaf fu yn fy mron erioed— 
Syr Owen, eich anrhydedd! atebwch yn ddioed 
(A’r gwlaw trachefn ddisgynodd) Syr Owen, 
ufuddhewch : 
Y chwi a’ch teulu ’fory i Gastell Windsor dewch!”’ 


“ Mae ’fory *n Ddy’gwyl Dewi. a’n harfer ni yn 
M6n,” 
Medd Syr Owen, 
Yw deffro telyn Cymru a chanu gyda’i thon 
Lawen, lawen ; 
Mae ’m tad er’s llawer blwyddyn yn hel i blith 
ei blant, 
I gynal fy mhen-blwyddyn ar Ddy’gwyl Dewi 
Sant ; 
Mae wedi teithio ataf o ganol Ynys Mon, 
Ac wrthyf fi yn unig y mae yn hoffi son 
Am ei ofidiau trymion yn nghylch y ’stad, ac am 
Y tir a draws-feddianwyd oddiar fy anwy! fam— 
Yn unig am yfory ’rwy ’n gofyn troi fy nghefn.”’ 


oN 


‘“ Cewch eich pen-blwyddyn yma,” medd Catrin 
deg trachefn, 

“ Ac hefyd Ddy’gwyl Dewi—ond cyntaf waith y 
dydd 


RHIANGERDD. 37 


Fydd cynal ein Priodas—priodas ddirgel fydd ; 

Mae ’r Nuncio mewn awdurdod oddiwrth y Pab 
ei hun 

I roi ei fendith arnom, a’n gwneud ill dau yn un. 

Y dydd yr achubasoch fy unig anwyl fab, 

Mi yrais Arglwydd Beauchamp yn genad at y Pab. 


Pe b’asai ei Sancteiddrwydd yn gwrthod 
trwydded im’, 

Gwrthod’swn inau ’r Goron—beth ydyw ’r 
Goron ? dim 

Ond arwydd o lywodraeth, a gwell gan inau gael 

Llywodraeth ar fy nghalon na thegan ar fy ael! 

Ni ’m dawr pe drylliai ’r senedd yn ganddryll oll 
OS yw 

Kich calon chwi yn gyfan. Yfory, os yn fyw, 

I gadw eich pen-blwyddyn caf inau ’r fraint o 
dd’od, 

Yn cadw Dy’gwyl Dewi caf inau hefyd fod : 

A phen eich blwydd, fy nghariad, ar Ddy’gwy] 
Dewi Sant, 

Goronir gyda bendith ar genhedlaethau gant : 

Pan ro’wch chwi Fodrwy Lloegr ar fys fy aswy 
hon, 

Rhof inau hen Geninen hen Gymru ar eich 
bron ! ” 


‘* Ai Breuddwyd hyn !”’ medd Owen, “‘ a dderfydd 
ac a fly?” 
Ond gyda’r Nuncio tranoeth ca’dd wel’d mai 
felly fu. 

“TT NID WYT, FY CHWAER.” 


Tr nid wyt, fy chwaer anwylaf, 
Hyd y dolydd gyda ni; 

Cwch ysplenydd ar yr afon 
Ddaeth rhy agos atat ti: 

Hwyliau sidan gwyn oedd ganddo, 
Gynau gwynion wisgai’r criw ; 

’Roedd dyeithriaid arno’n rhwyfo, 
Ac angylion wrth y llyw. 

Nid oes yma neb yn meddwl 
Byth i yru neb Vth nol; 

Cryfach ydyw’r chwant i fyned 
Dros yr afon ar dy ol. 


Ti nid wyt, fy chwaer anwylaf, 
Ond os oes yn nef y nef 

Rhywun garodd son am Iesu, 
’Rwyt ti yno gydag ef ; 

Bér a phur a difrycheulyd 
Fu dy yrfa ar y llawr, 

Son am danat byddwn beunydd 
Gyda min yr afon fawr ; 

Yna disgwyl cwch i'r golwg, 
Ac angylion wrth y llyw, 

I’n cymeryd ninau trosodd 
At ein chwaer yn mynwes Duw. 

“TL-#yY N- RHOT, O! NEFOL DAD-’ 


Tr sy’n rhoi, O! Nefol Dad, 
Falm i gysgu yn mhob clefyd ; 

Trwy dy ras, Tydi sy’n rhoi, 
Gan gymeryd ymaith hefyd. 

Draw ar fynwes Mab y Dyn 

Y mae melus, melus hun. 


Ond wrth blygu tros y beddrod 

(Man yr hunodd yn ei waelod) 

Y mae llais i fyny *n dyfod :— 
Ac yn d’wedyd mae, “‘ Gadewch 

I blant bychain ataf ddyfod: ” 

Bydd fy mhlentyn gydag Ff, 

Drysor bychan, yn y nef. 


Kist at Un a’th garodd fwyaf, 
Byw ya unig allem ni 

Tros y bychan sydd yn huno ; 
Ond aeth ef at Iesu Grist, 

°R Hwn fu farw hefyd drosto. 


O! paham, a’r marw ’n iach, 
Wylwn uweh y beddrod bach ? 


Acw ’n burdeb ddoe y daeth, 
Heddyw ’n ol yn burdeb aeth. 


Ddoe yn afiach blentyn byw, 
Heddyw ’n seraph gyda Duw. 


Ddoe yn dlawd a di ystad, 
Heddyw ’n ngorsedd-fainc ei Dad. 

Ddoe dan ddwylaw angau trist, 
Heddyw ’n mreichiau Iesu Grist. 


rr os 


Y; SEY! pA Ree YateBON bE. 
(O’r Germanaeg, yn mhell). 


GADEWCH i nofiawl rew a choed 
Wneud ir llifeiriant groni ; 

Hi ddaliodd lawer llif erioed, 
Ac mae’r dref yn falch ohoni ; 

Bwau sydd ganddi dri-ar-ddeg— 
Arferol 4 gwlybaniaeth ; 

Ac nid yw ’storm a thywydd teg 
Tr Bont o un gwahaniaeth. 


Trosti rhéd y meirch fel cynt, 

Trosti, trosti, chwyth y gwynt, 
Chwibanog] groch ei beiriant ; 

Tra hi, brenhines deg y pynt, 
Yn chwareu a’r llifeiriant. 


Mae ’r toll-dy ar ei chanol draw 

Yn crynu dan y gwynt a’r gwlaw— 
Mae ’n arfer gwneud, ran hyny : 

Mae ’r talpiau rhew yn codi ’n wal 

Ar draws y llif, yn argae dal, 

Ond mae’r hen Bont yn siwr o ddal 
Ei gwar a’i phen i fyny. 


Ysmocio i bibell yn ddi fraw— 
Tra ar ei lin ei eneth dlos, 

Mae ’r gwr sy’n cadw ’r toll-dy draw, 
Cyn myn’d i’w wely am y nos; 
Yna try ei ben i lawr 
Tros ganllaw nadd yr harddwech Bont, 
I weled y rhyferthwy mawr 
Orlifai ’r wlad a thref Piedmont. 


Tra ’r dwfr yn codi caerfa hir 
Ar hyd y Bont, o dir i dir ; 
Tra ’n lluchio ei ewynog luwch, 
O awr i awr—yn uwch, yn uweh ; 
Mae ’r tollwr wrth ei waith o hyd, 
Un geiniog ni fyn golli; 
Ac nes daw “ amser cau,” a’i fryd 
Ar dolli—tolli—tolli ! 
Nes aros i fyny ar ei draed 
Yn ei olwg ef oedd annoeth ; 
Ac yntau yn y dollfa i fod 
Mor foreu, foreu dranoeth. 


Yn ei dy 
A’i wely plu’, 
Her rodd i ru 
Y rhyferthwy tost ; 
Medd wrtho ’i hun, 
“ Tra ynof ffun, 
Dyledswydd dyn 
Yw byw a marw wrth ei bost. 
Ni feiddiwn i ’fory, pe syflwn o’m lle, 
Ddangos fy ngwyneb i fechgyn y dre.” 


Ond melus hin, 
O ddeg i un, 


A gafodd ef ar y goreu ; 

Taranau byw 
Ant trwy ei glyw— 
Cerddoriaeth y llifddorau ; 
Ac nid oes un bont 
Ar afon Piedmont 
Am ddau o’r gloch y boreu ! 
Oddigerth wn bwa—gwel y llun 
Welir yn sefyll wrtho’i hun— 
Dim ond un tWr dan dy y doll, 
Aeth y deuddeg eraill byth ar goll. 
A rafio fel meddwon 
Mae’r rhew-wynt a’r idon, 
A rhyfyg yr afon ymdeifl ar y graig ; 
Tra’n llefain mewn alaeth, 
Ar ddibyn marwolaeth, 
Mae teulu y Tollwr a’i wraig : 
Ac uwch, ac uweh na thwrdd y Il’ 
Yw ’r dreiddiol floedd, ‘“‘ Achubwech ni /”’ 
Y weddi a’r floedd, 
Y waedd a’r gri 
Waed-fferawl oedd 
* Achubwch ni!” 


Ond rhuthro ’n mlaen wna ’r creigiog rew, 
Dan wén y lloer ddig’wilydd ; 

Tra ’r dwfr fel teigr, a’r gwynt fel llew, 
Yn rhuo ar eu gilydd. 


O wyr a hunent awr yn ol, 
Mae tref Piedmont yn fyw ; 
Hwy geisiant wastad dir y ddol, 
Ond bro ’r rhyferthwy yw ; 
Rhew-fryniau ’r Alp yn rhuthro drwy 
Nofiedig anferth goed ; 
Rhyferthwy mawr—rhyferthwy mwy 
Nag welodd dyn erioed. 

>Roedd Maer y dref, fel llawer Maer, 
Yn ddyn a wnai ddaioni ; 

A’i logell ddofn yn Ilawn o aur, 
A’i galon yn llawn haelioni. 


~* Oes neb a aiff mewn cwch,” medd ef, 
“T achub y trueiniaid ? 
Ddewrion a chedyrn wyr ein tref, 
Yw’ch calonau chwi ’n rhy weiniaid ? ”’ 


** Welwch chwi ’r teulu ar y Bont ? 
A dyna i chwi dri o fadau ; 
Oes neb, oes neb, o blant Piedmont 
Yn disgyn o’u cyndadau ! 


** Oes neb a gymer gwch, 
Ac yn y rhwyf a dyn ? 
Fe ddichon fod yma ferched wnant, 
Os na wnaiff dynion hyn.” 


*“ Oes mae un”’—Hwre! 
A’i nerth crynedig, 
Rhwyfa trwy y rhew nofiedig ; 
Y Nefoedd a’i cadwo e’ !— 
Bachgen bendigedig ! 


Do, cyrhaeddodd y Bont, 
Ac ar hyd ysgol raff, 
Unwaith, dwywaith, teirgwaith— 
Methu, a medru eilwaith— 
Tra bloeddia Piedmont, 
‘OQ Dduw! mae nhw ’n saff !—yn saff ! 

Ac fel ’roedd cloc y dref yn hwyrdrwm daro saith, 
Aeth y Maer yn ol i’w wely, a’r Bachgen at ei 
waith : 
Gwaith saer oedd gan y llencyn, 
A thranoeth gweithdy ’r saer 
A anrhydeddwyd gydag 
Ymweliad gan y Maer. 


Ai chwi yw ’r gwWr ieuanc aeth yn y cwch ? ” 
“Te, fi a ddaru fyn’d, syr.” 
Dyma ’r can’ dolar, yn nghyda’r aur-flwch, 
A fi i chwi yn ffrynd, syr.”’ 


Nid hir yn nwylaw ’r ieuanc saer 
Yr erys yr aur a’r arian, 
Nas dywed, ‘“‘Maddeuwch i mi, fy arglwydd 
Faer, 
Onid fy Nuw, fy nharian ? 
Duw bia ’m bywyd, ac nid myfi, 
Ac wele ’r arian yn ol i chwi— 


Rhowch ef ir Tollwr—gwnaiff iddo ef les. 
Teimlaswn fy nghalon yn ofnus a llwfr, 
Pe taw’lswn fy mywyd ar wyneb y dwfr, 
Mewn mater fel yma, am arian neu bres. 
Yn y Ty ar y Bont ’roedd geneth fach, dlawd, 
A’i phriodi yfory fy mwriad ; 

Ac yn y fan yma, mewn pabell o gnawd, 
*Doedd dim, ond gwreichionen o gariad. 

Curo wnai ’m calon yn ymchwyd4d y Illi’, 

A’m cariad o’m mewn oedd ‘‘ Ym cariad i mi.” 


CANEUON. 


WRTH RODIO UN PRYDNAWN. 


WRrTH rodio un prydnawn 
Ar lan hen afon Deifi, 
Holais y llif, “‘ Paham na chaniatei fi 
Weled dy bysgod aur—pysg aur melynion, 
Beunydd a byth sydd yn gwirioni dynion ; 
Er taflu coch-y-bonddu, 
A gwybed Aberhonddu ; 
Ymguddio yn y cysgod, 
A’m gwrthod gan y pysgod. 
Sisialodd un o’r dwfr yn dirion, 
“ O! di bysgotwr gwirion : 
Pysgodyn aur wyf fi, a buan cei fi, 
Ond taflu pluen arian ar lan yr afon Teifi.”’ 


Arian o hyd, o hyd, 
Ac nid dim caws na bara, 
Arian o hyd yw’r grefydd ddiweddara’ ;. 
Hyd nod y pysg sydd yn ein hen afonydd ; 
Yn swWn y pres nis gallant fod yn llonydd ; 
Chwareuant gyda’r plufyn, 
Y pryfyn bach, a’r gwyfyn : 
~ -"Rwyt ti yn Ilencyn ’smala— 
Does neb yn disgwyl] dala 


Hen adar gyda manus,” ebai ’r ail bysgodyn, 


“ | faes y sych ysglodyn, 
Pysgodyn arian wyf, a buan cei fi 
Ond taflu pluen arian ar Jan yr afon Teifi.” 

GOED YR HYDREF. 


Gorp yr Hydref! Goed yr Hydref ! 
O! mor brydferth, O! mor brudd 
Ydych heddyw ar ol dyoddef 
Llwydrew’r nos a gwres y dydd ; 
Ddoe yn wyrddlas yn ymledu, 
Mewn llawenydd at yr haul, 
Cyd-heneiddio—cyd-aeddfedu— 
Cyd-ddiflanu mae eich dail ; 
Ond gweddi yw, 
Gan ddynolryw, 
Goed yr Hydref, byddwch byw ! 


Goed yr Hydref, p’le mae’r gwanwyn, 
Gyda’i lesni ir a gwyrdd ? 
P’le mae llygaid dydd y dyfiryn ” 
P’le mae meillion min y ffyrdd ? 
P’le mae gwlithog wén y nefoedd, 
A’r awelon a’ch bywhaent ? 
Coch a gwyn rosynau’r gwrychoedd, 
Goed yr Hydref, pa le maent ? 
Ond gweddi yw, &c. 


Goed yr Hydref! ni bu enfys 
Yn ymblethu gyda’r wawr, 
Gyda lliwiau mor fawreddus 
A’ch pelydrau chwi yn awr: 
Sut na welem hyd y dyffryn 
Gor adeiniog ar ei hynt ? 
Sut na chlywem wn aderyn— 
Un o’r mil a ganai gynt ? 
Ond gweddi yw, &c. 

Goed yr Hydref! dyna gwestiwn 
i fy Awen fud fy hun, 
Nid oes ganddi gin na byrdwn 
Anthem newydd—nac oes, un ; 
Penau ’n britho, brigau ’n gwywo, 
Gwarau crwm a gwelw wedd, 
Sydd o’m hamgylch yn prysuro 
Tua gauaf oer y bedd. 
Ond diogel yw 
Daw dydd gwna Duw 
Goed yr Hydref eto ’n fyw! 


Mae gwanwyn mawr yn d’od cyn hir. 
Yn awr y gauaf gaf, 
I buro awyr byd yn glir, 
Vr Gwanwyn ac ir Haf: 
Cyn hir e’ gwyd, 
Yn fil a myrdd, 
Y brigyn llwyd 
Yn ir a gwyrdd : 
Awelon ddawnsiant hyd y ddol, 
Ac ogledd Eden ddaw yn ol ; 
Am hyn ffarwel, gyfeillion gwyw, 
Tu draw yn mhell ’n gauaf gell 
Cawn eto fyw, cawn eto fyw, 
Mewn Gwanwyn gwell. 


——-—- 4+4—__ — 


YN MHOB YSTORM HEN BRYDAIN 
FAWR.” 


Pa le mae’r gwr yn Mhrydain fad 

Na chan i’r wlad sydd dan ei droed— 
I’w chestyll hen a’i theiau glan, 

I dir y gan ai derw goed ; 

Pn dewr gyndadau yma fu 

Yn codi safon dynolryw, 
Tr gwaed gollasant oesau’n ol 

I wneud eu gwlad mor rydd ag yw ? 
Rhydd! rhydd yw hi o for i for, 

I bawb a ddaw ar gyfyng awr ; 
Tawel o hyd, angorfa’r byd 

Yn mhob ystorm yw Prydain Fawr. 


Mae olion carnedd ar bob bryn, 

A byw fel hyn hanesiaeth mae ; 
Mae palmant angau ar bob ffordd, 

Ac enw Brwydr ar bob cae ; 
Na, na, nid marw ddarfu’r myrdd, 

Sy’n cadw’n wyrdd fynwentau’r gad ; 
Maent eto gyda ni bob dydd, 

Yn cadw’n Rhydd ein Hanwyl Wlad ; 
Rhydd! rhydd yw hi o for i fér, 

I bawb a ddaw ar gyfyng awr ; 
Tawel o hyd, angorfa’r byd 

Yn mhob ystorm yw Prydain Fawr. 


“MOR O GAN YW CYMRU’ GYD.” 


Ewcn i gastell mwyaf Gwalia, 
. Nid yw’r delyn yno’n fud ; 
Ewch ir bwthyn bach tylota, 
Chwi gewch emyn wrth y cryd; 
Gyda’r arad ar y ffriddoedd, 
*Ddeutu’r tan neu wrth y bwrdd, 

Ac yn mhenau y mynyddoedd 
Mae cerddoriaeth yn eich cwrdd. 


Cydgan. 


Llais yr adar, si afonydd, 
Twrf rhaiadrau ar ei hyd; 

Fel yr eigion mawr aflonydd, 
Mor o gan yw Cymru’ gyd. 


Mwyn awelon min yr hwyrddydd 
Wnant gerddorfa yn mhob llwyn, 
Ffrydiau oerion glan eu glenydd 
Waant un arall yn y brwyn; 
Lief y corwynt, llais y daran, 
Ruant trwy ’r ffurfafen iach ; 
Pib y bugail ar yr Aran 
Chwery gyda’r ’hedydd bach. 
Llais yr adar, &c. 


Gwada di hi, Ddic-Shon-Dafydd, 
Caiff dy ddewrach ddweyd ei farn :— 
Gwlad addoldai ac eglwysydd, 
Gwlad deyrngarol hyd y carn. 
D’wed diwydrwydd a moesoldeb, 
A phob Cymro ar wahan, 
D’wed pob modfedd ar ei hwyneb : 
Hon yw anwyl wlad y gan. 


Cydgan. 
Llais yr adar, si afonydd, 
Twrf rhaiadrau ar ei hyd, 
Fel yr eigion mawr aflonydd, 
Mor o gan yw Cymru’ gyd. 

HEN AMSEROEDD. 


MEDDYLIAU am yr amser gynt 
Byth, byth ni ’hedant heibio ; 
D’od atom wnant o’r pedwar gwynt, 
I gadw dyn yn effro ; 
Nis gall man blant oddeutu ’r tan, 
Pleserau na blinderoedd, 
Wneud calon Cymro ar wahan 
Oddiwrth yr Hen Amseroedd. 
Frodyr, geraint, a chefnderoedd, 
Paham na chawn 
Gyfarfod iawn, 
Er mwyn yr Hen Amseroedd ? 


Gofidiau ’r oes bresenol hon, 
Hiddigedd rhwng cenhedloedd, 
Y boen o fyw o don i don, 
Oddiar a than y dyfroedd ; 
Mwynderau fil y ddaear hardd, 
Holl natur yn gyfanswm, 
Nis gallant byth fyn’d rhwng y bardd 
A’i gof am Gymry ’stalwm. 
Deulu Gomer yn gyfanswm, 
Paham na chawn 
Gyfarfod iawn, 
Er mwyn y Cymry ’stalwm ? 


*Does neb all garu glandeg ferch 
Fel Cymro, os na orfydd 

Tw feddwl gwrdd ar faes ei serch 
Myfanwy gynt neu Forfydd ; 

Wrth wrando ’r delyn yn yr hwyr, 
A chanu hyd yr oesoedd, 

Mae calon Cymro—Duw a’i gWyr, 
Yn nghanol Hen Amseroedd. 
Frodyr, geraint, a chefnderoedd, 
Paham na chawn 
Gyfarfod iawn 
Er mwyn yr Hen Amseroedd ? 


——-—— +-$- 


PRIODFERCH NEDD. 
“ Cydgan y Morwynion.” 
GWANWYN yn ei ddail a’i gwrlid 
Ddaw o’r maes i fyny ’r mur, 
Hithau ’r deg briodferch gyfyd 
Fel blodeuyn perffaith pur ; 
Wel hi ddim ond glas y cwmwl, 
Lle mae’r gwynt yn caru’r gwlaw, 
Wyr hi ddim ond am y nefoedd 
Sydd yn ngharu gwasgu llaw. 


Beth yw serch ond haul nas diffydd, 
Byth yn glaiar nac yn oer ; 
Beth y’m ni ond dy forwynion, 
Fel y sér o gylch y lloer ? 
Euraidd-felyn yw y blodau 
Sy’n coroni ’th wiwlon wedd, 
Doed bendithion yn gawodau 
Ar dy ben, Briodferch Nedd. 


——++—— 


Y GLO A’R CALCH. 


Maz yn yr ardal ddau Syr John, 
Yn marchog ceffyl gwedd ; 

Mae un yn ddu fel nigger bron, 
A’r llall yn wyn ei wedd : 

Syr John y Glo a bia ’r march, 
Ac mae e ’n werth ei fil, 
Ac felly mae Syr John y Calch 
Yn marchog wrth ei ’sgil. 
Pob parch i’r ddau, y Du a’r Gwyn, 
Ond ceisiwn ar bob awr 
I dynu ’r ddau foneddwr hyn 
Ychydig bach i Jawr. 


O deulu isel daeth y ddau, 
Ac felly nid yw syn, 

Os braidd yn uchel yn eu ffordd, 
Yw ’r ddau foneddwr hyn: 
Pregethwyr dd’wedant ar y Sul 
Am sydyn gwymp y balch ; 


Ond nid oes un wed ar ddydd Llun 


Am gwymp y Glo a’r Calch. 
Pob parch i’r ddau, &c. 


Y BRYTHON. 


TRIsTAU mae’m brawd o Lydaw gu, 
Pan gofia Ynys Prydain fad : 

Pan lwyddodd y Rhufeinig lu 
Tw yru ef o'i wlad ; 


_ Ei long oedd wan, a’r storm oedd fawr, 


Ond daliodd wrth ei lyw yn dyn, 
A llawer Brython aeth i lawr 
Tr eigion berw wyn. 


MERCH Y LLYN. i333 


ce 


Pa le yr af nis gwn,” medd ef, 
“Mae ’r fro sydd draw yn hyfryd fan ; 
Mae uwch ei phen las ffordd y nef, 
A gwinwydd ar y lan.”— 
I arfor Llydaw gyda’r gwynt 
Anelodd yno ’i long yn syth ; 
Yn Frython aeth o Brydain gynt, 
A Brython ydyw byth. 


MERCH Y LLYN. 
[ BuUGEILEG. | 
(Wedi et bwriadu + Gerddoriaeth). 


RHAGYMADRODD. 


Yn Llyn y Fan Fach y cychwyn yr afon Sawdde, ac y mae 
yno ffermdy hyd heddyw, fel yr oedd yr amser gynt, 
o’r enw Blaen Sawdde. Gwraig weddw a’i hunig fab 
oedd yn byw yno pan ymddangosai y Tylwyth Teg 
ar y Mynydd Du, a’r Gwyddanod yn y perthi cyfagos. 
Dyma’r amser yr oedd anifeiliaid luoedd i’w gweled 
ar Lyn y Fan, a llancesi harddach na dychymyg 
breuddwydion dyn yn ymgodi trwy’ wyneb y gloew- 
ddwfr. Yn ei fywyd bugeiliol, dro ar ol tro, mynai 
mab y weddw iddo weled y ferch lanaf a phrydferthaf 
a edrychodd llygad arni, yn rhodio ar wyneb y Llyn, 
ac yn ymdroi yn mysg defaid, geifr, swartheg, a cheffylau 
dyfr-anedig y Llyn. Y tro cyntaf y neshaodd ati o’r 
lan, yr oedd yn bwyta. Anogodd hi yn mlaen at siglen 
lle yr oedd twmpath o frwyn, a chynygiodd iddi damaid. 
Daeth hithau yno bron o fewn cyrhaedd. Gwrthododd. 
gyd-fwyta, gan ddweyd yn gellweirus :— 


Cras dy fara, nid hawdd fy nala, 


ac ymddiflanodd o dan y dwfr. Aeth y llanc adref, a 
dywedodd yr holl hanes wrth ei fam. Esboniodd 

hithau iddo fod ei fara wedi ei or-grasu. Rhoddodd 
iddo fara arall, wedi ei grasu braidd yn feddal. Y 
mae’r llanec yn myned eto at lan y Llyn, ac yn myned 
trwy yr un gwaith ag o’r blaen. Ymddengys merch y 
Llyn ar doénau gloewon y dwir. Cynygia yntau ei 
damaid. Atebir ef yn swta, gyda chyflymdroad 
trahaus :— 
Llaith dy fara. Ti ne fyna. 


Daw’r trydydd ecynyg. Craswyd bara arall, heb fod 
yn rhy gras nac yn rhy feddal. Digwyddodd hwn fod 
yn iawn, a chyfyd o Lyn y Fan Fach ddwy ferch ieuane 
yr un ffunud a’u gilydd. Efeilliaid perffaith, o ran 
maint, llun, lliw, a gwisg. Gyda hwynt y mae hen 
batriarch barfwyn yn edrych wedi ei gythruddo. Hola 
yn sarug am y gwWr ieuane oedd yn blino ei serchus 
enethig. Gwedi dweyd y drefn yn sarug, a chyda’r 
dyben o dori y garwriaeth, dywed wrth y llane, ** Os 
gelli di ddweyd p’run yw p’r'un o’r genethod hyn, a 
phwyntio allan yr hon a anwylaist, ti ai cei.’ Cei 
hefyd yr haner a feddwyf os geill fy merch eu rhifo. Cei 
ychwaneg neu lai. Cei bob dafad eill hi rifo, heb dynu 
el gwynt ati—pob gafr, pob eidion, a phob march, ar yr 
un telerau. Hyny ydyw, caiff fy merch anadlu rhwng 
pob math o greadur, mal y caffo un, dau, tri, &e., hyd 
ei hanadl, o bob da byw sydd ar fy helw. Ond cofia 
un peth (a dyma echel y chwedl), os yn eich bywyd 
priodasol y rhoddi di iddi hi 


Dri ergyd diachos, 


yn ol ataf fi daw fy ngeneth am byth, iw chartref 
eynhenid o dan ddwtr y Llyn.”? Y mae yn benbleth yn 
awr gyda Mab Blaen Sawdde. Edrycha ac edrycha 
ar y ddwy feinwen, ac nis gwyr “p’run yw prun.” 
Syrth ei wynebpryd i ddigofaint. Munud cyfyng 
ydoedd hwnw. Pob peth neu ddim. Daeth awel o 
wynt i wrychu’r Llyn, a thra’n edrych yn wagsaw ar fin 
y dwir yn ymd‘ni, gwelodd droed un o’r genethod yn 
symud yn mlaen. Edrychodd yn garuaidd 1 lygaid y 
ferch, gan droi mewn goruchafiaeth at ei thad patriarch- 
aidd oedd wedi ei ymddylu gan henaint, gan ddweyd 
yn addfwyn :— 
* Hon yw hi.” 


Hono oedd hi. Gwelid yr anifeiliaid ar y Llyn yn ym- 
fywiogi, ac yn cychwyn i’r mynydd, eu cartret newydd, 

Rhedai yr Wyn ar ol y mamogiaid, 4i y Tarw Gwyn a’r 
Hen Wynepwen a’r holl deulu gwarthegaidd yn syth i’r 
tir, ac i fyny yr allt goediog lechweddog tua’r Bryn— 
tua Blaen Sawdde. Yr oedd priodas y ddau ieuanc yn 
myned yn mlaen, ac aeth y geifr a’r mynod i ddawnsio. 
Seremoni fechan iawn oedd y Briodas. Rhywbeth yn y 
dull ‘‘ Ffor’ gosaf ’’ o wneud peth pwysig. * * * 


{Hyd yma y cyrhaedd yr hyn a ysgrifenodd y Bardd o’r 
Traddodiad ar yr hwn y sylfaenodd ei Fugeileg awenyddol. 
Prin y mae’n angenrheidiol dweyd, mai yr un ydyw’r 
Chwed] a’r hon sydd mewn cysylltiad 4 Meddygon Myddfai; 
a bod Mr. Lewis Morris, yn ei gyfrol Songs of Britain, 
hefyd wedi ei defnyddio i gyfrodeddu oi deutu gan 
nodedig o brydferth; ond nid yr un a’r unrhyw bryd- 
ferthwch sydd gan y Bardd-Gymro Seisnig a’r Bardd- 
Gymro Cymreig]. 


BuGEILIAIp.—Chorus. 


Dim ond Bugeiliaid ydym ni, 

Ond mae ein praidd ar gynydd, 
Bydded i eraill freiniol fri, 

Ond bydded i ni y mynydd ; 
A min yr hwyr, mewn awyr iach, 
Llyn y Fan Fawr a Llyn y Fan Fach. 


Mas y Bryn.—Solo. 


Dacw fan y decaf eneth, 

Llys ei thad sydd dan y don ; 
Dere, dere, o’r dyfnderau, 

Y dduaf wallt a’r wenaf fron. 


BuGEILiaAIp.—Chorus or Quarteit. 


Caned dy galon faint a fyn, 
Byth ni weli Ferch y Llyn. 

Mas y Bryn.—Solo. 


Gwelaf hi, gwelaf hi! gwelaf hi draw ; 
Gwelaf ei llun, gwelaf ei llaw 
O’r dwfr yn d’od—hi ddaw, hi ddaw ! 


BUGEILIAID.—Chorus. 


Hi nawf ar flodeu’r lili wen, 
Ac aur a pherlau ar ei phen. 


Mercy y Luyn.—Solo. 


P’am y gelwi fiir lan ? 
Dos ar ol dy ddefaid ; 
Nid yn nyfnder Llyn y Fan 
Y mae dy anifeiliaid. 
[Gan symud yn ol. 
Ha, ha! Ha, ha! ceisiaist yn dda 
Ti, wr glan, ni chara ; 
Ti a fethaist, Ha, ha! Ha, ha! 
Cras, cras dy fara. 
[Hat dan y dwfr. 


BuageEri1aip.—Chorus or Quartett. 


Hi ddaeth i fyny fel y wawr, 

Aeth fel machludiad haul i lawr ; 
Ond ti, na thor dy galon : 

Ar ol y ferch, ir dyfnder erch, 
Bwrw dy holl ofalon. 


Mas y Bryn.—Recitative or Air. 


Mae’m holl gydfugeiliaid yn awr wedi ffoi, 
A minau mewn cariad yn ol wedi troi ; 
A rhodio wnaf o gylch y Llyn, 

Gan geisio Merch y Dyfroedd hyn : 
Dere, dere, o’r dyfnderau, 

Lanaf, luniol, fywiol fin, dere, &c., 
Cymer law a chalon dyn. 


Mercu y Lruyn.—Solo. 


Mae ’n rhaid imi fyw yn y dyfroedd hyn, 
A bod yn Ferch y Llyn tra bydda’i ; 
Oni ddywedaist, yn dy olaf gan, 
Fod ‘‘ Merched glan yn Myddfai ?” 
(Gan symud yn ol). 


Ceisiaist yn dda, Ha, ha! Ha, ha! 
Ti, Wr glan, ni chara ; 
Methaist eto, Ha, ha! Ha, ha! 
Llaith, laith dy fara. 
[Hat dan y dufr. 


Mam Mas y Bryn.—Solo and Chorus. 


Fy mab, fy mab, os wyt fel hyn 
Yn ceisio calon dynes ; 

Os wyt am ddeall Merch y Llyn, 
Y cras yw serch rhy gynes : 

Nid da yw “‘rhy”’ o’r hyn sydd ffaith, 
Na gormod o eiriau mwynion ; 

A serch rhy oer yw bara Ilaith— 
Dyna yw iaith morwynion : 

Tipyn yn oer, a thipyn yn boeth 

Yw’r cariad dwfn a’r cariad doeth. 


BUGEILIAID.—Chorus. 
Tipyn yn oer, a thipyn yn boeth, &c. 


Or 


“I 

Tap Mercu y Luyn (a2 ddwy ferch)—Solo. 
Ai ti yw’r llencyn glan ei bryd 
O hyd sy’n blino min fy Llyn— 
Sy’n rhodio beunydd yn y brwyn, 
Gan geisio dwyn fy mhlentyn gwyn ? 
Mae genyf ddwy mor bur a’r don 
(Y gwr da ’*i fryd, maent ger dy fron) ; 
A dyma nhw, d’wed imi ’n awr, 
Ohonynt hwy pa un o’r ddwy 
A geraist ti mor fawr ? 


Mas y Bryn.—Solo or Recit. 
Myfi, myfi yw Mab y Bryn— 
Ac nid oes arnaf g’wilydd ; 
Ond sut dewisaf rhwng y ddwy, 
A hwythau fel eu gilydd ? 
Ond pe ba’i dim ond un 
Ar ben ei hun a minau, 
A chwithau dan hen Lyn y Fan, 
Cai pwysau ’r byd a phwysau ’r nef 
Orphwyso ar fy ngliniau. 


Tap Merrow y Luyn.—Solo. 
Os na ddywedi p’r’un yw p’r’un, 
Caiff cleddyf drwyddot dreiddio ; 
Ond os dywedi p’r’un yw hi, 
Ti gei fy ngeneth anwy] i, 
Ac haner fy holl eiddo. 


Mas y Bryn.—Solo. 


Gwrid dy rudd! y ferch a garaf, 
Beth yw cleddyf i’w debygu 
Gyda serch yn llosgi ’n araf, 
Gyda chariad yn fy mygu ! 
[Weds symudiad y blaen troed. 

Hon, hon yw hi! Hon, hon yw hi !— 
Fy nghariad hyd farwolaeth ; 

A chwi—a chwi yw’m newydd chwaer ; 
A chwithau-——nhad yn nghyfraith. 


Y BRIODAS. 


(CypGan.—Pawb ar y llwyfan yn gwynebu ar eu 
gilydd, wu dwylaw ar draws eu bronau). 
Tynghedwn di, Fab y Bryn— 
Dwylaw’n groes, dwylaw’n groes ; 

Tynghedwn di, Ferch y Llyn, 
Mewn Rhin a Moes, 
Ar hyd eich hoes 

I gadw’r cwlwm hwn yn dyn— 
Dwylaw’n groes. 


DERWwypDp.—Solo. 


A wnewch chwi, dad a mam y ddau, 
Mewn rhwymyn cariad ganiatau, 
I’r undeb hwn mewn hedd barhau ? 


Buceriaip (Dwylaw’n groes, &c.) 


Mae mil o ddefaid ar y Llyn, 

A meirch a gwartheg, geifr a myn, 

Pob un yn cychwyn tua’r Bryn, 
Yn swyn y toes. 

Ond gochel anngharedig iaith, 

Os ti a’i t’rewi ond tair gwaith, 
Gwnaiff hi 4’i heiddo fel y myn— 
Hwy ant i’r hwn a’u rhoes—- 
Ar eu penau’n ol ir Llyn ; 

Dwylaw’n groes. 

Piant y Bryn.—Quartett. 


Yn Chwedl Merch y Llyn 

Yn awr rho’wn naid o ugain mlynedd : 
Nyni ydym Blant y Bryn, 

Mewn trallod ac anhunedd. 

Kin mam darawyd gan ein tad, 

Dair gwaith, dair gwaith, dair gwaith ! 
Mae pob creadur ar ein ’stad 

Yn dianc tua ’i gartref llaith : 

Y wenfrech, y donfrech, a’r hen darw gwyn, 

A naw can’ anifail oll ar eu trafael ; 

A ni sydd yn canu, gan geisio’ch dyddanu, 
Rhaid i ni droi adref i waelod y Llyn ! 
Ffarwel, flarwel: yn iach, yn iach— 
Cawn heno swpera yn Llyn y Fan Fach. 


Mercu xy Lryn (yn anerch et gwr).—sSolo. 


Fy ngwr! ffarwel, flarwel ! 
Dim mwy o’r awyr las, dim mwy o’r wybren glir, 
O rag y Bryn mewn blodeu, o wyrddlas donlas dir ; 
Ffarwel i bobpeth anwyl a gerais yma ’n hir. 
Deddf fawr Tynghedfen ydyw 
Dim mwy ond palas oer, 
Lle mae’r haul, trwy frwyn a hesg, 
A dyfnder mawr, yn t’w’nu ’n llesg, 
Yn farw fel y lloer. 
Rhaid imi adael daear ; fy ngwr, yn iach, yn iach ! 
O Dduw! nis gallaf droi mewn hedd 
O’r wlad mae bedd fy mhlentyn bach. 


Pirant y Bryn.—Solo and Chorus. 


Solo.—Mae ’r nef yn llawn o ddagrau man, 
Cyn colli ’m tad, paham 
Nad ellid ei fendithio 
A chusan maddeuant, mam ? 

Chorus.—Maddeuwn oll i’n gilydd oll, 
Gwna hyny ’r chwerw ’n felus, 
Gwna hyny ’r du yn wyn; 
Maddeuwn oll i’n gilydd oll, 
Daw eto haul ar fryn. 


Solo.—Mi welaf yn eich llygad, mam, 
Ddyferyn byw o wlith— 
Fendithiol wlith y nefoedd, 
Disgyned yn awr i’n plith. 


Chorus.—Maddeuwn oll, &c. 


BUGEILIAID A’R OLL.—Cydgan yr Ail Briodas. 


Dwylaw ’n groes, dwylaw ° n groes ! 
Yn eu holau hyd y dolau, ’r anifeiliaid eto dront, 
A’r cymylau i’r mynyddau, ffént! ffént! ffént! 


Hwy gymodwyd, hwy gymodwyd, 
Yn niwedd oes ; 

Ail briodwyd, ail briodwyd— 
Dwylaw ’n groes ! 


MERCH Y GRAIG. 


Hen Alaw, “‘ Llencyn Morganwg,”’ yn dynwared y Gareg 
Ateb. 


Llencyn.—Gwen dy fron, megis ewyn aig. 
Eco.—Megis ewyn aig. 
Ll.—Pwy wyt ti, Merch y Graig ? 
E.—Merch y Graig. 

Li.—Genyt ti yr arian, aur, a’r pres. 
#£.—Yr arian, aur, a'r pres. 
Li.—Fedri di ddim dweyd, “‘ Dere ’n nes ? ” 
H.—Dere ’n nes, dere ’n- nes. 
[i.—Meinir y Graig, ar fy ngwir fydd fy 
ngwraig, 
Tra, la, la. 
E.—Yn wir fydd fy ngwraig. ‘Tra, 
lane lar 
[1.—Mewn ogof aur prioder ni. Tra, la, la. 
#.—Prioder ni. ‘Tra, la, la. 


IFAN AC EFA. 


{Dernyn anorphenedig. Y mae bwlch yn y papur rhwng 
y ddau benill olaf, fel pe yn mwriad y Bardd i ddodi ynddo 
ddolen gydiol pan gai hamdden]. 


Horr iawn oedd y ffynon, a godai ’n Ngwen 
Gwdion, 
A lifai mal afon, a’i glenydd yn glir ; 
Lle delai holl deulu y gunog dan ganu, 
O’r Fotty, a’r Deildy, a’r Doldir. 


A dwad yn dawel mae gweision y Gesail, 
Yr Hafod, a’r Efail, i dynu o’r dw’r ; 

Hogenod Gwaun Gynon, a merched Bryn Meirchion, 
Morwynion y Greigdon a’r Crugdwr. 


Yn natur oddeutu, nid am fod tylodi 
Am ddyfroedd yn codi y doent ati hi ; 

Am bob un mewn syched ddoi yno’n ddiniwed, 
Doi deunaw yn ceisied Ilancesi. 

Gwr hoffus oedd Gruffydd—pan ganddo’r oedd 
Gwenddydd, 
Doi llanw llawenydd, heb groes ac heb gri ; 
Ganmoli gwin melus oedd cysgod gwag esgus, 
A boddus oedd Morus a Mari. 


* * * * * % 


Yr oenig wirionodd, ef adref ni fedrodd 
Ddychwelyd oi wirfodd—arosodd yr ha’ ; 

Trwy oen yn troi anian, hyn fu yn o fuan, 
Ymddyddan wnaeth Ifan wrth Efa. 


“MAE ’I GWYNEB FEL Y GWANWYN.” 


MA® ’i gwyneb fel y gwanwyn, 
Yn dyfod gyda dail— 

Yn gwenu, gwenu arnaf, 
A gwrido bob yn ail ; 

Mae swn ei throed mor ysgafn 
Ag ofnus droed y dryw; 
A’i haddfwyn lais mor beraidd 

A’r éos fwyna’n fyw. 


Mae’n gweled trwy’m hen galon, 
A phan fydd hono’n oer, 
Hi draidd gynesrwydd drwyddi, 
A goleu haul a Iloer. 
Mae ser y nef yn siriol, 
Ond da mai pell y’nt hwy ; 
Pe gwelent hwy ei llygad, 
Ni welid monynt mwy. 

Pan gofiaf fy nhylodi 
A’m trallod, coeliwch fi, 
’Does dim ond eisiau cofio 
Ei henw anwyl hi: 
Mae degau yn ei cheisio, 
Mae hyny’n ofid cas ; 
Ond fyn hi neb ond fi fach 
Ar wyneb daear las. 


HAUL FY NEFOEDD. 


Clyw, clyw, clyw, 
Yr hedydd bychan yw, 
Ar gwrdd y wawr mae ’i fryd, 
Tra ’r haul mewn aur arianlif yn 
Ffrydio tros y byd. 
Mae ’r adar-feirdd a’r blodau heirdd 
Yn deffro Dyffryn Clwyd ; 
Ond ti sydd decach na hwynt oll, 
O! haul fy nefoedd, ewyd. 


PS 

HELEN: NEU ELEN LLWYDDAWG. 
(Testyn Cadair Eisteddfod Gwrecsam, 1876). 
BRASLUN. 


HANEs y Groes ac hen hanesiaeth fel hudoliaeth i’r Awen.— 
Gwerth anmheus hen frudiau a rhamantau tra yn desgrifio 
Helen yn dwyn y Groes oddiar ladron.—Ser-ddewiniaeth, 
Derwyddiaeth, a ffug-dduwiaeth yr oes baganaidd yn 
dwyn yn mlaen eu hargoelion am dani.—Y gred yn 
nghyfaredd y planedau, a phensyfrdandod y dewiniaid 
cyn ac wedi ei genedigaeth.—Y disgwyliad drwyddi am 
ryddhad odditan iau orthrymus Rhufain.—Desgrifiad 
o gyflwr terfysglyd a di-lywodraeth Prydain—ac o raddol 
dyfiad had Cristionogaeth trwy fraschwyn toreithiog y 
ceyinod.—Achau Helen, a phleideb tros ymfalchio mewn 
gwehelyth a bonedd.—Gwaed yr Ymherodres Helena yn 
Ymherodres India.—Yr eithafedd gwrthgyferbyniol i 
olrhain achau—desgrifiad o Elen yn bersonol.—Telerau 
da Coel Goedhebog gyda’r swyddogion Rhufeinig yn 
ethryb llaw ei ferch.—Aml-hoffwyr Helen, a’u cynygion 
—ei derbyniad o law y prif raglaw, Constantius Chlorus— 
dallineb Cariad, a dallineb mwy edrychwyr ar gariad.— 
Anobaith a siomedigaeth Prydeinwyr yn ei dyweddiad 
hi a’r prif elyn—eu cred yn newiniaeth y ser, a’r duwiau 
yn cael eu siglo.—Goruch-naturiaeth gwir Gariad.— 
Chlorus, o dan orchymyn Rhufain i ladd holl Gristion- 
ogion yr ymherodraeth, yn gadael ei wraig a’i fab bach yn 
Nghaerefrog.—Cydmariaeth wrth-gyferbyniol rhwng y 
dduwiol fam a’r tad paganaidd—hynt erledigaeth Chlorus. 
—Helen yn llochesu rhai o Gristionogion Prydain yn ei 
llys gartref—yn stioganu i’w phlentyn—yn ei gyflwyno 
trwy fedydd i Grist, ac yn ei gysegru i wasanaethu y Groes 
—brawdoliaeth y saint yn ei thy.—Angylaidd ymweliadau. 
—Arwydd y Groes yn lle yr Eryr—anerchiad i Rufain 
am ei gwasanaeth diwybod i’r efengyl—eto dallineb y 
Prydeiniaid am ffyrdd Duw.—Y Caisariaid yn arloesi 
daear foesol yr ynys hon a’r Cyfandir—fel atdaliad, 
Helen ar uchfanau yr ymherodraeth baganaidd yn lledaenu 
yr efengyl am y Groes—dychweliad Constantius Chlorus i 
Gaerefrog at Helen—yn marw—cau ei fedd yn agor pyrth 
daearol i’r efengyl.—Helen a’7i mab yn myned i Rutfain, 


E 

ac hi oddiyno i’r Tir Sanctaidd. Y llengau yn cynwys 
dynion o bob cenedl ac 0 bob ffurf 0 gred—eilunaddoliaeth 
ac annghred—herwydd hyn y ffugwyrthiau yn dilyn o 
angenrhaid—yn dyfod i Fethlehem a phen Calfaria—yr 
ymgellwair 4 phren y Groes yn feddwi ar hanes—yn 
ymwrthod 4’r hen dadau a’u ffug-wyrthiau—gwir ystyr ac 
arwyddocdd y traddodiadau ac hanes Helen Llwyddawg. 


Am y Groes, a’r hen oesau, 
Cyneu o’m mewn mae can mau ; 
Enynu mae hen hanes, 

Yr hoen a’r hwyl a’r hen wres, 
Sy’n newydd, ac sy’n ieuanc, 
Yn nyn Ilwyd mal yn y Ilanc. 


Y tan sydd yn trywanu 

Rhes ddu fawr o’r oesoedd fu, 

A rydd ddoe, mewn euraidd wawl 
A swynion, ir presenaw] ; 

Ac a a yn mlaen ac ol 

Hyd fydoedd y dyfodol. 


Dan awen! onid newydd 
Ydyw ’r hen i enaid rhydd ? 
Ac onid yw caniad hen 

Yn newydd iawn i awen ? 


Heb wrthod i’w aberthu, 
Dere, O! dan y gan gu, 

I lawr ar fy allawr, fel 
Gwreichion y tan goruchel. 


I’m wau, traddodiadau moel—yw’r edef, 
A hen frudiau lledfoel ; 
Efo’r gan, mae ofer goel 
A hen wagedd anhygoel. 

Rhanedig pob rhyw hen awdur,—a rhwym 
Mewn rhamant ac antur ; 
O’r domen swrwd ammhur, 
Mwynheir peth o’r man-aur pur. 


At Elen yr Elenau 
Af fi yn ol i fwynhau. 


Ki llywodraeth, ’mysg lladron—ac enwir 
Baganaidd Grist’nogion ; 
Ac os gau ydyw gwisg hon, 
Gwir chwery ger ei choron. 


Y Fenwedig fan ydyw—a hanodd 
O Brydeiniaid iawnryw, 
‘“* Gafas y Grog,” o fysg rhyw 
Haid o ladron diledryw. 


Yn hongian yn eu hingoedd, 
Onid dau ohonynt oedd ? 

Yn leithrudd, o dan haul athrist, 
Yn nesa’i Grog ein Hiesu Grist ! 


Heibio Coel Goedhebog hen 
Ataliaf, dof at Elen. 


Diraddiwch y Derwyddon,—a chwerthwch 
Wrth eu Seryddon ; 
Yn y sér cawn hanes hon, 
Ar gael yn eu hargoelion. 


‘* Rhian yr I6r,” henwir hi 
Yn gynar cyn ei geni ; 
Uwceh ei phen erys Gwener, 

Tw gwylied hi, mewn gwaw] tér : 
Iau, yntau yn yr entyrch, 
I ddydd ei geni a gyrch. 


Duwiau nen, cyn ei geni,—a dwsin 
O’u duwiesau tesni ; 
Dynant yn groes ei hoes hi, 
A’r haw idd ei rheoli. 


Marchwr, brwd dduw y merched,—a Sadwrn 
Osodwyd i’w gwylied ; 
Yr Haul, trwy’i gwytheni réd, 
A dwbl yni dwy blaned. 


Tarawyd yn fud y brudwyr— 
Y ddewr ferch ddeuai ar fyr : 
Dyn ydoedd o dan nodau 

Y prif ser, Gwener ac Iau ! 
Bod dan un byd da iawn oedd, 
Hynodol Ffawd ne’ ydoedd ; 
Ond dyn oedd hon o dan ddwy, 
Heriai Fawrth a’i ryferthwy ; 
A heriai Gal fawr ar goedd, 
Heriai fil o ryfeloedd. 


Er ini oddef yr estron eiddig, 

A’i erchaf gadau anorchfygedig ; 
Gwelwn y frodir, yn galonfrydig, 

Yn dal ei haden ysbrydoledig— 

Yn dali ddyoddef yn gened] ddiddig, 
Uwch llu uffernol erchyll a ffyrnig ; 

Gan ymddiried yn y Fenwedig 

Fain deg godai, i ni’n fendigedig, 

A fynai dda o Rufain ddig :—o’i huchder, 
A fwriai y faner fawr Rufeinig. 

Yn lan o Dduw Elen ddaeth 
Yn deg o’i genedigaeth ; 

Mawr ofid ac ymrafael 

A gawn oi chylch cyn ei chael. 
Gwedi ei chael, gadewch i 
Ymladdoedd deunaw mlwyddi 
Droi ein gwlad dan gadarn gledd 
Caiseriaid yn gwys i orwedd. 


Erch a f’ai hanes ein hen archfonedd, 

A’u myrdd o alon, mewn mawr eiddiledd, 
Gwel’d meibion dynion yn rhincian eu dannedd, 
Yn cnoi’n eu hanian, fel cwn anhunedd : 

Ar hyd yr Ynys, dyhirod dirinwedd 

Fwrient Unbenaeth draws freintiau’n bonedd ; 
Kto niferi a godynt i fawredd— 

Ladron hyll, hagron—gwaddodion llygredd. 
Llawn canoedd eraill yn eu cynddaredd, 

Pe gall’synt, gar’synt o Rufain eu gorsedd, 
Rhai’n ceisio darnio pob math o deyrnedd, 
Pybyr anwariaid pob rhyw anwiredd ; 
Fwlturiaid diriaid, fuont o’n dewredd, 

Ein milwyr blaenaf am lawer blynedd : 

Ein bro arosai mewn bar a rhysedd, 

A didor gerhynt didrugaredd. 

Marwol ammhuredd,—a’i ddrwg sawyr, 
Gododd i’w hawyr o’r gwaed diddiwedd ! 


Yn ein Gwen Ynys, mal yn gynhwynol 

I’w chynestir enwog, mae chwyn estronol : 
Yn ngwlad y lili, meiri marwol 

Amlha yn llydan, yn mlaen a lledol : 

Ond yn y chwyn cawn hedyn cenhadol, 

Yn dwfn wreiddio, gan dyfu yn raddol ; 

Ini ei dygaist, Fran Fenwedigol ! 

Nid yn ofer bydd dy hedyn nefol— 

Da ini adaw yr had niweidiol, 

I fydru gwandyfiad yr egin dwyfol. 

Da yn awr d’od yn ol,—oddiwrth fradwyr, 
O fysg yr aerwyr—i faes carwrol. 


Calon hael Caercolyn* hen, 
A’i goleu, yw’r gu Elen ; 
Achres y ferch ? Aeres fyw 
O G’radog gywir ydyw— 

O linach y goleuni— 

O Fran o Grist’nogol fri. 


Llygad ei thad, gwaed ei thy, 
Dewrwrol ydyw’r Wyry : 

Merch ddinam ei mam yw hon— 
Ystrawael yr Ystraeon. 

Gwynedd Hen sydd ganddi hi, 

A sedd ei mam sy eiddi.f 


Eto ei thy—ty ei thad :— 
I ti Wr na chreto hyn, 
A gaf fi ddim ond gofyn, 
Onid oedd gan dy hen daid 
Gyd-undeb gyda’i hendaid ? 
A’i hendaid rhyw gyd-undeb, 
Gyda naw, neu gyda neb, 

_O hen deidiau nodedig, 
Arwedda bren, wraidd a brig ? 


*Colchester. Gelwir y lle hefyd gan rai yn Gaercollen 
ac yn Hazeltown. 
+Trwy ei phriodi y daeth Coel i’r orsedd. 

Pencampwyr arlwywyr lol 

Yw ’r dynion annghrediniol, 

A’r bonedd na dderbyniant 
Hanes un Derwydd na Sant— 
Ddysgasant addysg oesau 

Tw fesur ef a’i sarhau ; 

Godant achyddol goeden, 

Sydd wawd ar yr hyn sydd hen. 


Yn nhres hanes, a hir b’o hi ’n swyno, 
Mae enw ein cedyrn o’i mewn yn cydio : 
Yn llawen-galon gwell i ni goelio 

Naw mwy o hanes, na dim ohono : 
(Derwen gam Darwin o go’)—neud tuedd 
Y gwr di-fonedd gredu a fyno ? 


Ein cred, a ddeued ddél,—yw fod tadau 
Elen a’i hachau o freinlin uchel ; 

A’n bonedd gynt, fel heddyw, 

Yn feirw feirch* neu ’n batrieirch byw ! 


Yn wyr yn arwain eu hoes, 

Yn llaw I6n, i well einioes : 

Yn ddynion o ddaw enaidt— 

Hedd wrth reddf, a chledd wrth raid. 


Eto ei thy—ty ei thad— 

Un a’1 goncwest o gan’cad : 
O Etruria tra wrol, 

Cawn ei waed yn cyneu ’i ol: 


*« By oedd farch, os nat patreiarch.’”—Dr. Sion Kent. 
‘A man or a mouse.”—Dywediad Seisnig. 

+The present Premier (Lord Beaconsfield), in one of his 
novels, remarks that a man who can speak two languages 
is a man of two souls. 

O Feli Mawr i lawr trwy Ludd,—ei llinach, 
A oes gwaed dewrach yn gwresogi dwyrudd ? 
Tynwch ef o Fritania :—na myn fod, 
Nid er syndod, yn Ymherodres India ! 
Dylanwad gwaed Helena— 
Duw I6r fo’i nawdd—daear fwynha ! 


Hi ddug yn ei hymddygiad,—ddelw 
O dduwioledd cariad ; 
A thraserch yn ei thrwsiad, 
A’i theg lun, obaith ei gwlad. 


Gwynwaith I6r, sef geneth wyl, 
A gwyneb gwridog anwyl ; 

A’i gwén heulog, anwylaf, 
Belydra wén blodau ’r haf. 


Nid rhywfath oedd trethiad Rhufain, 

Na, caled gosp ar ein gwlad gain : 

Yn eu swydd trwy ’r Ynys hon, 
Rhaglywiaid sarug, glewion, 

Drwy eu hoes, fel diafliaid rhydd, 
Ormesent ar y maesydd. 

Oddiwrth rhai ’n, brain ein bro, 

Godybiai Coel Goedhebog, 

Nad drwg oedd cadw ’r dreth*—tra rheini 
Yn gwirioni am ei hygar eneth. 


*Coel’s temptation to resist the demand of his superior 
potentate was somewhat weighty—that is to say, the 
tribute-purse containing the additions of the successive 
Roman-British governors who had preceded him in that 
usurped office. We really could wish agreeable to the 
sober tone of this subject to treat the father of the 
renowned Empress Helena with more decorous gravity.— 
Heroines of Welsh History. 

Mewn gloew-ddur wisg mewn gwleddoedd,—yn 
cynys 
Eu hunain mae canoedd ; 
Am ei llaw y mae lluoedd, 
Gyfoethoced, deced oedd. 


Am law wen Elen yn awr manylaf :— 
Gwr o deg Gaint, yn ei gariad cyntaf, 

Sy’ yn ei dilyn—y swyn hudolaf ; 

Ei law yn barod, a’i galon buraf : 

Trwy ei oer wrthod, try ar ei warthaf, 
Iw artre nosawl—wWr truenusaf ! 

Hen Deyrn Ynysoedd ydyw ’r enw nesaf, 
Yn deg ei olwg, yn digio welaf ; 

Hwnt yn wirion 4 yntau ’n araf 

I ynys unig, yr hon nis henwaf. 

Na, na, ni thycia y cyfoethocaf, 

Er ini weled yr aer anwylaf : 

Yn ei elynion Serch ni wel anaf, 

A wedo Rheswm, “ Ef ydyw ’r isaf,”’ 
Ha, wyr! fynyched rhoi’r ef yn uchaf ? 
Gan Helen ei gelyn penaf—yw ’r ffodus 
Constantius Chlorus—yw ’r dyn disgleiriaf ! 


Gormod o beth ir Trethwr—Chlorus 
Gael arian Brythonwr ; 
Na ato hyn !—Helen ein twr 
Yn caru y concwerwr ! 


I blant ein Rhyddid, ba les 
Byddinoedd heb y ddynes, 

A dania pob Prydeiniwr 

Yn mlaen i gad, mal un gwr! 
Ei mynwes gu, mwy nas gall 
Y duwiau fod yn deall : 


YR ORIAU OLAF. 


Mewn soriant ciliant, ac Iau 
Newidiodd ei phlanedau : 

Afar ein drych, O! ’r farn drom ; 
O! ’r dyrnod a roed arnom. 


I wthio ei ffordd weithian,—gyda’i swydd, 
Gad serch iddo ’i hunan : 
Cariad yw, ac mae ’n curo dan 
Sailfeini iselaf anian ! 


Erioed ni welwyd Cariad yn hwylio 

I unrhyw hafan ond y fan y fyno: 

Na roddwn ragfarn arno,—ond am dro 
Gyda ei Lwyddog, ’r y’m yn gadael iddo. 


Yn ei ffordd na chyffyrddwn,—Llong ein gwlad 
Yn Nghariad angorwn : 
Y mae, fel eto gwelwn, 
Engyl Duw yn ngwaelod hwn ! 


A chydag amgylchiadau, 

Lleshad oedd uniad y ddau : 

A lleshad i’r lluaws oedd 

Anheddwch y blynyddoedd, 

A yrodd ein harwres 

I ddu niwl—at Dduw yn nes! 

Hyd heddyw, fel mae ’n rhaid addef, 
Yn y niwl y mae y nef ; 

A Christion bia ’r galon gyrch 

I du hwnt y du entyrch. 


Chwiliwn waed ei chalon hi, 
Duw roddodd burdeb drwyddi : 
Te, yn hon cyneu wnaeth 

Tan egwan Cristionogaeth— 

Ei gWr yn dan pagan pur, 

O dwymiad duwiau ammbhur. 
Hi yn ei chylch yn iachau— 
Yntef yn drobwll heintiau. 
Lladd y mae ef, mewn Ilwydd mawr, 
Meib y Gair yn mhob gorawr : 
A hi yn graig dan y Groes, 

Tr Iesu ’n gywir eisoes : 
Hwnt o’r wlad yntau erlidia 
Bawb crediniol, duwiol, da. 
Ganedig bagan ydyw, 

A llaw dan wreichionllyd yw 
Gwr Helen bur. Yn benboeth, 
Dywed ef, “‘ ?r duwiau doeth, 
Yn fy nghledd cydiaf ynglyn, 
A’m delwau sydd i’m dilyn. 


“ IT fedelu o fodolaeth—y chwyn 
Gychwynodd Crist’nogaeth, 
Arledaf fy erlidiaeth 
Tr rhysedd hwn trwy ’r Groes ddaeth. 


““ Myn y Fall, cariaf allan—hen archiad 
Erchyll Dioclesian ; 
A mynaf, myn Maximinian, 
Y bobl o’r tir, a’r Beibl i’r tan. 


““ Yma ’n awr, fy maneri, 
Digon o chwaon i chwi! 
Drwy Gal a holl drigolion 
Rhyfedd haid y grefydd hon.” 


Cochodd ei wedd cyn cychwyn—ac Helen 
Draw giliodd mewn dychryn : 
Ha! gyson reddf, cusan er hyn 
Estynodd i’w fab Cystenyn. 

A’r baban yn hir mae ’n chware : 
Ond am ei fam mae efe. 


Dyna ’n fyw Gystenyn fach— 
Ymbwyllwn yma bellach : 
Rhaid aros tros y trysawr, 

Ust ! yn fud, nes daw yn Fawr. 


I Grist’nogaeth, erledigaeth 

A bradwriaeth dybryd dorynt ; 
Gan ddygyfor, fel y cefnfor, 

Hyd ein goror yn dan-gerhynt. 


Yn ngherynt yr Anghariad,—yn Ewrop. 
*Nawr Chlorus yw ’r pen-cad ; 
O dan ei gledd, hyd ein gwlad, 
Afon waed ga’dd fynediad. 


Erlidiodd a gwaedodd Gal, 
A gwaedodd ’Sbaen ac Eidal. 


Ond Helen gyda’i deiliaid—arhédd, 
Yn nhir y Prydeiniaid : 
Tw hynt 0 wae yntau a yr 
Hi holl daeogwyr melltigaid. 


At Helen unig wenwawr, 

Tra e’ yn mhell, trown yn awr ; 
Hi ry fron i wir frenin, 

A dau laeth i’w duwiol lin. 


Hi a eistedd dan Gystaint, 
Leinw fyd, yn ei lawn faint— 
O! am dduwiol fam ddiwair, 
Lwythog o wyn Laeth y Gair. 

Dan godiad ewynog gadach, 
Heno mae pen ei mhab bach : 
Hi dd’wed :—“‘ Yr wyf yn credu 
O fy mron, y galon gu, 

I t& dd’od, fel braint o Dduw, 

I roi einioes ir annuw: 

Cwsg, O! cwsg, fy mhlentyn cu— 
Gweis I6n sy’n dy gusanu. 
Arnat ti yr enyd hon 

Yn gwylied mae’r angylion : 
Yn dy eiddil gnawd heddyw 
Mae Ffydd a Bedydd yn byw. 
Mae dydd ar Grefydd y Groes 
I d’w’nu yn dy einioes. 

Duw Ilid sy’n dy wylio, 

A Duw ein Bran, dad ein bro. 
Rhed dy gred gyda y Grog, 

A gredodd ty Caradog. 

Hedyn wyt, cyn adwaen hin, 
Ar fraenar y Mawr Frenin : 
Ond ti weli hynt heulog 

Ar newydd Grefydd y Grog,— 
Had yr hon yn d’enaid drig, 

O! flodyn dwyfoledig. 


Gwr Idr yn fy Mangor* i—ofynaf 
Heno ’n nawdd iti; 
O gariad i’th egori 
Ato ’r af—bedyddiaf di.t 


*Myn rhai i Gystenyn Fawr gael ei fedyddio yn Eglwys 
Latesau, dywed eraill mai Eusibius ddarfu yn Nicomedia, 
ac y mae eraill yn hollol mor bendant iddo gael ei fedyddic 
fel crediniwr ar ei wely angau. Pa un bynag, os cyflwyn- 
odd mam erioed ei phlentyn i Grist, darfu mam Cystenyn 
Fawr hyny. ; 

+Bangor, ystyr wreiddiol y gair hwn, yn ol rhai hen 
yserifau, ydyw lle o ddiogelwch—a place for religious 
seclusion. 

Bydd ddedwydd dy saib ddi-dad :—i d’afael 
Dyfod mewn cariad, 
O wyll du, y mae gwell Tad, 
Ym medydd y cymodiad. 


Yn ddirgelaidd o’r gole, 

Dan ei llys, dyna y lle 

Sai pur eglwys periglawr 
Hynaws a mwyn Iesu Mawr. 


Noddfa fach mewn anhawddfyd,—na allai 
Un ellyll gyrhaeddyd : 
Adail fach y duwiol fyd—yw ei chell, 
A chre’ ystafell ei Christ hi hefyd. 


Yn Ilety hon, yn enill tir, 

Brawdoliaeth bur Duw welir ; 

Mae ’n dda nas gwel y gelyn 

Am y rhawg mo’r muriau hyn : 

Daear ni Wyr, ond Duw ’r nen 

A sylwa ar lys Helen— 
Congl a wel cu engyl yw—wrth eu bodd, 
Ac idd a gredodd eu cudd-gaer ydyw. 


Yno, ’n ei llys ei hunan,—un dydd 
Bedyddiwyd ei baban ; 
Cysegrodd, rhoddodd ei rhan, 
Ac hefyd ei holl gyfan. 


Yno y mae enwau mwy—na Caisar, 
Ac “Tesu” ’n air cyswyn : 
I gymhell yn mlaen bicell-lwyn, 
Ei “ Groes”” Ef yw ’r gair a swyn. 


Yr “ Eryr” ar fenyr ni fydd 
Ond dinerth diadenydd : 

Ei faner Ef yn awr 4 

Tr nef, a’r mor a’i nofia : 

Meib I6r fyrdd, yn mhob rhyw fan, 
Lamant o dan ei luman. 


Daliant ef hyd helynt oes, 
Drwy einioes tu draw anian : 
Ac hwn i bawb eyn bo hir, 

O! Glorus, a eglurir. 


Cei roi osteg i’r Cristion,—cei dy wraig 
Gyda rheng y ffyddlon ; 
°E gwyd Gair y gwaed gwirion, 
Yn gryf Dduw y grefydd hon. 


Y Gair hwnw goronwn,—a’r Eryr 
I waered a dynwn : 
Arwydd y Grog rydd y Gair hwn 
Ar y faniar a fynwn. 


Rufain, O! Rufain, dy enw rywfodd, 

Sy’ lwgr odiaeth i’r sawl a gredodd ; 

Da ohonot dywynodd,—mal gwawl o wyll, 
Fel o ddu ellyll y nefolaidd ddeilliodd. 


Onid oedd dy enw di—yn arswyd 
I’n hen orseddfeini ? 
A thoraist fraich, methraist fri, 
Derwyddiaeth ein gwlad drwyddi. 


Ti a eraist ein tiroedd,—a rhwygaist 
Greigiau y mynyddoedd, 
I daflu’r had; nid fel yr oedd—gadewaist 
Y tir afaelaist mewn tost ryfeloedd. 

Mynai gwyr Mon ger Meini—y Borth gynt 
Roi ebyrth gwag iti: 
Gwers dda ’n ol, i’n ‘‘ Gorsedd”’ ni, 
Fu ’r ffol Dderwyddol weddi. 


Yn nolen Duw ni welym—a gydiai 
Wrth Geidwad na chredym : 
Ond O! ’r oedd ynod rym 
A wneddai fwy na wyddym. 


Ysigaist dywysogion—wanasent 
Fynwesau Crist’nogion ; 
Ti a leddaist luyddion 
Hen gred y ddaearen gron. 


I oeri ’th fryd, er rhoi ’th frain—beunydd 
Ein babanod bychain : 
Y trylen a’i gWyr, trwy Helen gain,—ceraist, 
le, priodaist hen Ynys Prydain. 


Dy Gaisar ir ddaear ddaeth, 
A’i bladur, trwy hen bleidiaeth, 
Medelodd yma deulu 

Y Fall fawr—neud cyfaill fu ? 


Aeth ?w hedd. Beth wnaeth o ?—Gwyddonwers 


rhawg, 


Lle ’n hen Garadawg golli’n hen gredo ; 
Medodd rwn, mudodd i’w ro,—gwnaeth wlad 
Oedd well i’w dad iddi alltudio. 


O dan dy hen driniaeth gaent gynt, 
Grwn ar ol grwn a grynynt ; 

O gyrhaedd dy gerhynt--rhagot, Rufain, 
Hen Gal a Phrydain, yn gloff a redynt. 


AWDL. 81 


Ubain yr o’ent, heb wybod—am yn hir 
Y doi goleuni rhwng Duw ac eilunod ;— 

Y deilliai hedd o dywyll hin, 

Y doi o Fran y Duw Frenin : 

Y doi o Ilid i Elen, 

Had o law Arwystli Hen : 

Bod rhian yn fuan a faidd 

Ei hau ar fanau Rhufeiniaidd ; 

A’i milwyr, fel ¥d melyn, 

Rif manwellt glaswellt y glyn! 


Bod ei ddiweddu yn bod i ddyoddef, 

I rwysg rhyfelgyrch ei entyrch yntef ; 
Bod enw Helen trwy’r byd yn hylef, 

A gau-lywodraeth i'w galw adref : 

Bod Ilu yn ’nabod ei llef,—ddywedent 
Na chywilyddient gario ei chleddef. 

Ofer ein darogan, bu farw ein “ Dreigiau ; ” 
Yma ni wyddem rhwng ein mynyddau 

Y codai Crog hyd y creigiau,—ar fyr, 

Yn lle Eryr a thanllyd allorau. 


O! di Eryr, gyda’r anferth darian, 

Arfog ddur-bigog ardderchog bagan ! 
Ei bedd-luon noliodd Elen wiwlan, 

I ddal Efengyl yn ymyl dy luman ; 
Deffroa Wyl-gainc drom dy ffarwelgan, 
th bleserau a’th balasau arian : 

I saethu d’ aerwyr mae bollt saith-daran, 
Dery lawenydd hyd orwel anian. 

Y mor a’r awyr, mewn mawr oroian, 
Wyliant.dy hen fywyd—welant yn fuan 
Y’th hen ymherodraeth yn marw o oedran, 
A dy ffiaidd ellyr yn diffodd allan ! 

E 

°E ddaw i dy gopa waddod dy gwpan, 

A’r gwys a roddir ar Gaisarydda : 

Naw myrdd dd’wed yn y man :—“‘ O’r llys i'r 
llaid, 

Daeth delwaw’th enaid, a’th deulu’th hunan.”’ 


Chlorus benuchel yn awr ddychwela, 

Adref eilwaith, ’rol enbyd ryfela ; 

O drin y cledd, yn druan cla’,—cyrch mewn brys 
Yn ol i'w Ynys at ei Helena : 

Ef yn hen, ni fwynha—wag harddwch, 

A thy dyhirwch ei Theodora. 


Ond buan, buan, hen bant—ei fedd egyr, 
A’r ne’ ac awyr arno a gauant : 

Ac ar yr enyd conewerwyr hunant, 

Te ’r un enyd arwyr Ion unant 

Y can hwn, cau wnant—ar yr un enyd, 

I barthau gweryd nef-byrth agorant. 


Gwnant ffordd rydd vr Ffydd ro’i phen— 
angylaidd, 
Yn ngoleu glas wybren ; 
I Ffyddloniaid roi naid ’r nen,—a chred 
Nid i ymbilied gyda mab Elen. 


Am ryddid, ond am roi iddo 
Wialen braint lan eu bro! 


I Rufain ar fer ofwy,—a’i gwyneb 
Ar Ganaan glodadwy ; 

O Efrog mae mam yn tramwy, 

Gyda’i mab bendigaid mwy. 


A diolch, gyda’r deuoedd, 
Mab Duw eu mebyd hwy oedd. 

Eto yr oedd ein gwlad trwyddi—yn edrych 
Trwy hen wydrau tesni, 
Ar gydfod oedd i godi, 
Gyda hedd pan godai hi. 


A hi a gododd gyda 

Ei Dreigiau dewr, drwg a da: 
Milwyr, aerwyr aneiri— 

Torf na chanlynynt ond hi. 


Rhai wyddent hen Dderwyddiaeth,—ac eraill 
A garent Baganiaeth, 
Neu ddalient eilunaddoliaeth. 
Yn llawen-ddewr i’w Lluon ddaeth. 


Yn y gwyr hyny, mae rhai yn garenydd 
I’n dewr Garadog, o du ’r Gwaredydd ; 
Yn adwaen eu herodr o dan eu harwydd, 
Cyd-dyra Gaeliaid a Phict drwy ’u gilydd. 
Rhwng eiddig alon mae rheng ddig’wilydd, 
Gashant au-fodau a gawsent Fedydd. 

I Gred yn Nyfed mae gwyrda ’n ufudd, 

O gyrau ’r Fenai ac Eryri fynydd, 

Ac yn Siluria cawn sél o’i herwydd : 
Cymysgfa fel yna,—fawr, aflonydd, 

O Gaint a Dyfnaint yw defnydd—didranc, 
Cref fyddin ieuanc ein Crefydd Newydd. 


Tramwyant, deuant i fro Judea, 
I lasdai anwy] coed Palestina ; 
Tros yr Iorddonen at Fethl’em Ephrata, 
Ardaloedd Rephaim, Ephraim, ac Ophra: 
Elen yn mlaen 4,—a chwyd ei Lluon 
Eu golwg weithion ar ben Golgotha. 
Dyma ni ar Galfaria, 
Dan haul hedd, dan awel ha’ ! 

Daethom yn mhell, ond i gellwair 

Am bren y Groes, fel am brin grair ! 

O Dduw! eilun addoli 

Croes dair yn lle th Grist Di ! 

Addoli rhyw ddwy hoelen, 

A hyf roi prawf ar y pren ! 
Hyn o fewn ein hen fynwes,—f’ai gabledd, 
Fyddai i wirionedd feddwi ar hanes. 


Aroswch, anwir oesau ;—aroswch, 
Hir resi o “ dadau : ’’* 
A’ch Helen ewch ich holau— 
Uwch yw y ffordd iw choffhau. 


Yn eich geiriau chwi gorwedd—hen ledwir, 
A lwydwyd gan lyeredd ; 
Gwir mewn ffigyrog wedd, 
Ac hanerog anwiredd. 


Gorgoeledd geir i'w gweled—eto’n fyw, 
Heddyw dan fawr nodded ; 
I rywle buan yr eled 
A llun y Groes allan o Gred ! 


Rhy isel ymherodresau,—bob un, 
A’u gwrthun ffugwyrthiau ; 
Ac rhy isel y “ Croesau ”’— 
Dere y gwir o dir gau. 


Elen ga’dd yn ei chalon gu—y Wir Ffydd, 
A’r wir ffordd ?w dyrchu ; 
Hi a rodiodd gan gredu—yn hollawl 
Yn ngoleu oesawl Efengy] Iesu. 


*Gwel yr hen gan “ Elene,” a ysgrifenwyd ar Helen 
Lilwyddawg mewn Anglo-Saxon yn y Nawfed Ganrif, ac 
a ayhoeddwyd o dan olygiaeth Grimm yn y Bibliothek 

der Angelsachischen Poesie, Golden Legend yn Lladin a 
Saesneg, a Butler’s Life of the Saints. 

Vr hwn a Wyr rinau hon,—beth ond siom 
Gas yw cydio mewn hen gysgodion ? 


Cauodd eneuau, cyhoeddai yn eon 

Ki hannghrediniaeth yn ngeiriau dynion ; 
Am “Jesu” ac “‘Iesu” dysgai ’i gweision— 
Llefarai *i enw wrth ei llaw-forwynion :— 

“ Cyfiawnder sydd o Ffydd yn ei Berson, 
Deuwch i'w lewyrch, gwrandewch, O! Luon. 
Mab Duw, fy aerwyr, mae bywyd i feirwon ! 
lesu y Ceidwad ac nid y cysgodion.” 

Efe oedd gynta ’n ei hymddyddanion, 

Efe oedd olaf yn ei holl feddylion : 

Ki di-nod dylodion—gyfoethogodd, 

A’j hiaith ddiwygiodd ei chyfoethogion. 


dyd ei neuaddau y da newyddion 

uedai yn raddol, o dan arwyddion 

Miai Duw hyrwyddai ei hymadroddion, 
yn ara’, ddirgelaidd, i wreiddiau’r galon ; 
fel yr & gwlith a’i fendithion—nefol, , 
yn addfwyn, raddol, i ddyfna’ wreiddion. 


Y gwir a’r anwir, y gau a’r union, 
rydorweddant yn nghaddug Derwyddon ; 
faner ddadlenu Iesu yn gyson, 

\’i haner gelu, wna’r hen orgoelion. 
 Pren a gafas,”’ medd swp o’r hen gofion, 
’n ddu yr olwg, ac ynddo’r hoelion 
Vnaed yn y ddaear gan rwd yn dduon ! 
Ya, na, yn Ngwalia, fel gWyr angylion, 
roleuni gafodd gu Elen gyfion— 

ef Ffydd Iesu, a hoffodd ei weision 

Varth ero, a throi’n ferthyron—i’w Harglwydd, 
.c ulw danwydd, er goleuo dynion ! 

Fel daw dalen Cred yn dryler, 
Enw Elen fwy anwylir : 
I Grist’nogaeth, ei hanesiaeth 
A’i gwasanaeth a gysonir ; 
Ac nid & gwlad ein tadau—byth mor hen 
Na chofir Elen yn ei chyfrolau. 


Rhinwedd ni fedd yr anwir 
I allu dal,—cyll ei dir: 
Gwir o hyd, fel craig yr a, 
Sylweddol ffosyleiddia. 


Ym mol craig, mal cragen,—hiroesa yr 
Holl wir sydd am Helen ; 
Hyd eilfyd ni roed elfen 
O dan haul i’w wneud yn hen ! 
RICHMOND. 
i $4 - 


DYRO’TH AUR I LAWR. 


Dyro’th aur 1 lawr yn y ffwrnes, 
Dy holl aur melyn a glan ; 
Rhyngo ef a’r burol filam, 
Drwy ’r angherddol a’r deifiol dan : 
A dy aur ddaw yn ol o’r ffwrnes 
Wedi ’i doddi ’n goeth a phur ; 
Trwy dan gwneir aur yn lan, 
Felly ’r galon drwy boen a chur. 


Gwel’d wna ’r byd yn dy foes a’th fuchedd 
Liw dy gadwen aur a’i gwerth ; 
Dy addfwynder mwyn, caredig, 
Ddaeth trwy dan dy drallodau certh ; 
Cei wel’d mai da i’th galon 
Fu poen, ac ing, a chur ; 
Cei wel’d mai bendith oedd 
Tan y ffwrnes a’i gwnaeth yn bur. 


CANEUON. 


PRIODAS YR ASGELL FRAITH. 


MAe’R adar oll yn telori cerddi, 
Priodas yr Asgell Fraith ; 
Man emau’r gwlith wnant y ddaear werdd, 
Heddyw yn loew laith. 
Mae’r wenol yn ei gwasgod wen, 
Wedi ei hir for daith ; 
A Gwas y Gog i’r briodas hon, 
Yn colli diwrnod gwaith. 


Cydgan—-Mae yr adar oll yn telori cerdd, 
Priodas yr Asgell Fraith. 


Mae blodau’r haf yn ymdarddu trwy 
Hardd garped y gwanwyn gwyrdd ; 
Mae llygaid y dydd yn gweled yr haul, 
A briall yn fil ac yn fyrdd. 
Mae’r Dryw yn hwmian un, dau, tri, 
A phedwar, pump, chwech, saith, 
A’r adar oll yn telori cerdd, 
Priodas yr Asgell Fraith. 


Mae Llwyd y Gwrych yn eiste’i lawr 
Gyda’r Eos fawr ei chlod, 
A Robin y Gyrwr yn sgwario’i hun, 
A’r Gaseg y Drycin, yn d’od ; 
Mae ’Deryn y To bron myn’d 0’i go, 
Ac yn d’wedyd yn ei iaith— 
Lwe dda, lwe dda, a hirddydd ha’ 
I deulu’r Asgell Fraith. 


A chanu mae’r Aderyn Du, 
A blaen ei big yn wen, 

Tra Robin Goch gyda Siani Lwyd 
Yn dawnsio ar frigyn y pren : 


88 YR ORIAU OLAF. 


. 
o 


Am hyny llawenhawn, mae’r haf 
Yn dyfod ar ei daith, 

A’r adar oll yn telori cerdd, 
Priodas yr Asgell Fraith. 


ee 


Y TELYNOR IJEUANC. 
ALAw—‘‘ The Gleaner.”’ 


Panam mae Telynor mor ifanc a thi 
Yn byw ac yn bod ar y tant ; 

Yn lle myn’d i’r Ysgol yn gyson bob dydd, 
I gael chwareu yn nghanol y plant ? 

Medd yntau—y plentyn, “I mi nid yw bwyd 
Ac addysg mor hawsed iw cael : 

Nis gallaf ddim myned i’r Ysgol fel hyn, 
Gyda dillad a ’sgidiau mor wael.”’ 


Y llynedd ’rwy’n cofio dy weled o’r blaen, 
Ce’st ddiod a bwyd genyf i; 

’Roedd gyda thi eneth bur debyg i chwaer, 
Yn canu’n rhagorach na thi: 

Dos adref, y gwesyn, i ti a dy fath 
Dim achos i neb fod yn hael, 

Does gen’ ti fel cantwr ddim rhithyn o lais, 
Ac mae’th delyn yn hynod o wael. 


Mae’m tad a fy mam dan dywarchen las, 
A’m chwaer fechan hono yn glaf ; 
Ac nid oes un gobaith i hithau gael byw, 
I gael gweled yr hirddydd haf : 
A chyn iddi gyrhaedd fy nhad a fy mam, 
Mewn gwlad mae gwell telyn i’w chael ; 
I’m chwaer—anwyl chwaer, ’rwy’n canu fel hyn, 
Am damaid, ar delyn mor wael. 


Tach., 1874. 

“WYRES FACH NED PUW.” 


Lriances ydoedd lan a gwen, 
Pan aeth i gwrdd y gelyn, 

Hir a hardd oedd gwallt ei phen 
Cyhyd a thanau’i thelyn : 

Gyda byddin fach ei bro 

Yr aeth yn ddewr, ond, O! 

Welwyd byth drachefn yn fyw 

Mo Wyres fach Ned Puw. 


Gwelsom gorph y llances hon 

Ar ’nawn y dydd anfadus, 
Gyda’i thelyn ar ei bron, 

Yn fud ger Crogen Wladys : 
Carcharorion genym wnaed, 
A’i gwelsant yn ei gwaed, 
Roisant ddofn alarus floedd 
Wrth basio’r fan Ile’r oedd. 


Owen Gwynedd yn ei lys 
Byth mwy ni chlyw yr hogen ; 
Gwladgar dan ni ddaw 0’i bys, 
Er boreu Brwydr Crogen ; 
Gyda’i byddin aeth i lawr, 
Pan wnaed y rhuthyr mawr : 
Dystaw ar y delyn yw 
Bys Wyres fach Ned Puw. 


—_44———_ 


TRA RHESWM YN NGHWSG. 


Tra Rheswm yn nghwsg, y mae mewnol fryd 
Anwyldeb a serch yn deffro i gyd ; 

Yn hedeg fel engyl trwy ardal hin, 
Breuddwydion a wibiant trwy feddwl dyn : 

Aiff un at y morwr, tra cwsg ar yr aig, 
A dengys ei gartref, a gwyneb ei wraig ; 
A’r llall i oer dy 
Un anwy]l a fu, 
Nes gwneud un oedd well nag wyf fi a thydi 
Tros ganllaw’r gogoniant roi gwén arnaf fi! 


Daw breuddwyd 4g iechyd at wely’r claf, 
A’r gauaf a dry yn ganol haf ; 
Fe ddwg ambell fardd sydd tu draw i’r llen, 
Yn ol at ei frodyr i Gymru fach wen ; 
A dug yr hen Wr sydd yn benwyn tan barch 
Yn ol at ei gryd oddiwrth ymy] ei arch. 

O! Freuddwyd y nos, 

I fyny, O dos ; 
A gwna iddo ef sydd yn angel pryd hyn 
Ail edrych ar un sy’n ei garu fel hyn. 


GWR BONEDDIG OEDD EFE. 


Gwr boneddig oedd efe, 

Yn ei long ’roedd ganddo le 

I un ferch, er gwell er gwaeth, 

Oedd trwy’r dref yn gwerthu llaeth ! 
Cerbyd teg a cheffyl gwyn 

Garient y cariadon hyn ; 

Hyd heolydd glan ein tref, 

Nid oedd debyg iddo ef. 

'Wedi prynu t¥ a gardd, 
Wedi prynu modrwy hardd, 
Aeth ir mor a gadael wnaeth 
Ferch a muwlyn ar y traeth. 


CYWYDD. 


Siomedigaeth ydoedd hyn, 

Darfu ’r car a’r ceffyl gwyn ; 

Nid oedd gardd, ac nid oedd df, 

Nid oedd bywyd fel y bu: 

Torwyd y garwriaeth hon 

Gan gynddaredd Cawr y Don: 

Heddyw yn y dyfnder erch 

Huna ’r gwr—ond p’le mae’r ferch ? 
Mae hin canu wrthi’ hun :--- 

*“ Na chael calon y fath ddyn, 
Gwell yw bod yn gwerthu Illaeth 
Gyda muwlyn ar y traeth.” 


> 


CYWYDD Y GWENYN. 
(Darn anorphenedig). 


Yw awr trof o dwrw ’r trén 

I dreio codi ’r awen. 

Na huna ’n bwl, fel hen beth— 
Cana, fy ieuanc eneth ; 

Dyro naid yr enyd hon 

O’th wely ’n ystwyth hoewlon ! 
Enaid fy enaid, clyw f’anerch, 
Ac yn ngardd dy fardd, da ferch, 
Histedd i lawr ar astell 

Hiddil, gul, fy marddol gell : 

A pheidied damniol ffwdan 

Y byd byth *nabod y fan, 

A dyro ganiad ir Gwenyn— 
Preswylwyr y dellt a’r gwellt gwyn. 


O’u drws bach ar draws y berth, 
Ar eu ’hedfa yn brydferth, 
Hwynt hwy oll ant i hel 
Lesfawr, felyn, felusfel. 

Selog yw bob Sul a Gwyl 

Y wenynen fach anwyl ; 

A’i nod i gyd wrth wneud ei gwaith 
Yw byw iw orphen yn berffaith ; 
Cyn y dél y drycin du, 

A chorwynt croch i yru 

Y gwlaw oer i lawr y glyn, 

Ac eira ar graig goryn. 


Y wenynen ni huna, 

Er neb tra gelwir hi’n ha’ ; 
Heda a hwmia emyn, 

O’r rhos coch at y rhos gwyn ; 
O’r dahlia hardd i’r deilos 
Ger y ffyrdd neu gwr y ffos ; 
O’r lili fo ar loewlyn, 

Neu ymyl dwfr,—ei mél dyn. 


Hi ry ei thraed ar berth ddrain. 
Ysgwyd gaiff esgidiau’r gdég. 


Y gwyliwr gyda’i golyn. 


ENGLYNION BRUD A DAROGAN. 
I.—LLAWR-Y-GLYN. 


E ddaw Llawr-y-glyn rhyw ddydd—yn fwy 
O faint na’r Drefnewydad ; 
Ni cheir man yn ochr mynydd, 
Mor fawr yn y Cymru fydd. 
Meh., 1872. 


ENGLYNION. 


II.—PABYDDIAETH. 


Yn Negwalia efengylaidd,—codir 
Lle cadarn mynachaidd ; 
Gwasg pobol ac esgob Pabaidd— 
Pan ddaw’r hin y penddua’r haidd. 
Meh., 1872. 


III.—TAI PURITANIAETH. 


Cyn pen talm Llyfr y Salmau—orgenir 
Gan ein holl gapelau ; 
Gogoniant fydd gwisgo gynau, 
Yr oes dd¥d ar yr orsedd ddau. 
Meh., 1872. 


IV.—AGER-BEIRIANT. 


Pan ddaw Llew o’r byd newydd,—i ruo 
Ar raian ein glenydd ; 
Yn gyru ein hagerydd 
Nid glo ddeil, ond goleu ddydd. 
Meh., 1872. 
v. 
Tr Senedd pan a’r Asynod,—Buwch Goch 
Tr Buwch Gafr rydd gernod ; 
Ar y Gymraeg, O! mor od, 
Mesur ddaw i ymosod. 


Vi. 


Y wystrys a ddinystrir,—ond eto 
Y daten ddiglwyfir ; 
Eto y wlad a dylodir 
A chlwy’ y moch a chlem hir. 

Walt 


Mentra Mén yn mhen tro maith,—a dyrchir 
Sarff Dorchog am unwaith ; 
Yna’n hyf yn ein hen iaith, 
Haul-addoli ddaw eilwaith. 
Gorph., 1872. 


VIII. 


Pwrs anwyl y Personiaid—roddir 
Idd ein hysgolfeistriaid ; 
Yna’n y plwyf ni bydd plaid 
Dostach na’r Methodistiaid. 


ENGLYN TR MILGI. 


Nopir gan anianeg—dy fuan droed, 
Dy fain drwyn a’th hirgeg ; 
Ond ti yw, fy milgi teg, 
Ymherawdwr mawr rhedeg. 


BREUDDWYD. 


BREUDDWYD, y boreu heddyw,—ddihunodd 
Haner holl ddynolryw ; 
Palledig grepwyll ydyw 
Ym mro ber rhwng marw a byw. 

EMYN NADOLIG. 


DerFFro, ddaear, llawenha, 
Heddyw daeth newyddion da ; 
Seren Bethl’em dirion der 
Ddaeth i lawr o blith y ser : 
Henffych iti, foreu cun, 
Boreu Prynedigaeth dyn ; 
Caned holl Jerusalem, 
Ganwyd Crist yn Methlehem. 


Mae Creawdwr mawr y byd, 

Mae Cynhaliwr oll yn nghyd, 

Mae lachawdwr dynol ryw, 

Heddyw gyda ni yn byw. 
Henffych, &c. 


Mae yr awyr fel yn llawn 

O arogledd haf brydnawn ; 

Ar ddisperod syrthiodd caine 

O anthemau ’r orsedd fainc. 
Henffych, &c. 


Brenin y Brenhinoedd yw, 

P’le mae’r palas ganwyd Duw ? 

P’le mae baban pur y nef ? 

Yn y preseb wele Ef! 
Henffych, &c. 


Nage, nid mewn palas gwych, 

Ond yn mhreseb gwael yr ych ; 

Yn is na’r tlotaf o’r tylawd, 

Y disgynodd Duw mewn cnawd. 
Henffych, &c. 

Ninau godwyd hyd y nef, 
Yn ei ostyngeiddrwydd Ef ; 
Sych dy ddagrau, enaid trist, 
Do, fe anwyd Iesu Grist. 
Henffych iti, foreu cun, 
Boreu Prynedigaeth dyn ; 
Caned holl Jerusalem, 
Ganwyd Crist yn Methlehem. 


a 


I BECHOD ENYD AWR. 


ER i bechod enyd awr 

Daro baner Crist 1 lawr ; 

Trwy bob gofid, trwy bob gwae, 
Codi ’n uwch o hyd y mae ; 
Ynddi Gristion, cydia ’n dyn, 
Chwifia hi at ben y bryn: 
Ysgafn genyt fydd dy faich 

Os cyffyrddodd Duw dy fraich. 


Dysgu dal pob ing a loes 
Wna rhyfelgyrch mawr y Groes ; 
Gwneir y llesg yn gadarn gawr 
Yn ngwasanaeth Iesu mawr ; 
Byth na ddigaloned un 

O ganlynwyr Mab y Dyn; 


‘Troir gweddiau ’r enaid gwan 


Yn orfoledd yn y man. 

ANTHEM CYNHAUAF. 


TR Hwn sy’n firwytho ’r dyffryn gwyrdd, 
Ac rhwng y dail yn crogi 

Aeron ac afalau fyrdd, 
I farw a bywiogi, 

Iiddo Ef ein diolch ganwn, 

Duw ’r Cynhauaf hen folianwn. 

Dduw ’r Cynhauaf, mewn hawddgarwch, 

Derbyn galon diolchgarwch. 


Caed yr ydau, ac mae lloni 

Uwch bendithion Duw yn hawdd ; 
Ac mae meusydd fu ’n ymdoni 

Fel y mor tu hwnt ir clawdd, 
Wedi lenwi ein hydlanau 

A bendithion gwerthfawr Iér : 
Diolch sydd yn ein calonau 

Am drugaredd fel y mér— 
Am haelioni yn ddiddiwedd, 

A thrugaredd fel y mor. 


One 


YN RHODIO GYDA DUW. 


Yw rhodio gyda Duw 
Yr. hoffwn fyw o hyd, 

I agor i'm baradwys ferth 
Trwy anial certh y byd. 


Mewn ty o gnawd yr wyf, 
Yn mhell o’m nefol wlad ; 

Ond beunydd codi’m pabell wnat 
Yn nes i dy fy Nhad. 

Mae’m golwg weithiau ’n wan, 
A’r niwl ar Seion syrth ; 
Ond llygad ffydd er hyny wél 
Ei heuraidd nefol byrth. 


Yn rhydd o rwymau cnawd 
Y bererindawd hon, 

Pa bryd, O! Dduw, pa bryd y caf 
Ymddangos ger dy fron ? 


Pan ddél yr olaf ddydd, 
Fy ngweddi fydd, “O gad 

I mi yn Nghrist fwynhau fy hawl 
I dy ’m tragwyddawl Dad. 


$4 


Y i CRYD. 


I ryp y farn dyfodfa yw ;—drwy gryd 
Tr gro ’r 4 dynolryw ; 
Sigledig gysgle ydyw— 
Dwy ochr bedd cyn dechreu byw. 


CYNHEBRWNG MARWOLAETH AC 
ANGLADD Y_ BEDD. 


FENDIGEDIG foreu, 
Dydd y dyddiau yw; 
Heddyw adgyfododd 
Dyndod gyda Duw ; 
Goleu mae’r bedd ac uffern 
Heddyw ar ei hyd; 
I gynhebrwng angau, 
Deued yr holl fyd. 


EMYNAU. 


BRENHINES EIN GWLAD. 


FRENHINES wen ein gwlad, 
Ein Duw, ein Nefol Dad, 
O! cadw Di: 
Rho iddi ’th wyneb pryd 
Ar uchelfanau ’r byd ; 
Yn d@’ ofal Di o hyd, 
O, cadw hi! 


Ar ein Prydeinig sedd, 
Rho iddi gyda hedd, 
Hir oes i fyw ; 
Ac agosha bob un 
O is orseddau dyn 
At sedd dy hedd dy Hun, 
O! Arglwydd Dduw. 


Tra rhedo cynes waed, 

Yn ddedwydd byth parhaed 
Ein gwladol ben ; 

Ein Buddug bur a hael, 

Dy orsedd di ni ffael 

Tra dafn o waed i’w gael 
Yn Negwalia Wen. 


—__—_44—_ ___ 


Y TELYNOR TW DELYN. 


Pwr ar y bys sy ’n codi’r galon, 
Ac yn gyru gofid draw : 

Tyr’d, fy nhelyn, i fy nwyfron, 
Teimla f’enaid yn fy law ; 

Dos i fyny gyda’m gwaed, 
Ac i ddyfnder mawr fy serch ; 
O! mae canu yn fy nhraed, 
Delyn Cymru—nefol ferch ! 


—— +4 


YR AWDL ORSEDD. 
(Llais Udgyrn).—Adroddawd. 


At gwaedd uwch adwaedd yw ! 
Udgana’n uwch, O! Gorn fy Newlad. 
[Udgorn eto. 
Mae’n dweyd fod Cymru eto’n fyw, 
A’i hen ddefodau mewn parhad. 


GWEDDIR ORSEDD.—Adroddawd. 


Duw, rho nerth ; 

Ac o nerth, pwyll; 

Ac o bwyll, gwybod ; 

Ac o wybod, y cyfiawn ; 

Ac o’r cyfiawn, ei garu ; 

Ac o garu, caru pobpeth ; 

Ac yn ngharu pob peth, caru Duw. 


Cydgan neu Bedwarawd. 


Teyrn mawreddog llu y nef, 
Anfeidrol Haul wyt ti; 
Gorllewin, gogledd, dwyrain, de, 
‘Mae’th bresenoldeb yn mhob lle 
Lle traidd ein llygad ni. 
Yn dweyd o hyd 
Mae’th wyneb pryd, 
** 'Y Gwir yn erbyn Byd.” 

PENCERDD (Jolo), 


O bob cym’dogaeth dan y sér 
A edwyn lais cerddoriaeth bér, 
O, dowch i Gylch anrhydedd ; 
Ac yn lle bod ar daen, 
O, deuwch yn mlaen, 
Dilynweh fi i’r Orsedd : 
O un i un, 
Bob mab a min, 
Os am fraint gradd y mae eich bryd, 
Dyma Faen y prawf yn eich gwahodd i gyd. 


Barpp (Geraint). 


Paid di, Bencerdd, bod ar frys, 

Tr Bardd mae hefyd wa’dd a gwys, 
A gradd yn ol teilyngdod ; 

Mae awen yn y byd yn bod, 

Heblaw Cerddoriaeth fawr ei chlod, 
I dderbyn nawdd Eisteddfod. 


[Enter Telynor neu Delynorion. 


Bys ar dant sy’n codi’r galon, 
Ac yn gyru gofid draw ; 

Dere Delyn Telynorion ; 
Dere, ’r awenyddol law. 


[Telyn new Delynau yn chwareu. 


Dos i fyny ’r cryfa’i waed 
Ac i ddyfnder mawr ei serch ; 
O! mae canu yn ein traed— 
Delyn Cymru ! nefol ferch. 

BARDDONES. 


Ai ’r hwn a wnaeth ein Gorsedd ni 
Sydd heddyw i’w wahardd 
Rhag derbyn 0’i hanrhydedd hi ? 
’Rwy’n galw’n mlaen y Bardd—y Bardd ! 


Y Barpp. 


O! dowch vr Orsedd uchel fri, 
Feirdd a Llenorion, gyda fi. 


CERDDORES. 


Cerddoriaeth oedd y gyntaf un 
O’r holl awenau gafodd dyn ; 
Bu’r ser yn canu uwch y byd, 
Pan oedd Barddoniaeth fechan, fud ; 
Cerddorol sain i’r byd a roed 
Cyn bod ar lafar nac ar lythyr air erioed. 


BARDDONES. 


Yr holl fydoedd fry sy’n teithio trwy 
Gylchrodau byw 
EKangder Duw— 

Ere 4’i Air a’u creodd hwy. 


OryDpDIon.—Cydgan. 


Rhwng y Cerddorion ar un llaw, 
Ac ar y llall Brydyddion ; 
Yn miaen yn ostyngedig daw 
Dorfeydd o bur Ofyddion, 
Cofiwch am nod ein Gorsedd ni— 
’Ry’m yn un o’r pelydrau yn y tri. 

DERWYDD. 


Noeth arf i’th erbyn nid oes un, 
O! doed Gwyddonau’r byd yn un 
I wyneb haul a llygad dydd, 
I feithrin pob gwybodaeth a ddaeth i ddyn 
Mae’r Orsedd heddyw’n rhydd—yn rhydd ! 


CYDGAN DDWBL. 


Mynyddau ’r wlad yn adsain sydd, 
O graig i graig, 
O aig i aig, 
Mae’r Orsedd heddyw’n rhydd—yn rhydd! 


pp 


=NI BU MARW UN.” 


Dewcu, Fugeiliaid, o’ch corlanau, 
Dewch, ysbrydion, o’ch cwsgfanau, 
Er y bedd a Ilwch y Llanau, 
Ni bu marw un. 
Wylwn, cofiwn am dalentau 
Sydd yn glasu ein mynwentau, 
Ond cyhoeddwn hyn o ben tai, 
Ni bu marw un. 
Dynion di-gadwyni 
Lanwant dderwydd-lwyni, 
Mae gan y Delyn fil o blant 
Ymunant er ei mwyn hi: 
Er fod genym faen-gofebau, 
Er fod genym alarebau, 
Yn ein plith mae ’r hen wynebau— 
Ni bu marw un. 

Nac oes, nid oes arnynt feini, 
Ond mae angel ifanc heini 
Arnynt yn tragwyddol weini— 

Ni bu marw un. 

Er fod ar y tiroedd eisiau 
Gwyrdd goroni eu harleisiau, 
Yn y mor mae swn eu lleisiau— 

Ni bu marw un. 

Mae anian fel yn mynu 
Tanodd ein hattynu ; 

Marw un wrth droed y Groes 
Nid oes fath beth a hyny. 
Torwch danau ’r telynorion, 
Rhoddwch wyliau i’r cerddorion, 
Fel tragwyddol egwyddorion, 

Ni bydd marw un. 


(Cymerir y pum’ Can a ganlyn allan o’r “‘Songs of Wales ”’ 
(B. Richards) trwy ganiatad y Cyhoeddwyr, Meistri 
Boosey, 295, Regent Street, Llundain). 


DYFFRYN CLWYD. 


Yn Nyffryn Clwyd nid oes, 
Dim ond darn bach o’r Groes, 
Oedd gynt yn golofn ar ei fedd ; 
Y bugail gan i’w braidd, 
Tra Einion Ririd Vlaidd, 
Yn gorphwys dan ei droed, gan afael yn ei gledd. 


Ond cedwir ei goffhad, 
Er mewn pridd, mewn parhad ; 

Glan yw ei gleddyf fel erioed. 
Os caru cofio’r wyd, 
Am ddolydd Dyffryn Clwyd, 
O! cofia gofio’r dewr sydd yno dan dy droed. 


Mewn Annghof ni chant fod, 
Wyr y cledd, hir eu clod, 
Tra ’r awel tros eu beddau chw/th : 
Y mae yn Nghymru fyrdd 
O feddau ar y ffyrdd, 
Yn balmant hyd ba un y rhodia Rhyddid byth ! 


RHWYM WRTH DY WREGYS. 


Ruwyo wrth dy wregys, gleddyf gwyn dy dad ; 
Atynt, fy machgen! tros dy wlad! 

Mwg y pentrefydd, gyfyd gyda’r gwynt, 

Draw dy gymrodyr ant yn gynt. 


Sych dy ddagrau, i dy gyfrwy naid, 
Gwrando’r saethau’n suo fel seirph di-baid ; 
Wrth dy fwa hyn wna’th fraich yn gref, 
Cofia am dy dad, fel bu farw ef ! 


Marchog iw canol! dangos dy arf-bais, 
Cyfod goch-faner dychryn Sais ! 
Chwyth yr hen udgorn, a ferwina’i glust, 
Byw o’i enciliad bydd yn dyst. 


Swn gorfoledd, clyw yr enyd hon, 

Bloeddir ‘‘ Buddugoliaeth ”’ tros Foel-y-don ; 
Bendith arnat, dos yn enw’r Nef ! 

Cofia am dy dad, fel bu farw ef ! 

TROS Y GARKEG. 


Tros y gareg gamfa gu, 
Eto’n hoew ac yn hy’, 
Fy anwylaf Loerwen lanaf, 
Dof 7th weled yn dy dy: 
Heb un anaf clais na chlwyf, 
Ar fy ffordd o’r rhyfel ’rwyf ; 
Cyfod babell ar y lon, 
Gwahodd yno wreng a bon, 
Gorfoleddus 
Wlad sydd weddus, 
Pan ddaw Rhys i Ynys Fon. 


Cafodd Gormes farwol glwy, 
Tudur yw ein brenin mwy ; 
Ffol yw ceisio, 
Neu ddyfeisio, 
Brenin arall, meddynt hwy. 
Loerwen lan fy aelwyd gu, 
Ar fy nhaith ’rwyf i fy nhy : 
Cwyd y “ Ddraig”’ ar Graig-y-don, 
Deffro delyn Cymru lon : 
Gwyr y Cenin, 
Medd y brenin, 
Gariodd iddo’r goron hon! 


I BLAS GOGERDDAN. 


I Buas Gogerddan heb dy dad ! 
Fy mab, erglyw fy llef : 

"Dos yn dy ol i faes y gad, 
Ac ymladd gydag ef ! 

Dy fam wyf fi, a gwell gan fam 
It’ golli’th waed fel dwfr, 
Neu agor drws i gorph y dewr, 
Na derbyn bachgen Ilwfr. 


** Tr neuadd dos, ac yno gwel 
Arluniau’r Prysiaid pur ; 
Mae tan yn Ilygad llym pob un, 
Yn goleu ar y mur.” 
“ Nid fi yw’r mab anmharcha’i fam, 
Ac enw ty ei dad: 
Cusenwch fi, fy mam,” medd ef, 
Ac aeth yn ol i’r gad. 


Daeth ef yn oli dy ei fam, 
Ond nid, ond nid yn fyw: 

Medd hithau, “‘O, fy mab! fy mab! 
O, maddeu im’, O Dduw!”’ 

Ar hyn, atebai llais o’r mur :— 
“Trwy Gymru tra rhed dwfr, 
Mil gwell yw marw’n fachgen dewr, 

Na byw yn fachgen llwfr.” 


ERDDIGAN HUN GWENLLIAN. 


GWENLLIAN fach, fy nghalon dlos, 

’Rwyt ti yn huno yn ddi-fraw, 

Gan ddal dy afal bach melyngoch yn dy law ; 
Mae’th ruddiau anwyl fel y gwridog ros, ~ 
Mae’th fron yn ddedwydd ddydd a nos, 

Yn myd y gofid, O! gwyn fyd 
T’wysoges ifanc yn ei chryd, 
Yn dal ei hafal bach—ei holl o ofal byd. 

Mae genyt frodyr yn y gad, 
Mae’th dad a’i gleddyf wrth ei glun, 
A thithaw’n cysgu’n drwm, 
Gan wenu trwy dy hun. 
Mae Ileng y Norman yn y wlad, 
Beth dd’wed yr engyl am dy dad ? 
O! am orphwyso’n ddedwydd iach ! 
Mae breninesau uchel ach, 
A roent eu gorsedd fainc am gwsg t’wysoges fach. 


TRI TRO TREN. 


CycHwyNats ir Bala un tro, 

Gan teddwl cael trén am fy arian ; 
Ond rywsut rown i yn rhy slow, 

A’r trén dipyn bach yn rhy fuan. 
Ac felly trwy ddamwain i mi 

Mi siomais fy anwyl anwylyd : 

“Ti doraist dy air,’’ ebe hi, 

“ Ac nis gallaf byth dy gymeryd.” 
Os collais i ’r trén un tro, 

Mi gollais fy nghariad hefyd. 


Dro arall, cychwynais ar daith, 
A’m busnes oedd gwerthu a phrynu ; 
*Roedd hi’n chwarter neu ’chwaneg i saith, 
Ond busnes y cloc ydoedd hyny. 
Mi welwn y trén yn ei le, 
A gwelwn bob cerbyd yn llawn, was— 
Gofynais am diced—“ Nay, nay,” 
Cei aros tan drén y prydnawn, was ; 
Os collais i ’r tren yr ail dro, 
Mi ffeindiais y cloc yn iawn, was. 

Ond mi welwn rhyw borter bach 

A “G.w.R.” ar el gap a number ; 
Ac holais pan gefais fy ngwynt, 

Pa bryd cawn i drén “ y lumber.” 
Arosais am dros haner awr, 

Fel breuddwyd neu brydydd, yn cerdded 
Y platfform a’r waiting-room fawr, 

I fyny, i lawr, ac i waered ; 
A gwelwn, fel ’rwy’n fyw yn awr, 

Yr hen “‘ lumber train”? yn myned ! 


Daeth llances yn awr gyda gwén, 

Gan ofyn am diced i’r Bala, 
Hi rededd ar ol yr hen drén, 

Ond, y galon! hi fethodd ei ddala ! 
Eisteddodd fel finau ar sét, 

I wneuthur ei hunan yn ddedwydad ; 
>Roedd hithau fel finau ’n too late, 

Ond mewn hen ddigon pryd i’n gilydd ; 
Os collais i ’r trydydd trén, 

Mi ffeindiais fy nghariad newydd. 


NEITHIOR ADDA. 
Mesur,—‘* Y dén a fynoch,” neu’r “ Gwenith Gwyn.” 


Yw Eden gynt, pan oedd yr haul 
Yn machlud un prydnawn, 

Dywedodd Adda wrtho ’i hun— 

“Mae ’nghrys i’n fudur iawn.” 

I fin y Pison yna aeth, 
Ar “‘ ddiwrnod golchi,” siwr, 

Ond trwy ryw anhap—anhawdd d’weyd— 
Y crys aeth efo’r dWr. 

Ar ol dyfrhau dwy res o bys 
A phriddo rhes o ffa, 
Meddyliodd nad oedd cut ei got 
Yn haner digon da. 
Dan ymbarelo eistedd wnaeth 
Oherwydd grym y gwres, 
Ag edau’ nodwydd yn ei law 
I osod botwm pres. 


Fe drwsiodd dwll ei boced watch, 
Rhodd batch ar ben ei lin ; 

Fe olchodd dipyn ar y ty, 
A theimlai braidd yn flin. 

Ac yna cysgodd yn yr ardd, 
Fel bardd ’rol yfed gwin ; 

Ond pan ddeffrodd, canfyddai ferch 
Yn trwsio crinolin. 


“ Gafr gwyllt,” medd Adda, “ be’ di hwn, 


Aiun o’r engyl yw?” 
Ymgrymai ’n foesgar at y ferch— 
Yr angel hardda’n fyw ; 
A’i hetan bevar yn ei law, 
A’i goesau megys pyst : 
Gwnaeth hithau ’r limp a’r Grecian bend, 
A gwridodd at ei chlust. 


A fyn di fi?’ medd Adda Jones— 
Ca’dd gusan ar ei foch: 

*Doedd ’run o’r ddau yn gwybod dim 
Am fanners mwy na moch ; 

Ymgomio buont trwy’r prydnawn— 
Y ddau 4 chalon lan ; 

A gwnaed cyfamod, peidio byth 
A myned ar wahan. 

’Roedd Adda ’n arddwr heb ei ail, 
A heliwr mawr ei fri, 

Ac Efa ’n rhemp am gwcio bwyd, 
A phobi bara cri. 

Hi ferwai wyau efo thé, 
A jam o ffrwythauw’r coed ; 

Ond tarten ’falau oedd y drwg 
Cethina’ wnaeth hi ’rioed. 


Beth gadwyd heddyw yn ein mysg, 
Rhwng un o ffryndiaw’r bardd 

A’r eneth lanaf yn y dref ?— 
Cyfamod Eden Ardd. 

Mae calon gwlad a thref yn dweyd, 
‘* Lwe dda,” o eigion serch ; 

Pob rhwydeb iddynt hyd eu hoes, 
A llawer mab a merch. 


EVAN BENWAN YN EISTEDDFOD 
‘LERPWL. 


[O “Atmanac CymMRAEG LERPWL.”’] 


ArTH Evan Benwan, Blaen-y-Cwm, 
(Rol crogi Moses Parri), 

Ac ysgolfeistr Gwaith y Plwm, 
Y “ Walking Dic Sion Harri :” 

‘* Doh Re Sol Ffa,” a ‘“‘ Bob Un Goes,”’ 

A Da ydd Dafydd Marpole, 

Am y tro cyntaf yn eu hoes 
I wel’d Eisteddfod Lerpwl. 


112 


YR ORIAU OLAF. 


’Roedd un ag walet newydd spon 
Yn myn’d i’w daith yn eon; 
A’r llall &’i garped coch a’i ffon 
Yn ngorsaf fawr Caerlleon ; 
Trwy’r ddinas oll cyn codi o’r cwn 
Fe glywid canu corawl, 
Nes oedd y gwydr-d6 gan swn 
Ar ddisgyn yn gorphorawl. 


Wrth aros, aros am y trén, 
Ac edrych ar eu gilydd, 

Chwareuent gastiau ynfyd, hén, 
Direidus a dig’ wilydd : 

Ca’dd Evan gychwyn tua’r jail 
Am fath o amryfusedd, 

Am altro cloc yr Irish Mail, 
Cloc pren—dim-byd-ond-bysedd. 


Yn Liverpool fe’i glaniwyd hwy 
Yn nghanol heol lydan, 

Hwy ant i gab, ni waeth cab pwy, 
O dan oleuni trydan ; 

Ond preifat carriage oedd y cab, 
Ysplenydd a mawreddig, 

A dyna’r pryd rhodd Evan lab 
I goitsmon gwr boneddig. 


’Roedd hwn yn gryfach ac yn fwy, 


Dyn oedd, pwy bynag ydoedd, 
O’i herwydd ef gwasgarwyd hwy 
Ar hyd y man ystrydoedd ; 
Fe hyrddiodd un ar draws rhyw ffop 
Oedd yn ei gér newyddion, 
A syrthiodd dau i seler siop 
Lle gwerthid lestri priddion. 

Aeth Evan Benwan, ar ei hynt, 
Ar draws rhyw bobol ddeillion, 
*Rol colli’r ffordd, a cholli ei wynt, 

A cholli ei gyfeillion ; 
Ond ato daeth dyn ifanc plaen, 

A chariodd ei garpedyn, 
Ni welodd 0 m’ono ’rioed o’r blaen 
_ Nac ef na’r ewd byth wed’yn. 


*Roedd ganddo fodryb chwaer ei nain 
Yn hen ferch ieuanc desant, 
Yn byw yn fras mewn Ilian main, 
Mewn plas tu draw Mount Pleasant : 
Heb ganu cloch na churo dor, 
Ca’dd Evan yn ddiffaelu, 
Y ffordd ir ty o fin y mor 
Heb drwblo neb o’r teulu. 


~ Ti troi yn ol—heb ganu’r drws 

’Does neb ond lladron ddeuant,”’ 

Fel yna bloeddiai Ilanc bach clws . 
Wrth roddi ei faddeuant : 

Ac Evan swil ir parlwr aeth— 
Ow sgrech !—yr hen druanes, 

Fe sathrodd, fe sathrodd ar gynffon y gath— 
Ni ddywed o byth mo’r hanes. 


*Roedd Bob Un Goes yn myn’d trwy’r dretf 
Fel arfer wrth ei faglau, 
Awdurdod uchel ydyw ef 
Yn holl Athroniaeth Heglau :* 
Rol clywed y feirniadaeth sych, 
A chael ei enw ’n sala, 
Fe dawlodd ei Hegel tros y gwrych, 
A chym’rodd ei goes i’r Bala. 


*Athroniaeth Hegel—un o brif destynau’r Eisteddfcd. 
H 

’Roedd “ Re Sol Ffa”’ o hyd o hyd 
Yn siarad am Macfarren, 

Am Gor Caradog yn curo’r byd, 
Nes cododd yma* chwaren : 

Ond trwy ei hun fe ganai’n fwyn, 
Yn bér fel peiriant dyrnu, 

Nes rhoddwyd clothes-peg ar ei drwyn 
I reoleiddio’r chwyrnu. 


’Roedd yno spowtio dwfr iaith fain 
O bistyll Murray Lindley, 
A Nationality fy nain 
Yr enwog Richard Brindley : 
Heblaw dau Sais-foneddwr crach 
Yn dysgu’r beirdd brydyddu, 
’Roedd yno ’n uchel un droell fach 
Tr fawr yn dysgu nyddu. 


Fe roed bathodau Iledr yn ffri 
T’r beirdd a’r holl awduron, 

Ni lwyr annghofiwyd dim ond tri, 
Sef Plenydd, Alawn a Gwron, 

’Roedd yno ddau Gwmpeini Gas, 
Dau Valetudinarian, 

A’n hanwyl frawd yr N. E. ASS 
Yn cario’r Cym’rydarian. 


Er bod yno awel Gwlad y Gan 
A hwyl Gymreig Vr miliwn, 
A nef o lygaid merched glan 
Yn goleu y paviliwn : 
Er bod Barddoniaeth—ferch ein Ner, 
‘Yn hon yn hardd ei rhodiad, 
Cerddoriaeth fel pe buasai’r ser 
Yn canu’r Adgyfodiad : 


*Afal corn ei wddwi. 

Fe welodd Evan Blaen-y-Cwm 
Hi arian cyn eu dygyd, 

Fe glywodd hefyd newydd trwm 
Yn mon ei glust a’i lyg’id ; 

Fe welodd Tom a Billy Ffwl 
Y Saeson yn gwirioni, 

Ond am Eisteddfod Liverpool 
Ni welodd o ddim o honi. 


FFARWEL ITI, DAWEL DOWYN. 


FFARWEL iti, dawel Dowyn, 
Anhawdd iawn yw canu’n iach, 
Efo godreu Craig y ’>Deryn— 
Paid a chrio, Dewi Bach ! 
Ti’th annghofio! na, cyn hyny 
Llwyr annghofiaf saethu brain, 
A’m deheulaw dderfydd ganu 
“Jenny Jones” a’r “ Bachgen Main.”’ 


Ffarwel iti, Dewi dirion, 
Byth na chlemiot tra bot byw— 
Cofia fi at fochyn Caxton, 
Ac at barot Evan Pugh : 
D’wed wrth Poll am beidio rhegu, 
Onite rwy’n siwr o dd’od 
T’w charcharu yn y pendy, 
Lle mae’r mochyn wedi bod. 


Ffarwel iti’r cyfaill Rolly— 
*Welais i erioed dy fath, 

Hir boed dynion da o’th ddeutu 
Gariant eto fwyd i’r gath. 

P’le mae “ Turco’r”’ “‘ Raven” yrwan, 
Milgi’r “Goat” a’i flewyn neis ; 

Ceffyl gwyn y brawd Sylvester, 
“Floss”? a “‘ Mabel’? Lewis Price. 


Ffarwel gorgi W. W.— 
Hir yw’r gwinedd ar ei draed, 
Bu yn ffyddlon ac yn drue blue 
Er fod mwngrel yn ei waed. 
Robert Dafydd! p’le mae yntau ? 
Wrtho ef ’rwyf braidd yn ddig, 
Am ei fod yn cadw gartre’ 
Gi a chath i fwyta cig. 


Ffarwel loew Ffynon Cadfan, 
Mae myn’d iti yn beth doeth, 
Er na fum erioed fy hunan, 
Gwelais ynot ffyliaid noeth. 
Gwelais yn dy ddyfroedd grisial 
Ddwy ferch ifanc un prydnawn, 
Gwelais hefyd chwid Tom Cynfal 
Yn ymdrochi’n fynych iawn. 


Ffarwel iti’r Railway Station, 
Ffarwel Edwards, Bardd y Llaeth— 
Ffarwel coetio oriau meithion 
Efo’r Doctor ar y traeth. 
Mynych iawn ’rwy’n holi f’hunan— 
P’le mae “ Moltke” hoff yn byw, 
Lle mae tarw mawr Ab [euan— 
Sut mae mules fech John Pugh ? 


© flaen drychau fy ngolygon 
Gwelaf yn yr amser gynt, 

Gath Hugh Hughes y ‘“‘ George and Dragon,’ 
“Bull” Hugh Pugh ac “Oscar’” Hunt ; 


> 


CANEUON. Tey; 


Hefyd “Jack” y cyfaill Proger— 
Sian Llanegryn ar bob hin— 
* Tobi”? Roberts hoff yr agent— 
“Tango” Davies, College Green. 


Rhaid yw eto myn’d i orphwys, 
Mae hi’n taro un-ar-ddeg : 
Sut mae gwyneb cloc yr eglwys ? 

Gyda’i fysedd yn ei geg! 
Scott y Morfa, byth ond hyny, 

Ni chaf weld ei wyneb mwyn, 
Mynych bum i yn pensynu 

Sut y brifodd ef ei drwyn. 


Ffarwel iti gir Eisteddfod, 
Cyfaill anwyl ydoedd ef— 

Cyfaill meinciau ar y tywod, 
Cyfaill cloc a lles y dref. 

London House, fy nghofion ato, 
Ni annghofiaf mono fe, 

Na’r tri diwrnod bu yn padlo’i 
Own canoe yn Dublin Bay. 


Ffarwel iti (gafr a’m sgubo ! 
Mae hi’n dechreu myn’d yn ddu) ! 

Ffarwel iti, yr hen ganwyll, 
’"Thdi ydi’r olaf yn y ty— 

Dan fy nwylaw ymbalfalaf, 
I ystafell bach fy main— 

‘“* Tle mae’r matches ?—chwyrnu glywaf— 

Ffarwel i chwi bod yg un. 

FYNYDDOG ANWYL. 


I Fynyppoe, foneddwr, 

Os rhaid dweyd sy’ ar y dw’r, 
Ac fydd ’mhen deuddydd yn dod 
I nefoedd ei hen Hafod. 


Fynyddog anwyl, tyr’d yn ol, 
Yn ol ’th wlad dy hun, 
Mae Ewrop wedi myn’d yn ffol, 
A phobpeth yn ddi-lun ; 
Yr eisteddfodau’n llipa iawn, 
Yn wired i ti a’r pader, 
Does ynddynt neb “yn myn’d”’ yn iawn, 
Na neb yn cael y gader. 


Ond dylwn ofyn am dy wraig, 
A dweyd fod Annie ni, 

Yn ymgyfarchwel dros yr aig— 
Ac yrwan gwrando di :— 

Mae corau Cymru oll 0’u co’, 
Bob un yn ymwahanu, 

Y foment yr eist ti o’r fro 
Cododd y cythraul canu. 


Mae’r clwyf ar anifeiliaid, 
A’r “ Llethr”’ hwn yn goch, 
Mae’r bendro ar y defaid, 
A’r andros ar y moch ; 
O! tyr’d yn ol, Fynyddog bach, 
A phaid a bod yn ’smala, 
Fachgen! does yma ddim yn iach— 
Druan o Fanc y Bala! 


(A digon prin y mae’r gloch yn saff— 
Llygod yr eglwys yn bwyta’r rhaff). 

Does yma neb hyd y cledr-ffyrdd 
Yn rhoddi iddynt ffydd, 
Ar oli ti fyn’d tros y gwyrdd 
Damweiniau sy’ bob dydd ; 
A chyda bod dy dawel dy 
Yn Nghemaes yn annghyfanedd, 
Dangosodd Twrci ddiafledd du, 
A Rwssia ei hen ddanedd. 


Yn y Vord Gron ddiweddaf caed arian yn glén, | 
Ac araeth dda iawn gan Syr Orion, 

Ond flat oedd Bord Arthur am nad oedd LI. 

Hen 

Yn nghanol ei gymmrodorion ; 

Yn myned trwy’r ddefod wnaet ti yr oedd dau, 
Ond gwell gan i di o’r haner : 

Galw wrth basio o hyn i ddydd Iau, 
A gyr ini air ’r Faner. 


GWRAIG Y LLONG A MERCH Y FELLTEN. 
(Y din gan Mrs. VauGHAN WixiAms, Bodlonva, Lianelwy). 


Mae Gwraig wen y Capten yn esgyn y graig, 

Lle nytha gwylanod afrifed yr aig ; 

A llefain y mae, “ Er pan aeth ar ei daith, 

Aeth deufis yn bedwar, a phedwar yn saith ; 

Mae’r lloer ar fy wyneb yn edrych yn brudd, 
A’r gwynt swnia’n euog wrth basio fy nor, 

Fel pe baent yn gwybod, ac ofn arnynt ddweyd, 
Fod fy ngwr yn y Nefoedd, a’i long ar y mor! 

A thranoeth a thradwy ar greigiau y mae 

Gwen wraig y dewr Gapten o hyd yn parhau : 

Mae’n gofyn i’r Gogledd, i’r Dwyrain a’r De, 

Pa le mae’m hanwylyd, pa le, O, pa le ? 

Ar hyn daeth merch fechan y Fellten yn mlaen, 
A llythyr yn d’wedyd—oedd drydan ei hun— 

‘““Mae’m llong wedi suddo, ond byw ydwyf fi— 
Disgwylia fi adref rhwng haner ac un.” 


UN GAIR CYMRAEG. 


Un gair Cymraeg, ac nid oes un gair gwell, 
Ac yna moriaf i’r Cyfandir pell ; 

O! nac aiff byth un gair Cymraeg yn gas 
Tra haul yn gynhes, a thra nef yn las : 

Yn iaith ei hun am hyny byth i faes, 

Boed cerdd a chan a gweddi pob Cymraes. 


BUM INAU ’N RHODIANA. 


Bum inau ’n rhodiana yn nyffryn Llangollen, 
Yn dringo y mynydd i Gaer Dinas Bran, 
Yn edrych i fyny at Gynwyd a Chorwen, 
Tra mynydd Rhiwabon yn deifio gan dan : 
Mi a welais lan ddyfroedd aberoedd y Berwyn, 
A da ardal Dowrdu ar aswy a de, 
Ond mi welais lan fwthyn, nis gwn i beth wed’yn, 
Nis gallwn i weled dim byd ond efe. 

Disgynais o’r Castell a chroesais yr afon, 
Fel curai fy nghalon annghofiaf fi byth, 

Ac fel heb wybod i'm traed ar fy union 
At dy Jenny Jones ymgyfeiriais yn syth ; 

Ac er ei bod hi yn eistedd yn mysg ei chwiorydd, 
A’i thad wrth ei hochr yn siarad 4 fi, 

Gyda’i brawd o’r tu arall, nis gwn i mo’r herwydd, 
Nis gallwn i weled dim byd heblaw hi. 


Yn eglwys Llangollen, tra’r clychau yn canu, 
Os aethum yn wirion mi wn pwy a’m gwnaeth, 
Unasom a’n gilydd byth byth i wahanu, 
Yn dlawd neu’n gyfoethog, yn well neu yn waeth, 
Yna da genyf bobpeth, ’n enwedig fy hunan, 
Mae Jenny yn gwybod yn well na myfi, 
Mae yn dda genyf ganu, mae’n dda genyf arian, 
Ond nis gallaf garu dim byd heblaw hi. 


a 


MAE’R HEN DEIMLADAU CYNES. 


Mae ’r hen deimladau cynes 
Fu rhyngom ni ill dau, 

Flynyddau maith yn ol, fy ffrynd, 
Yn gynes yn parhau ; 

Mae gauaf einioes wedi d’od, 
Ar ol hir wanwyn braf ; 

Ond drwy y gwlaw, y rhew, a’r dd, 
Daw eto heulwen haf : 

A’th enw di, fy nghyfaill, 
Yn gynes yma gaf. 

Mae’r nerth a’r llais yn darfod, 
Mae ’n ofid na pharhaent ; 

Ond am ein hen deimladau gynt, 
Yn glynu yma maent. 

O’r plant a wenent arnom gynt, 
Gwynebpryd un nid oes ; 
Mae sér yr hwyr yn frith uwchben, 
Ac ambell gwmwl croes : 
Eto mae y seren foreu 
T’w gwel’d yn hwyrddydd oes. 
Mae ’r hen deimladau cynes 
Fu rhyngom ni ill dau, 
Flynyddoedd maith yn ol, fy firynd, 
Yn gynes yn parhau : 
Kr bod y war yn gwyro ’n gam, 
A’r cam yn awr yn fyr, 
Mae ’r corph yn dweyd wrth dori ’lawr, 
Am Gariad byth na thyr. 


Chwef. \Teg, 1877. 


ADGOFION. 


Wrrtt edrych yn ol mae’r galon yn dweyd, 
Am bethau a fu, O, paham y tristawn ; 
Os yw a ddechreuwyd yn hir heb ei wneud, 
Mae ’fory o’n blaenau, gwneir pobpeth yn iawn ! | 
Os oes i Wen Walia anrhydedd na chaed, 
Mae ei chalon yn ifanc, a gwres yn ei gwaed ! 


Pan gyfyd yr haul y mae’r byd yn deffroi, 
O ymafl yn y boreu, a chofia bob awr 

Fod olwyn Rhagluniaeth yn troi ac yn troi, 
Y gwir ari fyny, a’r gau ari lawr! 

Ond taflu y gonest a’r diwyd dan droed, 

Ni ddarfu hen olwyn Rhagluniaeth erioed. 

Mae Cymru er’s oesau yn gwybod am hyn, 
Bu Rhufain yn trechu ond ni sy’n parhau ; 
Os ydwyt gan henaint 4’th goryn yn wyn, 
Mae’th wlad eto’n ifane a’i braich yn cryfhau,— 
Os croni’n y bryniau bu dyfroedd ei dawn, 
Mae ’fory yn d’wedyd, ‘‘Gwneir pobpeth yn iawn.”’ 


——-— -- +4 -— 


WRTH FYNED AR I LAWR. 
(DEUAWD). 


Fe— Wrrtu fyned ar i lawr, yn benwyn ar i lawr, 
Heb deimlo’m traed o danwy, 
Y’m ni yn hidio fawr 
Fy hen, hen wraig, Myfanwy : 
Y Ddau— 
Os hen yw Gwener a’r Lleuad wen, 
Maent eto mor oleuon, 
Newydd y ddaear a newydd y nen, 
A newydd hen ganeuon. 


Hi— ‘Teithiasom dros y byd yn bell, 


Fe— (On’do fe ’n awr 2) 

Hi— A gwelsom lawer ’storom héll, 
Fe— (On’do fe ’n awr 7) 

Y Ddau— 


Ond gwel’d yr y’m y byd yn well, 
Wrth fyned ar i lawr. 
Y Ddau— 
Wrth fyned ar i lawr, yn benwyn ar i Jawr, 
I fachlud uchelderau, 
Yn miaen o hyd mae gwawr 
Yr hen, hen, hen amserau ! 

Fe— Mae’th olwg wedi rhyw ballu braidd, 
Wirth ddarllen dy beithinen ; 
Ond nes i’r nefoedd nag ydoedd y gwraidd, 
Yw blodau dy geninen ! 


Hi— Ond nid fel cynt fydd Cymru fydd, 


Fe— (On’de fe ’n awr ?) 

Hi— O fachlud oes ry’m ni trwy ffydd, 
Fe— (On’de fe ’n awr ?) 

Y Ddau— 


Yn diolch gweled gwawr y dydd 
Wrth fyned ar i lawr. 


Fe— Wrth fyned ar i lawr, yn benwyn ar i lawr. 
Pan griaf neu pan ganwy’, 
’Rwyt ti ’n dy le bob awr, 
Fy hen, hen wraig, Myfanwy. 


Oddiar y brif-ffordd gul, gul, at Dduw, 
Bu pechod yn fy nhynu ; 

Diolch mae f’ enaid dy fod ti yn fyw 
I ddal fy mhen i fyny! 

Ni wnaethom ni ddim byd i dd’od, 


Hi— (Ai do fe ’n awr ?) 

Fe— O’r tragwyddoldeb fu i Fod, | 
Hi— (Ai do fe ’n awr ?) | 
Y Ddau— 


Ond nz ill daw fu ’n troi y rhod 
I fyned ar i lawr. 


Fe— Wrth fyned ari lawr, yn benwyn ar i lawr, 
Mae ’n werth i’w roi ar goffa, 
Nid fan ’roedd gynt yn awr 
Y saif hen, hen glawdd Offa. 
O dir y dwyrain i dir y de 
Mae’r gwynt yn fwy caredig. 

Y Ddau— 
Nid oes llys, llanerch, na Llan yn un lle 
Tr ell yn waharddedig ; 
Na, gwelwn Gymru yn fwy clyd, 
(On’de fe ’n awr ?) 
Yr hen Gymraeg yn fyw o hyd, 
(On’de fe ’n awr ?) 
Ac Arthur arall yn ei gryd 
Wrth fyned ar i lawr. 


Mai \O0fed, 1886. 


Hp 


AWN I HELA. 


Awn i hela’r ysgyfarnog, 
Dyma foreu hyfryd iach, 

Codwyd hi ar graig eithinog, 
Hei! y cwn a’r gwta fach; . 

Fel y gwynt, neu gynt na hyny, 
Gyda’r cwn a hithau awn : 

Ar y ffridd wrth fyn’d i fyny 
Dyna iddi drofa iawn. 


Am ei bywyd mae hi’n rhedeg, 
Efo’r clawdd a godrau’r Ilwyn, 

Wele filgi fel yn *hedeg, 
Dyna hi o flaen ei drwyn ; 

Hir y byddo mewn cadwraeth 
Hela hon a gwledd a chan ; 

O! am ddysgu’r Naw Helwriaeth— 
Hen orchestion Cymru lan. 

MERCH Y TYLWYTH TEG. 
(Can anorphenedig). 


Mercu y Tylwyth Teg yw ’m henw, 
Nid wy’n dweyd pa le ’rwy’n byw: 

Weithiau yma, weithiau acw, 
Gyda dynol ryw. 

O sir i sir, ar for a thir, 
’Rwy’n cario dirgel dan, 

Gan yru serch pob mab a merch 
Ar hyd fy Ede’ Wlan. 


Caru crwydro mae fy nheulu, 
Ond cymerwch chwi fy ngair ; 
Nid oes bosib ini ffaelu 
Os 
Aeth gWr o'i go’, a gwraig i’r gro, 
O gariad gloyw, glan ; 
Ac un 0’u rhyw o farw i fyw, 
Ar hyd fy Ede’ Wlan. 


Unwaith collwyd hwch y Felin, 
Nid oedd neb yn gwybod p’le ; 
Ewyrth John a Modryb Elin 
Oedd yn cadw’r lle ; 
Yn nghwt y moch, medd coch, 
Yn mysg y perchyll man ; 
Ond hi ddaeth ryw sut yn ol ir cut 
Ar hyd fy Ede’ Wlan. 


Nis annghofiaf byth y samon 
Yn y Borth, 
Oedd yn nofio i fyny’r afon 
Tua 
Er treio rhwyd, a bachau bwyd, 
’Roedd pawb yn methu’n lan ; 
Ond cafwyd ef am dro i’r dref 
Ar hyd fy Ede’ Wlan. 


aI 

CYFLAFAN BANGOR-IS-COED. 


Fry hyd Gaer ar hyd y traeth, 
Y paganaidd Sais a ddaeth ; 
Addolwyr Thor ac Odin gau, 
Gyda’u Ilengau sy’n neshau. 
Daw o Fangor fyddin fawr, 
Yn gweddio gyda’r wawr, 

* Tros ein gwlad, O! gwrando’n cri, 
Arglwydd Dduw, amddiffyn ni!” 


Wele heddyw gyntaf had, 
Addysg ddwyfol yn ein gwlad, 
Yn egin gwan, yn awr tan droed 
Coch y Pagan yn Is-Coed ; 
O! am dywallt gwirion waed ! 
Ow! ’r gyflafan yma wnaed ! 
Clywch y groch, uchel gri, 

“ Arglwydd Dduw, amddiffyn ni!” 


Gan y gau y chwalwyd gwir, 

Hen athrofa gynta’r tir: 

Os hir bu’r egin yn cryfhau, 

Grawn y gwir fu drech na’r gau, 

Mathrwch ef ond byw wna had 

Gweddi’r mynach mewn parhad ; 
“ Tros ein gwlad gwrando’n cri, 

Arglwydd Dduw, amddiffyn ni!” 

BEDDARGRAFF J. W. JONES (Barlwyd), 
LIVERPOOL. 
Dyna Barlwyd, o dan berlau—y gwlith 
A gwlaw ein teimladau ; 
Un gwell ni chafodd ei gau 
Yn nyffryndir hen ffryndiau. 

CATH SYNWYROL. 


Mr. Gou.,—Wn i ddim a ydych chwi yn credu ai 
peidio fod cathod yn deall pobl yn siarad,—digon 
tros wirionedd y peth yw crybwyll fy mod J yn 
credu hyny, ac fy mod yn bur selog dros fy 
nghrediniaeth hefyd. 

Mae gen i guttog o gath ddu braf, o’r enw 
“* Torti,’ ac yn wir ni chymerwn fuwch a llo am 
dani. Ni waeth beth ddywedom wrthi, mae hi yn 
deall pob gair, ac yn ei amgyfired fel Cristion. Yr 
oeddwn ar fy nhraed ryw noson efo Elin, yr hen 
wreigan yma, yr hon oedd yn gwla ar y pryd; 
bwm amryw nosweithiau heb fyn’d ’m gwely o 
ewbl gan mor wael yr oedd. Fy unig gwmpeini i 
fyny ac ilawr y ty, trwy gydol y nosweithiau hirion 
hyny, oedd pws. Pan oeddwn i yn y gegin, 
byddai hithau yno ; pan awn ir siambar, ar alwad 
fy hen wraig, byddai’r gath wrth fy nhraed mor 
sicr a bod fy sodlau yno. 

Oddeutu deg o’r gloch ryw noswaith, fel yr 
oeddwn yn ceisio perswadio Elin i gymeryd tipyn 
o swper, eisteddai hithau (Torti) ar y gadair wrth 
erchwyn y gwely. “ Beth fyn’ di, Nel bach ? ”’ 
meddwn i, “‘ gymeri di gypanaid o dé, a thost, neu 
lwyaid o riwel cynes ? ” 

‘““ Na fyna i heno, Meurig bach,”’ meddai hithau. 
* Ond yr oedd arnaf flys rhywbeth gyne, ’dawn i 
nes iw gael er ei flysio.” 

‘* Beth oedd o, ’ngeneth i ?—os medr y frenhines 
ei gael mi cei dithau fo.” 

“ Wel,” meddai hithau, “pe bait yn gallu dal 
cwningen hyd rai o’r caeau yna, a gwneud llwyaid 
o botes o honi, mi leiciwn yn arw ; mae fy stumog 

i yn o wan eto, Meurig bach ;—mi fydda i heb ddim 
swper heno, ond hwyrach y gelli gael cwningen 
erbyn nos yfory.” 

‘Mi af i,” meddwn inau, “‘ at John Williams, y 
Plas, bore ’fory; mae o yn gymydog pur gymwynas- 
gar, ac fe ddaliwn un iti yn yr Estynog, neu ochr 
y Coed Cochion, erbyn amser cinio, ac mi ofynaf 
hefyd i Edward Hughes a Richard Williams dd’od 
hefo ni; hwyrach y daliwn ni haner dwsin.”’ 

‘“ Wel,” meddai hithau, ‘‘felly boed; fedra i 
ddim gwneud yn well na disgwyl.” 

Ar hyn dyma rywun yn agor drws y ty, ac yn 
gofyn, ‘‘ Oes yma boboli mewn ?”’ ‘‘ Tyr’di mewn, 
Teuan Fardd,” meddwn inau. Ar ol deyd iddo sut 
yr oedd Elin, &c., dywedodd ef wrthyf ei fod wedi 
d’od 41 beiriant englynu i’w drwsio,—a’i fod ar y 
ferfa yn y buarth. Ar ol cael y peiriant ir 
gweithdy, gwelais toc nad oedd fawr o niwed arno, 
heblaw fod y bibell wynt wedi tori, a llinynau’r 
tafod wedi dyrysu yn eu gilydd. ‘‘Sut fu hyn, 


Teuan?”’ meddwn i; “fuost ti ddim, siwr, yn 
gwneud i’r peiriant fwyta ?—mae rhywbeth wedi 
myn’d i lawr corn ei wddw ai dagu!” Safai 


yntau yn fud, fel dyn wedi rhewi; ond toc fe 
ddywedodd yn wylaidd, fod y peiriant wedi enill 
iddo ddwy wobr yn Eisteddfod Daleithiol Cyrn y 
Bweh, a’i fod yntau, pan glywodd hyny, wedi ei 
foddhau ynddo i’r fath raddau nes gwneud. iddo 
gymeryd chwart o gwrw, ac fod y peiriant byth 
er hyny heb sobri, ac yn nacau gweithio. “ Druan 
ohono,”’ meddwn inau, “‘ y fath Gadi raid dy fod 
di.’ ‘‘ Bryd y bydd o yn barod, Mr. Crynswth ? ” 
meddai Ieuan ; ‘‘ rhaid i mi feddwl am fyn’d adref : 
mae hi yn tynu at haner nos.” 

‘Ti cei o,” meddwn inau, ‘‘ wythnos i heddyw 

I 

yn ddiffael, os nad aiff y wraig yma yn waeth ; 
ond cyn i ti fyn’d, cymer damaid o swper i gadw 
cwmpeini imi.” Felly fu. “Does fawr 0 goeg- 
foesni a rhodres efo Ieuan. Bwytaodd datws heb 
gymaint ag edrych a oedd y clwy arnynt, a 
llowciodd laeth bron yn rhy gartrefol. ‘ Aros, 
paid, fachgen,’ meddwn i, “gad ddiferyn o'r 
llefrith yna ir gath.” Ond gorphenwyd tynged 
hyny o laeth yn bur ddiseremoni ar dri gwynt, ac 
atebodd fi wed’yn, ‘“‘ mae genych helynt garw o’ch 


cath; ffasiwn un ydyw hi?” ‘“Pws! pws!” 
meddwn inau; ond nid oedd ei ladyship yn ym- 
ddangos mewn un man. “Torti! Torti!” 


meddwn i wed’yn, ond ’doedd waeth heb—ddoi 
hi ddim i’r golwg; ac ebwn i, “rhaid mai yn y 
siambar y mae hi; ond un ddu fawr yw hi; y 
gath harddaf welaist ti erioed ; yn wir, mae hi fel 
plentyn yn fy ngolwg i, ac mae Elin wedi dwbl- 
ynfydu efo hi, yn enwedig er pan mae hi yn glaf. 
Mae pws yn deall pob gair a glyw, ac ’rwy’n siwr 
y gwrandawai bregeth o benbwygilydd yn astud, 
ond gofalu am bregethwr da. 

Mi ddeudaf i ti stori am dani, os oes genyt amser i 
wrando ; yr oedd gan Elin bar o slippers teneuon, 
dro yn ol; mi losgodd un wrth ddal ei thraed wrth 
y tan ; felly yr oedd un slipperen yn o sal a drylliog, 
avichydmares fawr waeth na newydd. Pan oeddwn 
yn myn’di’r dref ryw ddydd marchnad, yr oedd Nel 
yn erfyn am bar newydd, ac yn dangos yr un sal, 
gan dybied y credwn i fod y slipper arall cyn 
waethed, Dangosais inau yr un dda, ac felly (yn 
ddistaw) aeth rhyngom yn ffrae fechan bur ffeind. 
Pan oeddym ill dau yn bur gynes yn y testun, 
neidiodd y gath ir slipper dda a thynodd ei 
hewinedd a’i danedd drwyddi, nes oedd yn waeth 

na’r llall; ac fel rwy yn y fan yma, gorfu arnaf 
brynu par newydd, o achos cyfrwysder Torti. 
Mae’r ddwy (nid y slippers cofiwch, ond Nel a Pws), 
byth er hyny gyn ffondied o’u gilydd a dwy hen 
ferch. 

Yr oedd Ieuan yn synu fel llo wrth y fath gath 
oedd genyf, ac erfyniai i gael cath bach o’i thor- 
Ilwyth nesaf. ‘‘Cei,” meddwn inau, “ond un 
wryw oedd hi ddoe.” Yr oedd Ieuan yn cychwyn 
adref pan gofiais ei fod yn pasio’r Plas; gofynais 
iddo alw yno i ddweyd wrth John fod arnaf eisiau 
cwningen dranoeth. Agorwyd y drws i Ieuan, a 
delwy byth yn gath, yr oedd pws wedi myn’d allan, 
a dal cwningen i Elin, ac yn disgwy] dod 4’i phresant 
i Nel i mewn i'r ty. Yr wyf yn cofio ’rwan iddi 
edrych yn syn, a rhedeg allan pan oedd Elin yn 
son am botes cwningen. Peidied neb a meddwl fy 
mod i yn Novelist wrth ysgrifenu gwirionedd fel 
hyn,—er fy mod yn perthyn i fam Lytton Bulwer 
o ochr fy nhad, ac i Lew Llwyfo o ochr fy moch. 
(Cofied ef nad wyf yn myn’d i’r wlad tu hwnt i 
Genasaret yn bresenol; boch, nid moch yw fy 
meddwl, ond fod y 8, fel ymenyn, yn toddi yn m yn 
fy safn). 

I ddiweddu hanes fy nghath, gwelli mi grybwyll 
am un digwyddiad arall. Mae y rhan fwyaf o 
honoch wedi clywed cyn hyn am feddygon Llan- 
erchymedd yn tori cynffonau  cathod eu 
eymydogion. Yr oeddwn i yn darllen hyn yn y 
papur newydd ychydig wythnosau yn ol, a phe 
gwelsech chwi y llygaid wnai y gath yma wrth 
glywed yr hanes hwnw! Yr oedd hi yn tyngu ac 
yn poeri fel witch. Hen gath lawn o gastiau yw hi 
—un ddybryd am fyn’d i’r seler i yfed Nefrith. 
Pan ddaliais hi y tro cyntaf, meddwn i wrthi hi, 

‘Os gwelaf di yn y badell laeth yna eto, mi dy 
gicia di i fyny’r grisiau.” Cyn pen yr awr, daliais 
hi yno drachefn, ac mi ciciais hi yn iawn. 

Dranoeth a ddaeth—ac fel ’rwy’n fyw, cefais yr 
hen gath yn yfed y Ilefrith !—‘‘ Wel, Torti,” 
meddwn i, “Sy tro nesaf mi dy chwipia’ di fel na 
anghofi byth.” Troseddodd hithau wed’yn, a 
derbyniodd y cerydd yn gyflawn, gyda ll6g. Yr 
wyf wedi ei dal amryw weithiau ar ol hyny yn 
ewneud yr un pechod, a rhoddais iddi bob math o 
geryddon, digon i ladd wyth o'i bywydau; ond 
nid oedd dim yn tycio,—yno byth a hefyd yr elai 
“ Torti,’ nes y tarewais ar y ddyfais hon :— 
Ysgrifenais bapur fel hyn, a rhoddais ef uwchben y 
badell laeth ar y wal :— 

‘“* RuyBuDD !—Pwy bynag a ddelir yma yn yfed 
llaeth, cymerir ef ar unwaith i Lanerchymedd ym 
Mondo.” 

Y gwir i chwi, Mr. Gol., fe aeth y gath yno fel 
arferol ; darllenodd y papur, ond byth ni welwyd 
hi yno drachefn; ac yrwan, raid dim ond enwi 
Llanerchymedd, na fydd yr hen gath yn syth tan y 
cwpwrdd mewn ffit o ddychryn. 


Meurig Grynswth. 

DYCHYMYG. 


Maz genyf fi ddychymyg 
I’w gynyg ’nawr ar gan, 
Drwy gyfrwng un o gonglau 

Ein glwys Amseraw glan. 


Mae iddo amryw liwiau, 
Ac enwau fwy nag un; 
Ond beth sydd mor ryfeddol, 
Amrywiol yw ei lun. 


Fe’i gwelir yn y Lleuad dér, 
Er cymaint pellder sydd : 

Mae yn yr Haul dysglaerwyn mawr, 
Ac yn y Wawr bob dydd : 


Yn nghanol Tan canfyddir hwn, 
Dymunwn i chwi graffu : 

Yn nechreu Amser gwelwyd ef : 
Yn niwedd Efa fwyngu. 


Yn niwedd Jona hefyd, 
Y proffwyd gwan ei fiydd : 
Mae hwn yn mhob marwolaeth, 
Ni waeth im’ ddweyd yn rhydd. 


Ond ni fu’r gwrthrych hynod 
Erioed mewn unrhyw Dre ; 
Nid yw mewn mor na thiroedd, 
Na llynoedd mewn un lle. 


Yn Lloegr chwaith ni fu, 
Yn Nghymru na’r [werddon ; 
’Nawr rhowch enw’r gwrthddrych syn 
I lencyn yn Manceinion.—J.H. 


[Dywed yr awdwr am yr uchod :—‘ The first rhigwm I 
ever got published.’’] 

* Am saldra’n awr nis gwyddoch fawr.’ 


YR ORIAU OLAF. 


Y TEULU. CYsGbyD; 


Yr oedd gwraig bur ddrwg am godi gynt 
Yn Lianfair-Mathafarn-eithaf ; 

Er bloeddio’r gWr nes colli wynt, 
Hi gysgai er ei waethaf : 


* Taw Jo,” medd hi, fel teisen gri, 


Medd yntau wedi sorri :— 
“Os nad wyt sal 

Cwyd o dy wal, 
Neu aros tan y ’fory.” 


Y gwr ar plant am ddeg o’r gloch 
Ddechreu’sant swn a chyfiro, 
Ac wedi bloeddio creulon croch, 
Medd hithau’n haner effro : 
Medd yntau, “‘ Gwn o’r goreu, 
Dylytu gén 
Yw’th saldra hen, 
A’th glefyd di bob boreu.”’ 


Beth ddaeth o wr y wraig ddi-fudd ” 
Fe gafodd yntau’r clefyd : 
Y plant yn cysgu haner dydd, 
Ac yntawn cysgu hefyd. 
Ddoi’r un 01 glwyd 
Tw fore fwyd, 
Na chyneu tan y boreu, 
_ Ac felly siwr 
Y wraig a’r gwr 
A gysgent am y goreu. 

PAN OEDD CADWALLON. 


Pawn oedd Cadwallon gynt yn dal 
Gwialen Prydain Fawr, 

*Roedd gan y Saeson filwr tal— 
O’r enw “ Edwin Gawr.” 

"Roedd Edwin Gawr yn cablu’r saint, 
Ac enwau pawb o’u plant ; 

Ond lladdwyd Edwin er ei faint, 
Ar ddygwyl Dewi Sant. 


Cydgan— Roedd Edwin Gawr yn cablu’r saint, 
Ac enwau pawb o’u plant, 
Ond lladdwyd Edwin er ei faint, 
Ar Ddygwyl Dewi Sant. 


*Roedd gan y Saeson dri am un 
O filwyr mwy ha ni, 
Ond medd Cadwallon wrtho’i hun, 
“YY Cymry aiff 4 hi; ”’ 
Pob un o’r Saeson, mi wnaf lw, 
Yfory dafl ei gant— 
Ac felly bu hi, ‘‘ meddai nhw,” 
Ar Ddygwyl1 Dewi Sant. 
Cydgan—Pob un o’r Saeson, mi wnaf lw, &c. 


Er mwyn ein twyllo, fel erioed, 
Beth ddarfu’r Saeson croch, 
Ond gwisgo’u hunain yn ddioed, 
Fel ni, mewn siercyn coch. 
Ond aeth pob Cymro, fel bu’r hap, 
I ardd yn ymy] nant, 
A rhodd geninen yn ei gap, 
Ar Ddygwyl Dewi Sant. 
Cydgan—Ond aeth pob Cymro, fel bu’r hap, &c. 

Hen arwydd oedd ar ddydd y gad 
Rhwng gwyr y “ Draig” a’r “ Llew;”’ 
Mae’n arwydd eto yn mhob gwlad, 
Lle megir Cymro glew, 
Mae’n bechgyn heddyw oll ar daen, 
Hyd lawer bryn a phant: 
Ddaw Dic Shon Dafydd byth yn mlaen 
Ar Ddygwyl] Dewi Sant. 


Bob parch i eraill, ni waeth pwy, 
Ond ceisiwn ar ein hynt 

Wneud Cymru ’fory’n llawer mwy 
Nag ydoedd Cymru gynt ; 

’"Nawr gyda’n gilydd canwn gerdd, 
A phenill gyda’r tant : 

A gwisgwn fyth Geninen werdd 
Ar Ddygwyl! Dewi Sant. 


Y GADLEF GYMREIG. 
(O’r TRAETHODYDD). 


Gymru ’r mil o gadau, arnom fel ein tadau, 
Tan y goelcerth oddidraw dry y nos yn ddydd ; 
Canu mae telynau 
‘“ Cymru rydd neu angau,” 
Byw neu farw, gwlad neu feddrod, “‘ Cymru Fu” a 
fydd. 
Pwy sydd heb ei galon ? 
Hyrddiwn ef i’r eigion ! 
Byw wnawn ni yn ngwlad y dewr neu lechu yn ei 
phridd ! 

Gwyr a chadfeirch ruthrant, 
Gwlad ein tadau gadwant, 
Traidd ir nefoedd weddi’r gad. ‘‘ Cadw Gymru’n 
Rhydd !” 

Suo mae awelon, 
Hwyrddydd haf ymysg 

Coedydd gwlad heddychlon 
Dyirdwy, Wy, ac Usg; 

Adar ddedwydd hunant 
Yn eu gwyrddion ddail, 

Mamau hoff gusanant 
Feibion heb eu hail. 


Ddynion dewrion Cymru, 
Corn y gad sy’n canu, 
Os yw’r gelyn heddyw’n fyw, mewn bedd yfory 
bydd : 
Ni bydd Sais 1’w goffa, 
Rhyngom a Chlawdd Offa, 
Ymladd wnawn yn ngwlad v dewr, byw wnawn yn 
ein Ffydd. 
Cymru os wyt fechan, 
Cedwaist Rufain allan, 
Dane a Norman, Sais a phawb, welsant yma ’u 
dydd, 
Allan a’r picellau, mér o waed neu Gymru Rydd. 
Cydgan. 
Ddynion dewrion Cymru, 
Corn y gad sy’n canu, 
Fel yr oedd ac fel y mae, byth, byth bydd Cymru’n 
Rhydd ! 
Dowch 4’r hen gleddyfau, 
Gwibied mellt Al saethau, 
Gwalia garia’r dydd : 
Etyb creigiau’r Wyddfa, ‘‘ Mor o waed neu Gymru 
Rydd!” 


YR ORIAU OLAF. 


ENGLYN DIWEDDAF CEIRIOG. 


CARODD eiriau cerddorol,—carodd feirdd, 
Carodd fyw’n naturiol ; 
Carodd gerdd yn angherddol : 
Dyma ei lwch, a dim lol. 


ne eens 


CANTATA’R FORDAITH. 


I wLaD ein genedigaeth 
Y mae cam o’r llong i’r tir, 
Ac mae tan y cusan olaf 
Ar y felus-wefus wir : 
Ein brodyr a’n chwiorydd y’nt, 
Ni welwn mo’nynt mwy : 
Wele ’r adwy ddwfr ofnadwy 
Yn lledu, edu ’n fwy. 


Mae creigiau anwyl gwlad y gan, 
Ar lan traeth-awyr dlos, 
Acw ’n araf, araf wisgo, 
Amdo ddu tragwyddol nos ; 
Ond paham y rhaid i forwyr 
Am hyn o beth bruddhau ? 
Mae y byd i gyd yn brydferth— 
Mil gwell yw llawenhau. 


Am hyny cwyd, fy nghalon, 
I gyfodi hwyl vr gwynt ; 

Mae ’r llong fel march yn ymddyheu 
Tr eigion ar ei hynt ; 

Gwelwch hi’n codi fel yn dawnsio, 
Yn prancio gyda’r cor ! 

Hwré, hwré! does dim sydd debyg 
I lan fywyd ar y mor. 


CANTATA. 


Yn awr yr ydym ar ein taith, 
A’r gwynt a’r llanw gyda ni; 
Gadewch gael penill o’r hen iaith, 
Ar dir a mor byw byth bo hi; 
O! ceisiwch wrando gair neu ddau 
Cewch chwithau ganu ’sgor ; 
A d’wedaf wrthych sut y bu 
I mi fyn’d ar y mor :— 


Ar y traeth yn ymy] cartref, 
Gyda phlant yr ysgol awn, 
I gael gwel’d y don yn fflamio 
Ar fachludiad haul prydnawn : 
Cnau addfedent hyd y caeau, 
I Nos Galan yn ystor ; 
Ffrwythlawn oedd y berllan ’falau, 
Pan ddiengais i i’r mor. 


Yn fy ieuanc anystyriaeth, 
Ni feddyliais enyd am 
Bang ofnadwy’r brofedigaeth 
Barodd hyn i galon mam ; 
Am flynyddoedd edifarais 
I mi wneuthur tro mor ffol, 
Yna ’m cwmpawd ail gyfeiriais 
Tua Chymru wen yn ol. 


A phan ddeuais at fy nghartref, 
Gyda gwyneb gonest iach, 
Gwaeddai ’m chwaer ieuengaf arnaf, 
‘“Tyr’d i mewn y morwr bach!” 
Chawsai angel ddim gorphwyso 
Blaen ei droed ar drothwy’r ddor, 
Tra breichiau mam yn glynu am 
Fachgen drwg oddiar y mor. 

Pan gwyd y gwynt nes bo ’n clecian ar 
Yr hwyliau gwynion gwiw, 

Pan fydd y mor yn rhydd ir llong, 
A’r bwrdd yn rhydd 1’ criw ; 

A’r bwrdd yn rhydd i’r criw, fy mhlant, 
Fel eang wastad ddol, 

A hithau ’n gadael fel y gwynt 
Hen Gymru ar ei hol. 


Mae rhai am eigion tawel teg, 
Heb waneg, ar un llaw, 

Ond rho’wch i mi derfysglyd for, 
Yn berwi drwyddo draw : 

Yn berwi drwyddo draw, fy mhlant, 
Yn daran fawr ddi-daw : 

Ac ewyn gwyn dros ewyn gwyn 
Yn berwi drwyddo draw. 


Ond clyw, bob morwr yn fy nghor, 
Y mor yn rhuo’n hyf ; 
Ar “ styrmant yr ystormydd ”’ mae 
Y gwynt yn chwythu ’n gryf ; 
Y gwynt yn chwythu’n gryf, fy mhlant, 
Hyd nefoedd ddwfr yr Ir ; 
A ninau yn ein castell coed 
A’n cartref ar y mor. 


Mae mam yr holl sér o dan gwmwl yn dyfod, 
Gan edrych yn loew a gweddw ei gwedd ; 

A Neifion yn gwenu mewn goleu ’n y gwaelod 
Ar fil o forwynion ei senedd a’i sedd : 

Ond draw ar y don y mae’r cwmw1l yn duo, 
A brenin y mellt, gyda chenad yr Ior, 

Yn galw ar ferched y Daran i ddawnsio 
I fiwsig y nefoedd a miwsig y mor. 


CANTATA. 14] 


Mae storm yn d’od ac iaith y mér 
Yn bygwth gwely Iaith. 

Oes, oes mae storm yn darllaw draw, 
Dowch, fechgyn, at eich gwaith. 


Wel, aed y merched oll i lawr, 

A gwneud yn glir y bwrdd sydd raid ; 
Mae’r swn cynddeiriog yn y gwynt 

Yn codi yn ddibaid. 


Mae arthes y ddrycin yn edrych am ’sglyfaeth 
A’r eigion yn agor dyfnderoedd ei ffau ; 

Ymrolio mae’r llong tua chreigiau anobaith, 
Mae’r mor yn ymagor, a’r nefoedd yn cau. 


Arglwydd grasol! clyw ein cri, 
Pwy an gwared, ond Tydi ? 
Dywed air, O! Arglwydd Ior, 
A bydd gosteg ar y mor. 


Fel efe, o lan i lan, 

Yw ’th drugaredd yn mhob man ; 
Arglwydd, arnom tro dy wedd— 
Achub ni o’r dyfrllyd fedd. 


Guwrag y Capten. 
Forwr, forwr! tyred yma, 
Pa le mae fy anwyl Wr ? 
Morwr. 


Yn fyw, ac iach ma’m—lIlwyr ddiogel 
Cadwyd ef uwchlaw y dw’r. 

Capten. 


Fy ngwraig! anwylyd, wele fi— 
Wele fi a thi yn fyw, 

I gael gwel’d fy mhlant a thithau, 
Cadwyd fi tan ofal Duw. 


Gwraig y Capten. 


Duw yn gwrando gweddi yw 
Kin bendigedig Lor ; 

Nid y gyntaf waith oedd hon 
Bu yn tawelu ’r mor. 


Daeth haul ar fryn, neu’n hytrach haul 
Ar ferw gwyn fynyddau’r aig ; 
Mae’r don yn dechreu trugarhau 
Yn dyner wrth y graig. 
O un i un diffodda’r mellt— 
I huno vr cymylau ant ; 
Mae’r holl daranau yn llesghau, 
A marw ar y dyfroedd wnant. 


Wele’r heulwen—wele’r haul, 
Megis cawr oi wely gwaed, 
Yn cyfodi’n uwch ac uwch, 
Hardd yw ’r drych lle rhydd ei draed ; 
Ymddiosgodd ei niwl-fantell, 
A datododd rwymau tarth, 
Gan orddiwes y tywyllwch 
Draw gan wrido dan ei warth. 


Mae’r tymhestloedd wedi dofi, 
Nid oes gan yr awel gWyn ; 

Ac mae’r dreigiau wedi rhoddi 
Lle ’n y nef i’r *>hedydd mwyn : 

O gyffiniau tragwyddoldeb, 
Ti, O! haul, wyt loew lan ; 

Cynrychiolydd anfeidroldeb, 
Cenad I6r mewn cyneu dan. 


Tir Ahoi! Tir Ahoi—Y Tir! 
Gwelwch y glenydd lle mae’r don yn wen ; 
Tir Ahoi! 
Y gwyrddlas, y gwyrddlas dir, 
Cawn hen a chawn newydd gyfeillion, cyn bo hir, 
Rhued y dyfnder—y mae’r daith ar ben. 


Diolch, O! diolch, eto gwelwn yr hen ddaear, 
Diolch i’r nefoedd wele eto lan ; 

- Digon o faesydd mor rhydd i ni a’r adar, 

Dacw y wlad i bob dyn gael ei ran. 


DIWEDD. 

AWGRYMIADAU PROFFESOR DUNCAN 
VR 
ADRODDWR A’R DARLLENWR 


I. 


SEFWcH yn syth. Codweh eich pen yn ddynol. 
Cadwch gyflawnder 0 anadl, ac adroddweh yn ddiofn 
yn ol natur y testun fyddo genych. 


II. 


Gwyliwch rhag undonaeth, a darllen yn brudd pan 
y mae eich testun yn ddiddan. Byddwch wrol pan 
fo’r llinellau felly, ac yn esmwyth-dawel pan redont yn 
ddigyffro. Gadewch i’ch teimlad gyfnewid eich tén, 
arafu a chyflymu eich llais, a rheoleiddio yn wir bob 
ysgogiad o’r eiddoch. 


III. 


Dywedwch bob gair a phob sill yn groew. Na fydded 
llythyren heb ei chyflawn swnio. Na fydded i un sill 
ymgolli yn y llall, nag un gair redeg yn ei ddiwedd neu 
ei ddechreu i’r nesaf ato. 


IV. 


Gwyliwch lefaru yn rhy gyflym neu yn rhy araf, neu 
mewn anwastadrwydd, weithau yn araf ac weithiau yn 
gyflym, os na bydd neillduolion y darn yn galw am hyny. 


6 AWGRYMIADAU PROFFESOR DUNCAN. 
Vv. 


Os bydd y testun yn ddiddan a bywiog, adroddwch 
ef yn llawer cyflymach na thestun o bwysigrwydd a 
dwysder. Adroddwch yn rhwydd a naturiol yr un 
ffunud ag y siaradwch. 


VI. 


Gofaler pwysleisio y geiriau mwyaf pwysig, onidé 
ni ddeallir iawn-ystyr yr hyn a ddywetoch. Bydded 


yr oll fel pe byddech yn dweud eich teimlad personol 
eich hun. 


VIL 


Talwch sylw arbenig pan yn dysgu allan y darn, i'r 
holl atalnodau. Byddwch amyneddgar a chymerwch 
anadl yn y gorphwysiadau, onidé bydd rhaid aros lle 
nas dylid i’ry dyben o anadlu. 


VIIL. 


Os ysgogwch law neu droed neu unrhyw ran arall o’ch 
corff, mawrochelwch rhag gorwneud hyny. Maddeuir 
_ iry fychan o funudiau ond byth i ormod. Pan gaffoch 
gyfle ymarferwch adrodd pan na bo neb ond eich hunan, 


GEMAU’R ADRODDWR. 


HANES Y DYN YN SWYDDFA’R HIN. 


Yn 61 traddodiadau, 
Ein mamau a’n tadau, 
’*R oedd Derwydd mawr gynt, 
Yn byw ac yn bod, 
Yn uchel ei glod, 
Ar fynydd Pumlumon ar Lwybr y Gwynt, 
Ei enw oedd Caw 
(Ap rywbeth heblaw), 
Ac ef oedd yn cloi 
Yn trin ac yn troi 
Yspigot y gwynt a spigot y gwlaw. 


Un boreu dydd Llun, 
Pan oedd ef wrtho’i hun; 
Danfonodd melinydd Dolelin 
Archeb i Caw, 
Am wythnos o wlaw, 
Er mwyn gyru dw’ at ei felin. 


Dydd Mawrth gyda’r wawr, 
Daeth cawod i lawr, 
Ond yn mhen pedair awr, 
Cyrhaeddodd merch ifane i fynys 
A d’wedodd wrth Caw, 
Am atal y gwlaw, 
Mewn munud—a’i rheswm am hyny, 

Oedd fod ei mam, 

Yo gofyn paham, 

’R oedd Caw yn gwneud cam, 
A’: merched 0’i gylch oedd yn golchi! 


Dydd Mercher a ddaeth, 

A llongwr o’r traeth, 

(’R oedd 0’n gapten dae waeth) 
Yn nhy Mr. Caw ga’dd ei dderbyn: 

A d’wedai fod llong, 

Yn d’od o Hong-Kong, 


Ac fod y gwynt yn right wrong yn ei herbyn. 


Ond boreu dydd Iau, 
Daeth ffarmwr neu ddau: 
Un yn garedig 
Yn gofyn a ga’i 
Hin i aredig 
Rhyw gefnyn o gae. 
“Na, na,” meddai’r llall, 
Gan ostwng ei ael, 
Os ydych chwi’n gall, 
‘*Gadewch ini gael—fe: y gelwais: 
Sef gaua’ fel dlew, 
Ac eira go dew, 
A rhew ar y bra’nar a brynais.” 


Daeth y Brenhin ddydd Gwener ar gefn ei farch gwyn, 
Gan ofyn, “‘ Yw’r Derwydd yn byw yn fan hyn?” 
Ymgrymodd y Derwydd a’i het yn ei law, 
Gan dd’wedyd mai ef oedd ei was, elwid Caw: 
Atebodd y Brenhin: ‘ Mae arnaf eisieu tri mis 
O heulwen os gellwch beth bynag fo’r pris.” 
‘“‘O’r goreu” medd Caw, ac ymgrymodd yn fs, 

““Chwi gewch yn ddiféth, 
Mae’ch deiliaid gan mwyaf yn hoffi’r un peth.” 


Ond boreu dydd Sadwrn dywedodd Caw, 
Wrtho’i hunan yn Swyddfa’r Gwlaw, 

“Mi gléf fy nrws heddyw, a phwy bynag ddaw 
I ofyn am dywydd, mi cadwa’ fo draw :” 
Ond fel ’r oedd y cloc yn taro naw, 
Trwy dwll y glicied canfyddai draw, 
Ddau ful y ddwy felin yn trotian trwy’r baw. 
Sef dyn y felin ddw’r 
Yn dod ar ei hynt, a 
Dyn y felin wynt 
Yn dod am y cynta’. 
Ar 61 y rhai hyn, 
Yn dod ar eu siwrne, 
Hyd waelod y glyn 
*R oedd ustus a thwrne; 
A deugain neu chwaneg, 
O ffermwyr yn rhedeg, 
A’u gwynt yn eu dyrnau. 
Neges y twrne oedd cospi’r hen Gaw, 
Am dori’ gytundeb a phobl y gwlaw: 
A neges yr ustus oedd dweud mor annhég 
Oedd hyn a’r cwsmeriaid oedd eisieu hin des. 


Ymgasglodd llu, 

O amgylch y ty, 

A choeliai neb byth y fath helynt a fu 
Y lluchio ceryg a’r peltio mawn, 

Y chwerw drin, 

Fu ’nghyleh yr hin, 
O ddeg y boreu tan bedwar prydnawn. 


Ond pedwar o’r gloch, pan oedd y bobl yn benben, 
Ysgydwyd t¥ ’r Derwydd 01 sylfaen i’w nenbren ; 
O gwmwl du, tywyll, daeth mellten glaer wen, 

A thaniodd hen fagnel y nefoedd uwch ben. 
Dychrynodd y Derwydd, ac allan ag ef, 
Anerchodd y bobl, gan edrych ir nef :— 
*Pechasom gydwladwyr yn erbyn yr Idr, 
Creawdwr y tywydd ar dir ac ar for: 

Trowch adref, a chofiwch ar 61 i chwi droi, 

Mai’r Nefoedd sy’n gwybod pa dywydd i roi® 

Y CEFFYL BENTHYG., 


YMGOM. 


Personau :—Simon Jones y Cariwr ac Elis y Saer. 


Elis: —Bore dawch, Mr. Jones, sut mae hi efo chwi 
heddyw ? 

Simon Jones:—Helo, Helo! Elis beth sydd yn eich 
codi chwi mor foreu—yn foreu braf, onid yw, ar y top- 
lau yma? 

Elis:—Praf iawn syr, a gobeithio y deil hi. Mae 
arnaf eisieu myned i Aberdar heddyw ar neges o bwys, 
ac os gwelwch yn dda roi benthyg “ Bocser”’ imi, mi 
fyddaf yn ddiolchgar iawn—neu un o’r ceffylau eraill 
os haws ei spario. 


Simon:--Yn wir Elis anwyl, chwi gawsech mewn 
munud a chan croesaw o ran hyny; ond y mae yn 
rhaid imi nol pwn o flawd heddyw, a chwi wyddoch 
fod pedair milltir i Felin y Plas. 

Eilis:—O ran hyny Mr. Jones, mi ddywedaf ichwi 
newydd rhag i chwi gael siwrne ofer. Does yno yr un 
rhithyn o flawd yn y felin er’s pythefnos o achos prinder 
dw’r—mae’r argae wedi sychu i fyny o'r bron ar y 
tywydd poeth yma. Mi welais y melinydd neithiwr 
ynghylch trwsio’r olwyn. 

Simon:—Ai € yn wir! Dynahi’n y pen, —rhaid imi 
garlamu i Aberdar fy hun felly, i nol sachaid oddiyno, 

Elis :—Mae genyf fi ddwy sachaid yn t¥, Mr. Jones, 
a gallaf werthu neu roi benthyg faint y fynoch. 


Simon :—Mae Mrs. Jones yn byticilar i'w ryfeddu efo’i 
blawd—rhaid iddi gael y peth goreu yn Nghymru onidé 
fydd acw ddim cysur yn ein t? ni. Ond diolch i chwi 
yr un fath, a gresyn garw na wnaethai eich blawd chwi 
y tro, pe bai dim ond imi allu rhoi benthyg yr hen 
geffyl i chwi Chwi welwch fel y mae hi. 

Elis :—Gellwch benderfynu y leicia Mrs. Jones y 
blawd. Welais i mo’i well erioed. Dwy sachaid o’r 
tair a brynais genych chwi eich hun ydynt, ac yr ydych 
yn cofio i chwi ddweud lawer gwaith na fu erioed rhwng 
meini melin gystal peilliad a hwnw. 

Stmon:—Digon gwir am hyny, o achos y stwff goreu 
fyddaf fi yn brynu bob amser. Ond gwyddoch Elis 
anwyl nad oes neb parotach na fii roi benthyg unrhyw 
beth i gymydog—pleser fy nghalon yw gwneud unrhyw 
gymwynas sydd yn fy nghallu, dae dim ond er mwyn 
yr hyfrydwch a’r mwynhad o wneud. Ond mae’r ceffyl 
yn reit sal heddyw, ni thwtsiodd o ddim gwair yr wyth- 
nos yma, a phe baech yn ei gymeryd, yr wyf braidd yn 
siwr nad allai mo’ch chario haner y ffordd, a charedig- 
rwydd dall fyddai rhoi ei fenthyg i chwi, i’ch dwyn i 
drwbl. 

Elis:—Mi gymera’ i fy siawns am hyny Mr. Jones, 
ac fe geiff faint fyd y fyno o gyrch ar y ffordd, a bran, 
a llith, os myn o. 

Stmon:—Mae cyrch yn rhy ddrud iroii geffylau y 
dyddiau hyn, ae am fran mae’n ddrutach fyth. 

Elis:—Dim ods yn y bydam y draul. Os caf fi 
fenthyg “ Bocser” a gwneud fy musnes cyn tri o’r gloch 
yn Aberdar, gallaf fforddio cost y ceffyl, costied a 
gostio. 

Simon :—Fedrwch chwi byth fyned yno erbyn tri o’r 
gloch ar gefn “ Bocser,” mae o’n stiffied a chath wedi 
rhewi, a synwn i ddim na syrthiai’n glats ac y torech 
eich gwddw ar ei gefn o. 

Elis :—Gadewch imi dreio Mr. Jones, does dim perygl 
am hyny beth bynag, a gwyddoch eich bod yn son ddau 
funud yn ol, am “ garlamu i Aberdar” eich hun 

Simon:—Ond waeth heb gyboli yn rhagor, y gwir 
yw, mae ein cyfrwy ni wedi myn’d yn dipiau uswydd— 
yn warth i ddynoliaeth ei weled, ac mae’r ffrwyn yn 
cael ei thrwsio yn nh¥’r crydd, a does dim posib’ ei 
vhael oddiyno—mae’r cryddion mor brysur. 

Elis :—Mi wna’ i o’r gore am gyfrwy a ffrwyn—caf 
fenthyg rhai mewn munud gan wr Llwyn On ac mae 
ganddo fo haner dwsin neu ragor. 

Simon:—Dae ganddo gant, fedr o byth gael un i 
ffitio yr hen ‘“Focser,” mae ganddo un o’r cefnau rhy- 
feddaf a welais erioed, ac mae ei war yn gig noeth a 
dau lynoryn o dan y crwper. 

Elis: —Pur ddrwg genyf glywed Mr. Jones, peth cas 
ydyw hyny a chymaint o wybed o gwmpas. 

Stmon:—Ond o ran hyny fei caech yn ddilol—y 
drwg mwyaf ydyw mae o allan y nos, ac wedi gorwedd 
neithiwr mewn lle gwlyb, ac ni welsoch chwi rotsiwn 
drefn ar anifail erioed, er pan aned eich pen ir byd; 
mae o’n glai a budreddi o gynffon i glust, ac wedi colli 
pedol. 

Elis :—Fyddaf fi fawr 0 dro efo brws ac ysgrafell yn 
glanhau tipyn arno, ac mi gwna fo fel het befar mewn 
deng munud, onide caiff 0 ddod ar fy ngefn t, ac mi 
alwaf efo Robert y Géf, a chaiff bedol yno wrth basio. 

Simon :—Robert y Gof wir! Fedr o bedoli mwy na 
mochyn, mi cloffai fo am byth! Yr wyf yn gwybod 
gormod ysywaeth am fwngleriacth yr hen Robert, ond 
hyn sydd yn fy mlino i yn fwy na dim, ac yn wir y 
mae yn ofidus gan fy nghalon, Elis anwyl, fod pethau yn 
dygwydd fel y maent; ond aroswch funud; Ar y fan 
yma onid heddyw yr addewais fenthyg ‘‘ Bocser” i Mrs. 
Evans, Trehowel, i fyned i ffair y Gelli? Ié, siwr, hedd- 
yw oedd hi, ac ni synwn i ddim na bydd Mrs. Evans 
yma yn union deg. 

Elis :—Echdoe yr oedd ffair y Gelli Mr. Jones, ac 
mae Mrs. Evans wyddoch er’s rhai misoedd bellach yn 
byw efo'i brawd-y-nghyfraith yn Nghaerfyrddin, ac mae 
eich anwyl briod yn sén am fyned i edrych am dani, 
pan fo’r cynhauaf trosodd. 

Simon :—Hwyrach hyny yn wir, ond choeliech chwi 
ddim y fath bleser wyf yn fwynhau trwy roddi unrhyw 
hwb neu gymhorth i gydwladwr, yn enwedig i gynydog, 

ac felly chwi welwch nad eiddo dyn ei ffordd bob amser, 
ac fod y ddihareb :—“ Lie mae ’wyllus mae gallu” yn 
mhell o fod yn gywir yn fynych iawn, o dan wahanol 
amgylchiadau. Does dim posib’ ei gael heddyw, ac er 
eich mwyn chwi, y mae yn ddrwg gan fy nghaion 

Elis :—Wel does dim help, peidiwch a sén Mr. Jones, 
ac er eich mwyn chwithau y mae yn ddrwg genyf finau, 
o achos mae genyf ddeugain tynell o goed yn Stesiwn 
Aberdar, ac os nad af yno fy hun erbyn tri o’r gloch, 
bydd pobl y rélwé wedi eu hanfon yma efo gwageni 
Aberdar, ond yr oeddwn i am i'r coed aros tuag wythnos 
yn y fan ile maent, ac fod i chwithau eu cario yma yn 
raddol, pan fo eich gwageni a’ch gweision heb fod yn 
brysur. Coed at yr eglwys newydd ydynt, a’r llywodr- 
aeth fei tae fuasai yn taluichwi am eu cario. Mae 
ceffyl rhagorol yn yr Hendre, ond fyddaf fi ddim yn 
leicio gofyn yn rhy aml, efo phobl sydd eisoes yn rhy 
garedig wrthyf. 

Simon :—Er hyny, mae'r hen ‘‘Focser” fel ag y mae o, 
yn geffyl reit da a sicr iawn oi droed wyddoch hyd y 
goriwaered, ac y mae i chwi groesaw o hono, fel rown 
in dweud i chwi. 

Elis :—I ba le yr oeddych yn dweud yr oedd Mrs. 
Jones heddyw yn gyru am flawd cyrch? Rhaid ini 
blesio ein gwragedd wyddoch fel pe baent eto yn gar- 
iadon. 

Simon :—Gwnaiff y fory neu trenydd y tro iddi hi 
gael blawd—o ran hyny wyddoch. Cymerwch ‘‘Bocser” 
a ffwr’ a chwi Elis bach. 

Elis :—Chefais i erioed well blawd cyrch na’r ddwy 
sachaid acw sydd gartref. 

Simon:—O! campus—does moi well o—cyrch oedd 
hwnw ag oedd yn ods ir byd, ac wedi ei silian yn dda. 

Elis :—Gresyn er hyny fod Mrs. Jones mor byticilar 
efo’i blawd. 

Simon :—O! na wir, welwch chwi, Wyr hi fawr ddim 
am bethau felly; er ei hod yn wraig dda at y byd, ac 

yn deall llawer o bethau—ond nid merch ffarmwr oedd 
hi fel y gwyddoch, ac allwn ni ddim disgwyl i enethod 
glandeg y gweithiau a’r trefydd wybod rhyw lawer am 
y blawd daa phetpau felly. Na, na. 

Elis :—Sut fod yr hen fochyn gan “ Bocser” yna yn 
myn’d i orwedd mewn mwd a baw, a digon o le sych 
iddo hyd y cae—pam na chadwech ef yn ystabl y nos? 

Simon :—Mae ei flewyn mor fyr wyddoch yr amser 
yma ar y flwyddyn, nad oes fawr iawn o waith glanhau 
arno—llai o lawer na wnai neb feddwl. 

Elis :—Mae Robert y Géf yn gwneud Ilawer o fusnes; 
od arw fod dyn felly yn gymaint o fwngler. 

Simon :—Nag ydyw hyny, o ran hyny yn od ar ddaear, 
achos mae o’n cadw dau ddyn da iawn, ac am yr hen 
Robert ei hun ni fydd o byth yn gwneud dim ond 
pwyntio hoelion, a chwythu’r tan. 

Elis :—Tro garw pe tawlai “‘ Bocser” fi, neu pe torai’m 
gwddw. Cystal genyf fi geffogaeth ceffyl gwyllt ag 
un stiff. 

Simon :—Tori eich gwddw yn wir! Ewch ar ei gefn 
o, gallwch garlamu faint fynoch. Mae pob ceffyl yn 
stiff braidd wrth droi allan o’r stabl ac mae ‘‘Bocser” 
fel pob un arall. 

Elis :—Ond beth am y cyfrwy a’r ffrwyn sydd wedi 
myn’d mor ddrwg? 

Simon :—O! dyn—meddwl yr oeddwn iam yr hen 
rai. Fyddaf fi byth yn rhoi ond ycyfrwy newydd i 
hen ffryndiau, ac mae hwnw a’r ffrwyn yn hollol at 
eich gwasanaeth fel yr oeddwn yn dweudi chwi o’r blaen. 


Ac felly cadd Elis y ceffyl, 

_ Cychwynodd i’w daith ynddioed: 

Ac felly ca’dd Simon y Cariwr, 
Ei geiniog am gario’r holl goed: 

Ac felly mae pobol sydd ’rwan, 
Ac felly mae pobol erioed. 


'Hfelychiad o'r Saesneg. 


TRIP MEWN TRAP. 15 
TRIP MEWN TRAP. 
Yucom.—Personau:—Y Tad wi Fachgen Bach. 


¥ Bachgen :—Hust fy nhad! 
Rnowch imi nghap: 
Glywch chwi mo nad 
Y llygoden yn trap ? 
Mae gan Mr. Hussey, 
Drap yr un fath: 
Pwsi, Pwsi, Pwsi, 
P’le mae’r hen gath? 


Y¥ Yad :—Lle bynag yr aeth, 
’Rwy ’n meddwl na wnaeth, 
Erioed werth ei llaeth 
Heb son am ei hufen: 
Mae ei chroen yn rhy dyn, 
Neu mi f’asai, cyn hyn 
Wedi llygadu’r lilygoden. 


Bachgen :—Ond ydyw hi’n fechan, 
A gwachul ei gwichian, 
Ai dyna’r llygoden wnaeth dwll yn y sach? 
Ai ’r llygod gwiriona, 
Sy’n myn’d i’r trap yna? 
Druan o honi 'r llygoden fach! 


Tad :—O nage, fy machgen, 

Mae trap y llygoden 

Yn hudo holl lygod y lNe— 

Fel mae dynion synwyrol 
Yn dod i anhap, 

A phlant bach rhinweddol 
Yn tripio mewn trap 

Yn nghanol y wlad, ac yn nghanol y dre’. 


Bachgen :—Sut hyny, fy nhad, ’does neb fedr ddweud, 
Fod trap i ddal pobl erioed wedi’ wneud! 

Yad :—O dichon, fy machgen, mae trapiau dal plant, 
O drapiau lancesi a Jlanciau mae cant, 
A thrapiau hen bobol rhwng tri’gain a chant. 
"Does dim byd yn haws, 
Na rhoi tipyn o gaws, 
I hudo’r Ilygoden 
Tipyn o fd 
A gwenwyn ynghyd 
I ladd y betrisen. 
Tipyn o linyn, 
A phlu fel gwybedyn, 
Gwyd y pysgodyn o’r afon— 
Fel yna mae'r byd, 
O hyd ac o hyd; 
Ac er fod dyn diraid, 
Yn hudo cre’duriaid, 
Mae denwr yn hudo plant dynion. 
Mi wn am un t¥ Ile’r oedd pedwar o blant, 
Ond trapiwyd a chipiwyd y pedwar i bant. 


Bachgen .—Mi welais drapiau lawer— 
Trapiau llygod bychain, 
Trapiau llygod mawr, 
Trapiau tyrchod daear ; 
Ond d’wedwch imi’n awr 
Ffasiwn drap yw hwnw ’nhad 
Sy’n dala pobol mewn tre’ a gwlad? 


Tad :—Mi dd’wedaf hanes, 
Y teulu bob un: 
Cei felly wel’d pedwar, 
O drapiau dyn. 


*R oedd sibsiwn un tro 
Yn dyfod trwy ’r fro 
A gwelent ferch fechan, 
Heb neb ond ei hunan, 
Yn chware mysg cregyn a gro. 


TRIP MEWN TRAY. 17 


“Os doi y ffordd hon,” 
Medd y sibsiwn yn llon, 
“Ti gei yn ddigél 
Faint fynot o gyflaith a brechdan fél™ 


Am gyflaith y sibsiwn yn wirion yr aeth, 
Denasant y fechan, cymerwyd hin gaeth, 
A byth ni ddychwelodd i fin y traeth. 


nd ’r oedd ganddi frawd oedd yn dipyn hfn, 
A’i fam a’i gyrodd un bore dydd Llun, 

A phres yn ei boced i siop y dre’, 

I brynu siwgwr a phwys o dé. 

Ond pan ddaeth y bachgen i ddrws y siop, 
Gwelai chwip geiniog i chware tup ; 

Ac er mwyn ei phrynu, beth darfu é, 

Ond rhoi pedwar swilt yn lle pump am y té. 

Fe gadwodd y newid a gadd yn y siop, 

A phrynodd chwip geiniog i chware top. 

Ond yn mhen deuddeg mlynedd ‘rr ol diane o’r trap, 
*R oedd o ’n was gwr boneddig ac aur ar ei gap: 
Ac fe wnaeth yr un tric efo meistres y ty, 

Ond ei dwyll ddaeth ?r golwg ; a diwedd hyn fu 
Nid colli cyfleustra i brynu té, 

‘Ond colli cymeriad, colli ei le, 

A myned i drapiau drachefn ddarfu @, 

A cholli ei fywyd yn Botany Bay. 


*R oedd yno fachgen bach arall, athyfodd yn ddyn 
A’i dad a’i gosododd mewn busnes ei hun : 

Ki fryd aeth ar arian, ac er mwyn eu gwneud 

Yn gynt na'i gymydogion, fel mae pobl yn dweud, 
Fe fetiodd ar feirch, ond fel pawb erioed, 

Fu’n teithio’r gors hono, fe dripiodd ei droed: 
Enillodd i dechreu, ond collodd drachefn— 

A bu farw’n gardotyn heb gét am ei gefn. 


Y bachgen prydferthaf o’r oll ydoedd Sam, 
Llawenydd ei dad a diddanydd ei fam: 
B 

Cymerodd un diwrnod fustachiaid i’r ffair, 

A gwerthodd y rhei’ny, am ddwy bunt neu dair 
Yn fwy na’'i ddisgwyliad, ac wrth ddod yn 4l, 

Fe alwodd yn nhafarn yr “ Old King Cole.” 
Heblaw iddo yfed ei hun yn lled ffri, 

Fe safodd rhyw soldiwr ddau lasiad neu dri: 

Ac nid hyny’n unig, rhoddodd swilt yn ei ddwrn— 
A thrapiwyd y pedwar, bob un yn ei dwrn. 


Mae miloedd o drapiau, ac hawdd fyddai tynu 
Eich sylw chwi atynt—ond digoa ar hyny, 
Pwy bynag fo’ch ffryndiau—ple bynag yr ewch 
Gochelwch y trapiau beth bynag a wnewch. 

[ Efelychiad o’r Saesneg. 


YR HEN GLORIAN MAWR. 


"R oepp clorian mawr gynt, 

Mewn ystafell athronydd 3 
Ac arno fe bwysid 

Y tir a’r afonydd: 
re bwysai y ddaear, 

A phwysai’r wybrenydd; 
Y lloer a’r planedau, 

A’r haul mawr ysplenydd. 
Fe bwysai ddiffygion, 

A phwysai ragorion: 
Crefyddau, credéau, 

A phob egwyddorion— 
’D oedd dim ar y ddaear 

Na dim yn y nef 

Na ddoent, ac na throent, ar ei fantol fawr ef. 


Ar 61 iddo bwyso, 
Cryn nifer o'r ser: 
Yn un pen i’r glorian, 


Rhoddwyd penglog Voltaire. 

Ac yn y pen arall, 
Yr athronydd a roes 
Bapuryn, ac arno 
Y weddi fach hono— 
Sef Gweddi'r lleidr ar y Groes: 
Cododd y pen 
Yn uchel i’r nen 
A disgynodd y weddi fel craig i lawr— 
Dyna fel trédd yr hen glorian mawr. 


Ond methai’r athronydd yn eifyw fod yn llonydd: 
’R oedd Phariseaid amryw rai, 
Yn mysg ei hoff gym’dogion : 
Ac un o honynt wedi gwneud tai, 
Ir tlawd, a’r gwragedd gweddwon. 
Ac er fod y tai yn stryd fawr bron, 
Rkoed yr oll yn un pen i’ hen glorian hon. 
ac yn y pen arall 
Pr hen glorian hwnw: 
Beth roes yr athronydd 
Ond hadling gwraig weddw! 


Ond beth wedi hyny ?— 
Aeth y tai ar i fyny 
I’r awyr las iach 
Ac i lawr megis mynydd 
Daeth yr hadling fach ! 


Aeth yr athronydd i Lundain 
A th’rawyd e ’n syn: 
Wrth weled y llyfrau, 
Oedd yn y TWr Gwyn. 
Ond pan y daeth adref, 
T’w ’stafell ei hunan: 
uosododd ei Feibl 
Yn un pen i’r glorian— 
Ac i fyny’r aeth llyfrau yr holl Dwr Gwyn, 
Ac i lawr a’r Hen Feibl, gyda daeargryn. 

*R oedd perl mawr aruthrol yn ymyl y TWr, 

A elwid gan rywrai yn “Great Kohinoor” 
Rhoed hwnw'r y clorian, er gwell ac er gwaeth, 
A thrymach oedd taten a duferyn o laeth. 


I’r clorian o’r diwedd fe daflodd y byd, 
Yn grwn ac yn ddiwall: 
Ac enatd cardotyn ar ochor y stryd 
Roed yn y pen arall: 
Disgynodd yr enazd fel taran i lawr: 
A’r byd ar i fyny, 
Gyfododd fel manblu—- 
Un felly, gyfeillion, oedd yr Hen Glorian Mawr. 
[ Hfelychiad o'r Saesneg. 


CYWYDD Y DARAN., 


{Ganwyd Darypp RicHarDs neu “ Dafydd Ionawr” mawr Meirion, yr 
un mis a Goronwy Mon~sef 22ain o Ionawr, 1751. Cyhoeddwyd ei waith 
yn 1851, o dan olygiad Nicander, ac y mae i’w gael yn bresenol gan R. 
Hughes a’i Fab, Gwrecsam. Cynwysa hanes dyddorol iawn o fywyd 
y bardd ynghyda traethawd ar ei athrylith. Cafwyd ef yn farw yn ei 


wely foreu y 12fed o Fai, 1827, a chladdwyd ef yn mynwent newydd Dol- 
gellau, lle y mae cofadail ar ei fedd.] 


Y fellten hoewaf wylltdaith, 

Ni’s gwyr dyn derfyn dy daith; 
Ac ar d’ ol gwir yw y daw 
Crochlef a (llif y crychwlaw) : 

Y daran o’i du oror 

Mal berwawg derfysgawg for. 
‘Wybrendwrf, braw drwy’r bryndir 
A dychryn drwy’r dyffryn dir : 
Dyfnfawr ddig ruad anferth 

A thrwm goruwch pob cwm certh. 
Rhyfedd! mwy y rhuthr hefyd 
Na thrystau cerbydau ’r byd. 


CYWYDD Y DARAN. 


Yn drathrwm, dan frwd ruthraw 
O’r entrych, y gwlych y gwlaw, 
Fryniau a dolau’r dulawr 

O foliau’r cymylau mawr. 

Rhéd nentydd pob mynydd maith, 
Mawr yrfa! i'r mor hirfaith, 

A phob afon aflonydd 
Gwreichioni a berwi bydd. 
Rhuadwyllt yw ei rhediad, 
Dyrys lif aeth dros y wlad. 
Trwy elltydd o goedydd gwynt, 
Trwy’r moroedd tery’r mawrwyu’s 
Terwyn follt pob taran fawr 
Enyna drwy’r ddu nenawr ; 
Llidiog yw’r awyr llydan 

O niwl] du ’n olau o dan! 

Ni cherddir y doldir dwys, 

Nag ael uchelfryn gwiwlwys, 
Gan genllysg derfysg, dirfawr, 
Gan wlaw a mellt, gan li’ mawr, 
Gan ofn dw’r, gan nef yn dan 
Nid ellir myned allan. 

Geirwon dyrfau ’ mhob goror 

Y sydd o fynydd i for, 

Yn debyg, (gallwn dybied) 

Ped ae’n ddarnau creigiau Cred. 
Gwrdd ytynt ac o’r ddeutu 
Daeargryn a dychryn du. 


Dywaid, f’ Awen a’m duwies, 
O’r nef gu’n t’wau fel tés, 
Pa redwyllt, pa ruadwy 
Dwrf wybren? a’r Perchen, pwy? 


Duw Geidwad bendigedig, 
Rhoelwr y dyfndwr dig ; 
Duw a bair,—ar ei air 4nt— 
Ust ewybr !—a distawant. 

Nadau dw’r a than ydynt, 
Rhyfel mawr drwy’r orawr ynt, 
Hirias o dan a’i wres dig 
Fal ffwrn o ufel ffyrnig; 

Y dw’r o'i amgylch a dédd, 
A’i fyddin boeth a foddodd. 


Da, dirfawr, a diderfyn, 
A pherfiaith yw gwaith Duw gwyn; 
Nerthawg a gwyrthiawg ar g’oedd, 
A thradoeth ei weithredoedd 
Yn ddilys, iawn addoli 
Y mwyn Iér a ddylem ni. 
0’ lan santeiddiaw!] loywnef 
Fendigaid, y dywaid Ef ; 
Niwl wybren, anniben wyt, 
Nofiedydd y nef ydwyt, 
Gwasgara i’th gwsg oror 
Dy loches yw mynwes mor. 
Niw! wybren 4 ’n 61 obry, 
Yn union, dros y fron fry; 
Gloewa nén ffurfafen faith, 
Fe welir y nef eilwaith ; 
Drwy’r wybrenydd dyddada’n | 
Ei lwyrwych wely arian : 
Yr haul 0’i belydr a rhydd 
Loywder i bob rhyw wledydd; 
Disgleirdeb ei wyneb ef 
A lawena’r oleunef ; 
Ei dés wna’n gariadusol 
Bob bryn, bob dyffryn a ddl; 
Gwén natur o gawn eto 
Yn ol ’n hyfrydol fro; 
A mwynaidd lais emynu 
Wna’'r adar yn gerddgar gu. 

D. lonawk 


BUGAIL ABERDYFI. 
BUGAIL ABERDYFI. 


An ysgwydd y gwan fe ddaeth pwys 
Tratferthion, a helbul y byd, 

Fy nheulu gynyddodd, a daeth 
Gofynion am ’chwaneg o fd: 

Ychwaneg o fwyd i'r rhai bach, 
Ychwaneg o lafur a thraul: 

Fr hyny yn nghwmni fy Men, 
Yr oedd imi gysur i’w gael. 


Un gwery] a gawsom erioed, 
A chweryl dra chwerw oedd hon: 
Ve yrwyd fy hunan am gwraig, 
A’r t¥’n bendramwnwel bron.— 
Yr oedd hi’n bur hoff o roi tro 
I weled ei mam tros y bryn: 
Ac wrth imi dd’wedyd gair croes, 
Dechreuodd areithio fel hyn:— 


‘Cymeryd fy hel a fy nhrin, 
¥y maeddu heb ddarfod na phen: 
Cymeryd pob tafod a rhenc, 
Fel pe bawn yn ddernyn o bren ! 
Ai dioddef fel careg a raid, 
Heb deimlad—na llygad —na chlyw l= 
O! na wnaf, os gwelwch chwi yn dda, 
Wnaf fi ddim er undyn byw! 


A chymer di fi ar fy ngair, 
Fe ’i cedwais erived hyd yn hyn, 
Cyn cei di fy ngwddf tan dy droed, 
Bydd dy ben yn eitha’ gwyn.— 
Cymeryd diflasdod a chas, 
A galw fy modryb yn ‘ sgriw.’— 
O! na wnaf, os gwelwch chwi yn dda, 
Wnaf fi ddim er undyn byw! 

Ni flasa’ i fyn’d allan o’r tf, 
I weled fy chwaer na fy mam, 
Nad codi’r glock fawr byddi di, 
Heb reswm, nac achos, na pham.— 
Wna’ i mono fo, Alun, er neb, 
Mi gadwaf anrhydedd fy rhyw: 
O! na wnaf, os gwelwch chwi yn dda, 
Wnaf fi ddim er undyn byw! 


"Does gen ti’r un galon o’th fewn, 
A phwyll yn dy goryn ni roed : 
A gwae fi o'r diwrnod avr awr [yn crio} 
Y gwelais dy wyneb erioed! 
Mi 4f tros y bryn at fy nhad, 
I’m hatal ’does undyn a wiw; 
Ac aros yn hwy efo’th di— 
Wnaf fi ddim—wnaf fi ddim! 
Wnaf fi ddim er undyn byw!” 


Ac i ffwrdd yr aeth hi, aci ffwrdd y bu hi, ac i ffwrdd 
yr arosodd am nas gwni pahyd. Ond tra yr oedd hi 
efo i mam atheulu, a minau yn fy helbui efo fy mhlant 
bach, mi genais gerdd i ysgafnhau fy nghalon, ac fel 
hyn y cenais iddi ac yr ysgrifenais ati, ar dén “ Bugail 
Aberdyfi :”— 


“Mi geisiaf eto ganu cin, 
I'th gael di’n ol, fy ngeneth lan, 
Yr gadair siglo ger y tan, 

Ar fynydd Aberdyfi: 
Paham, fy ngeneth hoff, paham, 
Gadewaist fi ath blant dinam, 
Mae Arthur bach yn galw 1 fam, 

A’i galon bron a thori: 
Mae’r ddau oen lawaeth yn y lIlwyn, 
A’r plant yn chware efo’r Wyn: 
OQ! tyr’d yn ol fy ngeneth fwyn 

I fynydd Aberdyfi. 

Nosweithiau hirion niwliog du 
Sydd o fy mlaen, fy ngeneth gu: 
O! agor eto adrws y tf, 

Ar fynydd Aberdyfi: 

O! na chaet glywed gweddi dlos 
Dy Arthur bach cyn cysgu’r nos, 
A’i ruddiau bychain fel y rhés, 

Yn wylo am ei fami: 
Gormesaist lawer arnaf, Men, 
Gormesais inau—dyna ben: 

O! tyr’d yn ol, fy ngeneth wen, 

I fynydd Aberdyfi. 

Fel hyn y ceisiaf ganu can 
ith gael di’n ol fy ngeneth lan, 
I eistedd eto ger y tan, 

Ar fynydd Aberdyfi: 

Rwy’n cofio’th lais yn canu’a iach— 
Ond’ fedri di, na neb o’th ach, 
Ddi’styru gweddi plentyn bach 

Sydd eisieu gwel’d ei fami. 
Ryw chware plant oedd d’weyd ‘ ffarwe},’ 
Cyd-faddeu wnawn, a dyna’r fel, 
Tyr’d tithau ’n ol, fy ngeneth ddel, 

I fynydd Aberdyfi.” 


Ond clywais gyda rhywun 
A chefais sicrhad 

Fod Menna ’n myn'd i aros 
Yn nhf ei mam aii thad. 

Os oeddem wedi priodi, 
Yn bendant d’wedai hi ; 

Nad oedd dim medd cymodi 
A dyn o’m tymeri. 

Fod i’r holl fechgyn fyned 
Vw magu ganddi hi: 

Ac i’r genethod ddyfod 
O dan fy ngofal i 

'R oedd hi yn ymwahanu, 

Ac felly ’n canu ’n iach: 

Ond hoffai roddi cusan 
Ar wefus Enid fach. 


A thranoeth hi ddychwelodd 
I ddwyn y rhwyg i ben: 
Ond O! fe dorodd dagrau 
O eigion calon Men: 
Cymerodd Arthur afael 
Am wddf ei fam a fi, 
A fel rhyw angel bychan, 
Fe’n hailgymododd ni. 


Awel groes ar fy oes godai’n gryf wed’yn, 

Daeth i mi adwyth mawr, clefyd,ta thwymyn: 
Rhoddai’ mhlant ddwylaw’n mhleth, ogylch fy ngwely, 
Minau ’n fud welwn fyd arall yn nesu. 

Is fy mhen, ias fy, médd deimlais yn dyfod, 

A daeth ofn afon ddofn ddu i’m cyfarfod: 

Ond’r oedd grudd ar fy-ngrudd ar yr awr ddua, 

A rhoi gwin ar fy min ddarfu fy Menna. 


O! os bu ids y bedd allan o’r briddell, 

Hia fu enyd fér yn fy hen babell : 

Yn fy nhraed teimlais waed dyn wedi huno, 
Ond fe drodd angau draw wedi fy nharo. 
Fel y graig safai ’m gwraig anwyl yn €on, 
Ac i'r nef, gweddi gref yrodd o'r chalon: 
Rhoi ei grudd ar fy ngrudd ar yr awr ddua 
A rhoi gwin ar fy min ddarfu fy Menna! 


CYWYDD Y FARF. 


(Ganwyd yr awdwr yn y Gaerwen, Sir Gaernarfon, yn y flwyddyn 1784, 
a bedyddiwyd ef yn eglwys Llanystumdwy y 18fed o Fehefin, y flwyddyn 
bono. Bedyddiwyd ef wedi hyny yn Mai, i840. Bu farw yn y Gaerwen, Ion. 
i7eg, 1841, a chladdwyd ef yn mynwent Llangybi. Cyhoeddwyd ei waith, 
“ Blodau Arfon,” yn y flwyddyn 1842, gan Mr. Edward Parry, Caerlleon.) 


Ba fodd y cododd ceden, 


TVA 


6 o wrych oddeutu’r én? 


CYWYDD Y FARF. 


Mawr na chai Bardd fyw ’n hardd heb 
Gnu o rawn gan yr wyneb: 

Dwyn ysgubell grinell grég, 

Dan ei drwyn mae dwyn draenog: 

Da gofynaist deg fenyw, 

Ai bwWch hwn, neu fwbach yw? 


Wrth weled y fath geden, 
A gudd fri y gwddf a’r én, 
Myn’d yn brudd dan gythruddaw, 
Rhag edrych o’r drych, troi draw s 
Rhyw geinach ar y gwyneb, 
A ddaethai na wylitiai neb. 
Bochau gwynion bachgenaidd, 
Gén bubach, neu bruddach braidd, 
Mor Iuddewaidd mae’r ddwy-én. 
Tyrau o wallt yn toi ‘r én. 
Yr un fodd yw yr én fau, 
Ac un naws a gén Esau: 
Ni chaf goflaid ganaid gu, 
Achos hon i’w chusanu. 
Wyf annedwydd ofnadwy, 
Ni wena merch arna’i mwy. 


Dywed, Awen ddien dda, 
A oes dyfais i’w difa ? 
Deifio barf lle ar dwf bo, 
Nid yw rwydd na’i diwreiddio, 
Nid addas driniad iddi, 
Un dull ond eiheillio hi. 


Dyma’r farf—p’le mae’r arfau, 
Ellyn gwlyb, i eillio’n glau? 
Eillier hon yn Ilwyr heno, 

Yn llefn, mewn trefn—myned dro, 
Ag wyneb glandeg anwyl, 

Lle rhodiaf, ni fyddaf Wy] ; 
Ymofynaf am fenyw 

Uawddgaraf fwynaf yn fyw* 

Arnaf ni 4d y fad fun, 
Dwr o garth yn dra gwrthun, 
Hi ddwg ellyn ddigollarf, 

A dW’r i mi dori marf : 
A thywel lliain meinwych 
Sebon yn drochion, a drych. 


Gwna manon gain ei mynwes, 
Bob amser lawer o les, 
Ond bydd i brydydd fwy braint, 
O’i rhan yn amser henaint ; 
Byddaf drefnusaf o neb, 
Oll o ran eillio’r wyneb; 
Hyny wna hen yn ieuanc, 
Hen wr ilwyd yn haner Ilane. 


BETH YW CARIAD. 


A FEDRWCH chwi ateb ai eryfder yw cariad, 

Neu ynte ryw wendid perthynoli ddyn? 
Rhyw dro aeth athronydd i wneuthur atebiad, 

Ond syrthiodd mewn serch, ac ni wyddai pa un? 
Aeth mynach dro arall i wneuthur traethodyn, 

I ateb y cwestiwn yn ddoeth, megis mwne, 

Ond cofiodd am lances wrth ymdrin a’r testun, 

A llosgodd ei bapur cyn deall ei bwne! 


Gau frawd o fynachydd fe’i gwawdiwyd ar unwaith 
Am wendid ei synwyr, a gwendid ei gnawd; 
A’r ail a ddechreuodd gyflawni gorchestwaith, 
I ddangos ei ddoniau yn gryfach na ’i frawd; 
Bu flwyddyn a haner—os gwir ydyw’r stori 
Yn dal at ei draethawd yn ddiwyd a chaeth, 
Ac yna fe gym’rodd y gues o’r mynachdy, 
A byth ni hysbyswyd b’le gehyst yr aeth. 


ENGLYNION PONT MENAI. 


Bu prydydd yn treio, a threiodd ei oreu 
I roddi esboniad, a d’wedyd wnai ef, 
Mai gwlith ydyw cariad, o Eden wen, foreu, 
Yr hwn gan yr haul ni chymerwyd i’ nef, 
Ac yna bu critig go sychlyd ei deimlad— 
Y beirdd oeddynt ffiaidd yn ngolwg y dyn-- 
Yn ffurfio deffiniad dysgedig o gariad, 
Ond yn ei ddeffiniad—prydyddodd ei hun! 


‘“‘Mae’r byd wedi ’i hulio 4 philosophyddion, 
A phrin gellid meddwl fod un gyfrin geli; 
Yn mhalas mawr natur, na rhél o gyfrinion, 
Na dim yn rhy ddwfn, na dim yn rhy bell; 
Yn ngolwg fferyllydd, elfenau a nwyau 
Yw’r awyr, a'r ddaear, a phobpeth a wél: 
Ond bywyd a chariad a heriant wyddonau, 
Maent hwy megis llythyr heb agor ei sél.” 


P’un bynag ai eryfder ai gwendid yw cariad, 
Dadleued prydyddion a doethion y byd; 

Mi adwaen i lances rhwng bryniau fy mam-wlad 
Sy’n deall y testun yn well na nhw’ i gyd, 

*Does ynddi ddim rhedres dysgedig furseniad, 
’‘Dyw hi ddim yn gritig, athronydd, na mwnc? 

Ond pe baech yn disgyn tan amrant ei llygad, 
Chwi deimlech eich calon yn deall y pwne. 


ENGLYNION PONT MENAI 


(O waith Dewi Wyn.) 


I Fam Gymru bu o’r bén—hen fytho} 
Hynafiaethau mawrion ; 


Pont Aethwy, y pwynt weithion, 
Myrdd mwy na mawreddau Mén. 

Uchelgaer uwch y weilgi,—gyr y byd 
Ei gerbydau drosti : 
Chwithau holl longau y Ili’, 
Ewch o dan ei chadwyni, 


Gwel foddi ’r saith gelfyddyd—uthr foddi ’s 
Saith Ryfeddod hetyd: 
Ac o’r iawnfalch gywreinfyd, 
Pen y gamp yw hon i gyd. 


roi i'm myfyr tramwyfa—o gwmpas 
Hen gampwaith Pont China ; 
Cwympai ’n ddim, camp hon oedd dda, 
Pan welwyd camp hen Walia. 


Cloddiwyd, gosodwyd ei sail—yn y dwfa, 
Nad ofnir ei hadfail; 
Crogedig gaerog adail, 
Na roes yr Aipht engraifft ail. 


Nid gyrdd myrdd, nid gordd Morddal,—wnaent Ewrob, 
Neu ’n tyrau ’n gyhafal ; 
Ni saif chwaith, uwch gwaith na gwal, 
Gorff tebyg o grefft Tubal. 


Ar lawr, rhowch yn awr arch No,—uthr i bawb 
A Thwr Babel wrtho; 
Pump o faint un Pompey fo, 
Chwe’ hynotach hon eto. 


Amryw ganllath uwch y mér-genlli—ei hyddrud fawr ; 
Tair rhodfa sydd arni ; 
Tri deg llath, tra digio ll’, 
Yw ’r heolydd o'r heli. 


Daw agerddlong hyd y gwyrddli’—morfeirch 
Yn ymarfer dani, 
Chwe’ phaun hardd uwch ei phen hi, 
A’n mwyn Deyrn yn myn’d arni, 


Y BACHGEN GWYDDELIG. 81 


Tra chynhwrf mér yn trochioui—tra thon 
Trwy wythenau ’r weilgi, 
Ni thyr hwn ei thyrau hi 
‘“¢Tra ’r erys twr Eryri.” 


Esgarir yn ysgyrion—cant Ewrob, 
Cyn toro ’i gafaelion ; 
Yr ogof fawr yn nghraig Fon, 
Gyferfydd ogof Arfon. 


Dwy heol ydyw o haiarn,—praffwaith 
Prif-ffordd hardd a chadarn; 
Gwiw orsedd ac awyr-sarn, 
Safed fyth,—sef hyd y Farn. 


Y BACHGEN GWYDDELIG A’R OFFEIRIAD. 


{ Ganwyd awdwr y Cyfeithiad hwn Mawrth 1leg, 1811, a bu farw Mawrth 
29ain, 1866. Y mae ei weithiau “ Fy Chwaer,” ‘ Esther,” “ Ehediadau 
Byrion,” ‘‘ Pregethwr y Bobl,” &c., i'w cael yn y swyddfa hon. Fel preg- 
ethwr, areithydd, bardd, a gwir wladgarwr, melus y coffeir am Glan Alus 
neu Tuomas JonEs, Cefn y Gader, Mold.) 


BaACHGENYN Gwyddelig call, mirain, a mad, 

Ei fam o’r wir grefydd, ond Pabydd ei dad ; 
Ewyllysiai gael myned i’r Llan gyda ’i fam, 
Ond ei dad i’r Offeren, a'l mynai’n ddinam ; 
Er hyny ’n ddirgelaidd i’r Eglwys yr 4i, 

A chwenych cael achub ei enaid a wnai. 

Y Gweinidog a’i gwelodd, gwobrwyodd ei zel, 
I'rwy roddi iddo Fibl, ’r hwn garai’n ddigél ; 
Y tad yna ’n orwyllt gan ddigter a aeth, 

Fe guddiodd y llyfr, ac fe ’i triniodd yn waeth ; 
Fe 'i golchodd yn aml a’r sancteiddiol ddwfr pur, 
Ond amlach fe ’i cospodd, 4 gwialen a chur: 
Er hyny bob Sabboth i’r Eglwys yr al, 

A chwenych cael achub ei enaid a wnai. 

Ond un boreu Sabboth fe fynodd ei dad, 

Ei lusgo i’r Offeren trwy drais a thrwy frad’; 

Pabyddion cyndynion cydlusgent mewn gwg, 

Gan erchi’r Offeiriad i faddeu ei ddrwg. 
“‘Na, na, myn’r Offeren ’does bendith un pryd,” 

Ebe hwn, ‘‘cyn cyffesu ’r pechodau i gyd.” 
“Wel,” ebai ’r Bachgen, gan ledrithio yn gall, 
‘Pa faint yw y taliad ?” ‘Ond swllt,” ebe’r Ilall. 
“A raid i bawb dalu a chyffesu ’n ddigudd ?” 
‘“‘Rhaid, pawb a broffesa’r wir Gatholig ffydd.” 
‘“‘T bwy gwnewch chwi’ch cyffes?” ‘Tr Deon heb freg ;” 
‘A ydych chwi’n talu ?” ‘ Wyf, dri swllt ar ddeg.” 
“A gytfesa’r Deoniaid ?” ‘ Cyffesant i gyd,” 
‘Pr duwiol Esgobion, a thalant yn ddrud.” 
‘A gyffesa ’r Esgobion, gan dalu, ac i bwy ?” 
‘* Cyffesant, yn Rhufain, gan dalu eto fwy.” [yw,” 
“Wel, wel,” meddai’r Bachgen “peth rhyfedd iawn 
“A yw’r Pab yn cyffesu?” “O ydyw, wrth Dduw.” 
‘A pha faint mae e’n dalu i Dduw am ryddhad ?” 
““O dim,” eb ’r Offeiriad, ‘‘Duw a faddeu yn rhad.” 
“Os felly,” ebe ’r plentyn, ‘ y goreu oll yw, 

Mae ’n ab! i faddeu pechodau o bob rhyw, 

A pharod iawn hefyd; af finnau at Dduw, 

Caf arbed fy swllt, a fy enaid gailf fyw.” 


FY EWYTH’ WILLIAM. 


(O Awdl Dewi WYN ar Elusengarwceh.) 


Fy nw’r hallt yn ddafnau rhéd, 
Uthr weled f’ ewythr William ! 

. Mamau, hén neiniau anwyl, 

I’y drysau, mewn eisiau ’n Wyl; 
O! ’r hén Wr, mor druan yw! 

Fy hén daid, fy nhad ydyw: 
Troednoeth, a phen-noeth, a’i ffon, 
A’i gydau dan fargodion. 

Nid oes yn nau D} y Senedd—ei well : 
Ow! Oh! mae’n beth rhyfedd 
Na wnaed hwn yn Ynad hedd; 
Neu Frenin o fawr rinwedd. 


Ond yn lle hyn, adyn noeth, 

Dan benllwydni, byw ’n llednoeth + 
Syndod, rhyw Alecsander 

Mawr fel hyn; Ow! mor aflér!! 


Yn ymyl barn aml y bu 
Drudaniaeth yn dirdynu: 
Gwaethu cyflog y gweithiwr; 
Arno bu curo bob ewr: 


Mae y gWr yn ymguraw, 
A’l dylwyth yn wyth neu naw: 

Dan oer hin yn dwyn y rhaw,—mewn trymwaith ; 
Bu ganwaith heb giniaw. 


Aml y mae yn teimlo min 

Yr awel ar ei ewin: 

A llwm yw ei gotwm, gwél 
Durfing i'w waed yw oerfel. 
Noswylio yn iselaidd, 

A’i fynwes yn bres oer, braidd! 
Ba helynt cael ei blant cu, 

Oll, agos a llewygu! ! 

Dwyn ei geiniog dan gwynaw; 
Rho’i angen un rhwng y naw! 
Edrych yn y drych hwn dro, 
Gyr galon graig i wylo: 

Pob cell a llogell egyr, 

A chloiau dorau a dyr. 


OIAN Y FEIBL-GYMDEITHAS. 
(O Awdl Elusengarwch, Drew Wry.) 
PrYDAIN sydd parhaed y s6n, © 
~ Yn meddu dawn a moddion ; 
C 

A‘ihofn, ai pharch, fwy na phob 
Lle arall yn holl Ewrob ; 

Ei chyfoeth mawr, a’i chofion, 
Yn ddi ri’ sydd yr oes hon: 

Deall y byd oll oi ben, 

Gwel dlysau gwlad Elusen. 

Yr oes hon, er ys enyd, 

Ceir hi’n berl coronau byd: 

Er ei gwawrddydd o rydd ras3 
Dwthwn y Fersi-GYMDEITHAS. 
Elusen Elusenau! 

Beth am hon byth i’w mwyhau ? 
O! rhyfedd, yr IeHoranH ; 

Rhoi ‘i hun iddyn yn rhan dda! 
Hynod ddarbod; é dderbyn 
Yntau o gardodau dyn! 

Hynod iawn y daioni; 

Yr Iér nef, rhoi’i Air i ni! 

Mwy rhyfedd, Duw mawr, hefyd, 
A’i Lyfr bach ar blwyfau’r byd !!f 


Od aeth y fendith hfd eithaf India, 

O'i da ewyllys hi a’u diwalla : 

Llwybr i’w chynniwair lle bu arch Noa; 
Aed ir Ararat i dir Aurora; 

O’r Ynys, moried i’r hén Samaria; 
Dychwel hi’n dawel i hén Iudea ; 

Ys lafur hon nis llwyfrha ;—adnebydd 

Y cu leferydd ochrau Calfaria: 

Cyn hir pregethir ar ben Golgotha, 

Neu, mewn mawr awydd, yn mhen Moria, 
Yr Olew-wydd a mynydd Amana; 

Daw’r amser da’r adfer Duw ryw oedfa ; 
Pwy? Hén eglwysydd penigol Asia : 
Cenhadon can’ eu hwda—o fyned ; 

Neud drws agored nid rhyw segura! 

Hut, y Bwystfil, gau Brophwyd heb westfa ; 
Neb, neb o’u deiliaid na bo ’n Abdalah. 

Cwymp Babel uchel dan bla,—yn ei hawr ; 
Wele oleuwawr! Wi! Heleluiah! 

Ansawdd oer Ynysoedd Ia—cynhesed ; 

Eich tir O! caned, a choed Hercynia! 

Oian, ho, hoian, ha, ha !—crechwenir 

Yn nef, ban gwelir gan feibion Gwalia, 

Dawn Duw’n dwyn newyddion da—i’w hoff dir 
Hermon a Senir, Amen, Hosana! 


Daw ’r genedl adre’ i Ganaan ;—daw ail 
Adeiliaw coed Liban ; 

Daw mil myrdd o demlau min,—mewn purdeb 

O odre Horeb, draw, i Haran : 

Ac hefyd, y byd cyfan,—a fyn hi, 

Yn glau, goroni; ac ail greu anian! 


ROTHSAY CASTLE. 


(Ganwyd y Parchedig Witt1am CALEDFRYN WILLIAMS, awdwr y darn 
penigamp canlynol Chwefror 6ed, 1801, ac yr ydym yn diolch iddo am 
gael ei ganiatad i gyhoeddi y rhan hon o’i awdl. Pan enillodd gadair 
Beaumaris gyda “Rothsay Castle,” rhoddwyd ysnoden am ei wddf gan 
yr hon sydd yn awr ar orsedd ein gwlad, ei grasusol fawrhydi y frenhines 
Victoria. Argraffwyd gwaith Caledfryn gan John Jones, Llanrwst, yn 
1856. Mae ei genedl yn ddyledus iddo am y Drych Barddonol, Gramadeg 
Cymraeg, ac amryw erthyglau llenyddol o ddyddordeb cyffredinol. ] 


Rawat eraill oedd am forwrio—o Loegr, 
Tw hén wlad i rodio; 
Yr oeddynt, drwyddynt, am dro,—ar frig ton, 
Yn Jlawn o galon, hawdd gallwn goelio; 


Cysuron hen gofion gynt, 
Yn ddiau, ’n mlaen a ddeuynt. 


Oeddynt yn ymawyddu—am weled 
Moelydd hawddgar Cymru ; 
Gwel’d rhiaint, gwel’d ceraint cu, 
A gwyneb pawb yn gwenu. 


36 


GEMAU’R ADRODDWR. 


Cofio ’r gwyn ddyffryn a'r ddél, 
Y lenyrch heirdd meillionol, 

Y fron wech, y glasfryn hardd, 
Lle t¥f blodau, fathau fyrdd; 

Y doreithiog, enwog ardd 

Lad ei gwawr, y deild} gwyrdd. 


A’r diddan le roed iddynt, 
Ochrawg wedd, i chware gynt, 
Yn rhyddion, cyn cyrhaeddyd 
Tan bwys helyntion y byd; 
Oeddynt yn cofio addysg 

Tad a mam dinam, a’u dysg. 


A hallt alar yr holl deulu—y dydd 
Y deddynt o Gymru, 
A’r trymion ofidion fu, 
Trwy ’u henaid, yn trywanu. 
Fel yr hwyliynt, colli tremynt, 
Yno ’r oeddynt, arni ’n raddol ; 
A chaddug llwyd, gorchuddiol—ar drumau, 
Aeliau ei bryniau, a niwl wybrenol. 
O’u golwg hia giliodd, 
Y niwl tew ai law ai todd. 
Disgwylient, tybient, gael taith,—a dychwel 
Tw gwlad iachus eilwaith ;— 
Heb baid, eu llygaid yn llaith, 
Am eu hardal, drwy ’u mordaith, 


Rhoddi cu hyder, yn bur ddioedi, 
Yn yr agerddlong, y nofiai’r gwyrddli’, 
Ac yna meddwl, meddwl am iddi 
Rwygo ’1 wyn gesig, a’u brigau ’n gwysi, 
A’u dwyn 7’ lan, ar hyd anwar li’,—heb 
Orn trychineb na mér yn trochioni. 
Nid oedid,—rhoddid yn rhydd, 
Olew ar ei hechelydd ; 
Ffrystio gwneud corff o eiriasdan, 
A pharotoi ’i hoffer tan. 

Yr agerdd yn dyrwygo,—yn bybyr, 
Drwy ’i bibell dan ruo, 
Poeri’n wyllt o’r pair wnai o, 
A chyffréwyllt groch ffrio. 


Gwedi, yn nghanol godwrdd, 

I bawb ddyfod ar ei bwrdd, 
Acw chwanog gychwynynt, 
Fawr lu hardd, i'r farwol hynt, 
O Lynlleifiad i'r wlad lon, 
Diriondeg drwy y wendon.— 
Llwyth gwerthfawr o drysawr drud 
Anhefelydd,—prif olud ; 

Heb feddwl, heb feddwl fawr 
Am y drom ystorm dramawr, 
A'r greulon, annhirion nos 
Erwin, oedd yn eu haros. 


Yn ddir, ydoedd ei rhodau,—drwy agerdd 
Yn dyrwygaw ’r tonau! 
Dyrchodd ei mwg yn dorchau, 
Hyd y nen, yn dew dan wau. 


Hwythau y peroriaethwyr, 

Drwy ainc, rhoddent gainc i'r gwfrs 
Tybient y meiddient 4’u mawl, 
Yn ei chastell, gorchestawl, 
Herio’r mér ai rym mawrwyllt, 
Ac eigion y wendon wyllt ; 

Ond Och! y garw siom du 
Ddeuai arnynt i ddyrnu; 

Eu holl obaith ymaith ai, 

Fel ia unnos diflanai ; 

Y mér ffrochwyllt, orwyllt wedd, 
A’i ddw’r yn llawn cynddaredd ; 
Twrw a dinystr ein donau 

A’u trem hyll yn cyd-drymhau. 


Duw, arwr y gorddyfnderoedd, 
A’i enwog lais, yn galw oedd, 

Ei filoedd i ryfela ; 

Ni welid pelydr haulwen, 

Y ne’n ddu, bygddu uwch ben ; 
Twrf corwynt, drowynt o draw, 
Yn yr awyr yn rhuaw. 


Dan chwiban dai allan o’i ’stafellau, 

A heriai fydoedd, drwy ‘i gynhyrfiadau ; 

A Duw a roddodd, lacad i raddau, 

I ffrwyn gadwynog y ffyrnig donau ; 
Rhuthrodd, fe ddyrnodd y ddau—'sglyfaethgar, 
Drwy ’u bar anwar, nes duo’r wybrenau ! 


A’r Rornsay, hithau ar hynt, 
I dir angau, ’n myn’d rhyngynt. 


Weithiau i frig dig y don—y dringai, 
Drwy angawl ymdrechion, 
Wed'yn lluchid, hyrddid hon 


Tr gwgus ferwawg eigion. 


Ymroliodd drwy ’r mér heli—ac eilchwyl 
Golchai yntau drosti ; 
Ail ydoedd, yn ei ch'ledi, 
I flewyn llesg o flaen Ili’. 


Gwibiai’r dyfnfor, gefnfor gwyn, 
Anfoddog fel hurt feddwyn ; 

E lynai ei holwynion, 

Eu tro chwai a dagai’r don ; 
Cryfder yr ager a’i waith, 

A’i hoffer yn ddieffaith ; 

Hi droe oi phwynt, yn dra phell, 
Dan ysgwyd ei hun asgell ; 
Yna’n ol i hwn eilwaith, 

Yn erbyn y moryn maith, 

Nes syrthiai ’i lif, gefnllif gwyn, 
Erch aruthr ar ei choryn: 
Ysigwyd hi, nes agor 

Ochrau ei muriau, i’r mor. 

Tra anhawdd dweyd trueni,— neu belynt, 
Yr olwg oedd arni; 
Llu’n ubain, llefain, uwch Ii’ 
Rhyfeddol, bron ar foddi. 


Ac eraill yno’n gorwedd—yn gleifion, 
Mewn gwylofus dromwedd, 
A’u henaid mewn anhunedd, 
Yn wael eu gwawr,—gwelw’u gwedd. 
Er i wyr, amryw eiriol, 
Yn daer yn awr am droi’n ol; 
Er gweled drwy argoelion, 
Mai ’u lle fyddai dyfrlle ’r don, 
Yn miaen ae’r Ilyw mileinig, 
Drwy dorau ’r dyfnderau dig. 
Treiddio yr oedd bloedd ei SA alg, 
Wrth regu ’r elfenau ; 
Creulon pedi, ei galon gau, 
At enwog Lyw y tonau ! 


Y ddryghin flin, aflonydd, 
Wedi dal ar hyd y dydd, 

Nes oedd yr haul yn soddi, 

I’w wely laith,—bol y hi’, 

A hwythau, druain, weithion, 
A llef hallt, yn mhell o Fon,— 
Ac eirf dinystr, cryf dénau, 
Wyneb certh, yn bywiocau, 

A llawer, uwch dyfnder du, 

Yn llegach, bron llewygu; 

Y sér, rhag trymder y tro, 

O’u awydd. ya llwyr ymguddo; 
Nid ellent, ’nawr, dyallwn, 
Edrych yn yr hagrddrych hwn; 
Gwel'd grym angau llym gerllaw, 
Mor aethus yn ymrithiaw.— 


Dan yshoncio neidio’n wyllt 
Yn bir, ar y don orwyllt. 

Hwy gyrhaeddent, yn wlybion eu gruddiau, 
T le eu dinystr, drwy lu o dénau; 
Ymagorodd, gor-rythodd dwfn grothau 

Y dyfroedd yn ganoedd o agenau; 

Gwelid, yn ddigon golau,—ofn bedd Iaith, 
Drwy anobaith, yn duo’r wynebau. 


Crychferwai, ymrwygai y mawr eigion, 

Ewynai i aflonydd donaw’n flinion ; 

Unwedd a ’mwriawl] fynyddau mawrion, 

Och! oedd ei grothawg, fawr chwydd hagr, weithion : 
Ymluchiai, taflai pob ton—hyd y sér, 

Yn eu gorwyllter, eu dagrau_ heilltion. 


E ddeuai eilwaith yn nerthol ddyli’, 

O entrych hoewnef, gan wyllt drochioni, 
Nes rhwygo y safngerth, aelgerth weilgi 
Anferthawl, a'1 ddreigiawl gynddeiriogi ; 
Y llong yn mherfedd y lli—ymsiglodd, 
A tharanodd pob peth ei thrueni. 


CARIRED. 


(Ganwyd yr awawr, y Parch. Roger Epwarps, Wyadgrug, Ionawr 2€ain, 
1811. Mae ef wedi bod mor gall ag osgoi y tegan ffugenwol, ac er fod 
cylch y beirdd mor ddieithr iddo a “ chylch abred”” y mae yn canu y pen- 
illion a’r emynau melusaf. Nid pren mawr yn llwyn y beirdd yn ymgamu 
ac yn crafu ei geinciau yn erbyn y lleill ydyw ef, ond math 0 dderwen 
far ddonol ar ganol dol, heb un arall ynagos. Y mae llyfryn bychan 0’ 
gan enon wedi ei gyhoeddi, gan Mr. H. Jones, Wyddgrug.? 


I mr yr hoffaf man, 

Yw cartref, cartref! 
Cryfheir fy meddwl gwan 
Gan fwynder cartref: 

Er profi gwg y byd, 

Siriolaf wyneb pryd 

Im cyfarch ar bob pryd 
Gaf yn fy nghartref. 


PHYLIP NERI SANT, 


Lle i gydganu ’n Ilon, 

Yw cartref, cartref : 
Penliniwn oll ger bron 

Yr allor gartref : 
Rhyw nefoedd fechan yw 
Cyd-ddarllen geiriau Duw, 
A moli ei enw gwiw 

Ar aelwyd cartref. 


Ond er mor hyfryd yw 
Deniadau cartref, 
Nid byth y cawn ni fyw 
Yn deulu gartref : 
Mi glywaf oddi draw 
Swn angeu, brenin braw; 
Efe yn greulawn ddaw 
I rwygo ’m cartref. 


Cyn hir rhaid canu ’n iach 
Ir hoffus gartref, 

A cheir mewn beddrod bach 
Unigol gartref— 

Boed ini gwrdd ynghyd 

Fry yn y dedwydd fyd 

Gan gael mewn trigfan glyd 
Dragwyddol gartref. 


PHYLIP NERI SANT. 


Am Phylip Neri Sant yr hanes sydd, 

Ar heol Rhufain iddo gwrdd un dydd 

Ag ieuane wr oedd newydd ddod o’r wlad; 
Ac am y dwys arwyddai’r duwiol dad 
Ddwyn pawb i feddwl am eu diwedd syn— 
Aeth i ymddyddan gyda’r llanc fel hyn;— 

Pa beth a’th ddygodd dii Rufain deg ?” 
“Er mwyn i'm fod yn ysgolhaig difreg.” 
“Pan fyddot ysgolhaig pa beth a wnai? 
“Bod yn offeiriad yw fy mwriad clau.” 

“Am ba beth wedi hyny bvdd dy ddrych ? 

“ Gobeithio caf fy ngwneud yn esgob gwych ? 
“Wel, bydded felly—a pheth fydd dy nod? 
“Yn uchel gardinal y ceisiaf fod. 

“Ac os yn gardinal, beth wed’yn fydd ?” 


“Pwy Wyr na chaf fy ngwneud yn bab ryw dydd.” 


‘A bwriwn iti lwyddo yn ddi lai 

““T fyn’d yn bab, beth wedi hyn a gai?” 
“Dim mwy—ond wedi dal yr enwog fri 
“Tra myno Duw—wel, marw raid i mi.” 
““Pa beth, fy mab, ai marw iti raid, 

“Ai marw ydyw ’r sicrwydd mawr dibaid ? 
“Pan am y lleill a nodaist fel dy bwynt 
‘“Nad oes ond hwyrach y cyrhaeddi hwynt ! 
“Derbyn fy nghyngor dwys ar hyn o bryd, 
“A llesol fydd os erys yn dy fryd: 

“Bydd ddoeth i barotoi yn gyntaf peth 
“Gyferbyn a’r amgylchiad ddaw’n ddiféth 
“Ac yna gelh geisio ’r lleill, fy mab, — 
“O’r ysgolhaig i fyny at y pab.” 


Rocrer Epwarps, 


Y MOR MEWN YSTORM. 


{Cykoediodd yr awdwr, RopeRT HucGuEs (Robin Wyn o Eifion}, amryw 
fan lyfrau a ellir gael ganddo ef yn Mangor, a chan y llyfrwerthwyr.] 


Au! weilgi llydanfawr, o’r tryblith boreuol 
Y rhuthraist ti allan ar alwad yr Iér; 

Ufudd-dod a delaist i’w air uniongyrchol, 
Ac iti rhoes enw anhysbys—“ Y mér.”” 

Yn swn y gair ‘‘ Bydded” dy donau cynddeiriog, 
O ddofn groth diddymdra, ymruthrent ger bron: 
Mewn rhwysg ti a gasglwyd i’th wely tywodog, 
Ac yno ar amnaid llonyddodd dy don. 


Mae ’r wybren yn dawel, a’r morwr calonog 
A leda ei hwyliau yn ddifyr i’r daith : 
Ei faner a chwery ’n yr awel odidog 
Ac yntau a gana yn felus ei iaith. 
Ond Deryn y Dymhestl a’i oerllef alaethus, 
Prif herodr ystormydd a glywir o draw; 
Tawelwch y bore oedd olwg wenieithus 
Y morwr dewr galon a ddaliwyd a braw. 


Mae’r storm ar ymesgor,—ar gaerau ’r mynyddoedd 
Y machlud yr huan,—ymddua y nen! 
Ei edyn a estyn y cwmwl trwy ’r nefoedd, 
Y dymhestl gasgla ei lluoedd uwch ben. 
Mae natur yn methu anadlu yr awrhon, 
Rhyw dduwch, tawelwch sy’n gwisgo ’r holl fyd; 
Ond tori’r distawrwydd wna dirif ochneidion 
Y morwr pryderus:newidiodd ei bryd. 


Fel brenin goruchel ti gasgli dy senedd 

Y boreu ofnadwy cyn dechreu y gad: 
Elfenau y cread nesant yn eu mawredd 

I drefnu y gorchwy] er llunio y brad. 
Tynghedi y corwynt i gasglu ’i alluoedd 

A’r cwmwl caddugawl 1 gynull ystor : 
A’r daran a ollwng ei magnel o’r nefoedd, 

Y gwibfellt flamgochion gydweithiant a’r mor. 


Gollyngir y trymwynt fel cadfarch i ruthro, 
O’i loches diarswyd dros lechwedd y fron: 

A sWn ei weryriad yn adsain yr ogo” 
Ymruthra i’th wyneb gan dorchi y don: 

A thithau fel cawrfil a’th ffroen yn chwyddedig, 
Yn ymladd i'w erbyn a ffdm ar dy safn: 

Dy eigion grychferwa fel crochan berwedig, 
Cyfodi o’th waelod 7’th wyneb bob dafn. 

Catrodau dy ddyfnder wrth adsain y corwynt. 
A gydymfyddinant i’r ornest ynghyd: 

A thon ar ol ton yn ddiflin ei helynt, 
Gan rym a ymgodant i uchder y byd! 

Dy ddirif breswylwyr yn nydd yr ymdrechfa 
Ymlechant o’r cyffro yn ogof y graig: 

Eu gwely anesmwyth nid yw yn orphwysfa 
Y diwrnod y brwydra y corwynt a’r aig. 


Taranau ymdreiglant ar balmant y nefoedd, 
Gan rwygo’r cymylau o’u deutu yn ddellt : 
A cherbyd y dymestl ai rhuthrawg fyddinoedd 
Wrth erlyn oi chantau y rhuthra y mellt ; 
Dy frochus benrhynoedd a rwygant gafodydd, 

O’r cochion ufelfellt wrth ymgais a thi; 
A’r daran a drenga yn mro yr wybrenydd 
A’r dreigiau cynddeiriog draflynca dy li 


Y GREADIGAETH. 


(Ganwyd yr awdwr, y Parch. W. AmBROoSE (Emrys), Porthmadoc, Awst 
laf 1813. Enillodd amryw gadeiriau ac haeddodd fwy. 


Cyn creu cylchoedd bydoedd ban, 
Ion a eisteddai ’i hunan; 

Nid oedd nac angel na dyn 

Na byd, na gwan abwydyn; 
Duw oedd yn un, nid oedd neb 

I wel’d ei anfeidroldeb, 

Ond du ddiddymdra ar daen 

.O flaen ei Ddwyfol wyneb. 


Dedwydd breswyliai ’r Duwdod—yn holl 
Fwynhad ei fawr hanfod : 

Annibynol, fythol Fod—ei fawredd 

A’i hyfrydoledd yn for diwaelod— 

Heb eisiau doniau dynawl 

I fwyn gyhoeddi ei fawl, 

Na chyngan un archangel, 

Na diliau mwyn odlau mél, 
Na threiddgraff seraph na sant 
I gynal ei ogoniant. 


Gorch’mynai, galwai ar goedd 
T fod aneirif fydoedd. 

Gair ein Iér esgor a wnaeth 
Ar degwch creadigaeth : 
Drwy eirym o’r diddym daecth 
Sér y ne’ a’u saerniaeth. 


Ac ar ei air neidiai ’r nen—i’w chylchoedd 
A chwarddai bydoedd yn Iluoedd Iawen. 

A chwblhawyd hyd at drwch y blewyn, 

Y pebyll uchel a le pob Ilwehyn, 

Anian gydbwyswyd, rhanwyd pob gronyn, 

Wrth arfaeth yr Hwn fu’n murio’i therfyn 
Goleuadau gloew eu hedyn—welwyd, 

Trwy rym nodwyd eu tro i'r mynydyn. 


Mawredd o olud mil myrdd o heuliau, 

Yn Hywio edyn eu holl leuadau, 

Enaid anian oedd yn Ilawn o donau, 

A charolodd y gloewych orielau; 

Clodfori Duw y duwiau—yn ei iaith 

Wnai uthr beirianwaith hoew ’r wybrenau, 
Ymuno ’n gér mewn hoen gaine, 
I Dduw wnai ’r bydoedd ieuainc. 


Di rif gomedau ar hynt, - 
Heibio ’r sér a brysurynt, 


Cenadon gloewon drwy heulog leoedd, 

Ar wibiadau ’n ymweled a’r bydoedd 

Gan gyfarch sér fil miloedd—ymwibiant 
Teithiant, a chwalant trwy ’r holl ucheloedd. 

A throant oll wrth reol—a roed 

Gan yr Awdwr Dwyfol, 
Heb lygad d’rawiad ar ohwaa y *mlaen 
Oll yn adwaen eu llinell hynodol, 


Trown i lawr, yn awr, yn nes, 
O’r nen i olrhain hanes 
Perffaith gywreinwaith yr Ion 
Yn taenu lle plant dynion ; 
Yn trefnu ein cartref ni, 
Mor odiaeth mewn mawrhydi; 
Yn rhoi i'r lawr, a’r wawr eu Ile,—arwain 
Y mor i’w orweddle ; 

Ei Ddwyfol air daenai ’r de, 

A’r gogledd ar y gwagle. 

Y dydd cyntaf Naf a wnaeth, 

¥ llinell o wahaniaeth 

Rhwng yr erchyll wyll di wén 

A llewyrch goleu llawen. 

Lleni y goleuni glan 

O’r gwyll a rwygai allan, 

Nes y daeth yn nos a dydd 

O law ’r anfeidrol Lywydd 

T’r hyTl wyll ai ’r Ellyllon, 

Yn haid ar amnaid yr In ; 
Ysprydion duon a ymadawent, 
O flaen y goleu’n filwn hwy gilient ; 
Bronau hen ddreigiau ymgynddeiriogent, 
Tw bythol ffau ’n anobeithiol ffoent 
Yn arw a thwrw y bytheirient 
Eu du gableddau—llidiog y bloeddient 
I ganol gwyll disgynent—yn ddigllon, 
Angylion doethion a Duw felltithient. 


Yr ail ddydd rheolodd Ién 
Yr awyr aii hamrywion ; 
Mantolodd rh’odd i bob rhan 
Ei fanwl ddeddf ei hunan. 

Cadwai ef ddyfroedd y moroedd mawrion, 
Rhag i drachwant eu cynddeiriog drochion 
Ruthro ’n llidiog o’u gludiog waelodion, 
Yn boen a dinystr i feibion dynion 

I wneud drych ein daear hon—fel du fedd 
Neu ail i annedd lawn 0 elynion. 


Yna daeth y trydydd ddydd, 
A Iér roes ei leferydd :-—— 


‘“‘ Prysured, tored tiroedd—yn Ilwyr oll 
“ Ar wahan o’r dyfroedd : 
‘“ Ymadewch ag ewch ar goedd 
Yn Jlawen tua ’ch lleoedd.” 


Ar hyn clybuwyd gerwin ddrycinoedd, 

A rhwygo ’r entyrch wnai rhyw gorwyntoedd s 
Yn ddiymaros rhuthrodd y moroedd, 

Tua 'r gwaelodion, eu trigle ydoedd ; 

A deilliai pistylloedd—chwyrn, tryloewaf 

Am yr ufuddaf i Naf y nefoedd. 

Oesol fynyddau a sylfein iddynt, 

Dan rhyw ysgydwad yn rhesi godynt : 
Ynysoedd at eu gilydd a nesynt ; 

Bryniau cribog ardderchog a ddyrchynt, 

Yn mhell ac yn agos yr ymddangosynt, 
Gwledydd addien o’r cymysglaid ddeddynt, 

A’r dolydd hyfryd elynt—i’w lleoedd, [ddynt. 
Gwaith eu Hawdwr oedd yn goeth, goeth, drwy- 


Rhedai gloewon afonydd—mawrion, 
Tua ’r mor yn ufydd; 
Gwrid y wawr, hawddgar derydd—ar eu li 
Nes bywiol loni y drych ysblenydd. 

Y CYFAMOD DISIGL. 


{Ganwyd yr awdwr, HucH DerreL HuGuEs ar y 7fed o Fawrth, 1816, 
nmiewn lle a elwir Melin y Clettwr, yn mhlwyf Llandderfel, Sir Feirion- 
ydda. Cyfansoddodd y “ Cyfamod Disigl,” ar ben Berwyn, sef wrth ddy- 
fod o Langynog i olwg bro ei enedigaeth, yr Arenig a’r Wyddfa, oddeutu 
y flwyddyn 1843. Y mae gan yr awdwr amryw lyfrau o’r wasg, a ellir gael 
ganddo ef o Bendinas, Llandegai, a chan y llyfrwerthwyr.] 


Cuwi gedyrn binaclau y Ddaear, 
Gyd-oeswch a Hiian a Lloer; 
Safasoch effeithiau difaol 
A threulgar hin wresog, ac oer; 
A wel’soch yr oll er y dechreu, 
Hil Adda, yn dé, ar ol té! 
A’r diluw aruthrol lifiadau, 
A’ch cuddiodd yn nyddiau ’r hén N6! 


Chwi hériwch alluoedd elfenol 
Feraon trag’wyddol o’r bron ! 
Taranau, mellt saethawl, corwyntoedd, 
A chenllif dyfnderoedd y don! 
Ond, gwelaf rhyw ddiwrnod gyferbyn, 
A ellwch chwi sefyll pryd hyn ? 
Y Dadaear a ymchwel fel meddwyn, 


A nerthoedd y Nefoedd a gryn! 


Ti’r Aran, a’r Wyddfa gyrhaeddfawr, 
Chwi neidiwch yn awr hyd y Né"! 

Mynyddoedd yr Andes ymbrangciant, 
Fel hyrddod y llamant o’u lle! 

I hofran fel brain yn yr entrych, 
Chwi chwythir ag anadl yr Idér! 

A’ch twrw fel myrdd o daranau, . 
Fydd gymysg a rhuad y mdr! 


Y cloion, a’r c’lymau cadarnaf 
Ddattodant fel dyfroedd yn awr 3 

Y temlau, ar tyrau uchelfrig 
Ysgydwir yn gandryll rr llawr! 


Y CYFAMOD DISIGL. 


Pe chwelid yn deilchion i’r dyfnder 
O'i chylchoedd y belen’r wy'n byw, 

Ymollwng a’r ddamchwa drag’wyddol 
Nid ysgog, Trugaredd fy Nuw! 


Tymhestloedd o dan ac o frwmstan, 
O’r Nefoedd ddylifant i lawr ; 
Rhyferthwy o ddiluw brwmstanaidd, 
Ysguba bob congl yn awr! 
Y Nefoedd a’r Ddaear ant heibio 
Yn adeg Nos Sadwrn y byd; 
Ond geiriau ’i Gyfamod sydd eto 
Yn para ’n ddiysgog o hyd. 


Yr annuw a welaf mewn cyffro 
Am rywle i ddiange ar ff6! 

A’i floedd am fynyddoedd i’w guddio, 
A’i dremyn yn dduach na’r gl6! 

Cnoi’i dafod wna ’r truan gan arswyd, 
Pob aelod fel deilen a gryn! 

Ond llechu dan nawdd y Cyfamod 
Wna’r Cristion, yn dawel, pryd hyn! 


Fan yma, mae’n eistedd yn llonydd, 
Ddigyffro, o gyraedd pob gwg! 
Yn gwel’d claddedigaeth holl Natur, 
A’r Nefoedd yn mournto mewn mwg ! 
Ar un o dalfryniau gwyrddleision, 
Gwlad tragywyddoldeb bell draw! 
Gan treblu yr Anthem na dderfydd, 
A thelyn o aur yn ei law. 


Dych’mygaf ei weled ef wedi’n, 

Draw, draw, y’mhen oesau ri’r dail! 
Yn nghanol rhyw gwmni claer wynion, 

A’i wisg yn ddisglaeriach na’r haul! 
Yn ewaeddi ar ludw’r hén Ddaear, 

(Heb hanes gwyrddlesni na choed) 
“Cyfamod fy Nuw I sydd eto, 

Mor gadarn ei dir ac erioed !” 

D 

Mae ’n gofyn wrth edrych oi gwmpas, 
“P’le ’r ydych Amodau y llawr ? 
A luniwyd rhwng penau coronog, 
P'le ’r ydych? p'le ’r ydych chwi’n awr? 
Pa le mae yr holl Gyfamodau 
Wnaed yma gan ddyn gyda dyn ?” 
Ond tawel ddistawrwydd, pruddglwyfus, 
Sisialai, ‘‘ Nid oes yma’r un!” 


Mi’u clywaf wrth esgyn i fyny 
Drwy oror ysplenydd y gwawl, 
Yn taro ar dant y Cyfamod, 
Rhyw ganiad sydd danllyd o fawl! 
Nes ydyw y bryniau trag’ wyddol, 
Yn dawnsio wrth adsain eu can ! 
Ond prysur diflanant o’m golwg, 
Diflanant, ddiflanant yn lan. 


Y Gwr a fu gynt o tan hoelion, 
Dros ddyn pechadurus fel fi! 
A yfodd y cwpan i'r gwaelod, 
Ei hunan ar ben Calfari ! 
Ffynonell y Cariad trag’ wyddol, 
Hen Gartref, Meddyliau o hedd; 
Dwg finau ir unrhyw Gyfamod. 
Na thorir gan Angau na’r Bedd. 


DAFYDD A GOLIATIL. 
(O Gywydd y Drindod.) 


Y cawr pan welodd y cu, 
Hynawsaidd lane yn nesu, 
- Trodd ddrwg ddau olwg ddilwydd 
Megis dyn ar blentyn blwydd: 
Ai ci ydwyf fi dy fod, 
Un difarf yma ’n dyfod 
Yn fy erbyn a ffyn ?—ffo! 
Wr egwan rhag dy rwygo!— 

Tyred, ac mi’th gwarteraf 
Dy ddarnio ’n union a wnaf. 


Addas oreuwas yr Ién 

Heb fraw rhag digiaw Dagon, 
At yr anferth gydnerth gawr 
Troe ei wyueb tirionwawr : 
Hyderu ’r wyt ti, ’r diras, 

Mawr wagedd yn dy gledd elas, 
A tharian o waith eurwawr, 

A’th ffon gywraint a’i maint mawr; 
Finau yn Naf y wiwnef 

Iér a wnaeth ddaear a nef 

Duw ’r hedd am dy gabledd gau, 
Y dwthwn hwn rhydd dithau 
I’m llaw i, dydi y dyn 
Dewrfalch, sy mron dy derfyn. 
Mewn awr dy lu dirfawr di 
Aberthaf hwynt i borthi 

Adar, a llu’r ddaear ddwys, 

I’w camwedd mae’n dal cymwys. 


Y dewr gawr hydr ac eiras 
Ruthrodd mal llew cefndew cis. 
Y gwr eirian gwar arall 

Gwas Duw cu gyfarfu’r fall. 
Ar hyn cym’rai gwr hynod 
Lyfndeg drom gareg 011 gid: 
Mewn ffon dafl yr ymaflodd, 

Yn gyflym ei rym a rodd ; 

¥ gareg yn bur gywrain, 

Gyda nerth, o’i law gerth gain, 
Yn chwern yr aeth dan chwyrnu 
Yn bellen i dalcen du 

Yr ynfyd arwr anferth, 
Cwympodd i lawr y cawr certh. 


Siriolodd yr Israeliaid ; 
Eu bloedd ar gyhoedd a gaid; 

O’r bryniau drwy ’r wybrenawl 
Orawr, mewn rhyfeddfawr fawl. 


Rhedodd mewn dirfawr hyder, 
Calonog eneiniog Ner 
At y cawr ar lawr oer loes 
Yno ar derfyn einioes ; 
Tynodd, € gym’rodd y gwr 
Arswydus gleddau ’r sawdwr ; 
Trodd yn awr y gloewfawr gledd 
I deilwng roi ’r dialedd : 
Hynod fawr orfod fe rodd 
A’i derwyn ben a dorodd. 


Annedwyd ddienwaediad 
Ar ol eu cawr, bloeddfawr blaid, 
Hwy ffoisant anhoff weision, 
Filoedd rhag byddinoedd Ién 
Tra gweision cryfion Duw cu 
Cad lon yn cydlawenu.—D. Ionawrk. 


CEISIWCH ETO. 


Ceisiwch gyrhaedd gwir ragoriaeth, 
Ceisiwch eto 

Ceisiwch wneuthur gwir wasanaeih 
Ceisiwch eto. 

Er aflwyddo yn flaenorol .% 

Gwyliwch ildio—byddwch wrol ., 

Gydag amcan da a buddiol 
Ceisiwch eto. 


Trowch eich egni i dda petra 
Ceisiwch eto, 

Wedi dechreu, mynwch orphen 
Ceisiwch eto: 


Y GAREG WEN. 


Duw a rydd ei fendith dirion, 

Ar ymgeisiau enaid ffyddlon ; 

Yn lle gorwedd yn ddigalon 
Ceisiwch eto. 


Er pob somiant cas a gawsoch, 
Ceisiwch eto, 

Penderfynwch fyned rhagoch 
Ceisiwch eto: 

Eweh yn mlaen heb ofni trymwaith 

Ewch yn mlaen er methu ganwaith; 

Ni chewch ben y bryn ar unwaith 
Ceisiwch eto. 


Beth os ceir y dasg yn galed? 
Ceisiwch eto, 

Bydd y llwydd yn Iladd y lludded, 
Ceisiwch eto: 

Pwy a enill y rhedegfa? 

Neb ond hwy’n sy’n dyfal-bara, 

Cofiwch byth y cynghor yma— 

Y GAREG WEN. 


Os pell yw telyn aur fy ngwlad 

O’m dwylaw musgrell i; 

Os unig wyf o d¥ fy nhad, 

Lle gynt chwareuid hi: 
Mae’r zaith er hyny gyda swyn, 
Fel ysbrydoliaeth yn fy nwyn, 
I ganu cerdd, os nad yn fwyn 

Tr byd—mae’n fwyn i mi. 


Mae nant yn rhedeg ar ei hynt 
I ardd fy nghartref i, 

Lle cododd un o’m teidiau gynt 
Ddisgynfa iddi hi. 

Mae helyg melyn uwch y fan, 
Lle syrthia tros y dibyn ban, 
A choed afalau ar y lan, 

Yn edrych ar y Ili. 


O dan ddisgynfa’r dwr mae llyn, 
A throsto bont o bren; 

A chareg fawr, fel marmor gwyn, 
Gynalia’r bont uwch ben. 

Fy mebyd dreuliais uwceh y lli, 

Yn eistedd yno arni hi; 

A mwy na brenin oeddwn i, 
Pan ar fy Nghareg Wen! 


Pan ddeuai’r Gwanwyn tég ei bryd 
Ar ol tymhestlog hin, 
Ac adfywhau’r llysieuog fyd 
Yn ei gawodydd gwin: 
Yn afon fawr ai’r gornant fach; 
Pysgotwn ar ei glenydd iach— 
A phin blygedig oedd fy mach 
Yn grog wrth edau lin. 


Ni waeth pa ran o’r éang fyd 
A grwydraf tra b’wyf byw, 
Wyf wrth y Gareg Wen o hyd, 
A’r nant sydd yn fy nghlyw; 
A phan hysbyswyf est ron ddyn, 
Mai ati ’hedaf yn fy hin, 
Maddeua’m ffoledd am mai un 
O gofion mebyd yw. 


Ffurfafen bell yw mebyd oes, 
Serenog fel y nen; 

Ac yn mysg dynion neb nid oes, 
Na hoffa godi ei ben; 

I edrych draw i’r amser fu— 

A syllaf finau gyda’r llu: 

Ac O! fy seren fore gu 
Wyt ti, fy Nghareg Wen! 

Os cyraedd ail fabandod wnaf, 

Cyn gollwng arna’r llen; 

Os gauaf einioes byth a gaf, 

A’i eira i wynu’mn pen— 
Bydd angau imi’n ‘frenin braw,” 
Nes caffwyf fyn’d i Walia draw, 
At d¥ fy nhad, i roi fy law 

Ar ben y Gareg Wen! 


Byth, byth, ni ddygir o fy ngho’ 
Gyfeillion mud yr ardd; 
Nes clywir trystfawr sWn y gro 
Ar gauad arch y bardd: 
A dagrau pur tros ruddiau’r nen 
Fo’r oll o'r dagrau uwch fy mhen— 
Os cyfaill fydd, gwnaed garnedd wen 
O geryg gwynion hardd. 


Colofnau wnaed i feibion bri, 
Uchelfawr tua’r nen ; 
Ond noder fy ninodedd i 
Gan garnedd uwch fy mhen: 
‘Rol gado ‘gwlad y cystudd mawr,’ 
Os byw fy enw haner awr, 
Na alwed neb fi ar y llawr 
Ond Bardd y Gareg Wen. 


EANGDER Y GREADIGAETH. 


(Syniadau athronydd Ellmynaidd.) 


Gatwopp Duw o’i nos-freuddwydion, 
Farwol ddyn i drothwy’r ne’-— 

“ Dring i fyny, gwel ogoniant 
Mawr fy mhalas” eb efe. 

Archai'r gweision gylch ei orsedd— 
“Tynwch gnawdol wisg y dyn 

A rhowch anadl yn eu ffroenau 
O’r fath a feddwch chwi eich hun, 

Golchwch ei olygon eto, 

Er eu puro a’u nerthu’n fwy, 
Yn y ffynon lle arfera 

Engyl olchi’u lygaid hwy: 
Ond ei galon ddynol dyner 

Fedr grynu tan ei fron, 
Wylo ac ymdoddi’n dagrau 

Na newidiwch ddim ar hon. 


Hyny wnacd, a’r dyn a safai’n 
Barod 7’r anfeidrol daith ; 

Angel cadarn yn arweinydd 
Iddo trwy ’r eangder maith. 

Oddiar fur-ganllawiau’r nefoedd 
Can cyflymach golew’r wawr, 

Hedai 'r ddau fel am y cyntaf 
Tr diderfyn wagle mawr. 


Weithiau treiddient trwy ororau 
Meithion 0 dywyllwch mawr, 
Lle na thywynasai goleu 
Haul na seren hyd yn awr. 
Anialdiroedd o farwolaeth, 
Na threiddiasai “‘Bydded” Duw 
Eto ‘rioed i’w bru, i roddi 
Ffurf, na delw bod, na byw. 


Wed’yn deuent i gyffiniau 

Lle’r oedd gallu Duw ar waith, 
Yn cenedlu creadigaeth 

Newydd i'w ogoniant maith: 
Heuliau newydd-eni’n filamio 

A phlanedau mwy na mwy 
Yn ymsaethu i fodolaeth 

Megis i’w cyfarfod hwy. 
Ar y dde a’r aswy iddynt 

Heb na diwedd fyth na rhi’, 


Cydser yn osgorddion dysglaer 
Lefent arnynt, ‘‘ Wele ni!” 


EANGDER Y GREADIGAETH. 


Pyrth tragwyddol yn ymagor 
O bob maint, a ffurf a llun, 

Pyrth a meini’r adeiladaeth 
Yn blanedau a ser bob un! 


Arian-rodau cyferbyniol 
A ymffurfient yn fwiiau, 
A’u rhychwantau anfesurol 
Am y nefoedd yn ymgau. 
Dirif dyrau a cholofnau, 
O anfeidrol nerth a maint, 
A’u copiiau yn ymddyrchafu 
Cu’wch a nefoedd wen y saint. 


Oddi mewn oedd megys grisiau 
I esgyn i’r uchelder draw; 
Neu i ddisgyn i'r dyfnderau, 
Anfesurol oedd is-law 
Dyfnder lyncid yn yr uchder, 
Uchder yn y dyfnder maith, 
Fel nas gellid fyth adnabod 
Dyfnder nac uchelder chwaith. 


Fel y saethant ar eu gyrfa 
Ymaith trwy ’r eangder gwyrdd, 
Dyna ddolef yn eu cyfarch, 
Adsain uchel bydoedd fyrdd— 
Fod cysawdau dirifedi 
Ffufafenau mwy na mwy, 
Eto, eto, yn eu haros 
Ar ymddangos iddynt hwy! 


Yma’r dyn ochneidiai, safai, 
Crynai, wylai gyda hyn; 
Suddai i galon or-lethedig 
Ac ymdoddai ynddo’n Ilyn. 
“ Angel, nid af gam yn mhellach,” 
Eb efe—“ nid allaf fyw— 
Annyoddefol ydyw’r olwg 
Ar ogoniant mawredd Duw! 

Ysbryd dyn ni all ymgynal 
Dan fath anfeidroledd mawr 3 
Angel! Angel! gad i'm farw 
Cladd fi yn fan hon yn awr! 
Tyn y lleni tros fy llygaid 
Digon, Digon, Digon yw! 
Nid oes diwedd, nid oes derfyn 
Byth ar greadigaeth Duw. 


Ac oddiwrth y ser cylehynol 

Fyrdd myrddiynau, adsain glir, 
A ddychwelai gan arddadgan 

‘*Y mae’r dyn yn dweud y gwir! 
Nid oes diwedd, nid oes derfyn 

Ar y creadigol waith, 
Anfeidroldeb heb ei chwilio 

Fydd i dragywyddoldeb maith.” 


Ai am nad oes derfyn iddi, 
Y’th ddychrynir, druan ddyn? 
Eb yr angel—neb ni atebodd 
Fel cai ateb iddo °i hun. 
Yna’i freichiau gogoneddus 
A ddyrchafai i nef y nef 
Gwaeddai allan, ‘‘ Nid oes derfyn 
Ar ei greadigaeth ef.” G. HirRAETHOG. 


YMWELIAD Y BRENIN AG YNYS MON. 
(0 awdl Dewi Wyn, Oroian y Bardd.) 


Ein Teyrn gwiw anturiai ’n goedd, 
Try fwa rhwng tyrfaoedd: 

‘Yn dwr o bob ewr y caid, 

Rhyw ddiluw mawr o’i ddeiliaid. 
Tw arfolli aur feillion, 

Llawrwydd ar Benmynydd Mon. 
Gwledd yw fal gWyl Iuddewon, 
Hosanna fawr synai Fon, 


YMWELIAD Y BRENIN AG YNYS MON, 


Dychlamiad uchel luman, 
Pylor du, pelau ar dan 

Y wlad yn o!eu ydoedd, 
Wyneb o dan enbyd oedd. 


Nad allem wneud Iluman aur, 
A’n harwyddion o rudd-aur: 
Trwsio palmant o risial, 

Marmor gwyn, mur mawr a gwal, 
Treulio a cherfio a chfn, 

Prif ffordd i’w osgordd esgyn, 
Puch cyfun pob un pe fi 
Llawr-lénid le’r olwynai. 


Blodau ir gangau o’r gwydd—ymhob Ile 
Hyd ordyle ein da Ardalydd. 

Euro hyd Fon y rhodfau, 

Mill Ebrill am ei llwybrau. 


Ond pa les, pe pres pob bryn, 
Neu’r moelydd yn aur melyn, 
Wrth goron mawr-werth gariad 
Undeb, ffyddlondeb y wlad? 

O beth ydyw bathodyn, 

Bedai werth aur byd wrth hyn? 


Mae’n curo dwylaw Mon ac Ardalydd, 

Pob enaid ai lonaid o lawenydd; 

Cariad a serch, mal cryd sydd—ar bob man 
Mae’n gyru anian mewn gorawenydd, 


Cerbydau ar gamrau y gwynt, 
Trwy Ynys Mon taranynt. 

Pob march dihafarch a héd,—tano 
Traed yn lluwchio trydan a lleched. 


Wyneb y Brenin heb ei beiriannau, 
Gosgordd na byddin yn trin tarianau ; 
Ond trwy gannoedd, anturio a gwénau, 
Heb un o’u llyfon rhwng y bonllefau; 

Ymddiried mae i ddorau—cariad cryf, 
Goruwch i gleddyf, a gwarchgloddiau. 


Dawn byd ai wyneb ydyw—trybelid, 

Ysgol Rhyddid yn disgleirio heddyw. 
Trwydded i fyd a Rhyddid fo;—O! Rhyddid 
Enyned Rhyddid yn enaid drwyddo. 


BEDD YN YR ARDD. 


I arpp a bedd Joseph cyffelyb yw’r byd; 
Arwyddion marwolaeth a geir ynddo i gyd: 
Pan welir o’n hamgylch bob golwg yn hardd, 
O cofiwn bryd hyny fod bedd yn yr ardd. 


Gardd bér ydyw teulu lle cerir yn glau; 

Ond blodau perthynas nis gallant barhau: 

Yr hoff blentyn heddyw yn iachus a chwardd,— 
Yfory mae’n marw ;—mae bedd yn yr ardd! 


Gardd wéch ydyw cyfoeth, lle tyf er boddhad, 
Esmwythder corfforol a bydol fawrhad ; 

Ond angeu ddaw yno; nid gwiw ei wahardd ; 
Rhaid marw mewn palas ;—mae bedd yn yr arddl 


Yn eglwys yr Iesu—gardd hyfryd yw hi— 
Mae’r blodau prydferthaf a fédd ein byd ni; 
Y cywir gredadyn fel rhosyn a dardd,— 

A gwywa fel yntau!—mae bedd yn yr ardd! 


Yr eilfyd dyfodol sydd amgen ei wedd; 
Hynodrwydd y ddaear yw gardd gyda bedd: 
O fewn y byd isod, ceir cysur, ceir braw; 
Ond pethau digymysg geir yn y byd draw. 


Pa beth ydyw uffern? Bedd, bedd heb un ardd! 

Un éang farwolaeth yw’r fangre anhardd: 

A pheth ydyw’r nefoedd? Gardd, gardd heb un bedd } 

Cawn fyw yn dragwyddol yn nghartref yr hedd. 
Roger Epwarbs. 

CYWYDD Y GWIR. 


(Yr.awdwr yw Ropert Wituiams (Robert ap Gwilym Ddu). Ganwyd ef yn 
Mettws Fawr yn 1767, a bu farw yn Mynachdy, Gorph. lleg, 1850, yn 83 
mlwydd oed. Cyhoeddwyd ei waith, sef ‘ Gardd Eifion,” yn Nolgellau 
yn.1841. Bardd addfwyn a Christ’nogol oedd ef, ac fel engiyniwr digon 
prin y mae ei ail, Yr oedd yn ganwr lled dda, hefyd yn henafiaethydd 
rhagorol.) 

Tynu mae ’r byd at anwir, 

Enllibio a gwawdio y Gwir ; 

Troi wyneb at yr anwir— 

Bradychu a gwerthu Gwir: 

Enynu mae gwén anwir; 

Ond prudd gan gystudd yw Gwir ; 

Sidan glan yw gwisg anwir, 

Bratiau yw gwregysau Gwir ; 

Yr enaid ni choronir— 

Er mor wael heb gael y Gwir: 

Anwiredd aeth yn eirwir 

Traws a gau y troes y Gwir; 

Mawr enw y mae ’r anwir 

Yn ei gael, yn lle enw Gwir; 

Er enwog fawrhau anwir, 

Cryfach thagorach y Gwir, 

*R enyd bo cwymp yr anwir, 

Dyna bryd gwynfyd y Gwir, 

I ddinystr ydd a anwir 

Rhag purdeb gwyneb y Gwir; 

Y Duw uniawn dianwir 

Rhoeéd ‘i'm bron galon y Gwir; 

Ac yna bid gwae anwir, 

A gwarth am ‘gyfarth y Gwir. 


CODWCH Y PIN. 


Y PETHAU bach bach sydd o’ch amgyleh 
Deilyngant eich sylw bob un ; 

Gronynau bach bach wnant i fyny 
Gyfangorph y ddaear ei hun; 

A gwefus fach fach pob tywodyn 
A ddywed wrth ddyn :— 
Codwch y pin 
Ar y llawr sydd yn gorwedd, 
Oblegyd gall hyn 
Fod yn gychwyn anrhydedd. 


Nid oes yn y byd beth mor fychan 
Nad all fod yn dad i beth mawr; 
Dechreuodd y dderwen lydanfrig 
Yn fesen fach fach ar y llawr. 
Mae corph tragwyddoldeb yn gorwedd 
Ar fynwes yr awr, 
Codweh y pin, &c. 


Mae ’r hedyn bob amser yn fychan, 
Yr effaith.a’r cynyrch sydd fawr : 
Gall gweithred fach fach fagu gallu 
A dynai fynyddoedd i lawr; 
Gan hyny na wawdiwch y pethau 
Sydd fychan yn awr. 
Codwch y pin 
Ar y llawr sydd yn gorwedd 
Oblegyd gall hyn 
Fod yn gychwyn anrhydedd. 


MARI AC EDWYN. 


{Ganwyd yr awdwr, sef y Parch. W1ttram REEsS, D.D. (wwilym Hiraethog) 

Tachwedd 8fed, 1802, 2 chyhoeddwyd “ Caniadau Hiraethog,” * Aelwyd 
Fy Ewyth Robert,” Arwrgerdd Emmanuel, “Y Dydd Hwnw,“ &c.. &., 
o fewn y pymtheng mlynedd diweddaf, yn swyddfeydd Mr. Gee, Dinbych, 
ac Hughes.a’i Fab, Gwrecsam. Cadeiriwyd Hiraethog am awdl Heddwch 
yn Kisteddfod Freiniol Madog, 1851. Diolchwn yn gynes i'r awdwr am 
adael ini gyhoeddi y canlynol, ynghydag amryw bigion eraill o’i waith.] 


Y MErIRCH a glywant adwaenant donau, 


Udgorn y rhyfel a’i uchel awchiau: 
Ymenyn weithian mae ’u hanian hwythau. 
Heda ’u gweryriad hyd y gororau: 
Terfysg, a chlanciant a1rfau—wna’u hanian 
Mal gwiew trydan rhwng mil o gatrodau. 


MARI AC EDWYN. 


Saethau a gwrthsaethau sydd—ar gerdded 
Hwynt heb eu gweled, ant heibio ’u gilydd, 
Gan gyrchu gwanu trwy ’r gwynt, 

Dynion a gwympir danynt, 

Yn dyrau, fal y cydorwedd 

Pabwyr neu wair, pawb ’r un wédd, 
Wedi i’r bladur ddur ddarwain, 

Yn ei rhwysg ei min trwy ’r rhain. 


Deuai ’r nos i deyrnasu, 

Ei mantell dywell a du 

A daenai tros waith dynion, 
Yn y gad fileinig hon. 


Haid o fwlturiaid taerion, 
Uwceh y tir yn groch eu ton, 
Ar gig y lladdedigion, 
Nesant i wledda ’r nos hon. 
A dynion hyfion yn haid 

Fil taerach na fwlturiaid, 

Y nos hon yn wancus Ant, 
Weis Belial, cyrff ysbeiliant. 


Ond Mari 
“Gyda ‘1 grudd yn orudd a’i bron— 
Ar dori gan bryderion ; 
Trwy wyll anturiai allan, 
Rhwng ofn maith a gobaith gwan; 
Hi dro’i ’n ol adre un waith, 
Petruso—wylo eilwaith ; 
Yna llwyth ei hofn ai’n Ilai, 
Yn wrolach yr elai. 
Tua ’r maes, y cadfaes certh, 
Ar redfa, try y brydferth 
Fenyw—yn hff ei hwyneb 
Yno aeth heb ofni neb. 
Elai, addfwyn wyleiddferch, 
Ir maes hyll yn ngrym ei serch; 

Ié, ’n ei serch gwnai neshau, 
Dan ingawl aden angau : 

I ganol y farwolaeth 

Ddeuai o swydd cledd a saeth. 
Yno ’morol wnai Mari, 

I weled oedd ‘i hanwylyd hi, 
Yn y farwol dorf oerwedd, 
Aew a las y ffrynig gledd. 


Koreu y gad hagrgad hon, 
Cu rodiai y cariadon, 
Fraich yn mraich, a baich o boen, 
Tr ddau a barai ddihoen: 
Yna rhaff y serch 4i’n rhydd, 
Wylent ar yddfau’u gilydd ; 
Tw gilydd y ddwy galon 
Ymdoddent, rhedent ’r awr hon. 
Ond swn corn, llefgorn y llu, 
Drwy ‘u henaid wnai drywanu ; 
Rhwy gai ’i dreiddiol dyrfol dén 
Tw gwaelawd y ddwy galon. 

E ro'i y dewr filwr da—n drwm ei fryd, 

I ei anwylyd ei gusan ola’! 
Loesi Mair, hi lesmeiriai 
Ar ei lin yn farwol ai. 
Dybryd ar ol dadebru 
O Mair, daeth y tymmor du, 
Tr ddau gariad ymadaw, 
Gyda llef wrth ysgwyd llaw: 
Haws nag adrodd pa fodd fu, 
O filwaith yw dyfalu. 
T’r gad ’roedd ei alwad ef, 

‘ Aiyr odrist Fair adref. 
Mawredd rheswm ar dd’rysn, 
Gan drallod y diwrnod du ; 
Dydd galar nad oedd gelu 
Hwnw i Fair fel blwyddyn fu. 


MARI AC EDWYN. 


Ar hwyr y ddydd mawr ei hyd, 
Hi ni welai ’i hanwylyd: 
Enyd ar ol enyd ii, 
Gwyliodd, ond ef nis gwelai; 
Ymgynal dan ei halaeth 
Ni allai ’n hwy—allan aeth. 
Am feithion, hirion oriau, 
Gwnair un ffyddlon hon barhau; 
Ei phryder yn nyfnder nos, 
A’i thaerni drwy faith oernos, 
Ni leihaodd, daliodd, do, 
A chalon drom i chwilio 
Trwy anial faes trueni, 
Fel hyn am ei Hedwyn hi. 
Gwelai 'n lliw goleuni y lloer, 
Gwanllyd belydrau Gwenlloer 3 
Ddu ol y mawr ddialedd, 
Rhwygiadau, clwyfau y cledd ; 
Llu o gyrff mewn pyllau gwaed, 
Orweddynt yn eu rhuddwaed. 
Clywai gwynion dyfnion, dig, 
Adwyth y rhai clwyfedig. 
A drengent mewn dir ingau—ysgeler, 
thai ’n bloesg alw ’u mamau -- 
Rhai eu gwlad, rhai eu tadau—wnaent sisial 
Ow a llesg fwngial yn llosgfa angau! 
Yma nid oedd-mam neu dad, 
Na chwaer, na brawd, na chariad, 
Na phriod yn dyfod 1 
Ystyried mewn tosturi. 


Ysglyfus wydus adar,—a’u crochlais 
Ysgrechlyd i’w gwatwar.; 
A dynol williaid anwar 


Allan fil yn lawn o far. 


E ro'i Mair ar lawer min, 
Yn ei loesau, feluswin ; 
"7 

Llaesodd, 6 ddofodd y dda 
Angyles eu hing ola’. 

Ar ei gwaith yn rhoi y gwin, 
Gu lwysferch, ar un glasfin, 
Ow ! Mair, hi glywai’n y man, 
Ei henw hi ei hunan, 

O fethiantus wefus wan, 

Yn deilliaw ’n sibrwd allan ! 
Mair fad sychai ’i llygad Iaith, 
I sylwi’n graffus eilwaith 

Ar wyneb y truanwr, 

A’r gwaed oddiar ruddiau ’r gwr. 
Pan sychai, adwaenai ’r dyn, 
Hwn ydoedd ei mwyn Edwyn! 
Galwodd, hi alwodd eilwaith 

O lef serch wylofus iaith :— 
“QO! ¥’ Edwyn !—ai Edwyn wyd? 
® Edwyn anwylaf ydwyd! 

O! Edwyn, dy Fair ydwyf, 
Clyw hyn! dy Fair, Edwyn, wyf!” 
Dywed air wrth dy Fair fad, 
Yn fy nghur, O fy nghariad! 
Edwyn oedd yn ymadael, 

I Mair nid oedd gair i’w gael; 
Hi graffai, tybiai wel’d dor 

Ei lygad yn ail agor, 

A phelydriad cariad cu 

Yno ’n anwyl enynu: 

Yn ingoedd dyfnion angau, 
Tan pur hwn eto ’n parhau 

Yn ei rym; cnd ei dremiad, 
Farwol oedd ar ei Fair lad ; 


_ Ffagliad fel cyniad canwyll 


A’i gwawr wrth ddiffodd mewn gwylL 
Syrthiai Mair mewn llesmair llym, 
Ar y ddae’r yn oer ddirym: 
Trallod oedd ormod i’w ddal, 

A faeddai ’i chalon feddal ; 


YR ASYN ANFODDOG. 


Dyrchodd un farwol ddolef, 
Hynod gri, ochenaid gref, 
Trengodd, ehedodd ar hyn 
O'i hadwyth ar ol Edwyn!” 


YR ASYN ANFODDOG. 


YN ei gut yn nhrymder gauaf, 
Cwyno’n dost wnai asyn Ilwyd, — 
“Genyf mae y llety oeraf, 
A rhyw wreiddiach sych yn fwyd: 
O na ddeuai gwanwyn bellach! 
Cysur fyddai hyny ’n wir: 
Mi gawn wedi’n hin dynerach 
A chegeidiau o laswellt ir.” 


Daeth y gwanwyn a’i gysuron, 
Do, ai lafur yr un wedd ; 
Cwyna’r asyn gan orchwylion 
Ar y maesydd yn ddi hedd,— 
“‘Gyrir fi yn awr yn erwin, 
Ac esmwythder ddim ni chaf ; 
Cefais ddigon ar y gwanwyn, 
O na ddeuai hyfryd haf!” 


Daeth yr haf; a ydyw’r asyn 
Wedi caffael dyddiau gwell ? 
Na, nid yw’n foddlonach ronyn, 
Hawddfyd sydd oddiwrtho ymhell: 
Achwyn mae @’r nad druanaf, 
Och y gwaith; ac och y gwres; 
O! na ddenai y cynhauaf ! 
Dyna dymmor Ilawn er Iles.” 


Daeth yr hydref—ond siomedig 
Ydyw ’r asyn dan ei lwyth: 

“Druan oedd fy nghefn blinedig! 
Wedi’r haf, rhaid cludo e* ffrwyth! 

Cyrchu tanwydd erbyn gauaf 
Cario mawn a chario coed: 

Och! yn nhymor y cynauaf 
Blinach ydwyf nag erioed!” 


Wedi troedio gylch y flwyddyn 
Mewn anghysur dwys o hyd,— 
*‘ Gwelaf bellach,” medd yr asyn, 
“Nad mewn tymor mae gwyn fyd3 
Yn le achwyn ar dymorau, 
Fel y maent cymeraf hwy ; 
Dyna fel y daw hi orau; 
Felly byddaf ddiddig mwy !” 
Roger Epwarps. 


YMGOM Y FELIN. 


Personau—JoE A WILLIAM. 


Wel, William Robats bach, 
Mi wadaist lawer tro 
Na byddet ti un amser 
Yn smocio, onido? 
Onido! 
Ti elli slipio’r cetyn 
I ochor cafn y blawd, 
A gwneuthur llygaid gwirion, 
Ond that’ll do, ’r hen frawd— 
*Rwyf wedi’th ddal o’r diwedd 
A’th getyn hefo ’th di, 
Ond paid ti byth ei wadu 
Byth eto wrthyf fi. 


Witiram. Pwy! fi! y fi! 


JOE. 


Wadais i ddim, myn Mair. 
Na, na, paid d’wedyd gair , 
Mawr na bychan; 
Ysmocia yn dy flaen 
Rhag i'r tan fyn’d allan,— 


WILL. 


JOE. 


WILL. 


JOE. 


WILL. 


YMGOM Y FELIN. 69 


Fe ddeudaist wrthyf fi, 
A Robyn Jacko, 

"Doedd neb o’ch teulu chwi 
Yn cym’ryd ’baco. 


Dd’eudais i ddim fath beth! 


Do, do, honor’s faith, 
Neu honor’s bright, 
Ac imi dd’eud yn reit— 
Mi dd’eudaist wrth Wil Sioned, 
Ac Hezeciah Pugh, 
Na chym’rest ti ’rioed gatied,— 
Do, William fel ’rwy’ byw! 
Mae’th wyneb gan euogrwydd 
Yn llosgi megis fam ; 
Ond daliais di yn ’smocio, 
Ac er mwyn dy brofocio, 
Mi dd’eudaf wrth dy fam. 


Wyt hynod o garedig, Joe, 
A pharod iawn i brepian; 
Ond dywedaf wrthyt cyn it’ fyn’d, 
Mae mam yn smocio ‘i hunan ; 
Os at fy mam yr ei di, Joe, 
I yngan peth mor anghall, 
Fe ’th dafl di allan megis llo, 
I dd’eud wrth rywun arall. 


*Does dim ond buwchod, byth, 
Yn arfer taflu lloiau ; 

Ac wrth dy iaith, debygwn i, 
Mae ’th daflu gefaist dithau. 


Ond gad im’ falu ’th sachaid $d,— 
Dim ’chwaneg o ddiflasdod ; 

Oddiwrth dy faich, mae’n rhaid dy fod 
Yn Samson mawr y mulod; 

Ond lle bod genyt glust go hir 
’"Rwyt ti yn hir dy dafod. 

Jozr.  Ond paid ti bod yn hir, fy mrawd, 
Yn gwneud y gwenith yma’n flawd. 


Witt. Fe ddawi lawr mewn munud awr, 
Os malu bras a hoffi. 


JOE. Na, malu mdn,—cei falu’n fras 
Pan ddof 4 sach o goffi. 


Witt. Dos allan, Joe, i wel’d yr hwch 
A brynais yn ffair y dre’: 
Jor. Tra tithau’n myn’d i’ llofft yn glyd 
I dolli f’ $d i on’d té? 
WiLL. Ond tyr’d a gwél fi’n tolli’r $d, 
Ac wed’yn gwél y mochyn: 
JoxE. Ond peth pe baet ti mewn mistéc 
Yn myn’d i dolli wed’yn! 
(Ymaith a Joe—) 
WILLIAM (yn hwmian wrtho e hun).— 
Pe bai pob cwsmer fel efe 
’Chawn i ddim siwgr yn fy nhé; 
Na bara bwff, na theisen fraith, 
Na menyni efo nhatws ’chwaith. 


*Roedd nhad, a nhaid, a nheidiau, 
Yn dwbw!l dolli’r $d; 
Heb fawr o feddwl deuai’r 
Fath newid ar y byd,— 
Yn mhell bo’r bobol, rwan, 
Sy ’n pwyso’r $d a'r blawd; 
Yn wir, mae’r byd yn galed, 
I hen felinydd tlawd. 


| CYMANFA MASNACH RYDD. 


BrevuppwyDiAls weled llongau, 
Yn rhoi ’u banerau i lawr; 
Yn casglu at eu gilydd, 
Ar for y Werydd mawr: 

Yr haul a’r lleuad safent 
Yn wynion uwch y byd, 
Tra gwelwn longau ’r ddaear, 
Yn casglu, casglu ’n nghyd: 
Y leuad ni fachludai, 
Na’r haul am ddeugain nydd, 
Tra ’r llongau yn cynal ar ganol y mér 
Gymanfa masnach rydd. 


O’r Gogledd, o’r Gorllewin, 
O’'r Dwyrain, ac o’r De,— 
Fel adar mudol deuent 
Yn union i'r un lle. 
Ac yn mysg myrdd o longau 
Canfyddwn gyda gwén, 
Rai Cymru Newydd Ddéau, 
Yn ewrdd rhai Cymru hen 


Parhaent i ddod yn araf, 
O bedwar ban y byd, 
Am dri o ddyddiau hafaidd 
Cyn dyfod oll ynghyd ; 
Hen lestri mawr Trafalgar, 
A safent ar y blaen ; 
O’u hol ’roedd cychod India, 
A llongau Ffraine a ’Sbaen. 


*Roedd bwa blaen y llongau 
Yn cario delwau gwiw, 
Fel breninesau hawddgar, 
Neu for-wyryfon byw; 
Pob un yn gwenuw "n siriol, 
Llawenydd mynwes lawn, 
Gan ddawnsio ar y tonau 
A chrymu yn serchus iawn. 


Ar hyn mi glywn daran, 
Ond taran fiwsig oedd! 

Sef llais mil myrdd o longwyr 
Yn rhoddi Mawen floedd. 

Pob iaith gymysgodd Babel, 
Pob tafod ddynol sydd, 

Yn cario ’r meddwl allan 
Gydganent ‘‘ Fasnach Rydd !” 


Ar hyn mi welwn gastell, 
Yn codi yn y dwr! 
A Nefydd Fawr Naf Neifion 
Oedd ar ei uchaf dwr. 
Ymgrymai’r haul i wrando, 
A’r lleuad syllai’ lawr :— 
“ Hawddamor longau’r moroedd, 
Ysqydweh ddwylaw ’n awr.” 


“ Fel mae y De yn agor 
Yn rhydd ¢ haul y wawr, 
Agoruch chwithau ddorau 
Eich holl borthladdoedd mawr. 
Gwaith uffern yw carcharu 
Pelydrau guén yr Ior— 
Gadewch i haul Rhyddfasnach 
Gyfodi ar y mor!’ 


Bu bedwar dydd ar hugain 
Yn anerch llongau ’r byd: 
Pan dawodd—myrdd o hwyliau 
Gurasant ddwylaw ’nghyd. 
Daeth awel tros y tonau, 
O bedwar pwynt y nef, 
I ruo cymeradwyaeth 
Tr hyn lefarai ef. 


“Duw gadwo y frenhines,” 
Medd llais Prydeinig cry’; 


““Duw gadwo ein brenhinoedd,” 


Medd myrddiwn o bob tu. 
Daeth cdr o for-wyryfon, 
Gan gipio ’r anthem rydd, 
A chanent fel Syreniaid : 
“ Dduw cadw Fasnach Rydd !” 

Mewn swn cerddoriaeth nefol, 
A chan na chlybu dyn, 
Gwasgarodd llongau ’r moroedd, 
Bob un i’w egwlad ei hun. 
A swn “ Hwre!” y llongwyr, 
Yn oian llawen floedd, 
Ddeffroes fi, a gofynais 
O Dduw ai breuddwyd vedd!— 
Y leuad giliodd ymaith, 
A gwelwn wawr y dydd; 
Ond nd oedd y llongau ar ganol y mér, 
Ac nid edd Masnach Rydd ! 


YR OLYGFA AR YR HEOL, 


EIsTEDD wnaethum yn hamddenol, 
Edrych ar yr heol fyw, 
Fath lu cymysg o wynebau 
Welai ’m llygaid o’r ddau ryw: 
Rhai ’n ddifrifol, rhai ’n bryderus, 
Rhai’n feddylgar, rhai’n wag iawn; 
Rhai yn hen, a rhai yn ieuanc, 
Dan bob math o deimlad gawn. 


Mae’r gwrthddrychaw’n para isymud 
Heibio ’r ant o ’mlaen i gyd; 

Gwahaniaethant, cyfnewidiant, 
Dygant newydd wedd o hyd; 

Fath ddangoseg sy’nofnadwy 
Dd’ai i'r golwg o bob coll, 

Pe bai ’r wyneb yn dadguddio 
Gweithrediadau ’r meddw] oll. 


Y mae rhai mewn siomedigaeth, 
Eraill feddant obaith cryf ; 
Rhai yn wylaidd, rhai yn ofnus, 
Eraill sydd yn eithaf hyf ; 

Y lythyrdy ddygodd doraeth 
O newyddion i’r rhai hyn; 
Newydd da wnaeth rai yn siriol ; 
Newydd drwg wnaeth rai yn syn. 


Yntau ’r cybydd sydd yn pasio, 
Am ysglyfaeth mae ei fryd; 
A’i gydwybod fel maen melin ; 
Calon hwn sy’n llawno’: byd; 
Yn eu plith, mae ambell wladwr, 
Calon hael ac esmwyth fron ; 
Sychwr dagrau yr amddifaid 
Gwr wna ’r fynwes drist yn llon. 


Mae’r cribddeiliwr yn y dyrfa, 
Gwr a gydia faes wrth faes; 
Cuddio’r twyll sydd yn ei galon 
Wna, dan orchudd gwyneb llaess 
Caria ffug yn lle gwirionedd ; 
Ceisia dwyllo Duw a dyn; 
Ond dangosir yr angenfil, 
Eto, yn ei liw ei hun. 


Mae’r ffug gyfaill yna ’n rhywle, 
Fratha fron yr hwn sy’n frawd; 
Gan wneud aberth o bob rhinwedd, 
A thrvi pob peth oll yn wawd; 

Gwertha hwn y cyfaill goreu, 
Er mwyn codiad iddo ’i hun; 

Ni adnabu gyfeillgarwch— 
Caru’i hunan y mae’r dyn. 


Mae’r eiddigus yn y dyrfa, 
Sydd yn digio wrth y byd, 
Am na welant bethau ynddo 
Sydd oi gyraedd oll i gyd; 
Sut y gall awyren esgyn 
Heb ddim ager yn ei chod 
Sut y gall y wadd ehedeg 
Heb ddim esgyll ganddo’n bod? 

Yntau ’r cyfaill ffals dau wyneb, 
Cyfaill y diwedda’ o hyd; 

Cyfaill pawb—ond nid gwir gyfaill, 
Ni fedd gyfaill yn y byd; 

Canmol pob un yn ei wyneb, 
A lladd arno yn ei gefn ; 

Dyna wna ’r hwn nad yw gyfaill; 
Byth ni char wel’d neb drachefn, 


Mae’r ymgeisiwr uchelfry dig, 

Am holl barch a chlod y byd, 
Fun gwneyd grisiau o’i gyfeillion, 
Gan eu canmol am ryw hyd ; 
Ond anghofiwyd ganddo ’n hollol 

Wedi iddo gael ei nod, 
Aew ’n mhlith y dorf yn rhywle 
Yn pysgota parch a chlod. 


Dacw yntau y didalent 
Sydd yn chwenych bod yn fawr, 
Rhaid yw dal hwn yma i fynu, 
Onidé fe gwympa i lawr: 
Pwff rhai eraill a’i cyfododd, 
Fel barcutan uwchlaw’r byd, 
A phan beidiant hwy a phwffian, 
Daw i'w safle yn ei bryd. 


Gwelaf fab i hen broffeswr, 
Oedd yn dduwiol yn ei ddydd, 

Wedi’i lusgo gan ei chwantau, 
Y mae’r olwg arno’n brudd. 

Mae yr addysg gafodd gartref 
Wedi ’i throi 1 wawd i gyd; 

Dagrau ’r fam a gweddi ’i phriod 
A’u gofalon ar bob pryd. 


Dacw ’r Pharisead cyfiawn, 
Sydd yn lan o’i ben i’w draed; 
Gwr rhy santaidd i gael crefydd, 
Ac i’w olchi yn y gwaed. 

Ond mae un sy’n well na Ilawer 
Wedi ’i droi o’r fyddin hon ; 
Gwr heb ddichell yn ei ysbryd, 
Heb euogrwydd danei fron. CALEDFRYN. 


JOSEPH HARRIS. 
(0 awdl CALEDFRYN). 

Rwoes adgyfodiad i fad ddefodau 
Y Dywysogaeth, ei dewis seigiau ; 
Ac hia ddygodd ddeg deg o ddegau 
O feirddion, o argelion i'r golau 
A thynodd ddiffrwyth ddoniau—hen feirddion 
Oedd wyneb lwydion i ail ddwyn blodau | 


Hyd y rhosydd, tu allan i’r drysau, 

A’r llwybrau creigiog, glogyrnog gernau, 

Gan ryw weithwyr ceid pigion areithiau, 
Gwersi newyddion, gwyr y seneddau, 

Hwy adroddent hyd wreiddiau—lly wod- ddysg 
Er mwyn addysg nes tanio’r mynyddau ! 


Diwygiodd weinidogion—yn eu hiaith 
Yn eu hyll arferion; 

Deffro’r byd, hefyd, wnae hon, 

I gwnu ‘ry Gymraeg union. 


A thywysodd yr holl Gymdeithasau, 

Er rhoi nodded 7’ iaith a’i rhinweddau; 

Y rhai’n a fagent, hwy godent gadau 

O areithwyr i drin naturiaethau ; 

Rhai o feddianwyr prif ddonau—ein dydd, 
Hwynt drwy eu gilydd ddygent i’r golau. 

Y gwirionedd agorai i weinion, 

Mwnai a golud mynai o’i galon 3 

lr annuwiawl anogaw] gynygion, 
Gyhoeddai’n daeraidd, gwahoddai’n dirion ; 
Wrth ei wel’d yn nerth ei I6n—pan draethai 
Amryw a welwai, crynai marwolion | 


JOSEPH HARRIS. 


Chwiliai waelodion, chwalai oludoedd, 


Cuddfanau dyrus Locke ai ddyfnderoedd; 


Tramwy ’r wybren ar aden yr ydoedd, 
Yn llaw Syr Isaac fu’n llesau’r oesoedd 
E ddeallai am ddulloedd—a chylchau 

Y mawr_ beirianau’n mro y wybrenoedd. 


Aml y gwelwyd e’n teimlo oi galon, 
Wr cyweithas, dros Ryddid i’r Caethion, 
Carai esmwytho eu croesau meithion, 

A gwared tywyll Negroaid duon 

Sigaw trais euogion—y gribddeiliaeth 
Dileu’u llywodraeth a dal y lladron! 


Ei egni ydoedd o du’r Genadaeth, 

A gyru diwygwyr, drwy ’r gre’digaeth, 
Gyda glan darian yr iechydwriaeth, 

I luon o ddalwyr eilun addoliaeth ; 

I ddeo! pob gau-dduwiaeth—oddiar 
Wyneb y ddaear a rhaib Iuddewiaeth ; 
Tynu Mahometaniaeth—yn ddrylliau, 
A darnio delwau cedyrn hudoliaeth ; 


Baeddu twyll Pabyddiaeth,—dim gorphwys| heb 


Rwbio oi wyneb ol pwdr baganiaeth. 


Chwythu’r fam ddwyfol ysol yn Asia, 
Nes b’ai ’i heirias yn tanio Siberia 
Gwareiddio, a chynyg garddu China, 
Dychwel ardaloedd tiroedd Tartaria; 
Yspeilwyr rheious, epil Arabia, 
Horeb Senir a thir Abbysinia ; 

Anfon cynygiad .o gariad gora, 

Eto i dywyll gynblant Iudea; 

Rhoi mwy o lewyrch, a’r Hymalaya, 
Goleu i feirwon ffoi i Galfaria; 

. A chael wi! lawen iach haleluia, 

O begwn i begwn, swn hosana, 

Am waed a lwyr gymoda—ddu elyn; 
Yr hen bentewyn, fai’n dewyn dua’! 

MEDDYLIAU AM Y NEFOEDD. 


Daw meddyliau am y nefoedd, 
Gydag awel wan y nawn; 

Gyda llanw’r mér fe ddeuant, 
Gan lefaru ’n felus iawn. 

Pan fo’r mellt fel ser yn syrthio, 
Yn y storm gynhyrfus gref, 

Pan fo’r llong yn teimlo Y creigiau, 
Daw meddyliau am y nef. 


Daw meddyliau am y nefoedd, 
I unigedd fforest goed, 
Ac ir anial, lle nas tyfodd 
Un glaswelltyn bach erioed. 
Ar fynyddau’r ia tragwyddol, 
Ac ar greigiau llymion, lle 
Bydd eryrod yn gorphwyso, 
Daw meddyliau am y ne’. 


Daw meddyliau am y nefoedd 
I ynysig leia’r aig, 
Lle mae ’r don yn gosod coron 
Gwrél wen ar ben y graig ; 
Trwy holl gyfandiroedd daear, 
Glynoedd dwfn, a bryniau ban, 
Pur feddyliau am y nefoedd 
Ddont eu hunain i bob man. 


YR AFONIG AR EI THAITH. 


Aronia fechan, fywiog, fad, 
Pa le ’r di di? 
“Af adref, adref at fy nhad ; 
Mor, mor i mi!” 
Mae’r rhwystrau ’n fawr, mae’r daith yn hir, 
Mae’r ffordd trwy lawer diffaith dir ; 
Gwell iti oedi’r hynt yn wir; 
O aros di! 


YR AFONIG AR EI THAITH. 


“Na, na! nid all nac anial maith, 

Nac unrhyw fryn na bro ychwaith, 

Fy rhwystro i gyrhaedd pen fy nhaith ;— 
Mor, mor i mi!” 


Afonig fecnan, aros, paid 
A choledd twyll; 
Fe all mai troi yn ol fydd raid— 
O cymer bwyll! 
O’th flaen mae ’r mynydd uchel serth, 
A’i ddringo ef nis gall dy nerth ; 
Tr yrfa hon beth wyt o werth ? 
O aros di! 
“ Er mynydd mawr ni lwfrhaf 
Can’s ceisio dringo hwn ni wnaf, 
Ond heibio iddo’n ddiddig af,— 
Mor, mor i mi!” 


Afonig fechan, yma’n awr, 
Da yw dy fod; 
A pham y mae am gefnfor mawr, 
Dy ddyfal nod ? 
Mae’th eisieu ar y felin draw, 
Ac ar y weithfa wlan gerllaw :— 
Cyd-ddeisyf wnant yn daer ddi daw, 
O aros di! 
“ Gweinyddaf arnynt wrth fyn’d trwy 
Ac ar laweroedd gyda hwy; 
Er hyn fy lef a fydd fwy fwy, 
Mor, mor i mi! ” 


Afonig fechan, peraidd sawr, 
Sydd ar dy lan, 

Ac mae’r planhigion gwyrdd eu gwawr, 
Yn harddu ’r fan: 

Mae ’r helyg ystwyth uwch dy don, 

A’r blodau hoff o’th gylch yn llon, 

Yn dweud gan bwyso ar dy fron 
O aros di! 

“Cant fy nifyru ar fy nhaith, 

Ond myned rhagof fydd fy ngwaith, 

Nes myned adref, dyma ’m hiaith, 
Mor, mor i mi!” 


Afonig fechan, harddi ni 
Dy wedd yn awr ; 
Ond beth a ddaw o honot ti 
Mewn dyfnder mawr ? 
Mae’r eigion yn ddirgelwch prudd; 
Dychryna rhag ei geudod cudd, 
Ac na ddos iddo mor ddiludd ; 
O aros di! 
“ Gwir fod y dwfn yn ddyeithr wlad, 
Ond hyn a wn—mae ’n gartre’ nhad ; 
Caf fy nghroesawu yn ddi-frad ; 
Mor, morimi!” Roger Epwarps. 


YR YSTORM. 


(Ganwyd yr awdwr, Robert Jones (R. J. Derfei), Gorphenaf 24ain, 1824, 
yn y Fotty ar ben mynydd Mynyllog, gerllaw Llandderfel. Trodd allan 
luaws o lyfrav. Yn eu plith gellir enwi; Brad y Llyfrau Gleision, Caneuon 
Min y Ffordd, Songs for Welshmen, Cyfrol o Bregethau, Munudau Segur, 
Caneuon Gwladgarol Cymru, Rhosyn Meirion, Y Bardd Cristionogol, &¢.J 


GweEnN14DaU chwareuant o gylch ei wynebpryd, 
Awelon anadlant fywiogrwydd i’w yspryd, 

A/i donau a ddawnsiant i gynghan y gwynt. 
Fel gwyryf yn denu ei chariad i'w mynwes, 
Neu lange ei ddyweddi, ai galon yn gynhes, 

Mae yntau yn cymhell y morwr i'w hynt. 
Anturia yr ofnog a’r llwfr ei wynebu, 
Heb feddwl am dymhestl, heb amheu, heb grynu. 


Ond wele, newidiodd! mae’i wedd yn aflonydd— 
Ffyrnigodd ¢i olwg—cyffrodd ei leferydd— 
Ymsymud yn wyilltiog yn mlaen ac yn ol. 

Uweh, uwch, ei ruadau—erchyllach ei gilwg — 

Mwy chwyddol ei fynwes—ymddengys ei olwg 
Fel un a rhyw uffern yn ysu ei gol: 

Mae cyffro ei fynwes yn rhychu ei ruddiau, 

Ac ewyn yn casglu o gylch ei wefusau. 


Mae ysbryd y dymhestl yn ymgynddeiriogi, 
A’r mor gan gynddaredd a llid yn ymferwi, 

A’i lais yn taranu fel udgyrn y nen: 
Agora ei fynwes fel gwagle rhwng bydoedd— 
Ergydia ei donau hyd uwchder y nefoedd, 

A thyna hwy eilwaith yn fér ar ei ben. 
Dirdyna fel meddwyn ei berson ei hunan, 
Gan lemain ac udo uwchben y gyflafan. 


O! olwg arswydlawn, O! ddinystr ofnadwy! 

Y llongau chwyrnellir gan fraich y rhyferthwy, 
Fel pluen aderyn gan fflangell y gwynt. 

Y mor ymagora, a syrthiant ’r dyfnder— 

Ymdry gan eu lluchio drachefn i'r uchelder, 
Rkag iddynt gael myned yn mlaen ar eu hynt. 

Ej dinawdd ysglyfaeth ddirdyna fel bwystfil, 

Cyn iddo eu Ilyngeu yn gyfan i'w grombil. 


Mordeithwyr a morwyr gan ddychryn ddolefant ; 
Ond swn eu gwaeddiadau eu hunain ni chlywant, 
Mae rhuad y tonau a'r gwyntoedd yn uwch : 

Anobaith a dduodd eu gwaeog wynebau- 
Chwilfriwiwyd y llestri—ymfrwydrant ag angau 
Yn nghanol y drylliau, y tonau, a’r lluwch : 

Dystawyd eu llefain, marwolaeth orchfygodd, 
Ciliasant o’r golwg, a’r mér a grechwenodd. 


MAE ’N RHAID CAEL CAPEL SAESNEG., 


Max helynt mawr mewn ambell fan 
Am godi capel Saesneg : 
Mae mwy na digon yn y Llan, 
Ac felly raid cael ’chwaneg: 
¥ 

A dyma fel y d’wedant hwy— 
Mae Smith yn haner angel, 

A rhag ei fyn’d i Lan y plwy’ 
Cyfodwn iddo gapel. 


Mae Morgan Llwyd o’r Hafod Bren, 
Yn briod gyda Saesnes; 

Mae ’r gWr yn gwel’d eifran yn wen, 
A hithau ’n deall busnes: 

A gyru Morgan Llwyd wnaeth hi 
I gasglu mil neu ’chwaneg, 

Er mwyn i Morgan Llwyd gael Bits 
A chodi capel Saesneg. 


Mae Doctor Jones, fel gWyr ei nain— 
Yr hen Frythones uniaith— 
Yn gallu siarad Saesneg main 
Yu glapiog gyda Ilediaith: 
Ac eri Doctor Jones gael lle 
I ddangos gwerth y coleg, 
Rhaid trethu llogell gwlad a thre’ 
I godi capel Saesneg. 


Mae gwasgod wen gan Rhydderch Rhyg, 
A llodrau yn ei hateb ; 
A bonet goch gan Gweno Prys, 
A gorchudd dros ei gwyneb ; 
A rhag i ryw un dybio ’n flol 
Nad allant wisgo maneg, 
Rhaid myn’d a phrynu darn o'r ddol 
I godi capel Saesneg. 


Mae John a Mary, plant y Post, 
Yn dipyn bach o Saeson— 


- Deallant beth yw té a thést, 


A bara brith yn burion ; 
Ac am y gallant hwy a’u mam 
Amgyffred hyn a chwaneg, 
Rhag ofn i'w henaid hwy gael cam. 
Rhaid codi capel Saesneg. 

Gan hyny, coder capel harda 
Lle bynag na bydd eisio ; 
Ond gwrando, gyfaill, gynghor bardd 
Cyn myn’d yn aelod ynddo— 
Arosed pawb sy gall ar ol 
I wrando ’r hen Frythoneg, 
Ac aed y giwed falch a ffol’ 
I gyd i'r capel Saesneg. 


MYFANWY FYCHAN. 


[Rhag ofn i’m cyfeillion d1weud fy mod yn celu fy oed—fel y gwna rhai 
o honom ar brydiau—wele fi yn erbyn y graen yn ymwthio fy hun i bara- 
graph. Digwyddodd damwain fawr fy oes ar y 25ain o Fedi, 1832, yr un 
dydd a mis (ond nid blwyddyn) ag y ganwyd Mrs. Hemans. Am fy nhipyn 
gwaith cyhoeddwyd ef yn fan lyfrau yn swyddfa Hughes ai Fab, Gwrec- 
sam, ac Isaac Clarke, Rhuthyn. Trwy fod enw y llyfr hwn yn “ Emawr 
Adroddwr,” ac fod amryw ddarnau o’m gwaith fy hun yn eu plith, dylwn 
ddweud fod yr holl gopi yn nwylaw’r argraffydd er’s amser, ac i enw y 
liyfr hwn gael ei newid i’r hyn yw ar ol imi wneud y casgliad. ] 
Gytcu Dinas Bran y dyddiau gynt 
’*R oedd derw mawr yn lleddfu’r gwynt, 
Ac yn eu plith hen geubren mawr 
A fu am cesau’n gwyro i lawr, 
’*R un fath a Dinas Bran yn awr. 
Ryw foreu daeth Myfanwy gu, 
I rodio heibio’r boncyff du ; 
Hi welai agen yn y pren 
Ac ynddi dlos beithynen* wen :— 
“ Beth allai fod ?” medd hi yn syn, 
“ Beth allai fod mewn lle fel hyn ?” 
Peithynen oedd, ’r oedd hyny ’n wir— 
Hi welai rai llyth’renau’n glir. 
Ei mynwee ofnus chwyddai ’n Ilawn, 
Ni wyddai beth i wneyd yn iawn.— 
Hi syllai ogylch yma ’thraw 
Ni welai neb,—lliniarai ’ braw ; 
* “ Peithynen, a frame of writing which consisted of a number ot 
four-sided cr three-sided sticks written upon, which was put together in 


a frame so that each stick might be turned round for the facility of 
reading.”— Dr. PUGHE. 

Chwilgarweh chwyddai ynddi’n gryf 
Nes codai’i braich yn ofnus-hff, 

Ac ar y foment llaw fach wen 
Gymerai’r ysgrif hon o’r pren:— 


‘““\fewn gweithred, mewn gwisg, ac mewn gwedd, 

Un rhyfedd yw bardd yn mhob oes, 

Un trwstan o’i febyd i’w fedd, 
A siwr o wneyd pobpeth yn groes; 

Os disgyn ei lygad ar ferch 
Prydyddu wneiff ef iddi hi, 

Yn lle myn’d a siarad ei serch. 

Rhyw garu go wirion yw danfon penillion i ti— 

Yw cuddio penillion i ti. 


“Myfanwy! ’rwy’n gweled dy rudd 

Mewn meillion, mewn briall, a rhos: 

Yn ngoleu dihalog y dydd, 
A llygaid serenog y nos: 

Pan gyfyd claer Wener ei phen 
Yn loew rhwng awyr alli, 

Fe ’i cerir gan ddaear a nen. 

I f’ enaid, Myfanwy, goleuach, O tecach wyt ti! 

Anwylach, perffeithiach wyt ti! 


“Fe da’wedir fod beirddion y byd 

Yn symud yn byw ac yn bod, 

Rhwng daear y doeth a Gwlad Hud, 
Ar obaith anrhydedd a chlod ; 

Pe ba’i anfarwoldeb yn awr 
Yn cynyg ei llawryf i mi, 

Mi daflwn y lawryf i lawr— 

Ddymunwn i mo’ni, fe’l mathrwn os na chawn i di,— 

Myfanwy, os na chawn i di! 


“O! na bawn yn awel o wynt 
Yn crwydro trwy ardd Dinas Bran, 
I siio 'th glust ar fy hynt, 
A throelli dy wallt ar wahan ; 

Mae’r awel yn droiog a blin— 
Un gynes ac oer ydyw hi; 
Ond hi sy’n cusanu dy fin. 
O feinwen fy enaid, nid trovog fy serch atat ti, 
Trag’wyddol yw ’m serch atat ti! 


‘** Mewn derwen agenwyd gan follt 

Draig-fellten wen-lachar ac erch; 

Gosodaf fy mraich yn yr hollt 
A chuddiaf beithynen o serch. 

Ni’m gwelir gan nebun, ond gan 
Y wenlloer—gwyn fyd na baet hi, 

Er mwyn iti ganfod y fan. 

Ond coelio mae’m calon fod ysbryd eill sibrwd 4 thi— 

Ejill dd’wedyd y ewbl i ti!” 


Petrusai Myfanwy pwy oedd a roisai’’r beithynen yn 
gudd? 

A dwedai,—“ rhyw ffolyn o fardd;” ond teimlodd e 
gwaed yn et grudd ; 

Disgynodd ei llygad drachefn ar “‘na bawn yn awel o 
wynt 

Yn erwydro trwy ardd Dinas Bran,”—a churodd et chalon 
yn gynt. 

“Mi droellet fy ngwallt—O mi wnaet! wyt hynod 
garedig,” medd hi, 

“A phe bawn yn siioi'th glust, mi dd’wedwn mai gwall- 
gof wyt ti; 

Mi hoffet gael cusan, mi wnaet! ond cymer di’n araf fy 
ffrynd,”"— 

Hi geisiai ymgellwair fel hyn,—ond O! ’r oedd et chalon 
yn mynd! 

’R oedd wedi breuddwydio dair gwaith, heb feddwl 
doi’r breuddwyd i ben, 

Yod un o g’lomenod ei thad, yn nythu yn agen y pren— 

Heb gymar yn agen y pren! 

SESSIWN YN NGHYMRU. 


[Am Jonn Jones, neu Jack Glan y Gors, methais gael ond ychydig hanes 
ac oblegyd ryw rodres neu gamsyniad, methais gael hyd i’w enw yn mysg 
“ Enwogion Cymru” a’r geiriaduron bywegraffyddol. Ganwyd efyn flwydde 
yn 1763, a bu farw yn Llundain, Medi 30ain 1831.] 


A FvuocH chwi erioed mewn Sessiwn yn Nghymru ? 
Lle mae cyfraith ac ieithoedd yn cael eu cymysgu; 
Rhai ’n siarad Cymraeg, a’r Jleill yn siarad Seisnig, 


A hwythau ’r cyfreithwyr yn chware ’r ffon ddwybig. 
With their ffal de ral lal, &. 


Bu yno’n ddiweddar ryw helynt ar dreial, 

A’r Ustus ar ddodwy wrth wrandaw y ddadal ; 
Gast 1 Gadwalad o Benucha’r-Nant, 
Giniawodd ar Oen i Shon Ty’n-y-pant. 


Ond Shon aeth i gyfraith trwy lawer o boen, 
I wneyd i Cadwalad ro’i tal am yr oen, 

A’r Counsellor o Lundain, gan godi ei glos, 
A gododd i fynu, to open the cause. 


Gentlemen of the Jury :— 


“ Cadwalader’s Dog of Penucha’r-Nant, 
Kill’d a fat lamb of Shon Ty’n-y-Pant ; 

We claim in this court without a dispute, 
The value of the lamb and all costs of suit’.” 


Atebai rhyw Gymro, “‘Mae’n hysbys i mi 

Nad ydyw Cadwalad yn cadw’r un ci,” 

A’r Counsellor a ddywedai, ‘‘ Pray don’t be in haste, 
If he don’t keep acihe does keep a gast.” 


A’r Jury ddywedent, “Gwybod rym ni, 

Na welwyd yn unlle erioed ast yn gi; 

Ni ellwch yn Nghymru, gyda’ch cyfraith a’ch Saesneg, 
Alw caseg yn geffyl, na cheffyl yn gaseg.” 


SESSIWN YN NGHYMRU. 


Ond Shon’ Robert Roland, o Benucha’r-dre’, 
Ddaeth yno i gyfieithu pob gair yn ei le; 

Ar ol sychu ei drwyn, i gael edrych yn drefnus ; ; 
Fe waeddodd am osteg, 1 ddysgu ’r hen Ustus. 


My Lord and Gentlemen of the Jury :— 
Ci is 4 dog, and male is a gwryw, 
So cow is a buwch; and bull isa tarw; 
So gast is a bitch, which shaking her cynffon, 
The same sex, My Lord, as your madams in London | 


"Mae amryw feddyliau, ’rwy’n gofyn eich barn, 

Yn Gymraeg ac yn Saes’neg, i’r gair elwir carn; 
Carn ceffyl, carn twea, os cyfieithwch o chwith, 

Gellwch alw carn Ileidr, yn hilt of a thief. 


A’r Counsellor ddywedai, ‘it appears to me, 
This man lost a lamb, by a gast or a ci; 

The value of verdict was easy rejoin.— 

My Lord, t’was a cigfran that killed the oen. 


Against such a name there is no accusation, 

It mentions a dog in this declaration ; 

But what is a cigfran? I can’t make a guess. 
My Lord, ’tis a black bird that lives upon flesh. 


A bird, that destroy’d the innocent creature, 

Of course he must be of a ravenous nature ; 

He will pick out your eyes, my Lord, in a crack, 
He is just like a lawyer, and always in black. 


Cofiwch i gyd mai gwell yw cytuno, 

Rhag ofn y cewch frathiad, os ewch i gyfreithio: 

A myn’d yn y diwedd, ar ol cadw swn, 

Fel yr aeth yr oen bach, rhwng cigfran a’r cwn. 
With their ffal de ral lal, &e 

PERSON SIR ABERTEIFI* 


A Feprwcu chwi wrando ar chwedl Iled ddigri, 

Sef hanes offeiriad pan oedd wedi meddwi ; 

Fel yr aeth efe i’r llan i geisio dyferyn, 

A’r achos o'i fyned, oedd claddu rhyw blentyn. 
Hynod iawn, iawn iawn, hynod iawn. 


Az ol iddo yfed, ai fenydd yn mwydo, 

Yn y prydnawn y clochydd ddaeth ato, 

Gan dd’weyd wrth ’r Offeiriad ar ol iddo lyngeu: — 
““Y maes y mae benyw fach yn awr eisiau ’1 chladdu. 


Yna dywedai ’r Offeiriad yn ffyrnig :— 
“Os ydyw hi’n farw, geill aros ychydig. 
Mi fuaswn yn union yn codi i fyn’d ati, 
Pe buasai hi’n disgwyl am gael ei phriodi.” 


Ond i'r fynwent cychwynai y Person a’r Clochydd, 
Tan ysgwyd a churo eu cloliau yn eu gilydd; 

Ac er fod y bedd yn un o'r rhai lleia’, 

Y Clochydd a’r Person aeth iddo fe’n gynta’. 


Dywedai 'r Offeiriad pan gafodd ei gynfas, 

“‘ Rwy’n awr yn cyhoeddi gostegion priodas :” 

“OQ! nage,” ebe clochydd, “nid felly mae’r dechren, 
Gwraig a aned o ddyn, sydd ychydig o ddyddiau.” 


Dywedai’r Offeiriad, ‘‘’Rwyt ti wedi meddwi, 
Fe aned pob gwraig cyn cael ei phriodi: 

*Rwy’n supposo y gwn i pa beth ’rwy’ o gwmpas, 
Rwy’ eto ’n cyhoeddi gostegion priodas.” 


Dywedai rhyw ddynes oedd yno’n galaru, 

“‘Syr, mae yma fenyw fach yn awr eisieu ei chladdu.” 
“QO! cleddweh y fenyw, a dewch at y cwrw, 
Ynfydrwydd yw darllen i neb wedi marw.” 


*Ton -“ Derry Down” ffordd fyraf. 

A phan aeth yn hwyr, yr Offeiriad a alwai, 
‘Mae arnaf chwant Dobyn, i fyn’d tu ag adrau.” 
Ac yno ar ei farch, hwy roisant y Person, 

A’i gefn at y clustiau, a’i drwyn at y gynffon. 


Ac wrth fyned adref, ar hyd rhyw ffordd gerig, 
Wrth ysgwyd ei benglog, fe gollodd ei ferwig: 
Ac yna rhyw gigfran a’i hysgubodd hi’n union, 
I ddodwy ac inythu, yn merwig y Person. 


Pan aeth ef at y drws, y wraig a ddoi allan, 

Gan dd’weyd, ‘“‘Dyma offeiriad yn gweini’r hen Satan: 
Onid yw’n resyn gweled y person 

Yn marchogaeth yn awr ai drwyn at y gynffon!” 


Dywedai ’r Offeiriad, pan glywodd o’r siarad, 

“Paid feynw fwyn a bod yn anynad : 

Ond gwel di’r gwyrthiau wnaeth ’r Argiwydd a myfi, 
Mae ngheffyli’n fyw a’i ben wedi ei dori.” 


Wel, dyma rybydd i bob rhyw Offeiriad, 
Am fod yn ddyn sobor, i ddilyn ei alwad: 
A chofiwch i gyd, cyn i chwi feddwi, 
Am hanes Offeiriad yn sir Aberteifi. 
Hynod iawn, iawn iawn, hynod iawn. 
GLAN y Gors. 


YR ENETH AMDDIFAD. 


(Ganwyd yr awdwr, NicHonAs BENNETT, Ysw., Mai 8fed, 1823. Pe bai yn 
ef yn saethu ac yn pysgota, ac yn cerfio coed dipyn yn lai, dichon y caem 
dipyn mwy o’i ganeuon.] 
Ar fin ffynon groew, loew, 
Sydd mewn craig dan uchel fryn, 
Yr eisteddai tlawd enethig, 
Syllai ar y dwfr yn syn: 
Carpiog oedd y wisg am dani, 
Yno’n unig, oer, a phrudd, 
Ac o gwmw/l ar ei gwyneb, 
Torodd cawod dros ei grudd. 

Pasiai heibio hen foneddwr, 
A gofynodd :—‘ Eneth bach, 
Beth sy’n blino ’th galon fechan, 
Onid wyt ti heddyw ’n iach ? 
Pam yn unig yr eisteddi? 
Pa le mae dy gartref di? 
Sych dy ieuanc, brydferth ruddiau, 
Cyfod, tyred gyda mi. 


“Tyred, serch dy dad archollir, 
Pan yn wag y gwel dy stol: 

Ocheneidiau ’th fam bryderus, 
Alwant arnat yn dy ol. 

Mawr lawenydd gaiff dy frodyr, 
Pan o bell eanfyddant di; 

A dy hoff chwiorydd, Gweno, 
Tyr’d, fy ngeneth, gyda mi. 


“Dyna daran, ewyd, fy mhlentyn, 
Mellten hefyd wibia draw: 
Brysiwn, fechan, tua ’th gartref, 
Mae ystorom fawr gerllaw; 
Nant y mynydd 4’n llifeiriant 
Croesi ’r sarn ni’s medri di: 
O nac oeda am dy fywyd, 
Cyfod, tyred gyda mi. 


“Dweud mae’th ddagrau iddynt ddyfod, 
O ddyfnderau calon drom : 

Beth ! a wnaeth dy dad mewn digter 
Edrych ar ei ferch yn ffrom ? 

Ddarfu ‘th frodyr, neu ’th chwiorydd, 
Chwerwi melus win dy serch ? 


'Ynte ’th fam awgrymodd rywbeth, 


Cas a chaled wrth ei merch ? 


‘“€Cyfaill ydwyf, creda dithau, 
Dywed pwy wnaeth iti gam¢ 

Minau yn fy llaw dywysaf, 
Weno fach i d? ei mam. 

Ger y gloew dan cei dwymo, 
Cei ddanteithion goreu ’r t¥; 
Gwell yw hyny ’m merch, nag aros 
Yma dan y cwmw!l du.” 


““ Bychan wyddoch chwi,” medd hithau, 
Beth yw bywyd geneth dlawd; 

Beth yw crwydro ’r byd heb gartref, 
Dan ei sen, ei wg, a’i wawd. 

Soniwch wrthyf am fy nghartref, 
Hefyd am ryw dadol serch: 

Ac am bryder mam anwylgu, 
Llawn o gariad at ei merch. 


*« Am chwiorydd sydd yn rhywle 
Gyda gwenau gwridog iach, 
Ac am frodyr sydd yn dysgwyl 
Gweled gwyneb Gweno fach, 
Am ddanteithion i’m croesawu 
Mewn rhyw gartref dedwydd clyds 
Annealladwy ’r oll a dd’wedweh 
Tr amddifad grwydra’r byd! 
“‘Nhad fu farw cyn fy ngeni— 
Mam, pan anwyd Gweno dlawd, 
Nid oes imi chwaer i’m hoff, 
I’m hamddiffyn nid oes frawd. 
Estron rwymai ’m pen a thalaith, 
Estron siiodd uwch fy nghryd: 
Estron hefyd gaiff fy nghladdu 
Pan adawaf boenau ’r byd.” 


6 Digon,” ebai’r hen foneddwr, 
“Unig finau ar fy hynt ; 

A digartref yw fy nghartref, 
Wedi’r eneth gollais gynt. 

Moes dy law, mae’m tf yn ymy]l, 
Yn y coed sy’n fs i lawr; 

Ac os gwnei dy gartref yno 
Y mae genyt dad yn awr.” 

Rhedodd dwfr y ffynon loew 
Ugain mlynedd wedi hyn: 

A chyfododd Gweno drosto, 
Balas bach o fynor gwyn. 

Ca’dd yr henwr gartref arall, 
Dan yr ywen, yn y dref: 

A chadd Gweno ’n fuan wed’yn 
Ran 0'i gartref olaf ef. 


EWYLLYS ADDA. 


[Ganwyd Bardd Nantglyn, awdwr galluogy dernyn canlynol oddeuta y 
flwyddyn 1769. Cyhoeddwyd ei waith, ‘‘ Diliau Barddas,” yn Ninbych, yn 
1827, a’i “ Ramadeg” cyn hyny yn 1808. Enillodd gadair Histeddfodol 
Gwrecsam yn 1820 gydag awdl “Sior y Trydydd.” Yr oedd Robert Davies 
pan yn ieuanc yn hynod gydnabyddus gyda Thwm o’r Nant, abu yn aelod 
a swyddog yn y cylch llenyddol Cymreig digyffelyb hwnw—* Y Gwynedd- 
igion” pan oedd y goleuadau mawrion Owen Myfyr, Dr. Pughe, &c., yn 
anterth eu dydd. Bu farw Rhagfyr laf, 1835, a chladdwyd ef yn mynwent 
Nantglyn.] 


Os gellwch chwi wrando chwedel, 
’Rwy’n deisyf cael dweyd yn isel, 
Fel yr aeth y byd i gyd o'i go’, 

Fe’m nychir am floeddio ’n uchel. 


Geill llawer ddweyd wrth ddechreu, 
Am danaf, fy mod i’n ben-deneu; 
Ond daliwch sylw wrth wrando ’n hir, 
A glywch chwi ddim gwir o’m geiriau. 


Fe luniodd Adda ei ’wyllys 

Yn fulaidd ac yn anfelus ; 

Fe aeth ei feibion, pa fodd bynag fu, 
Ar ol ei gladdu i radd gywilyddus. 


Gosododd rai ar orsedd-feingciau, 

I wisgo porphor a sidanau, 

Eraill i fatogi ac i geibio’n g’nedd 
Mewn glynoedd hyd ben eu gliniau. 

Rhoes deyrnwiail i rai o'i feibion, 

I eraill ffust a golchffon ; 

A’r ewbl yn frodyr un ben, un gwaed, 
*Run dwylo a thraed yn union. 


Ac i’ neb sy’n gweithio leia’ 

Y rhoes e’r peth goreu i'w fwyta, 

A’r gwaca’ ei fol, fel mae gwaetha’r drefn, 
Yw’r Iluman a’r cefn llyma’. 


Ond rhoes gymaint o dwyll, rhagrith a chelwydd, 
Ac o chwantau ’r galon, i bawb fel eu gilvdd; 

A rhoes bawb ’run bellder oddiwrth y ne’ 

Yn y gole’ tan yr un g’wilydd. 


A xzhoes gymaint balchder i'r tlota’ oi deulu 

Ag ir brenin, ond ni roes e’ ddim i'w brynu; 
Mi ro’wn genad, ’rwy’n meddwl, i dori ’mys, 
Cyn Jluniwn i f’ wyllys felly. 


A’i blant pan ddechreu’sant gynt ymlwybraeth, 
Gosododd hwy ’redeg gyrfa naturiaeth ; 

Rhoes bawb yr un bellder oddiwrth y ne’, 

A’u hwynebau i le anobaith. 


Dyna lle ’u gadawodd i gyd-ymdrybaeddu, 
A’r llaid ar eu dillad, a’r lle wedi ei d’wyllu, 
I sathru traed eu gilydd yn y byd 

Yn filoedd wrth gyd-drafaelu.: 


Ni cherdda’r cybydd mo Iwybr oferwr, 

Na’r rhegwr gwaetha’ mo lwybr rhagrithiwr ; 
A’r ewbl yn rhedeg yn bur rhwydd, 

Rhwyg aflwydd, o’r un gyflwr. 


A dyma fel yr aeth y ffordd mor llydan, 
Fod pawb mor hynod am ei lwybr ei hunan, 
A phob un a’i drachwant gydag e’, 

A’l bleserau a blys arian. 

Yn awr mae dysgawdwyr Jlawn eu dysgleidiau, 
Gan dewdwr a bloneg yn dadwrdd o’u blaenau ; 
“Ffordd uffern yw hon, dim pellach dowch, 
Gochelwch, trowch yn eich olau.’ 


Y mae ffyrdd y rhai’n i’r nef cyn groesed, 
Fel un ar i fyny, a’r ilall ar i waered ; 

Yn ddigon er moedro ’menydd dyn gwan, 
Heb wybod pa fan i fyned. 


Meddai ’r Papistiaid, ‘‘ Cym’rwch Pedr apostol, 
Addefwch a thelwch, chwi fyddwch etholol, 
Chwi gewch fyn’d i'r nef ar haner gair, 

fleb fyn’d ddim pellach na Mair i ’morol.” 


Meddai ’r Methodistiaid, “Ewch hyd y ffordd dosta’. 
Ni feddwch dda’ch hunain, addefweh eich ana’, 

Ac os na’ch etholwyd, ’dewch chwi byth 7’r ne’, 

Ac uffern fydd eich lle, cewch goffa.” 


“Na,” meddai ’r Baptist, ‘‘nid dyna ’r ffordd nesa’, 
Ewch dros fryn y wyntyll a thrwy bant yr olchfa, 
Gadewch ’fotty bedydd plant ar y llaw chwith, 

A chwi fydd y gwenith gwyna’.” 


‘““Na,” meddai’r Wesleys, ‘‘mae hono’n ffordd dd’ryslyd, 
Mae llwybr ir buarth trwy dref glendid bywyd.” 
“Nac oes,”’ meddai'r Cwacers, “‘ dewch chwi byth yn ffri 
Heb gynhwrf ac asbri ’r Ysbryd.” 


Meddai hen Eglwys Loegr, ‘“‘ Ewch yn bur ddigyffro 
Rhwng dwy lech Foses, does le i chwi fisio, 

A gymero dir, degymed yn deg, 

Dim ’chwaneg, byddwch iach yno.” 


Wel bellach o’r werin pa ddewin eill wirio 
Pwy sydd ar gelwydd, a phwy ellir goelio; 
Mae’n ddigon er amheu dan y rhod, 

A oes uffern yn bod neu beidio. 

Minau a ro’f gynghor yn debyg i’r Person, 
Mai hanes dyogel mai hyny sy ddigon, 
Car dy gymydog fel ti dy hun, 

A Duw Tri yn Un @’'th galon.” 


CAN Y CRYS. 


{Un o’r cyfieithiadau hapusaf a wnawd erioed ydyw y gin hon. Yr awdwr 
yw Epwarp Roserts (lorwerth Glan Aled). Ganwyd ef Ionawr 19eg, 
“819, a bu farw Chwef.18, 1867, Hyderwn y byddi rai o’n cyhoeddwyr cyn 
ir gymeryd at gorchwyl o hel ynghyd a dwyn allan ei waith. Credwn 
nad oes un ysgrifenwr Cymraeg wedi ysgrifenu mwy nag ef, ac oddigerth 
yn y newyddiaduron o bryd i bryd, ni chyhoeddwyd y bedwaredd ran o’i 
gynyrchion. ] 
A bysedd eiddil, blin, 
Ac emrynt llawn o gur 
Eisteddai gwraig mewn carpiog wisg, 
Gan drin ei nodwydd ddur: 
Pwyth—Pwyth—Pwyth, 
A ddodai gyda brys, 
A chyda llais dan drymaidd Iwyth 


Hi ganai “Gan y Crys.” 


Gwaith, Gwaith, Gwaith, 
Nes toro gwawr y nen ; 
Gwaith, Gwaith, Gwaith, 
Nes t’wyno’r ser uwch ben ; 
Gwell bod yn gaeth-ddyn erch, 
Yn nghanol Tyrcaidd dras, 
Lle nad oes enaid gan un ferch, 
Na dilyn gwaith mor gas. 


Gwaith—Gwaith— Gwaith, 

Ymenydd ysgafnha, 

Gwaith, Gwaith, Gwaith, 

Yn ddwl y golwg wna; 
Gwniad—clwsiad—clwm, 

Am gyflog fechan geir, 
Nes uwch botymau cysgu’n drwm, 

A gwaith mewn breuddwyd wneir. 

Chwi, fedd chwiorydd t eg, 

Mamau, a gwragedd gwiw— 
Cofiwch nad gwisgo lliain ’r y’ch, 

Ond bywyd dynolryw! 

Pwyth—Pwyth—Pwyth, 

Mewn tlodi, newyn, chwys, 
Ag edef ddwbl pwytho o hyd 

Yr amdo fel y crys! 


P’am son am angau du? 
Drychioliaeth esgyrn dyn! 

Nid ofnaf wel’d ei echrys ddull, 
Mae’n debyg im’ fy hun! 
Mae’n debyg im’ fy hun, 

Yn fy ympryd dinacad— 

O Dduw! paham mae bara’n ddrud, 

A chnawd a gwaed mor rhad! 


Gwaith—G waith—Gwaith, 
Fy llafur sy’n parhau ; 

Beth ydyw’r cyflog? Gwely gwellt, 
Crystyn a charpiau brau ! 
To drylliedig, a llawr noeth— 
Bwrdd—a chadair wan; 

Y muriau gwag—a’m cysgod gwael 
Yn unig ddelw’r fan! 


Gwaith—Gwaith—Gwaith, 

Drwy oerfel Rhagfyr hir ; 

Gwaith, Gwaith, Gwaith, 

Tra ’r hin yn frwd a chlir; 
© dan fargodion, ceir 

Nythle g ewenoliaid chwim, 
A hwy au cefnau heulog fydd, 

Yn danod gwanwyn im’! 


O! na chawn arogl chweg 

Y blodau tlysaf gaed— 

Yr awyr uwch fy mhen, 

A’r gwellt-glas dan fy nhraed} 


BESS YN TEYRNASD. 


O am un awr fel cynt 
Y bum mewn melus nwyd, 
Heb wybod dim am rodfa drist, 
A gostiai bryd o fwyd! 


O! na chawn orig fach 

Yn ngodrau tyner nawn— 
Nid serch na gobaith ddenai ’mryd, 

Ond gofid monwes lawn ! 

Ychydig wylo wnai im’ les! 

Ond grym brwdaniaeth cur, 
A sych fy nagrau rhag i ddafn 

Rydu fy nodwydd ddur! 


A bysedd eiddil, blin, 
Ac emrynt Jlawn o gur, 
Eisteddai gwraig mewn carpiog wisg, 
Gan drin ei nodwydd ddur : 
Pwyth, Pwyth, Pwyth, 
A ddodai gyda brys,— 
O! na bai'r holl gyfoethog lwyth, 
Yn deall “ Can y Crys.” 


BESS YN TEYRNASU. 


Os oes yma rai o hil yr hen Gymru, 
Yn hoffi ’r hén iaith, ac hefyd glywed canu; 
Mae ’n chwith i ni feddwl am yr amser aeth heibio, 
Pan oedd y byd yn dda, a’r bobl heb rwystro. 
BYRDWN. 
O! faint o gyfnewid yn awr sydd yn Nghymru, 
Er yr amser gynt pan oedd Bess yn teyrnasu! 


Nid oedd yr amser hwnw fawr o eisiau arian, 
Pob un yn byw yn enwog ar ei dir ei hunan ; 
Croesawi cerddorion y byddid wythnosau, 
Rhai i ganu haf, a’r lleill i ganu gwyliau. 

G 

Llawer math ar gan a fyddai gan y rhai’ny, 

‘**Symlen Ben Bys,” a’r hen “ Hob-y-diri ;” 

‘*Plygiad y Bedol Fach,” a ‘‘ Marged fwyn y’ch Ifan,” 
“Ar Hyd y Nos,” a’r “* Hen Forfa Rhuddlan.” 


Nid oedd yn ’r oes hono, fawr o son am drethi, 
Na mesur y tiroedd, na chodi ar y rhenti; 
Undeb a chariad oedd yn mhob cym’dogaeth, 
A gadael i Satan gyflogi gwyr y gyfraith. 


Ar brydnawn gwyliau myned byddai’r llanciau 

I ganol llanerch dég, i wneud chwaryddfa gampiau ; 
Rhedeg a neidio y byddai ’r rhai gwrol, 

Ymaflyd codwm clés, a thaflu maen a throsol. 


Nid oedd yn ’r oes hono ond ychydig o falchder, 

Ni welwyd yn Llundain odid haberdasher ; 

A phawb hyd wlad Cymru yn byw yn ddigon Ilawen, 
A’u dillad i gyd o frethyn a gwlanen. 


Nid oedd gan yr hen Shan, modryb Alis, a Modlen 
Ond bacsen am y goes, a charai i g'lymu ’r glocsen, 
Pais o ddu ’r ddafad, a chrys o wlanen deneu, 

Het o frethyn tew, a chap o liain cartre’. 


Nid oedd gan Domos Shon ap Meurig ap Morgan, 
Ond crysbais o wlanen, a chlos o frethyn ’nherpan; 
Ffon o dderwen gref a fyddai yn eu dwylaw, 

A gwregys am eu canol i rodio ar ol ciniaw. 


Ni bu yr hen bobl erioed yn yfed brandi, 

Ni cha’dd yr hen wragedd fawr o de a chofli, 
Bara ceirch caled o flawd wedi rhuddo, 
Ychydig o ymenyn gydag enwyn i ginio. 


Er hyny ’r oedd cwrw i’w gael yn rhai cyrau, 

I yfed at y beirdd am wneuthur carol gwyliau, 
Yr oedd yn yr amser hyny ganu digon cymhwysy, 
A chin pawb o’r goreu cyn cychwyn i Gaerwys. 

Ni wiw i'r beirdd ’rwan feddw! gwneuthur canu, 

Na b’o chwech neu saith mor ledgroes am eu barnu, 
Er iddynt wneuthur englyn a hwnw yn broest cadwynog, 
Ni thal e’ mo’i ddartflen oni bydd e’n gyfochrog. 


Ond twrch a cherdd Saesneg, na thal hi mo’i gwrando, 
Hwnw a gaiff barch, p’le bynag y byddo ; 
A llawer Cymro balch yn deall canu Saes’neg, 
Ofer yn Gymraeg yw canu dim yn ’chwaneg. 
GLAN ¥ Gors. 


DIC SHON DAFYDD. 


GwRANDEWCH ar hanes Dic Shon Dafydd, 
Mab Hafot7 ’r Mynydd mawr : 

A’i daid yn dywedyd bod ei wreiddyn 
O hil gethin Albion Gawr. 


Ni wyddai Dic fawr am lyth’renau, 

Na’r modd i ddarllen llyfrau ’n llawn; 
Yr holl addysg ga’dd e’ gartrau, 

Oedd gwau, a gardio, a chodi mawn. 


Mewn ffeiriau Dic a fedrai swagro, 
Dan dynu am dano ’n eitha’ dyn; 

Gan wneuthur siot a bygwth paftfio, 
Ac yno hwylio i ddawnsio ei hun. 


O’r diwedd Dic a ddaeth i Lunden, 

A’i drwyn ’ fewn llathen at gynffon Ilo; 
Ar hyd y ffordd a’i bastwn onen, 

Yr oedd e’n gwaeddi, ‘ Hai ptrw ho!” 


Fe ga’dd le hefo haberdasher, 
’Ran ei fod e’n ddyn dewisol iach, 
I fyn’d i gario amryw geriach, 
C’reiau, neu rhyw binau bach. 
Dechreuodd yno fwrw ei hen- flew, 
Ca’dd sipog las a gwasgod wen: 
Ac i wneud ei hun yn gryno, 
Dechreuodd hwylio i bowdro ei ben. 

Ond toc te flinodd ar wasanaeth, 
Ac a fynodd helaeth siop ei hun ; 

Er y gwyddai ’r eryddion a'r teilwriaid, 
Mai mewn dyled ’r oedd y dyn. 


Dechreuodd wybod am y farchnad, 
Ymledu, a siarad, a chadw sWn: 

Nid oedd un dyn mor hardd ei ymddygiad, 
Mewn half boots a phantaloon. 


Wedi llyngeu polyn ac ymchwyddo, 

A’i glustiau ’n gryno ’n rhwbio ei grys, 
A thorch o fwslin am ei wddw’, 

A chylch o fodrwy am ei fys. 


Ar Dduwsul Dic a fyddai ’n benaeth, 
Mewn gig, ai gariad gydag e’, 

Ac yn gweiddi mewn rhyw lediaith 
Open the gate, and clear the way. 


Ac wedi gwneud ei hun i fynu, 
I wlad Cymru aeth bob cam, 
Yn ei gadair yn ergydio, 
Yn gwaeddi, “ Holo!” wrth Fotty ei fam. 


A Lowri Dafydd’ ddywedai ar fyrder, 
‘* Ai machgen anwyl i wyt ti?” 

“ Bachgen!—Tim Cymr’eg. Hold your bother, 
Mother ; you cannot speak with me.” 


A Lowri a ddanfonai ’n union, 
Am y Person megis Pab, 

A fedrai grap ar iaith y Saeson, 
I siarad rhwng y fam a’r mab! 


Yna ’r Person ’nol ymbleidio, 
A’i tarawodd gyda ’i ffon ; 

Nes oedd Dic yn dechreu bloeddio, 
O iaith fy mam, mi fedraf hon 

Ac wrth yru yn rhy gynddeiriog, 
’E daflai ei gadair ryw brydnawn 

Ar ei ben powdr i bwll mawnog, 
Lle buasai gynt yn codi mawn. 


Ar brydnawn ’r oedd Dic yn yfwr, 
Ac yn ddondiwr, bloeddiwr blin; 

Er na cha’dd ef gartre’ ond glasdwr, 
Fe aeth yn ddigynwr yfwr gwin. 


O’r diwedd Dic a aeth gan dyned, 
Prin y gallai ddywedyd bw; 

A gofyn iddo byddai ffyliaid, 
Mr. Davies, how do you do? 


Aeth i gaboli gyda biliau, 
Ac i wneud rai troiau lawer tric; 
Mae rhai yn dywedyd mai o’i anfodd, 
Ond hai ptrw ho! fe dorodd Dic. 
A phan ddarfu am ei gynydd, 
’R oedd rhai yn dweyd ei fod e’n ffol; 
A’r lleill yn gofyn mewn Ilawenydd, 
Wel, Dic Shon Dafydd, ddoist ti ’n ob 


Cymerwch ofal ar bob adeg 
Rhag ofn rhedeg i'r un rhic; 

Dyn cymedrol ddeil i fynu, 
Cofiwch fel y darfu Dic. 


FY ANWYL FAM FY HUNAN. 


@anwyd yr awdwr Darypp THomas (Dafydd Ddu Eryri) yn mhiwyt 
Llanbeblig, Sir Gaernarfon, yn 1760, a bu farw Mawrth 30ain, 1822, Yr 
oedd yn wr dysgedig a gwir athrylithgar. ] 
Pwy a’m hymddygodd mor ddi Ifs 
O dan ei gwregys mwynlan ? 
Pwy ro’es i’m faeth a lluniaeth llon, 
O laeth ei bron ber anian ? 
A phwy a’m cadwai rhag pob cam? 
Fy anwyl Fam fy hunan. 

Twy i’m a siia’, uweh fy nghryd, 
Pan oeddwn wanllyd faban 

A phwy fu ’n ero lawer gwaith, 
Drwy ’r hinos faith anniddan ; 

Pwy a’m gwarchodai rhag pob cam? 
Fy anwyl Fam fy hunan. 


Pwy a’m dilladai, er fy llwydd, 
Bryd diniweidrwyd | oedran, 

Nhag i mi fawr beryglu f’ oes, 
Ysigo einioes egwan? 

A phwy a'm noddai rhag drwg nam? 
Fy anwyl Fam fy hunan. 


Er blino ’m Mam gariiaidd iawn. 
A digio,—na chawn degan, 

]li ’n fynych wedi ’m syrthio ’n groes 
Jachaes fy loes a chusan : 

Pwy ni chwenychai imi gam ? 
Fy anwyl Fam fy hunan. 


A phwy a’m gwyliai ddydd a nos 
Rhag syrthio dros y geulan? 
Neu, gwympo ar yr aelwyd boeth, 

Mewn cyflwr noeth a thrwstan: 
Pwy a’m golygai rhag drwg lam? 
Fy anwyl Fam fy-hunan. 


Pwy, ond fy Mam, dirionaf ferch, 
O eithaf traserch gwiwlan, 

A wylai drosof, waela’ drych, 
Pan oeddwn wrthrych truan ? 

A pheth ond Naw Rhagluniaeth lon, 
A ddaliai hon ei hunan ? 


Pwy a’m cynghorai, bob rhyw bryd, 
Rhag arwain bywyd aflan ? 

Ond parchu enw Daw trwy ffydd, 
A chadw ei ddydd sancteiddlan, 

Heb wneuthur unrhyw dwyll na cham? 
Fy anwyl Fam fy hunan, 

Er mwyn i’m hawddgar Fam, heb grocs, 
Ddiweddu oes yn ddiddan, 

Wrth iddi blygu bob yn bwyth 
Dan ddirfawr lwyth o oedran; 

Rhag suddo i’r bedd dan ofal bwn, 
Cymmeraf hwn fy hunan. 


Pan fyddo angau Ilym gerllaw, 
Ei phen a’m dwylaw daliaf ; 

A thrwyddi gras, yn fendith gref, 
Fy l6n o'r nef erfyniaf? 

A’m serch yn rhaffau heilltion red, 
Wrth dalu’r ddyled olaf. 


Oblegyd credu ’r wyf fod Duw 
A wel, a glyw y cyfan ; 

Ei lid o entrych wybren fawr 
Melltenai i lawr drwy f’ anian 

Pe meiddiwn oddef cynyg cam 
Pm hanwyl Fam fy hunan, 

Ganwya yr awdwr, y Parchedig Evan Evans (Ieuan Glan Geirionyda) 
brill 20fed 1795, yn Nhrefriw, Sir Gaernarfon, a bu farw Ionawr 21lain, 
1855. Cyhoeddwyd ei holl waith mewn dull destlus a sorphenedig gan ei 
nai. Gwilym Cowlyd, llyfrwerthydd, Llanrwst, yn 1862, lle ceir nodiadau ar 
ei fywyd a’i weithiau llenyddol o bin y Parchedig R. Parry (Gwalchmai), 
yn nghyda darlun o’r bardd tyner galon Glan Geirionydd. ) 


Yw uniongyrchol ar fy nisgyniad yn y gwestd} (inn), 
gofynais i Wr y tf, ymha le y cynnelid yr Eisteddfod— 
dangosai i mi y lle, a dywedai eu bod wedi ymgynnull 
er’s mwy na dwy awr weithian. Nid oedd wiw grwg- 
nach, ac oferwaith oedd cwyno. Felly wedi gwneud yr 
hyn oedd angenrheidiol tuag at ymddangos yn drefnus. 

ymysg y cwmpeini, myfi a gyfeiriais fy nghamrau tua’r 
llys—ac Och fi! yr oedd gwaith y cyfarfod wedi ei or- 
phen, ar ysgrifenydd yn gollwng ymaith y dorf drwy 
ddarllen yr hysby siad canlynol :— 


“AT Y BEIRDD. 


Bydded hysbys i’r Beirdd, y rhoddir gwobr o bedair punt i 
awdwr yr englyn goreu ar unrhyw destun a cdewiso yr awdwr. 
Bod y cyfansoddiadau i gael eu hanfon i’r ysgrifenydd erbyn 
wyth o’r gloch, y boreu efory, ag enwau ffugiol wrthynt, a bod 
yr ymgeiswyr i gyfarfod am ddeg yn ystafell y Llew Coch, er 
arddel eu gwaith, a’i adrodd os byddai yn angenrheidiol. 


‘Y gwir yn ecbyn y byd.’” 


Wedi darllen y cyhoeddiad hwn, ymwahanai y dyrfa, 
ac ni chefais i o gyfarfod y dydd cyntaf, ond hyn o 
weddillion. Ond ni ddaw unrhyw lesad o rwgnach. 
Buasai dda hynod genyf pe caniatasai amser i mi reddi 
i chwi hanes manwl o’r hyn a ddeuai o dan fy sylw yn 
ystod y gweddill o’r dydd hwn—i ochelyd meithdra af- 
resymol, af heibio i hyn yn awr; fe allai y caf gyfleuse 
tra 1 adrodd yr holl gyfan i chwi ryw amser i ddyfod. 
Y prif beth a lanwai fy meddwl yn awr, oedd cyfarfod 
y Beirdd yn y Llew Coch, am ddeg o’r gloch y boreu; 
a gellwch gasglu yn ddiogel ddigon, fy mod i yno mor 
brydlon a'r amser ei hunan. Ni bum hir yn yr ystafell 
heb i ryw un fod mor garedig a’m hysbysu, mai y rheol- 
au canlynol a fwriedid eu dilyn er dwyn ymlaen or- 
chwylion y cyfarfod :— 


1. Bod i dri o feirniaid gael eu hapwyntio i benderfynu 
mewn perthynas i deilyngdod y cyfansoddiadau. 

2. Bod i bob un o’r ymgeiswyr gael eu galw yn ol eu henw- 
au ffugiol, a’u priodol waith i gael ei drosglwyddo i bob un 
er ei adrodd ganddo yn gyhoeddus. 


3. Bod ir awdwr hysbysu ei englyn cyn ei adrodd. 


MEWN EISTEDDFOD. 105 


Ymddangosai y drefn hon i mi yn hynod o deg, a 
mawr oecd y dywenydd a’r hyfrydwch a ddysgwyliwn 
ar yr achlysur. Ymhen ychydig iawn o amser deuai yr 
ystafell yn hynod o lawn, ac ar fyrder gwnai y tri beirn- 
iaid, a osodid i farnu y cyfansoddiadau, eu hymddang- 
osiad ; ac wedi esgyn o honynt ar y llwyfan (platform), 
a ddarparesid ar yr achlysur, y prif ynad a droai at y 
presennolion, ac wedi pengrymu yn barchus a gostyng- 
edigi’r gynnulleidfa, efe a’i hannerchai fel y canlyn:— 


‘*Gentlemen, I have the honour to inform you in the name 
of my krother judges, that in consequence of the announce- 
ment which was yesterday made at the close of the meeting, 
six compositions have been received, four of which possess 
uncommon merit: the other two contain some metiical errors, 
a circumstance which at once excludes them from being ad- 
mitted in competition. But, gentlemen, in order to give you 
an opportunity of judging in regard to the respective merits 
of the different compositions, the secretary (gan droi at un o’r 
boneddigion oedd ar llwyfan) will be so kind as to call the names 
attached to each of the englynion, and the authors will be so 
good as to come forward to claim and to recite their composi- 
tions.” 


Ofer a fyddai i mi amcanu traethu i chwi fy syndod 
a'm siomedigaeth wrth glywed araith Seis’nig ar yr 
achlysur; ond pa fodd bynag am hyny, yr ysgrifenydd 
a ddeuai ymlaen, ac a ddolefai yn glywedig i bawb— 
“Gwilym Gryno.” Wedi moment o ddistawrwydd, 
gwelwn Wr o ymddygiad lled werinaidd, yn cyfodi ymysg 
y gynnulleidfa ; a chan dynu ei law yn arafaidd ar hyd 
el wallt, o’i iad i’w dalcen, efe a bendwmpiai ei honiad 
o'r enw crybwylledig. Ar hyn, gelwid y gwr ymlaen, 
a deisyfid arno droi at y gynnulleidfa, ac adrodd ei 
englyn, gan gyhoeddi y testun yn gyntaf. Wedi estyn 
iddo yr englyn, efe a safai ar ymy] allanol y llwyfan, ac 
a ddolefai, “* Multum in parvo.” Yr hyn, er hysbys- 
rwydd i'r rhai oedd vn yr ystafell heb fod yn deall 

Lladin, a gyfieithai y gwWr, “ Llawer mewn ychydig.” 
Wedi rhoddi oddeutu hanner lledtro i’r ddeilen Indi- 
aidd 4’r hon y Jlanwai un oi fuchgernau, efe a draeth- 
ai yr englyn a ganlyn:— 


**Careg, a chaseg, a chosyn ;—chwa, haul, 
A chwilod y rhedyn ; 
Chwys meichiau, a choes mochyn, 
A llew ac arth, a llo gwyn.” 


Dilynid adroddiad yr englyn 4 mawr drwst traed a 
churiad dwylaw, fel arwydd o gymmeradwyaeth, mi 
feddyliwn: ac wedi ei barchus gydnabyddiaeth i'r gyn- 
nulleidfa, arweinid y gr i eistedd ar fainge bennodol 
a barotoid erbyn yr achlysur, a’r lle yr oedd yr ymgeis- 
wyr i ymares am ddedfryd y beirniaid—os golygid eu 
gwaith yn debyg o roddi iddynt y gobaith lleiaf i en- 
nill—a’r hwn le, oherwydd hyny, mae’n debyg, a elwid 
‘“‘Cér Cyridwen.” Wedi i hyn fyned drosodd, deuai yr 
ysgrifenydd eilwaith ymlaen, a chan edrych ar ei ba- 
pur, efe a alwai “ Hywel Lychweddog ”—yn attebol i'r 
enw hwn, codai gWr ynghanoi yr ystafell; yr hwna 
ymddangosai i mi oddeutu canol oedran; ac wrth sylwi 
ar ei ymddygiad talog a hyderus, fe’m tueddid i feddwl 
nai nid dyma y tro cyntaf y buasai yn ymgeisydd am 
anrhydedd. Gelwid arno yntau hefydi esgyn y Ilwyfan, 
yr hyn a gyflawnai heb unrhyw betrusder nac afrwydd- 
ineb. Wedi estyn iddo ei englyn gan yr ysgrifenydd, 
tréai at y gwyddfodolion, a chan gefngwmanu yn os- 
tyngedig iddynt, efe a ddolefai yn groyw ddilediaith— 
se VEesntys. ? 


“* Hyfwyn gammog olwynion,—ac eurbors 
Cerbyd yr angylion— 
Umbrela vm bro wiwlon 
Ts haul, yw yr enfys lon.” 


Anferth guro traed a dwylaw a ddilynai ddarlleniad 
yr englyn nwn, yr hyn a barhiodd, o’r bron, hyd oni 

eisteddai y gWr yn Nghér Cyridwen. Wedii bethau 
ymdawelu, deuai yr ysgrifenydd ymlaen y drydedd 
waith, a galwai ar “Tydain” i wneuthur ei ymddang- 
osiad. Bum yn hir heb ganfod neb yn atteb ir enw 
hwn, nes fy nghyfeirio, gan ryw un, i gWr pellaf yr ys- 
tafell, lle y gwelwn Wr ieuange, lled landeg, yn sefyll i 
fynu, ac yn gwylaidd arddel yr enw. Wedi cryn ym- 
wthio drwy y dorf, efe o’r diwedd, a gyrhaeddai y 
llwyfan, yr hon a esgynai gyda mawr bryder a gorch- 
wyledd. Rhaidi ni gyfaddef, i ymddygiad moesgar a 
hynaws y gWr ieuange hwn beri i mi deimlo pleidgar- 
weh tuag ato, ac, o’r bron, ddymuno iddo ennill. Es- 
tynid ei englyn iddo gan yr ysgrifenydd, ac wedi ym- 
grymu yn hyweddus i’r gynnulleidfa, efe a hysbysai 
yn ostyngedig— Y Delyn.”— 


*Cein-danau ’r Delyn seinbér—dyhidlant 
Gyd-odlau melusber : 
Seraphiaid sy o’r offer, 
Yn plethwau eu pyngciau pér.” 


Pan oedd fy nwylaw ar wahan, a’m deheudroed ar god- 
jad, i wneuthur arwyddion cymmeradwyol o'r englyn 
hwn, torai allan drwy yr ystafell liaws o ddolefau am- 
rywiaethol. ‘‘Twyll bengoll, twyll bengoll,” yr hyn am 
llanwai 4’r fath syndod a dychryn fel nas gwyddwn yn 
iawn pa le yr oeddwn yn eistedd. Syfrdanid fy ym- 
enydd i ddyfalu pa beth a allai fod yr achos o’r fath 
ymddygiad dieithrol. Yr oedd yn amlwg fod yr holl 
gynhwrf oherwydd rhyw goll y pen; ond pa fath goll, ac 
ymha ryw ben, oeddynt ddirgeledigaethau tu hwnt i’m 
hamgyffred i. Meddyliais unwaith y gallai y gwr ieu- 
ange fodyn ddarostyngedig i benwendid ar droiau, a’i fod 
yn dangos arwyddion o’r cyfryw yn brescnnol. Neu y 
gallai ei fod wedi cyflawni rhyw dwyll, yr hwn a ystyr- 
id gan y lliaws yn argoel o goll yn y pen. Etto pan 
edrychwn arno, nid oedd dim yn ei olwg na’i ymddyg- 
jad yn rhoddi y lle lleiaf i farnu y fath beth mewn 
perthynas iddo; canys, drwy holl gydol y cythrwfl, efe 

a ymddargosai yn hynod o bwyllog, ac un profiadol o't 
uniondeb a’i ddiniweidrwydd. Hefyd, yr oedd y beirn- 
iaid yn gwenu, drwy yr holl amser; yr hyn ni wnaeth- 
ent, mae’n debyg, pe buasai yr herlod yn dangos ar- 
wyddion o amhwylldra ; neu wedi cyflawni rhyw weith- 
red dwyllodrus. Ond beth bynag a olygid wrth y 
“twyll bengoll” yma, fe’i hystyrid gan y beirniaid yn 
gyfryw ag i wneud y evr ieuange yn annheilwng o gael 
ei ollwng i Gér Cyridwen: a bu orfod arno, drwy y 
gwarth a’r cyfan, ddisgyn oddiar y Ilwyfan, ar hyd yr un 
ffordd ac yr esgynasai, heb fod ymysg y lliaws ond myfa 
fy hun yn unig yn ymddangos yn cydymdeimlo ag ef. 
Drwy glywed dau Wr a eisteddent yn fy ymyl yn ym- 
ddyddan 4’u gilydd mewn perthynas i’r mater, myfi a 
feiddiais ofyn iddynt, Pa beth aallai y “ twyll bengoll” 
yma fod? Acuno honynt a fu mor fwyn a hysbysui 
mi mai y llythyren 0, yn y gair “seinber,” yn nechreu 
yr englyn, oedd heb yr un 6 i atteb iddi ymhen cyntaf 
y llinell. Yr oedd y gwr yn myned ymlaen i ddywedyd 
rhywbeth ymhellach, ond fe’i hattelid drwy i’r ysgrif- 
enydd godi i fynu a bloeddio—“ Cynddelw.” Yn at- 
tebol i’r alwad hon, gWr o dderwyddol edrychiad, ac o 
ymddygiad pur gyntefig, a gyfodai; yn yr olwg ar yr 
hyn yr oedd yn ddigon amlwg ei fod yn un o “ Feirdd 
wrth fraint a defawd Beirdd Ynys Prydain.”—Gwa- 
hoddid ef i esgyn y llwyfan, ac wedi estyn iddo ei 
englyn, yr hwn, ebai yr ysgrifenydd, sydd wedi ei ya- 
grifenu yn yr hen wyddor Gymreig, sef Coelbren y 
Beirdd, y derwyddol hynafgwr a hysbysai—‘ Molawd 
Arglwydd ap Iorwerth, Aurdorchawg.” 


*Neur dawr yd gan, ban Benad—ur gwerlin 
Gwerthetin rin raniad ; 
Neur tra yw lles llyw Iluad 
Neur arawdr ein llywiawdr llad.” 


Wedi derbyn arwyddion cyinmeradwyol y presennolion, 
gelwid arno i gymmeryd ei eisteddle efo ei gydfrodyr 
breiniol yn Nghdr Cyridwen, a galwai yr ysgrifenydd 

ar—‘ Milwr.” Yn ganlynol i’r hyn y cafynddwn Wr tra 
thebyg yn ei foesau a’i edrychiad 1 Gwilym Gryno yn 
pendwmpian ei gydnabyddiaeth Dilynai hwn hefyd 61 
traed ei ragfforddolion, ac esgynai y Ilwyfan, ac wedi 
estyn iddo ei englyn, efe a ddolefai—‘“I gledd y mil- 
wr.” Adroddiad y testyn a barodd ynof gryn syndod, 
oherwydd i mi ddarllen y byddai yr Eisteddfodau yn 
yn cael eu rhagflaenu a chyhoeddiad, y byddai i bob un 
ymddangos yno “heb noeth arf yn ei erbyn.” Ond 
bid a fyno am hyny, yr englyn a ddarllenid— 


‘*Hoyw, loyw, lafn, gwrddlafn gwyrddlaith—dychrynllyd, 
A chwyrnillym ei artaith ; 
Gwyargoll archoll erchwaith ; 
Pur gur dur dwys, pwys mwys maith.” 


Trystfawr a hirbarhéol a fu arwyddion cymmeradwyol 
yr englyn hwn: drachefn a thrachefn y’'u hadnewyddid : 
a pharhdent am gryn amser wedii'r gwWr eistedd yn 
gysurus yn Nghér Cyridwen; a phrin yr oeddynt dros- 
odd pan y cyfodai yr ysgrifenydd, er gwysio yr ymgeis- 
ydd olaf i wneud ei ymddangosiad. Yr enw a alwai 
ydoedd—-‘‘Goronwy.” Ir hwn yr attebai gWr lled 
ievange, a eisteddai nid yn neppell oddiwrthyf fi, a’r 
hwn a ymddangosai, drwy yr holl amser, yn hynod o 
fanwl yn ei sylw o’r hyn oll oedd yn myned ymlaen; er 
nad oedd, fe allai, mor egniol yn curo ei draed a’i ddwy- 
law, a’r rhan fwyaf. Dechreuai yntau hefyd weithio ei 
ffordd tua’r llwyfan, ac wedi esgyn o hono, yr ysgrif- 
enydd a'i cynnysgaeddai ai englyn; ac wedi troi at y 
gwy ddfodolion, a’u cyfarch yn barchus, efe a gyhoedd ai 
y testun—“ Y Daran.” Testun da ebwn wrthyf fy hun — 


‘*TJais Iér 0’i freinllys eirian,—a’i erchyll 
Gyiarchiad yw ’r Daran ; 
Bryfyn pridd ! gan ymddiddan 
Fry 4 thi mewn dwfr a than.” 


Mor naturiol ag anadlu, y dadgenais, ar ol adroddiad yr 
englyn hwn, ‘ Rhagorol, da iawn,” &c. Ond ebrwydd 


110 GEMAU’R ADRODDWR. 


y boddid fy holl sylwadau gan ddolefau y lliaws, yn: 
bloeddio yn aruthr ar unwaith, ‘“‘Gormod odlau, gor-' 
mod odlau.” Hyn a’m synai tu hwnt i fesur! Gormod 
odlau, meddwn!! Onid oedd yr englyn o’r blaen yn 
cynnwys mwy o lawer o odlau? Ac os oes gormod yn 
hwn, y mae yn rhaid fod gormod yn hwnw. Ond 
gwaith ofer oedd rhwyfo yn erbyn y llif. Ni chlyw- 
id, am hir amser, ond taran unllais y dyrfa yn dyblu 

—‘ Gormod odlau, gormod odlau.” Gwén hunan- 
- foddhaol y beirniaid hefyd a chwanegai rym y lliaws; 
ac nid oedd dim a’u tawelai, nes cael yr ymgeisydd 
ieuange oddiar y Ilwyfan, a sicrhau cyffiniau y Cor 4 
chloiau ac 4 barau, rhag cael o hono dderbyniad iddo, 
i'w halogi. Wedi adferu graddau o ddystawrwydd, 
deuai yr ysgrifenydd ymlaen, a chyhoeddai, bod y beirn- 
iaid yn awr yn barod i ddatgan eu sylwadau beirniadol 
ar yr amrywiol englynion, ac i hysbysu i ba un o’r ym- 
geiswfr, yn ol eu tyb hwy, yr oedd y wobr yn deilwng. 

Yn ebrwydd, deuai un o'r beirniaid ymlaen ac yn ei 
aw amrywiol ysgrifau, y rhai oeddynt y cyfansoddiadau 
a ddanfonesid i mewn, fel y tybiwn, ac o berthynas i’r 
rhai yr oedd efe yn dyfod ymlaen i draethu penderfyn- 
iad yr ynadon. Annerchai y gwyddfodolion, mor agos 
ag y gellais gofio, yn y dull canlynol:— 


‘* Foneddigion, a phresennolion oll,—Yr ydwyf yn ystyried 
fy hunan yn hynod o ddedwydd oblegid i mi gael yr anrhyd- 
edd o uno fy nghydfeirniad i benderfynu o barthed teilyngdod 

r amrywiol gyfansoddiadau rhagorol a ddarllenid ar hyn o 
heya yn eich clywedigaeth. Y mae ffynnonell yr awen y waith 
hon wedi bod yn dra haelionus, ac wedi byrlymu allan o'i 
thrysorgell helaethlawn dryloywon ffrydiau, y rhai a ddylifant 
yn belydraidd ac adlewyrchol aberoedd dros raian serenog o 
ferierid teleidwiw, a gro ysplenydd o berlau Iachar: ac a ddol- 
enant eilwaith rhwng paradwysaidd lysiau a gwynfiawl blan- 
igion, lle yr ymbyngcia adeiniog gerddorion anian eu peror- 
iaethau cynnwynol, nes gogleisio clustiau y greadigaeth, a 
pheri i chwi feddwl fod pob cafell a chongl o’r ddaear wedi cael 
eu Ilenwi 4 phibelli mawl. Felly y mae yr awen wedi bod y 
waith hon yn ei chynyrchion toreithiog.—Y mae yr ymgeiswyr 
oll wedi dangos mawr ddoethineb yn newisiad eu testunau, aco 

y mae pedwar o'r cyfansoddiadau mor gydwastad yn eu teil- 
yngdod, fel mai gyda’r anhawsder mwyaf y gallai y beirniaid. 
ganfod trwch y blewyn o dréad mantol yn y naill ragor y llall. 
Etto, drwy i ni osod o flaen ein Ilygaid farn-wydrau mwyhaol, 
buom alluog i ganfod ychydig mwy nag un rhan o dair 0 drweh 
min ellyn (razor) yn drymach yn uno honynt. Ond mwy o 
hyn ar fyrder— 

Yr ymgeisydd cyntaf a elwid ydoedd Gwilym Gryno. Y 
testun dewisedig gan yr ysgrifenydd hwn ydyw myltym yn 
parfo, a rhyfedd mor ardderchog y mae y gWr wedi ymdrin a’r 
testun. Y mae ei waith yn dwyn cymmaint o wrthddrychau 
i gylch mor fychan yn dangos y rhaid bod yr awdwr yn Wr o- 
feddyliau hynod o gynnwysfawr, ac o amgyffrediadau hynod o 
éang a chwmpasog. Ié, foneddigion, o fewn cwmpas pedair o 
linellau byrion, medrodd ddwyn ynghyd—pa faint—ai ped- 
war gwrthddrych? Nage, foneddigion, ond unarddeg, 0 fewn. 
un i deirgwaith pedwar Ond heblaw amledd a rhif y gwrth 
ddrychau, y mae eu detholiad o blith yr aneirif a ymgynnyg 
iai 1 feddwl mor dreiddgar, yn dangos mawr synwyroldeb a. 
destlusrwydd. Ymddengys ond i ni ymholi i natur ac ansawdd. 
y gwrthddrychau, mor hyddysg yw y gr yn amrywiol ddos- 
peirth gwybodaeth gyffredinol, canys y maent yn gyfryw ag » 
berthynant i wahanol ganghenau o ymherodraeth anian, megys: 
daearddysg (geology), amaethyddiaeth, awyrddysg (pnewma- 
tics ), seryddiaeth, trychfiliaeth, moesoliaeth, ac anianyddiaeth. 
Pa iaith ond yr iaith Gymreig a allai gynnwys cymmaint mewn 
cylch mor fychan? Yr ydwyf yn beiddio bydo ddysgedigion 
i ddangos yn holl ysgrifeniadau Groeg a Rhufain engraitft o 
orchestwaith hafal i’r englyn hwn. Ac heblaw hyn oll, y mae 
y bardd wedi dwyn gwrthddrychau o’n blaen ag sydd oll yn 
rhagori mewn rhyw ffordd neu gilydd. Pa beth mwy parhaus 
na chareg, gwasanaethgar na’r march, a mwy buddiol na chaws » 
Pwy a allai fyw heb wynt, na mwynhau pelydryn o oleuni heb 
yr haul? Er mor ddistadl, etto mor firain, chwilod bach y 
rhedyn! Jé, mor hardd-deg ydynt, fel y gelwir hwy’n y Saeson- 
eg yn arglwyddes aderyn (lady bird); ac fe wel yr anianydd, 
drwy ei wydrau mwyhiol, fwy o ryfeddodau yn y trychfil 
bychan ymanag yny peiriant cywreiniaf ac ardderchocaf o wait 
celfyddyd a dychymmyg dyn. Y mae y modd hefyd y gesyd 
efe o’n blaen amgylchiad y dyn a ymrwymo dros arall, yn 
dangos yn gelfyddgar anhafal natur a phwysfawrowgrwydd ei: 
sefyllfa. Canys mynych. iawn, fel y gwyddoch, foneddigior, 
y mae y cyfryw yn cael chwysu yn dost. Yma hefyd y dengys 
yr awdwr ei fawr wybodaeth o ansawdd yr iaith Gymreiy, 
oblegid chwi a welwch nad ydyw y gwWr yn dywedyd ‘‘ chwys: 
¥ meichiau”—ond chwys meichiau. Drwy adael allan y fan- 
nod y, y mae y gair yn cael ei ddefnyddio yn gyfredinol, a 

gellir ei briodoli i unrhyw feichiau. Pa beth mor gadarn, 
mawreddus, a breniniol ei olygiad a llew cryf ymhlith anifeil- 
iaid, ni thry yn ol er neb? Pa greadur mwy arswydus na’r 
arth? A pha filyn mwy tyner yr olwg arno na llo gwyn? Tarw 
gwyn a ystyrid yn y cynoesoedd y rhodd benaf a ellid ei chyf- 
lwyno i ddyhuddo y duwiau ac i ennill eu hewyllys da. Hyn 
hefyd a ddengys bod yr awdwr yn hyddysg yn hanesion cen- 
hedloedd oesoedd boreuol y byd. Felly, ar y cyfan, foneddig- 
ion, y mae’n rhaid addef bod yr englyn hwn yn tra rhagori yn 
ei amrywiol deithi, ac mai nid beunydd y cyfarfyddir ag un 
cystal iddo. 

Yr englyn nesaf mewn trefn ydyw eiddo Mr. Hywel Lych- 
weddog. Y testun a ddewisodd yw yr ‘Enfys.’ Yr hwn, e¢ 
rhoddi pob mantais i weled ei ragoroldeb a adroddaf i chwi, 


‘Hyfwyn gammog olwynion, —ac eurbont 
Cerbyd yr angylion, 
Umbrela i’m bro wiwlon 
Is haul, yw yr enfys lon.’ 


Y mae yr englyn hwn yn dangos fod yr awdwr yn feddiannol 
ar ddoniau barddonol o’r fath oreu ; ac anaml y gwelir mewn 
un cyfansoddiad feddyliau mwy hedegog nag a gynnwysir yn 
y dernyn hwn. Y mae y cyffelybiaethau oll yn hynod o gywir 
a phriodol, ac ymddengys meddyliau yr awdwr mor drylawn 
o ddychymygion fel y maent yn ymdyru ar eu gilydd yn yr 
englyn mor ffrydwyllt, fel mai prin y cawn hamdden i anadlu 
cyn dyfod i ddiwedd y bedwaredd linell. Mor odidog y gy- 
mhariaeth, onide, pan y cyffelyba y bardd yr enfys i gammog 
un o olwynion cerbydau yr angylion? O! y fath fed lidesch 
mawreddus a ddyry hyn i ni o gyflymder ysgogiadau yr ys- 
prydion gwasanaethgar hyny, a’r dull ardderchog yn ol yr hwn 
y cyflawnant eu swyddi cenadiaethol! Wedicymharu yr enfys 
i gammog un o olwynion eu cerbydau, y mae y bardd yn myn- 
ed ymlaen i’w chyffelybu ar yr un pryd i aur-bont, ar hyd yr 
hon yr ymdreigla y cerbyd hwn: ac nid oes eisiau gair o sylw 
iddangos mor gymmwys a godidog y gymhariaeth. Ond o’r 
holl ddrych-feddyliau hedegog cynnwysedig yn yr engiyn 
barddonawl hwn, y mae hwnw yn rhagori ar y cyfan, lle y mae 
yr enfys yn cael ei chyffelybu i umbrella. Pwy ond bardd 
cynnwynol, yn meddu awen ddilediaith a fuasai fyth yn bathu y 
fath feddylddrych? Y mae y linell hon yn unig, pe na chyfan- 
soddai y bardd nae awdlnac emyn ondhyhi, yn ddivon o honi ei 
hun, irestru ei enw ymhlith prif-feirdd y genedl. Y mae y gy- 
mhariaeth yn hynod o briodol ar amrywiol ystyriaethau. Yn 
y lle cyntaf, y maent yn hafal o ran eu dyben: canys megys ag 
y mae yr enfys yn wystl 1 ni na orchuddir y ddaear mwy 4 dwfr, 

felly hefyd y cedwir ni’n ddiogel, drwy offerynoliaeth umbrella, 
rhag cael ein gwlychu 4 chawodau a gwlawogydd o bob natur, 
Ni welir yr enfys, braidd un amser, ond ar dymhorau cawod- 
awg: felly hefvd ni welir yr wmbredla ar godiad ond ar gyffelyb 
dymhorau.—Fel y mae yr enfys yn fwiiog ac yn dolenu tua’r 
ddaear, felly cyffelyb 1 hyny hefyd ydyw llun yr wmbrella.. 
Megys mai anfynych iawn y gwelir enfys ar wyntoedd mawr- 
ion; felly hefyd anaml iawn y defnyddir wmbrella ar y cyfryw 
brydiau. Felly, chwi a welwch, foneddigion, o bwyso yr eng- 
lyn hwn ynghlorianau beirniadaeth, ei fod yn orlwythog o’r 
meddyliau mwyaf hedegog, ac o’r cyffelybiaethau mwyaf destl- 
us a godidog. Ond y mae yn ddrwg genyf adrodd, fod ynddo 
un peth yn Jleihau ei deilyngdod, sef rywbeth yn tynu yn bur 
agos at fai cynganeddol, yn y linell gyntaf: heblaw bod yr. 
awdwr yn defnyddio y ryw waelaf o’r holl gynghaneddion—sef 
y lusg. Y mae y gynghanedd lusg hono yn cynnwys ynddi. 
natur dybryd sain—y mae y lythyren z, yn niwedd y gair hy- 
fwyn yn seinio yn ddybryd gyda y lythyren n, yn.y gair ole 
wyniox yn nherfyniad yr odl gyntaf. Yr ystyriaeth hon, yr 
ydym yn ofni, a luddiai’r awdwyr, er godidoced ei englyn, i 
gaffael y gamp. 

Yr englyn nesaf ydyw yr-eiddo T'ydain, ar y. “‘ Delyn;” ond 
oherwydd y cynnwysa ynddo fai cynghaneddol, nid yw ond 
afreidiol gwneuthur. unrhyw sylwadau manylach. mewn per- 
thynas iddo. : na 

Y pedwerydd englyn mewn trefn ydyw ‘‘ Molawd Arglwydd 
ap Torwerth, Aurdorchawg,” gan Cynddelw. Englyn tra gor- , 
chestol yw hwn, ac yn dangos ar unwaith bod yr awdwr yn 
berffaith hyddysg yn yr iaith, ac yngwaith y Cynfeirdd. Ac 
odid ymddangos yn-yr oes hon, unrhyw gyfansoddiad yn tynu 
mor agos, 0 ran ei iaith, ei ddull, ei ddiwyg, at. gyfansoddiadau 
yr hen Brydyddion. Gallech ddychymmygu, wrth edrych ar yr 
orddygraff yn yr hon y mae wedi ei ysgrifénu, a’r hen dull yn | 
yr hwn y mae wedi ei gynghaneddu, bod un o’r Cynfeirdd wedi . 
dadebru oi drwmegwsg. Wrth ddarllen yr englyn hwn, y tzos- ’ 
glwyddir ni amrywiol ganrifoedd yn ol, i yfed o ffynnonell ris- | 
ialaidd yr awen pan oedd yn tarddu yn ei phurdeb cyntefig, | 
ymhell cyniddigael eichymmysgu 4halogedig ffrydiau estronol, - 
ai hanurddo.4 diferion fiieiddlawn o aberoedd Hengist. Os ~ 
mynwch weled yr iaith Gymreig yn ei phriodol ddiwyg, a dyfod 
yn hyddysg yn null y beirdd cyssefin o farddoni, rhaid i chwi 
ddarllen ac astudio yr englyn hwn. Ychydig wendid yn y gy- 
nghanedd, yny fraich olaf i’r englyn, ydyw yr.unig beth a wein- 
yddodd fel attalfa i’r ymgeisydd hybarch hwn gaffael y gamp. 

Yn nesaf at Cynddelw y daw Milwr—ar y téstun ‘‘ Cledd ° 
milwr.” Tuag at wneuthur iawnder 4’r englyn hwn y mae yn 
anghenrhaid ei adrodd eilwaith— 


a8 

‘ Hoyw, loyw, lafn, gwrddlafn gwyrddlaita, —- dychrynllyd, 
A chwyrnllym ei artaith: 
Gwyargoll archoll erchwaith, 
Pur gur dwys, pwys mwys maith.’ 


‘Myfi a glywais,’ ebai y gwr, ‘y delyn hyfrydlais yn anfon 
oi thannau fil o hyfrydol geingciau melusber a hudolaidd. 
Myfi a glywais yr organ o’i phibelli soniarus yn arllwys y fath 
ffrydiau o berseiniau nes cynhyrfu holl deimladau yr enaid. 
Myfi a glywais glychau yr hwyr yn adseinio eu cynghan brudd- 
bleserus dros yr hirfaith ddyffryn. Myfi a glywais lais cant- 
orion a chantoresau ; ond erioed ni chlywodd fy nghlustiau 
beroriaeth bereiddiach na chynghanedd yr englyn hwn. Myfi 
a glywais son am Handel, gwelais yn ddiweddar hanes gor- 
chestion Haydn, ond o flaen eu holl fawreddus gyfansoddion, 
rhodder i mi gydblethiad a chydgordiad yr englyn hwn. I ba 
beth mwy y sonir am Milton a Thomson a Young? Nid oes 
dim mwy o farddoniaeth yn ngwaith yr awdwyr hyn, ai gy- 
mharu 4’r cyfansoddiad crybwylledig, nag sydd mewn swn 
buddai gorddi. Y maent mor amddifaid o wir natur ac enaid 
barddoniaeth mewn cymbariaeth i’r fath waith a hwn, ag ys- 
led neu gar llusg yn llithro ar hyd plymmen o ia gwydr lyfn. 
Ond, foneddigion, rhag dirymu effeithiau rhagorol miwsig yr 
englyn hwn, myfi a ymattaliaf, ac fel na chaffo dim fyned a lle 
y fath gyfansoddiad teilwng, myfi a ddybenaf ar hyn, drwy, 
ond yn unig ychwanegu mai i awdwr yr englyn hwn y dyfarn- 
id y wobr, a bod bai cynghaneddol yn englyn Goronwy, yn ei 
osod ymhlith y rhai anghymmeradwy.” 


Wedi i’r gWr orphen ei holl sylwadau beirniadol, 
gelwid Milwr ymlaen, ac yngWydd y gwyddfodolion 
oll estynid iddo y wobr addawedig, ymysg banllefau 
cymmeradwyol y lliaws. Wedi hyn ymadawai y gwydd- 
fodolion, ac ymddangosai arwyddion amlwg yngwyneb- 
au pawb o naddynt eu bod wedi cael eu mawr foddio. 
Ond nis gallaf ddywedyd fy mod i yn gwhl felly, er 
maint fy hewyd am bethau Cymreiga Chymru. Fe 
allai y dywedwch fy mod wedi fy Seisnigo; ond fodd 
bynag am hyny, yr wyf fi yn mawr dybio fod gormod 
o duedd yn ein beirdd a’n beirniaid i roddimwy o bwys 
ar y swn na’r sylwedd, ac i ystyried y gynghanedd yn 
fwy na’r synwyr. 

CYWYDD YR HAUL. 


(Ganwyd TaLHarary, Ionawr 19eg, 1810, yn yr Harp Inn, Llanfair-talhairn. 
Os oes rhyw ddarn mwy na’u gilydd yn holl lenyddiaeth Cymru, a hoffas- 
wn ei fegian i’r llyfr hwn, cyfeithiad Tal. o “Tam o’ Shanter” ydyw ef. 
Cyhoeddwyd gwaith Talhaiarn yn ddwy gyfrol, ac y mae ychwaneg yo 
egos.) 

HenNFFYCH haul mad, tad y tes 

Y duw rhawdrydd dirodres ; 

Nefol gawr uwch nifwl gwyn, 

Molaf dy wyneb melyn: 

Bywyd a rawdd ein byd ni 

Yw dylanwad d’ oleuni— 

Caiaf dy wén ysplenydd, 

Rhof folawd i dy rawd rydd: 

Mor addien yw ’th wén a'th wawr, 

Der eilun uwch daearlawr: 

Gwiw a siriol gysurydd 

Einioes a dawn nos a dydd. 

Ti wenaist pryd dy anwyd 

Gweini ’r haf a gwenau ’r wyd. 

A gweini wnei ’n ogonawl 


I Dduw Dad a gwen ddi dawl. 


Hebod ti byddai ’r byd tér 
A’inwyfiant oll yn ofer— 
Byd di wawl! O! be ’dyw hyn? 
Arswydaf yn bur sydyn 
Wrth feddwl am y dwl dawch 
Tywalltiad y tywylldawch— 
Ba luniaeth heb oleuni ? 
Pa fwynder roddai Ner i ni? 
Na cheid gweled rhediad rhydd 
Y milod ar y moelydd, 
Na dyfroedd y Ilynoedd llon 
Nac agwedd cesyg eigion ; 
Na mawr rwysg coedydd glwys glya 
Na gwenau haf na gwanwyn, 
Na deial na blodeuyn 
Na gwin da na gwenau dyn. 

Llyw anian a’i llawenydd, 
Hirfaith yn dy daith y dydd, 
A hirfaith yw dy yrfa 
Y nos hir yn amser ia: 

Mewn cylchdro yn rhodio ’r wyd 
Yn gry’ er pan y'th gréwyd, 
Drwy bob hin yn ddiflino 
Uwch dol a glyn, bryn a bro; 
A diludd beunydd deli 

Haul y nef a’th wawl i ni. 
Caraf a chlodforaf fi 

Dy lun a dy oleuni: 

Ti huan hoff wyt yn hau, 
Gwawl anwyl yn ein glynau, 

A miwsig hyd y maesydd 
Ceinion flodau gemau ’r gwydd, 
Amrywolion amryliw 

O mor gun eu llun a’u lliw— 
Arianu wnei ar unwaith 
Aberoedd a Ilynoedd Iaith s 
Lliwydd ac eurydd goror 
Dolydd a mynydd a mér. 


Dy ddelw di addolaf 
Dragwyddawl a nefawl Na, 
Tywynydd gwych—taenydd g gwawl— 
Cawr ufydd cu rhyfeddawl— eve 
Enaid a Ilygad anian STA 
Eilun Duw—olwyn o eam 


EES IN CYFRWYO: yi FUWCH. 


(O aelwyd F’ewythr Robert. Ye 


Arretip James Harris i dalu ei ymweliad pwriadol a'r 
Hafod yr hwyr nesaf, gan alwad i fyned oddicartref 3 
Loegr, yr hyn a’ cadwodd dros ychydig. nosy eithiau. 

Cyn iddo ddychwelyd adref, yr oedd Rhys Puw, y 
teiliwr, wedi dyfod ir Hafod i weithio par o ddillad 
gauaf i PEwythr Robert, a chadwodd ewmniaeth Rhys 
yr hen Wr yn lled ddiddig a dyddan, yn absenoldeb ei 
gyfaillieuanc. Testun ymddyddan y ddau, gan mwyaf 
ydoedd hanes ‘Caban F’Ewythr Tomos.” Bu agos ir 
ddau fyned benben unwaith, o herwydd i’r teiliwr gy- 
meryd arno ei fod wedi darllen y llyfr hwnw er’s pym- 
theng mlynedd yn ol. 

“Taw a deyd celwydd,” ebe F’Ewythr Robert, ‘‘’does 
mor blwyddyn es pan ddaeth y llyfr allan gynta’’rioed.” 

a ee i ’n misio’n arw, F Ewythr Rhobert, ebe’r 
teiliwr, ‘mi ddarlle yais io bob gair es pymtheng mlyn- 
edd, 'rydw i i’n deyd i chi.” 

« ’Rwyt ti’n deyd anwiredd, ’rwy’n oy tee ebe FE” 
Ewythr Robert.‘ Prun ai ya Gymraeg ai yn Saesneg 
y darllenis ti 0, Rhys raat 

sae Gymraeg, * ebe’r teiliwr, “alla i ddim gneyd 
rhw lawer o deta o’r Sasneg yma?” 

“Na ‘elli, ddyliwn,” ebe F’Ewythr Robert. ‘“ Ond 
dwin siwr na ddyrllenist di mor llyfr ene ’rioed yn 
Gymraeg; tydi o ddim wedi i g’feithu eto.” 

“Pw! ydi es talwm iawn,” ebe y llall. ‘’Doeddwn 
in cofio fawr ddim byd am dano fo nes i chi ddechreu 
deyd yr hanes—mi gofis yn union wed’yn.” 

‘Wel, wel, ni a’i gadawn hi yn y fan ene, rwan,” eb 
F’Ewythr Robert, ‘‘mi ddaw James Harris yma heno, 
a mi gawn whod gyntho fo, a gwae i ti, ys wyt ti’n deyd 
anwiredd; end fyddi di ddim ond ar d’arfer, ran hyny.” 

Yr oedd y teiliwr wedi gweled ei hun yn y fagl erbyn 
hyn, ewyllysiai wneyd esgus i fyned ymaith, cyni James 
Harris ddyfod yno, ond hyn ni oddefai F” Ewythr Robert 
ar un cyfrif; yr oedd wedi Iled amheu mai ofn cael et 
ddal oedd ar y nodwyddwr, a phenderfynai yr hen Wr 
ei gael i’r rhwyd. 

James Harris a ddaeth, ynghyd ai dad aii fam, erbyn 
yr amser gosodedig; a chyda darfod iddynt eistedd i 
lawr,— 

““Wyddost ti beth ddeydodd Rhys yma wrtha i Jemi,” 
ebe F’Ewythr Robert. 

‘“‘Na wn i’n siwr,” ebe James. 

“Wel, mi ddeydodd i fod o chwedi darllen y llyfr ene, 
‘Caban F’Ewythr Tomos,’ es pymtheng mlynedd.”’ 

“Mi darllenodd o agos i bymtheng mlynedd cyn 
erioed ei ysgrifenu ynte,” ebe James. 

“Ha! ha! ha! ’roeddwn i’n meddwl mai fe!ly ’roedé 
hi,” ebe FEwythr Robert. 

Yr oedd y teiliwr erbyn hyn yn ddrwg ei gyflwr, ac 
mor anesmwyth a phe buasai yn eistedd ar nodwyddau 
dur. 

“ Camgymeryd ’r oeddwn i,” ebe fe—‘‘am ryw lyfr 
arall ’roeddwn i’n meddwl.” 

“Taw, taw,” ebe F’Ewythr Robert, “wiw i ti geisio 
‘i chonstro hi wel ene, ’rwyt ti’n rite fast. Be sydd ar 
y tlwried yma am ddeyd celwydd? Mi ddeyda i ti 
‘rwan, Jemi—mi fydda i’n wastad yn danwon am Rhys 
i ddwad yma i weithio, pan fydda i’n gwel'd Neli’n 
myn’d 4’r dafedd i d}’r gwfdd, a mi ’ddawith ddwad 
rwsnos nesa’n ddiffael; ond mi fydda i’n gwhbod o’r 
gore y bydd raid iddo fo gael hanner blwyddyn o amser 
iddeyd celwydd. Dene’r gw?dd, mi’ddewith hwnw am 
chwarter blwyddyn heb gwiro’n wastad; a’r panwr 
chwed’yn dri mis arall; ond mi ddeydith Rhys ddigon 
o gelwydd iaped ir ddau. Aros di, Rhys, efo pwy 
buost ti’n brentis dwed? efo’r hen Ffranco, ’nte? Mi 
gymist dy ddysg yn siou; mi ’rwyt ti’n fistar corn ar yr 
hen Ffranco am ddeyd streuon; mi fydde rhw ddal ar 
Ffranco, chware teg iddo fo, ys bydde fo’n myn’d dipin 
trost yr hic weithie, ond mi ddeydist ti gelwydd am bob 
pwyth roist ti’rioed. Bryd y gwelist ti’sbrydion ddw- 
aetha, Rhys?” 

‘“‘Fyddwch chi’n gwel’d ysbrydion weithie, Rhys ?” 
ebe Thomas Harris. 

‘‘Gwel’d ’sbrydion !” ebe FEwythr Robert, “ bydd: 
mi welodd filodd o honyn nhw ’rioed, os coeliwch chio 
—mae o’n’u nhabod bod ag un, mi allech feddwl wrth 

i glowed 0’n siaradam danyn nhw. Credu mewn ’sbryd- 
ion a witches ydi crefydd Rhys.” 

“‘Mae’r hen grefydd wirion hono wedi darfod o’r wlad, 
agos,” ebe Mrs Harris, 

“ Ewch chii ardal Llanegryn, a ffordd hono mi gewch 
ddigon o honi hi,” ebe FEwythr Robert. 

‘“‘Mae’n beth rhyfedd iawn fod popol sydd 4’r Beibl 
yn eu dwylaw yn rhoi coel i’r fath bethe, (ebe Modryb 
Elin.) mi fydd yn gywilydd ac yn ofid gen i feddwl fod 
y fath weddillion o’r oesoedd tywyll yn aros eto yn un 
ewr on gwlad ni. Mae yn beth dychrynllyd fod neb y 
dyddiau yma mor ofergoelus a chredu y fath bethe, ac 
mor annuwiol a myn’d at rai fydd yn cym’ryd arnynt 
ddeyd flortun, a phethe felly. Mi ddyle’r pregethwyr 
a’r cyhoeddiade, ac athrawon Ysgulion Sabbothol, ddeyd 
mwy yn erbyn rhyw ffiaidd bethe o’r fath, nes eu gyru 
nhw i gywilydd a gwarth. ’Doedd o ddim yn beth mor 
ryfedd i feddwl fod ein tadau ni’n rhoi coel i’r fath bethe, 
pan nad oedd fawr o foddion gwybodaeth yn y wlad, 
Ond y mae’n gysur meddwl eu bod nhw’n gwywo ac 
yn darfod. Fe yrodd yr Ysgol Sul nhw i ffoi, ac y mae 
eisio iddi hi, a’r lleill, ymwneyd ati i ymlid y gweddill- 
ion o honyn nhw yn llwyr o’r wlad.” 

Yr oedd y teiliwr, druan, erbyn hyn mewn lle poeth, 
ond ceisiai wasgu’r glust, fel y dywedir, heb ddywedyd 
dim. Pwythai arni yn brysur iawn; ond yr oedd wedi 
dyrysu cymaint, fel erbyn iddo edrych, yr oedd wedi 
gwnio darn o’r wasgod wrth gorff y goat. Yroedd James 
Harris wedi sylwi ar yr amryfusedd er’s enyd, ac ar ym- 
dori gan chwerthin; a phan welodd benbleth y teiliwr 
wedi iddo weled ei drwstaneiddiwch, ni allai ymattal yn 
hwy—torodd y ffrwd allan yn gefnllif o chwerthin. 

“Be sydd yn darfod i ti James,” ebe ei fam. Gyrai 
hyn James i chwerthin yn waeth drachefn, a thaflodd ei 
olwg at y teiliwr, yr hwn oedd erbyn hyn yn brysur ar 
waith yn dattod ei bwythau. Canfu llygaid craff Cati an- 
ffawd y teiliwr, a dechreuodd guro ei dwylaw a chrech- 
wenu. 

“’Drychweh, ’drychwch, be naeth Rhys,” ebe hi. 

“Wel, ar y ngair gwiri, Rhys,” ebe F’Ewythr Robert, 
“be neist ti dwad? aio dy go las ’reist ti? Dyma fo 
wedi spwylio nillad i! Gwel’d sbrydion ddaru ti’rwWan, 
debic cin i,—mi rwyt ti am neyd ysbryd o hona ine 
ddyliwn, ichrynud pobol hyd y ffyrdd ene. Mi bwythi 
lewis y goat wrth wasbant y nghlos i y tro nesa, ys na 
’drycha i attat ti.” 

‘‘Gadewch lonydd i Rhys,” ebe Modryb Elin, “ “ryd- 
ach chi yn ddigon i foedro y dyn.” 

“Wel, Rhys, Rhys,” ebe Cati, ‘ni chewch ddim 
llonydd byth ar ol y tro ene; mi ’rydach chi a Jacki 
yma yn ddau debig iawn i’ch gilydd Blwyddyni’r gaua 
yma, mi ’roedd ar f’ewythr isio cochwyn yn bur fore i 
fyn’d i Ddolgelle, a mi alwodd ar Jacki cin dydd i roid 
y cyfrwy ar gefn Darby; a miaeth ynteallanrhwn cwsg 
ag effro, ddyliwn; a mi eis ine allan toc ar i ol o i odrjo; 
ac erbyn i mi fyn’d i’r beudy, be welwni ond Jacki 
wedi rhoid y cyfrwy ar gefn y fuwch; a dene lle ’roedd’ 
o’n bystachu, pan eis i fewn, yn ceisio rhoid y firwyn 
yn ‘i phen hi. ‘Be ’rwyt ti n geisio neyd, Jacki? 
meddwn i. ‘Ond rhoid ffrwyn y mhen *yhen gaseg yma 
tawn i yn medrud,’ medde fo: ‘welis i ‘rioed siwn beth, 
mae fel tae gyrn chwedi tyfu ar iphen hi!’ ‘Be sy ar 
y mul gin ti!’ meddwn ine, ‘wyddost ti ddim mai y 
fuwch sy gin ti?’ ‘Y fuwch!’ medde fo, dan rwbio ’i 
lyg gaid— wel, ie’n wir, dybygwn i, mi ddois i'r beudy 
oe Ne i’r stabal.’”’ 

_ Trodd hyn ffrwd y chwerthin oddiwrth Rhys at Jacki, 
a theimlodd Jacki ef ir byw, canys efe a gipiodd ei het, 
ac a aeth allan mewn digter llidiog; a chafodd Cati 
ddarlith finiog gan ei modryb ar y testun—attal y tafod. 

Gwitym Hirartuoe. 

Y BWIRYN MYNYDDIG. 


(Ganwyd yr Awdwr, RopErt Parry (Robyn Ddu Eryri), yn nhref Caer- 
narfon, ar y seithfedo Chwefror, 1804, a chyhoeddwyd ei “Deithiau a‘i 
Farddoniaeth,” gan H. Humphreys, Caernarfon, yn 1807.] 


Mynyppavu ban ysgythrog sydd, 

Yn gaerog dorch o gylch fy llanerch; 
Lle mae murmurog ffrydlif rydd, 

Ac adsain megis yn ymanerch. 


Yr harddfraith goron uwch y pen 
Yw eira rhew a thrwyth cymylau: 
A bolwyn niwl yn hwyrol len 
Yw gwlanog addurn eu hymylau. 


Pan guddia nos y faenol werdd, 

A theg lusernau ’r nef yn wychion; 
Gordroellog gurwynt gana gerdd 

Yn nghrombil holltau ’r creigiau crychion, 


Tabwrdd ystorm yw muriau ’r ty, 
Tra duon aeliau’r hwyr yn cuchio: 

Chwim folltau mellt a chenllysg lu 
O’r ucheldrau sy’n ymluchio. 


Ymeryna’r nen, ymsigla’r llawr, 

A’r lloer mewn caddug yn ymdduo: 
Ymhyrdda croch daranau ’n fawr 

A thwrf y corwynt yn ymruo. 


Er hyn wrth dan o fawn heb sen, 
Y tylwyth sydd yn ymddiddanu: 

Fy mam ai throell—gwnai’m tad lwy bren, 
Tra’m chwaer yw gwau, a minauw’n canu., 


O dyma grwydryn.ar ei daith 
Ac angen arno ei achlesu: 

Rhoi iddo fwyd sydd hyfryd waith 
Ynghyda gwely i’w gynhesu. 

A chyda’r wawr daw’r heulwen iach, 
A dorau’r dwyrain yn agori: 

Caf arwain fy neadell fach 
Gerllaw ’r grisialaidd ddwfr i bori. 


Y rhaiadr ar ei gwymp a chwardd, 
Gan sibrwd can wrth ymddylifo: 

A natur yn ei lifrai hardd 
Arddengys dlysau uwch ei rhifo. 


I blentyn gloddest swrth a gwan, 
Y drem fawreddog sydd ry arw: 
Ond rhwng y creigiau—dyna’r fan, 
Y cara Cymro fyw a marw. 


ARDYSTIAD LLEWELYN PARRI. 


{Ganwyd yr awdwr L. W. Lewis (Llew Llwyfo), y dydd olaf o fis Mawrth, 
1881, yn Mhensarn yr Offeiriad Du, yn mhlwy Llanwen-llwyfo Sir Fon, 
Fel cantwr, cerddor, bardd, nofelydd a llenyddwr y mae iddo boblogrwydd 
digyffelyb o’r bron, ond hyd yn hyn, er ei holl ddiwydrwydd a’i hunan, 
ymroddiad, bu yn rhy ddiog i hel ei waith at eu gilydd.]) 


“A ppEUWCH chwi gyda mi i Gapel y Tabernacl 
heno?” gofynai Llewelyn Parri i'w wraig. 

Codai Morfudd ei Jlygaid mawrion, gan edrych ar ei 
A mewn syndod am ei fod yn gofyn peth mor ddy- 
eithr. 

“‘ Beth sydd yno?” hi a ofynodd. 

“‘ Areithio ar ryw bwne dyddorol. Yr wyf yn gob- 
eithio y gwneiff clywed areithio da ryw les i mi,” medd- 
ai Llewelyn. 

‘““Deuaf, was, gyda phleser, er fod fy nillad yn bur 
garpiog.” 


‘““Mae’n dda genyf glywed. Ac nia gymerwn y plant 
yno hefyd.” 

Edrychai Llewelyn mor garedig ar Morfudd a’r plant, 
nes gwneyd iddi hi wylo o lawenydd. Yr oedd cared- 
igrwydd wedi bod yn beth mor ddyeithr iddi hi er’s 
talm, nes y teimlai ei chalon yn ymchwyddo yn awr o 
serch adnewyddol. 

Cerddai’r teulu tlawd, carpiog, i'r capel, yn nwylaw 
eu gilydd. Dechreuodd y cyfarfod. Synwyd Morfudd 
yn aruthr pan ddeallodd beth oedd y pwnc yr areithid 
arno. Buasai’n rhoddi Ilawer, pe yn ei meddiant, am 
gael gwybod pa una oedd Llewelyn yn gydnabyddus 
a’r pwne cyn myned i fewn. 

Siaradodd dau neu dri yn gampus. Darluniwyd 
meddwdod yn ei holl erchylldra—desgrifiwyd cartref 
annedwydd y meddwyn—y wraig druenus a’r plant 
gwaelion esgeulusedig. Llifai’r dagrau i lawr gruddiau 
Llewelyn a’i wraig, yn gystal a channoedd eraill ag 
oeddynt yn y lle. Cyn diwedd y cyfarfod, apeliodd un 
gweinidog duwiol at y gynulleidfa luosog—yn enwedig 
rhai oeddynt yn arfer chwareu 4’r demtasiwn, a’r rhai 
oeddynt wedi eu llithio eisoes, ond heb syrthio o afael 
gobaith. ‘“ Aroswch,” meddai, “aroswch cyn myned yn 
mhellach, a thra y mae genych gyfle, ardystiwch 1 ys- 
gwyd ymaith y cadwyni melldigedig sydd yn eich 
rhwymo mewn is-wasanaeth meddwol. Cymerwch dru- 
garedd o honoch eich hunain, ac o’r rhai sy’n dibynu 
arnoch—o wragedd eich mynwes a phlant eich ymys- 
garoedd. Pa mor bell bynag yr ydych wedi myned y 
mae modd troi ’n ol heno; ond nis gallaf addaw y bydd 
modd gwneud hyny yfory. Ardystiwch yn awr, cyn yr 
elo’n rhy ddiweddar!” 

Dygwyd llyfr yr ardystiad ar fwrdd parotoedig, a 
stwfhai hen ac ieuanc, tlawd a chyfoethog yn mlaen i 
roddi ev henwau ar lyfr Dirwest. 

“ Oes yma neb arall yn teimlo ar ei galon adae! ei 
ffyrdd drygionus?” gofynai’r gweinidog. ‘‘ A oes rhyw- 
un yn cloffi rhwng dau feddwl? yn petruso rhwng by- 
wyd ac angeu? Cofiwch nad yw’ ardystiad yma yn 
gosod yr un caethiwed arnoch, ond yn eith gwneud yn 

rhyddion oddiwrth beryglon trueni, gwae, gwaradwydd, 
a choliedigaeth,” 

Cyfododd Llewelyn Parri yn arafaidd, ond pender- 
fynol, a gadawodd ei wraig gan fyned at y bwrdd. Clyw- 
yd mumur cyffredinol yn rhedeg trwy’r holl dorf wrth 
ei weled ; ond ni ddywedai Morfudd yr un gair, a gall- 
asai rhywun feddwl wrth edrych arni, nad oedd yn 
teimlo y gradd lleiaf o lawenydd wrth weled ei gWr yn 
myned i wneud ammod cyhoeddus i ymadael am byth 
4 phob math o ddiodydd meddwol. Gosododd Llewelyn 
ei enw ar y llyfr mewn llythyrenau breision, fel y gall- 
ai pawb ai ewelai ei ddarllen. Ymwasgarodd y gynull- 
eidfa, ac aeth pob un i’w le ei hun, a Llewelyn Parri 
a’i deulu yn eu mysg. Y gymdeithas newydd a’i ben- 
dithion oedd testun ymddyddan pawb ar y ffordd. 

Fel yr elai Llewelyn Parri gartref, gyda’ blant yn 
un law a Morfudd ar ei fraich arall, mynych oeddynt 
y llongyfarchiadau a wneid iddynt gan eu hen gydna- 
bod. Ond ni siaradodd Morfudd yr un gair nes cyr- 
haedd y t¥, yr hwn yr aeth iddo y noson hon gyda mwy 
o sirioldeb nag erioed o'r blaen. Teimlodd fod y per- 
ygl wedi ei basio—fod y ewmwl wedi cilio ymaith—fod 
el gWr a’'l phlant wedi ei hadferu iddi. 

‘Llewelyn! anwyl Lewelyn!” dywedai’n ddystaw, 
gan dori allan i wylo. 

‘““Fy anwyl Forfudd! fy ffyddlon, ymroddgar, gar- 
edig, wraig!” meddai yntau, yn dyner, gan roddi ei 
fraich o’i chwmpas 

Rhoddwyd y plant yn eu gorweddfa, a chysgasant 
yn ebrwydd. Eisteddai ’r gWr a’r wraig ar ddwy gad~ 
air a brynasant gyda chyfran o’r pum’ punt a roddodd 
Mr. Powel i Morfudd. 

““Y mae nos hir, ddu, annedwydd, wedi bod yn ein 
gorchuddio, fy Morfudd,” meddai Lewelyn; ‘ond trwy 
gymhorth Duw, fe dyr y wawr arnom bellach. Buoch 
chwi yn wraig ffyddlon a mam dyner trwy bob trallod 
a chyni; ac o hyn allan, mi fyddaf finau yn dad ac yn 
wr teilwng o honoch chwi a’r plant anwyl. Achosais i 

chwi lawer 0 anghysur a chaledi, ond mi fyddaf, bell- 
ach, trwy gymhorth gras, yr hyn y dylwn fod.” 
Ymwasgai Morfudd yn nes ato, gan edrych yn ym- 
ddiriedgar yn ei wyneb, a dywedyd,— ~ 
“Y mae rhywbeth o fy mewn yn dweyd wrthyf fod 


y gwaethaf wedi myned heibio—fod.y dymestl wedi ei: 


thawelu—fod y lhfeiriant wedi eu hatal. Y mae fy 


nghydwybod yn cyd-dystiolaethu 4’r,;boneddigion a 


glywsom yn areithio, fod rheolau y gymdeithas newydd 
yma yn gwbl effeithiol i sobri’r byd; ac yr wyf yn credu 
y bydd i fy anwyl Lewelyn, ar ol ymuno ar fath gym- 
deithas, fod o hyn allan yn ddyn sobr.” 

‘““Yr wyf finaw’n teimlo yr un peth yn union,” ebe 
Llewelyn. ‘‘ Yr wyf yn cofio dweyd wrth fy mam, pan 


oeddwn yn hogyn diofal, y buaswn yn ymwrthod am . 
byth ar diodydd meddwol, pe y byddai i gymdeithas 


o'r fath yma gael ei sefydlu; ac yr wyf yn cofio i'r hen ' 


wraig ddweyd ei bod hi yn eredu y byddai i Dduw 


roddi yn nghalonau rhyw bob! dda i sefydlu’r gyfryw 
gymdeithas. Ac yn awr dyma ei phrophwydoliaeth 
wedi ei chyflawni, a thyna Llewelyn Parri wedi ardystio 
Dirwestiaeth. Ymdrechais fy ngoreu ‘lawer gwaith i 
fyw’n ddyn sobr yn nerth yr egwyddor o yfed yn gy- 
medrol, ond gwyr pawb fel y methais—y mae fy 
nghwympiadau mynych, gwaradwyddus, yn hynod yn 
mysg meddwon yr oes;—dygais fy ‘hun, a Ilusgais 
chwithau, i ddyfnder tlodi a thrueni. . Ond fy ngwaith 
bellach fydd eich tynu yn ol at odreu mynydd ded- 
wyddweh, lle y cawn eich llochesu gan gysgod y graig 
ddirwestol rhag holl ruthrau y gelyn Meddwded. Boed 
i Dduw fy nerthu i gadw fy ardystiad!” 

“ Amen!” meddai Morfudd, gyd @’r difrifoldeb: mwy- 
af. ‘¢ Dowch fy anwyl wr,” hi.a ychwanegodd, “ymos- 
tyngwn ar ein gliniaua—cydnabyddwch eich troseddau 
y thai a wnacthpwyd o’r blaen—tywalltwn ein ‘calonau 
o flaen Duw—diolchwn iddo amy Newyxehyma“y mae 
wedi ei anfon atom, a gofynwn am-ei ras.2'i nerth i fyw 
rhagllaw er ei glod ac. yn ei wasanaeth” Gafaeledd yn 

law ei gwr, a phenliniodd y ddau ar y llawr noeth. 
Erioed ni ddyrchafwyd gweddi ddyfalach gan fodau 
dynol, ac erioed ni welwyd dagrau mwy diffuant yn 
treiglo i lawr gruddiau mab afradlon nag a dreiglai i 
lawr gruddiau Llewelyn Parri, wrth arllwys teimladau 
dyfnion ei enaid o flaen gorsedd gras y noson hono. 
Tywynodd gwawr o gariad Duw i’w enaid tra ar ei 
liniau, a chododd i fyny yn ddyn newydd. 


Y DDEILEN GRIN. 


.Ganwyd yr awdwr, y PARCHEDIG JOHN BLACKWELL (Alun), tua diwedd y 
flwyddyn 1797, a bu farw Mai 19eg, 1840. Cyhoeddwyd ei waith, “Ceinion 
Alun,” yn 1851, gan Isaac Clarke, Rhuthyn. Cynwysa y ilyfr hwnw ddar- 
lun a hanes bywyd yr awdwr, ynghyda ei holl farddoniaeth a’i ryddiaith 
yn Ngbymraeg a Saesneg.] 


Sercu yw ’r ddeilen ar y brigyn, 
Buan iawn i’ llaid y disgyn; 
Ond y meddwl call a ddarllen 
Wers o addysg ar y ddeilen. 


Unwaith chwarddodd mewn gwyrddlesni, 
Gwawr y nef orphwysodd arni; 

Gyda myrddiwn o gyfeillion, 

Dawnsiodd yn yr hwyr awelon. 


Darfu ’r urdd oedd arni gynau, 
Prin y deil dan wlith y borau, 
Cryna rhag y chwa ireiddlon 
Sydd yn angeu i'w chyfoedion. 


Ni all haul er ymbelydru, 

Na llawn lloer er ei hariannu, 
Ac ni all yr awel dyner 

Alw yn ol ei hén ireidd-der 

Blaguro ychydig oedd ei chyfran, 
Rhoi un wén ar wyneb anian ; 

Llef o’r nef yn Hydref waedda— 

“ Darfu ’th waith,"—a hitha drenga 


CENEDL Y CYMRY. 


Nip oes haiach genedl yn Ewrob a all fostio o han- 
fodiad mor gynnar, nac un a ddichon edrych ar ei 
hanesiaeth 4 llai o achos gwrido, na’r Cymry. Yr 
oeddynt yn genedl heddychol, ond dewr; nid yn ddewr 
ond i amddiffyn eu gwlad a’u hiawnderau. Cariad at 
lonyddwch a’u dygodd o Ddeffrobani i Frydain; athrwy 
y deuddeg can’ mlynedd y buont 4 chleddyf mewn llaw 
dros eu rhyddid, ni chludent arfau i dir estronol, i blanu 
eu llumanau ar gaerau nad adeiladasant. Gormes yn 
unig a’u cynhyrfai i’r ymgyrch. Hwy fyddent ddiwedd- 
af yn dyfod i’r maes, a’r olaf yn ei adael. Ni tharawent 
y gelyn nes iddo annelu ei saeth at eu babanod. Ni 
chysegrent eu haelwydydd 4 gwroldeb, oni byddai eu 
gwaed eu hunain wedi eu Ilychwino yn gyntaf. Er pob 
brad ac ystryw, ni phlygasant eu gwarau i iau estronol. 
Gwir, trwy drais ac anghyfundeb, cawsant eu darostwng 
. @nd ni phlygasant. ‘Tra yr estynent un llaw i dalu 
teyrnged, byddai y llall wedi ei chodii daro’r gorth- 
rymwr. O’r diwedd cawsant frenin a llywodraeth wrth 
fodd eu calon, wedi hyny pwy dawelach i'w tynged? 
pwy ffyddlonach i'w rheolwyr? Dyma nodweddiadau 
ein cenedl trwy oesoedd di-rif ein hanfodiad. 

Gymaint o genedloedd sydd wedi suddo yn nhraflwnge 
amser, er pan arweiniodd. Hu Gadarn ei lwythau enwog 
drosodd i Glas Merddin, a’u coffadwriaethau wedi eu 
hebargofi fel breuddwydion y nés! Ié, pa le y mae'r 
teyrnasoedd fu’n byddaru'r byd 4’u gorchestion, fel nad 
ydyw'r syfrdandod wedi ei adael yn Ilwyr hyd heddyw? 

Pa le y maent ? Gofynaf i hanesyddiaeth,—dywed 1 mi, 
gofrestrydd penllwyd y bedd,—oni allodd pob dychym- 
ygion wedi eu sylweddoli—oni allodd trysorfeydd llawn 
o fasnach yr hollfyd—oni allodd buddugoliaethau glew- 
der—oni allodd sefydliadau o’r hyn oll a wybu dyn, 
gadw cenedl rhag myned ar ddifancoll? Och na ddo! 
Tybiodd Chaldea ac Assyria y buasent yn gallu, ond y 
y mae oesoedd wedi cysgu ar adfeilion Babilon. Tybiodd 
Groeg felly unwaith, ond y mae amser wedi briwsioni 
ei chaerau, a gwneuthur beddfeini ei rhyfelwyr fel y 
llwch a gynnwysant. Pa le y mae Carthage a Rhufain? 
ha! y mae’r teyrnwiail a fu’n rheoh byd wedi eu torri 
er ys llawer oes. Caethweision estronol a fathrasant 
lwch Hannibal; a gwnaeth y Gothiaid orsedd y deuddeg 
Cesar yn goelcerth. Yr oedd y Cymry yn genedl, pan 
oedd y cenedloedd a enwyd yn mawredd eu rhwysg; ac 
y maent yn genedl eto. Yr oedd ganddynt ddeddf- 
roddwr eyn bod Lycurgus © Sparta, ac y mae ganddynt 
seneddwyr. yn nirgel-gyngor llywodraeth ynys eu tad- 
au y dydd heddyw. Yr oedd Khitta Gawr ym mysg eu 
gwroniaid cyn geni Themistocles; yr ocdd Syr Thomas — 
Picton ac Ardaiydd Mén yn Waterlw. Yr oedd Prydain 
ab Aedd Mawr yun frenin arni cyn bod sén am Alexan-~- 
der, ac y mae Tywysog o honi ar orsedd Prydain hedd- 
yw. Dyma genedl o hynafiaeth a chymeriad yn werth 
ymffrostio o honi.— ALun. 


HUGHES A’I FAB, ARGRAFFWYR, GWRECSAM. 


. FERCH MYFANWY. 


CEIRIOG A 


SONIN GEIRIOG HOGHES: 


Ei Fywyd, ei Athrylith, a’i Waith. 


[{RYDYDD ARGRAFFIAD. | 


GAN 


BNR Bie. 


Ni chenaist ti linell raid wrth eglurhad, 
Ond cenaist i’r galon ar lafar dy wlad. 


—CEIRIOG. 


GWRECSAM : 


CYHOEDDWYD GAN HUGHES A’I FAB. 

Rbagymadrodd. 


ARGRAFFIAD CYNTAF. 


Yr oedd yn mbhlith cyfeillion y Bardd ymadawedig luaws cy- 
mhwysach na nii ysgrifenu y byr-gofiant canlynol ; ond yr ydym 
yn sicr nad oedd yr un ohonynt yn meddu syniadau uwch am ei 
athrylith na pharch mwy diffuant i’w goffadwriaeth. Daeth y 
gorchwy] i’n rhan ni yn y modd damweiniol a ganlyn. Yn fuan 
ar ol marwolaeth CrIRI0G, cawsom lythyr oddiwrth Mr. Vincent 
Evans, ar ran Cymdeithas Anrhydeddus y Cymmrodorion, Llun- 
dain, yn gofyn a ddarllenem ni Bapur o flaen y Gymdeithas 
hono ar “ J. Cerriog Hueuss :” yn nghydag Adgofion am dano. 
Wedi peth petrusder parth ein digonolrwydd i’r gwaith, atebasom 
yn gadarnhaol. Cymerodd y cyfarfod le tan lywyddiaeth 
STEPHEN EVANS, Ysw., yn ystafelloedd y Gymdeithas, ar y 23ain 
o Fai, bedair wythnos union i’r diwrnod y claddwyd y Bardd. 
Fe welir fod yr amser yn rhy fyr i wneud dim ond sylwadau 
brysiog ac arwynebol; ond derbyniwyd hwynt yn groesawgar ; 
a gobeithio ein bod yn ddigon henffel i wybod mai teilyngdod 
y gwrthrych, ac nid dim yn y Papur, a baraihyny. Awgrymodd 
y Parch. J. Ertas Hueuss, M.A., y dymunoldeb ini ei helaethu 
ai argraffu: cymeradwyai amryw y cynygiad: a chan roddi 
mwy o hyder yn marn eraill nag yn yr eiddom ein hunain, 
darfu ini gydsynio. 

Ar ol ymgymeryd fel hyn 4’r gwaith, penderfynasom ei gyflawni 
goreu gallem, trwy ddweyd yr hyn a wyddem eisoes am y Bardd, 
a chynull at hyny gymaint yn rhagor ag oedd yn ddichonadwy 
mewn amser byr a phrysur: ond ni fwriadwyd ac ni fwriedir 
yn awr iv llyfryn hwn fod y Bywgraffiad o Ceiriog. 

Gan wybod gymaint ydyw dylanwad golygfeydd ar ffurfiad 
meddwl dyn, yn enwedig ar feddwl bardd (hen ddameaniaeth a 
nodir gyntaf yn Nghymraeg gan Gutyn Padarn yn nghofiant 
John Blackwell), ymwelsom 4 Dyffryn Ceiriog bro enedigol y 
bardd, Mehefin 4ydd. Gwelsom ei frawd, Mr. Davin Huauss, 
a chawsom ganddo aml i gofnodiad dyddorol, cystal a chan ei 
berthynasau caredig sydd yn preswylio Penybryn yn bresenol. 
Pigasom rai awgrymiadau ar fin y ffordd wrth ymgomio gyda 
hen gymydogion yr hwn y ceisiem hanes ei ieuenctyd yn eu 
mysg; ac nid ydym yn gwybod i ni gyfarfod erioed yn un man 
bobl mwy deallgar a synwyrol na thrigolion y cwm tawelgain hwn. 


iv. RHAGYMADRODD. 


Ail ymwelsom a’r fangre drachefn, Mehefin 21, yn nghwmn: 
ein cyfaill Mr. Lurw WYNNE ; gwelsom y brodorion yn mwynhav 
dydd gwyl Jubili ein Brenhines ; a chredem nad oedd gan e 
-Mawrhydi yn ei holl deyrnas ddeiliaid a dreulient eu gwyl yr 
fwy gweddus, llawen a rhesymol. 

Buom yn gohebu cryn lawer hefo Mrs. HuGHES, gweddw alaru: 
y Bardd; a chawsom bob cymhorth a chefnogaeth ganddi gyda’ 
gwaith. Yn niwedd Awst, ymwelasom 4 Chaersws, lle y bv 
Crrrioc farw; 4 Llanwnog, lle y mae efe yn “‘cysgu cwsg \ 
bedd ;” ac 4 Mr. BENNETT, yr ymddiriedolwr, i’r hwn y rhoes 
efe ofal ei amgylchiadau a’i ysgrifau. 

Dyna ein trwydded. 

Am y Darlun o’r Bardd, gweler tudal. 91. 


Lerpwr, Medi 14eg, 1887. 


YR AIL ARGRAFFIAD. 


Er’s amryw flynyddau, y mae’r argraffiad cyntaf wedi darfod 
ac oherwydd y mynych alwadau am dano y dygir yr ail argraffiac 
allan. Nid oes ynddo ond ychydig ddiwygiadau a chwanegiadai 
iw wahaniaethu oddiwrth y cyntaf. 


Calanmai, 1902. 


Y TRYDYDD ARGRAFFIAD. 


Ycrypie ar ol marwolaeth yr awdwr a’r cyhoeddwr, y diwedda 
Isaac Foulkes (Llyfrbryf), prynwyd yr hawliraint genym ni, : 
chawsom ddarluniau newydd o gartref Ceiriog, y bardd a’i ferch 
y neuadd goffa, cof-golofn Huw Morys, ac hefyd darlun o gadai 
enwog yr un bardd. Ail-gysodwyd y llyfr hefyd, a gwnaex 
yehydig gyweiriadau. 

Bydd y llyfr hwn yn gaffaeliad gwerthfawr at Weithiau Ceiriog 
y rhai a gyhoeddir genym yn dair cyfrol, mewn llian hardd, 7/6 
neu haner rhwym, ymylau marbl, 10/6. Ceir holl weithiau ei: 
prif-fardd telynegol yn y tair cyfrol. 

Er pan gyhoeddodd Llyfrbryf y llyfr hwn gyntaf (1887), y ma 
Ceiriog fel bardd wedi cyrhaedd safle lawer uwch ; ac fe barha 
dyfu tra siaredir yr Hen Iaith. 


Gwrecsam, HUGHES A’I FAB. 
Awst, 1911. 

‘NOTHIHO AWALaVvo 


Ciel ROG: 


El Fywyb, El ATHRYLITH, A’! WAITH. 


Y rro cyntaf i lawer o gydwladwyr a chyfeillion 
llenyddol Crerriog ei weled oedd yn Eisteddfod fawr 
Llangollen, yn 1858 ; a’r tro olaf yn Neuadd y Dref, 
Holborn, Llundain, yn mis Tachwedd, 1886, pan y 
cymerai ran yn y cyfarfod brwdfrydig a gynelid 
mewn cysylltiad 4 Chyhoeddiad Eisteddfod Caer- 
ludd. Efe, yn ddiau, oedd arwr y cynulliad hwnw ; 
mynai’r dorf ei gael i firynt yr esgynlawr, a rhodd- 
wyd iddo fanllefau o groesaw, teilwng 0 Gymry 
gwladgar Llundain i brif-fardd telynegol eu cened] ; 
a chroesaw na chafodd yr un bardd, hyd y 
gwyddom, erioed ei gyffelyb. Aethai 27ain 
mlynedd heibio rhwng y ddau gyfarfod a nodwyd ; 
a pha faint bynag a ddadblygodd ac a gynyddodd 
yr hen sefydliad cenedlaethol yn y cyfnod hirfaith, 
rhoes CEIRI0G bob cymhorth i ddwyn hyny 
oddiamgylch. Mewn ystyr lenyddol, plentyn yr 
Histeddfod ydoedd, a ffynai anwyldeb mawr 
rhyngddynt o’r “‘ bore gwyn tan y nos.” 

Yr oedd JoHn Czrriog Hucues o deulu uchel- 
dras ; ar ochr ei dad, gallai olrhain ei hynafiaid 
hyd at Fleddyn ab Cynfyn—y 


Bleddyn ab Cynfyn bob ewys 
Ei hun bioedd hen Bowys. 


2 CEIRIOG. 


Dyma achau Huwsiaid, Penybryn, Llanarmon, 
Dyffryn Ceiriog, fel y ceir hwynt yn History of 
Powys Fadog, cyf. iv., t.d. 261 :— 


Thomas ab Hugh ab Lewys=——d. of William Powell ab 
ab Ieuan ab Howel ab Ieuan Maredydd ab Howel of 
Fychan of Moel Iwrch. Chirk. 


| 
Hugh of Penybryn —Jane, d. of John Trefor ab David ab 
| Matthew Wynn of Llys Trefor. 


Thomas Hughes of Penybryn= 
| 


Hugh Hughes of Penybryn= 
| 


John Hughes of Penybryn= 


Hugh Hughes of Penybryn. 


Yr Ieuan Fychan o Foel Iwrch a nodir uchod, yn 
ol Powys Fadog mewn lle arall, a ddisgynai o Einion 
Efell, arglwydd Cynllaith ; ac Kinion o Fadog ab 
Maredydd, tywysog Powys Fadog; a mab oedd 
Maredydd i Fleddyn ab Cynfyn. 


Ac er na ddichon i bob aelod o deulu tywysogaidd 
fod yn dywysog, a bod amser yn ei dreigliad yn 
chwareu ystranciau rhyfedd hefo gwehelyth pen- 
defigion, gan ostwng yr uchel a dodi yr iselradd yn 
ei le, cafodd y teulu hwn o genhedlaeth i genhedlaeth 
ei gadw ar y naill law rhag tra dyrchafiad, ac ar y 
llall rhag tra darostyngiad. Cyn belled ag y 
medrwn ddeall, llanwent eu cylchoedd anrhydeddus 
ar hyd yr oesau mewn modd anrhydeddus ; ac y 

maent yn parhau felly hyd y dydd hwn. Cymer- 
iad y teulu yn y wlad ydyw, “ Pobl garedig, foesgar, 
foesol ; deiliaid gwladgar, gwyrda (yeomen) grymus 
o gorph a meddwl.” Rhai felly fuont, rhai felly 
ydynt, a hir hir y parhaont felly, gan gynysgaeddu 
eu cenedl yn awr ac eilwaith 4g awenydd melusber 
fel y bardd enwog yr ydym, gyda llawer o bryder, 
wedi ymgymeryd fel hyn ag ysgrifenu cofiant byr 
ohono. 

Yn Methodistiaid Cymru, i., 539, sonir am 
Richard Hughes, hen daid i Ceiriog, yr hwn oedd 
yn byw yn Sarffle, ffermdy tua milldir yn uwch i 
fyny vn ycwm na Llanarmon. Pan aeth cenadon 
cyntaf yr enwad hwnw i'r ardal, gwrthwynebwyd 
hwynt gan ragfarn cryf a chwerw; ac nid oedd 
Mr. Hughes o Sarffle yn eithriad i'w gymydogion 
yn hyn o beth. Ond ei wraig, Mrs. Catherine 
Hughes, a dueddai’r ffordd arall. Byddai hi 
ambell dro hyd yn nod yn myned i’w cyfarfodydd, 
ac nid oedd dim a barai gymaint o gythryfwl yn 
Sarffle ag ’r wraig fyned i wrando ar y “ Pengryn- 
iaid.”” Codai gwrychyn y gwr yn ddychrynllyd, 
a bygythiodd ei wraig unwaith mai y tro nesaf yr 
elai hi at y “ geriach ragrithiol,” yr elai yntau yn 
syth at y meistr tir i roddi’r fferm i fyny. Cynelid 
yr odfeuon y pryd hwnw mewn ty o’r enw Megen ; 
ac yn fuan ar ol y bygythiad, cyhoeddwyd cyfarfod 
yno drachefn. Er maint y dondio, aeth Catherine 
Hughes i’r oedfa ; a Richard Hughes, yn ol ei air, 
a gyfrwyodd y ceffyl i fyned at y meistr tir. Yr 
oedd ei ffordd yn arwain heibio Megen; ac wedi 
dyfod at y ty, gorchfygwyd ef gymaint gan ei 
chwilfrydedd fel ag i ddisgyn oddiar ei geffyl a 
myned i wrando beth oedd yn myned yn mlaen yno. 
Cerddodd yn llechwraidd i’r cefn, lle yr oedd y 

bondo yn cyfarfod llechwedd y bryn, a gorweddodd 
ar y to gwellt gan glustfeinio eioreu. Wrth wrando 
felly, clybu ddigon i arafu ei wylltineb ac i beri iddo 
droi yn ol tuag adref. Ac yn mhellach, ychydig 
wedi hyny, pan oedd erledigaeth yn cau y naill 
ddrws ar ol y llall yn erbyn y Methodistiaid, 
caniataodd R. Hughes iddynt bregethu tan 
fasarnen gysgodfawr a dyfai wrth ei dy, ac hefyd 
iddynt ddyfod i’r ty ar dywydd garw. Nid hir y 
bu y meistr tir heb glywed am hyn, a daeth 
““rhybudd i ymadael”’ yn brydlawn i Sarffle ; 
canys yr oedd peth fel hyn yn un o’r troseddau 
gwaethaf ar ddeddfau’r tir y pryd hwnw. Pa 
hawliau bynag oedd gan denant, nid oedd cynwys 
erwydriaid crefyddol i hel lol dduwiol tan eu 
cronglwyd beth bynag yn eu mysg. Felly, yn lle i 
denant Sarffle roi notis Vr arglwydd tir o achos y 
Methodistiaid, fe chwythodd y dymhestl o gyfeiriad 
gwahanol, a’r meistr a roddes y notis o’u hachos 
Vr tenant. Ac ymadael fu raid iddo, ond cynelid 
y moddion yn mlaen yno hyd ei ymadawiad. Yn 
wir, nid oedd dim i’w enill trwy beidio. 

Crybwylla awdwr Methodistiaeth am un bregeth 
neillduol a draddodwyd gan Dafydd Morris, o’r 
Deheudir, yn y ffermdy, yn fuan wedi derbyniad y 
notis :—‘‘ Y testyn ydoedd, ‘Dyro gyfrif o’th 
oruchwyliaeth.’ Dan y bregeth hono, torodd pawb 
yn mron i wylo, a llawer i lefain; rhai i weddio, 
eraillifolianu. Golygfa oedd hon na welsid erioed 
o’r blaen ei chyffelyb yn Llanarmon. Nid rhyfedd 
fod yno ambell un yn barod i dybied fod y bob] wedi 
gwallgofi; a gwaeddodd un hen wreigan allan, 
‘Bobl bach, anwyl! peidiwch myn’d o’ch cof.’ 
Adeg flin a helbulus fu ar yr enwad wedi ei erlid o 
Sarffle: ond fe dorodd gwawr ar ei nos ddu o’r 

diwedd—ac yn benaf trwy ddychweliad dau fab a 
dwy ferch i Richard a Catherine Hughes yn ol i’r 
gymydogaeth, fel penau teuluoedd yn rhai o brif 
ffermydd y cwm, ac y mae eu gwehelyth yn aros 
yno hyd y dydd hwn.” 

“Yn aros yno hyd y dydd hwn;” ydynt yn 
ddiau. A barnu oddiwrth gipymweliad 4’r ardal, 
gallem dybied fod tua haner plwyfolion Llanarmon 
yn berthynasau agos neu bell i Huwsiaid Penybryn; 
a diau fod yma wirio’r dybiaeth wyddonol am 
“ oroesiad y cymhwysaf.” Nid oes yn Nghymru 
ond ychydig deuluoedd luosoced a hwn; canys y 
mae aelodau ohono wedi gwreiddio ac ymganghenu 
yn Adwy’r Clawdd, Gwrecsam, Clocaenog, &c., 
ac hyd yn nod mewn mwy nag un man yn y 
Deheudir. 

Ganwyd JoHn Crrriog Huaues yn hen dref- 
tadaeth y teulu, Penybryn, Llanarmon Dyffryn 
Ceiriog, Medi 25, 1832—yr un diwrnod, fel y 
dywedai ef mewn ysmaldod ambell waith, ag y 
claddwyd Syr Walter Scott. Ei rieni oeddynt 
Richard a Phoebe Hughes. Yr oedd Richard 
Hughes yn Wyr ir gwron a nodwyd o Sarffle. Dyn 
uniawn, syrten, ydoedd, parchus iawn gan ei 
gymydogion. Cyfeiria’r bardd yn fabaidd a 
serchog ato yn ei waith. Mewn nodiad o flaen 
““Y Fenyw Fach a’r Beibl mawr,” argraffedig yn 
Oriawr Hwyr, dywed :—‘* Mae y gan hon yn un a 
gerir genyf fi tra byddaf byw; am fy mod wedi 
digwydd ei chyfansoddi rhwng 9 a 10 o’r gloch, 
boreu Ebrill y 3ydd, 1859. Bore dranoeth, derbyn- 
iais lythyr ymylddu o Gymru, yn dwyn imi y 
newydd fod fy anwyl dad wedi cau ei lygaid ar y 
byd hwn ar y dydd a’r awr grybwylledig.” Gan 
mai desgrifiad grymus o dad yn marw ydyw’r gan 

hono, mae’n sicr fod y cyd-darawiad yn un tra 
hynod, yn enwedig pan gofier mai marwolaeth 
ddisyfyd o’r parlys ydoedd ; cwympo yn nghanol 
nerth ac iechyd, pan nad oedd o ran oedran ond 
59 mlwydd. Dywed y bardd mewn Ile arall am ei 
dad wrth yr allor deuluaidd :— 


“ Ar godiad haul yn Nghymru, 
Ces lawer bore gwiw, 
Pan blygai’m tad wrth ben y bwrdd, 
I ddiolch am gael byw.” 


Phoebe Evans oedd enw morwynol y fam. 
Merch Tynyfedwen ydoedd, ffermdy ar fin yr afon 
ychydig yn isi lawr yn y cwm na’i chartref dyfodol. 
Yr oedd tipyn o natur prydyddu yn nheulu 
Tynyfedwen, yn enwedig yn John Evans, ewythr 
Ceiriog, frawd eifam. Treuliodd hi rai o flynyddau 
ei hieuenctyd yn Lloegr, pan y dysgodd Saesneg yn 
dda; ac nid oedd yr iaith hono yn anhysbys ar 
aelwyd Penybryn. Yr oedd yn ddynes llawer 
mwy deallgar a gwybodus na’r cyffredin,—yn . 
eyfarwydd mewn llysiau, ac yn hysbys o’u natur 
a’u rhiniau. Gwasanaethai hefyd ar alwad yn 
dra charedig fel meddyges ; ac o ganlyniad mewn 
plwyf mynyddig ac annghysbell fel Llanarmon, a’r 
meddyg agosaf yn byw saith milldir oddiyno, yr 
oedd yn gymydoges werthfawr. Estynwyd iddi 
oes hir a defnyddiol ; goroesodd ei phedwar ugain 
mlwydd; a chasglwyd hi at ei phobl yn Ionawr, 
1884. Tua saith mlynedd yn ol, gwelais yr hen 
Gymraes radlon ar gefn ei merlyn yn myned trwy 
bentref Glynceiriog ; a chredwn y buasai aml i 
fam bendefigaidd yn rhoddi ei sidanau, ei 
modrwyau, ai thlysau, yn gyfnewid am wisg 
wladaidd yr amaethwraig ddisyml o Benybryn, a 


DAU ARGLWYDD. 7 


bod hefyd yn achlysur caniad, “Ti wyddost beth 
ddywed fy nghalon.” 

Yr oedd Richard a Phoebe Hughes yn aelodau 
fiyddlawn o eglwys y Bedyddwyr Albanaidd yn 
Nglynceiriog, Ile y mae achos cydmarol lewyrchus 
er dyddiau J. R. Jones o Ramoth ; ac er fod tua 
phum’ milldir rhyngddynt a’r capel, anfynych y 
byddent yn absenol nac yn anmhrydlon. Gwnaed 
cais o leiaf unwaith i godi achos yn Llanarmon. 
Rhoed y gair allan y byddai hen lefarydd o’r enw 
Moses Edwards yn pregethu yn nghegin Penybryn 
ar noson arbenig ; a phan ddaeth yr amser, yr oedd 
yr ystafell fawr hono yn orlawn. Wrth weled cyn- 
ulliad mor luosog, cyhoeddodd Richard Hughes ar 
y diwedd y byddai oedfa yno drachefn bythefnos i’r 
un noson. Ond yr wchw fawr! pan ddaeth yr 
oedfa, nid oedd yno neb ond gwr a gwraig y ty ar 
pregethwr, druan; o’r farn, mae’n debyg, fod un 
waith am byth yn ddigon i eistedd tan weinidog- 
aeth Moses, yr hwn a gysurai ei hun trwy ddywedyd, 
“Wel, wel, does dim ond eu gadael nhw yn eu 
calongaledwch.”’ Ac felly y terfynodd yr ymgais 
y tro hwnw. Hen gymeriad hynod oedd Moses 
Edwards. Yr oedd yn hen wr da, a goleu yn yr 
Yserythyrau, ond braidd yn hoff o lymed. Efe 
oedd yn arolygu chwarel galch Lord Dungannon, 
yn y Waen ; ac yr oedd eisiau rhywheth i ryddhau 
y llwch a sugnaii’w ddwyfron. Yr oedd y Lord yn 
ddychrynllyd yn erbyn diod ; a phan ddaliodd ef ei 
arolygydd wedi gorwedd yn Iluddedig un diwrnod 
poeth, ceryddodd ef yn Iled lym, gan amheu beth 
oedd gwir achos y lludded. Parodd hyn i’r lludd- 
edig gwyno ei dynged flin. “‘ Dyma fi,” ebai ef, 
“wn ngwasanaeth dau Arglwydd; wiw imi 
gymeryd llymed ar y Sul, neu mi ddigiaf yr Un 

Mawr ; nac yn yr wythnos, neu mi dynaf wg Lord 
Dungannon.” Pa fodd bynag, nid oedd pawb yn 
neadell Albanaidd Glynceiriog mor hanerog eu 
proffes a’r hen frawd a nodwyd. Glynodd sél 
Pheebe Hughes hyd y diwedd, ac yr oedd ei 
ffyddlondeb a’i dyfalbarhad crefyddol yn destyn 
edmygedd ei holl gymydogion. Tra y daliodd ei 
nherth, elai i'w haddoldy ar gyfrwy neu cerddai, 
o Sabbath i Sabbath, yn ol a blaen yn rheolaidd ; 
a phan ballodd ei chryfder gan henaint, defnyddiai 
gerbyd i’r daith. 


Bu i Richard a Phoebe Hughes wyth o blant, 
o'r rhai yr oedd pedwar yn fyw yn 1887; sef 
Mrs. Maria Jones, yn America; Mrs. Catherine 
Jones, Cwmygeifr, a Mrs. Phcebe Edwards, 
Ty’ntwll, y ddau le yn Llanarmon ; a Mr. David 
Hughes,* yr hwn oedd yn byw gyda’i fam yn 
Penybryn, ac ar ei marwolaeth hi, a roes y fferm i 
fyny gan fyned i breswylio at nith iddo ir Nant 
Sw, ffermdy rhwng Pontymeibion a Thre- 
geiriog. CErRIOG oedd yr ieuengaf o’r wyth; ac 
nid rhyfedd ei fod yn anwylun ei fam, a bod ei 
chalon yn dywedyd pethau angherddol wrtho, yn 
arbenig pan ar gefnu arno wrth “ safle’r gerbydres,” 
a’i adael yn ddiamddiffyn yn y ddinas fawr. 

Fel na thybir fod holl dalent y teulu hwn wedi 
ei chyfyngu yn gwhl i’r plentyn ieuengaf, dyma 
ramant fechan a glywsom ar ol un o’i frodyr pan 
oeddym ar ymweliad 4’r Dyffryn. Gelwir hi :— 


*Nid oes yn aros yn awr (1901) o’r teulu ond Mr. D. 
Hughes, ac yntau wedi symud i Dregeiriog.—I.F. 
_ Ac erbyn hyn (1911) pan gyhoeddir y trydydd argraff- 
iad, mae Dafydd Hughes wedi ei gladdu. 

Y GATH, Y CREYR GLAS, A’R FIEREN. 


Er’s llawer byd o amser yn ol, aeth y Gath, y Creyr Glas 
(heron), a'r Fieren i gadw fferm cydrhyngddynt ; ond 
gwelsant yn fuan nad oedd yn talu, a phenderfynasant ei 
thoddi i fyny, a rhanu’r eiddo. Cymerodd y Gath yr holl 
wenith fel ei chyfran hi o’r yspail; a chan fod y farchnad 
yn isel ar y pryd, hi a’i cadwodd nes y codai yn ei bris ; 
ond yn y cyfamser, llwyr ddifawyd yr oll ohono gan lygod. 
A byth er hyny, y mae euogrwydd yn peri ofn y gath ar y 
llygod, ac y mae hithau am eu dyfetha am iddynt ddifa 
ei gwenith. 

Y Creyr Glas a’r Fieren a werthasant weddill yr eiddo, 
gan ranu yr arian rhyngddynt. Yna’r Creyr Glas a rwym- 
odd ei drysor ef am ei wddf, ac a aeth wed’yn i rodiana a 
swmerea at fin afon; ac wrth lygadrythu ar ei lun yn y 
dwfr a dotio at ei degwch, syrthiodd ei arian i’r dyfn, 
ac nis gwelodd ddim ohonynt mwy. A byth er hyny, y 
mae’r Creyr Glas yn crwydro hyd fin yr afon, gan lygadu 
yn ddiorphwys i’r dwfr, ac estyn ei wddf hir i chwilio am 
ei drysor yn y gwaelod. 

Y Fieren, gan dybied y byddai hi yn gallach na’r ddau 
arall, a roes fenthyg ei harian i rhyw ddyn dyeithr na 
welodd mohono erioed na chynt na chwedyn. Annghof- 
iodd hyd yn nod ofyn iddo ei enw, na lle ei breswylfod. 
A byth er hyny, pan elo unrhyw ddyn yn agos ati, hi a 
gymer afael ynddo, gan dybied mai iddo ef y rhoddodd 
fenthyg ei harian. 

A dyma fel y cafodd y tri hyn eu harian. 


Ai un o feibion Penybryn ydyw gwir awdwr 
yr aralleg hon, nis gwyddom. MHyn sydd sicr, na 
chlywsom ac na welsom ni mohoni o’r blaen ; a bod 
yn resyn na buasai genym ragor o'i chyffelyb yn y 
Gymraeg. Gymaint rhagorach ydyw barddoniaeth 
rydd, ystwyth, fel hyn, na Ilawer o’n hawdlau 
llafurfawr a’n pryddestau hirwyntog. 

Wedi taflu golwg frysiog tros hanes tylwyth y 
bardd, y dylanwad nesaf, o ran pwysigrwydd yn 
ffurfiad ei gymeriad Ilenyddol, ydoedd golygfeydd 
bro ei enedigaeth, ei thraddodiadau a’i hanes, a 

nodweddion y bobl y dygwyd ef i fyny yn eu mysg. 
Saif Dyffryn Ceiriog yn nghwr de-ddwyreiniol sir 
Ddinbych; un pen iddo yn ymylu ar sir Amwythig, 
a’r llall yn ymgolli yn nghanol Berwyn. Y mae tua 
14eg milldir 0 hyd ; ac efallai mai y lle tebycaf iddo 
yn Nehymru ydyw Cwm Rhondda, yn Morganwg, 
ond fod Dyffryn Ceiriog yn gulach ; yn wir, y mae 
mor gul mewn manau fel y gellid myned ar ei draws 
arhwb, camanaid. Ar ei waelod, rhuthra ei afon 
eref a thrystiog, ac ymuna a’r Ddyfrdwy yn 
Nyfiryn Maelor yn fuan ar ol gadael ei Dyffryn ei 
hun. Ymladdwyd llawer brwydr gynt rhwng y 
Cymry a’r Saeson yn ei gwr isaf, yn enwedig yn 
ardal Castell y Waun (Chirk Castle), canys saif 
hwnw ar gyffiniau y ddwy wlad. Y fwyaf gwaed- 
lyd ohonynt oll oedd Brwydr Crogen, a gymerodd 
le yn 1165, rhwng Iluoedd Harri II. ac Owain 
Gwynedd. Y mae dau lechwedd, un bob ochr i 
Ddyffryn Ceiriog, yn dwyn yr enw hyd y dydd hwn; 
gelwir un yn Grogen Iddon, a’r lall yn Grogen 
Wladus. Yr oedd y gad hono ar faes yn un 
gyndyn a chreulon, a bu ei thynged yn y fantol am 
ddyddiau lawer, gan i’r Cymry yn ystrywgar 
gymeryd arnynt gilio i fynyddoedd y Berwyn. 
Cymerodd y gelyn yr abwyd ; rhuthrodd y Saeson 
i'w hymlid ; ond wedi eu cael yn ddigon pell, trodd 
y Cymry arnynt, a bu lladdfa fawr; a da ir 
ychydig a arbedwyd fod traed danynt, ac nad oedd 
Lloegr nepell oddiwrthynt. Dyma orchest filwrol 
ddisgleiriaf Owain Gwynedd ; ac am rai blynyddau 
ar olhyny, cafodd Cymru lonydd gan frenin Lloegr. 
Gallesid disgwyl y buasai Ceiriog yn canu i'r 
fuddugoliaeth Gymreig ysplenydd hon, gan iddi 
ddigwydd mor agos i’w gartref, ac iddo, pan yn 
blentyn, mae’n ddiau glywed llawer o son am dani ; 

ac yn ol y disgwyliad, dyma benawd ‘‘ Maes Crogen 
bore tranoeth,” yn y Cant 0 Ganeuon, a’r prydydd 
yn perori ei hanes ar yr hen dén Y Fwyalchen :-— 
* * * * 
“Fe ganai mwyalchen er hyny, 
Mewn derwen ar lanerch y gad, 
Tra’r coedydd a’r gwrychoedd yn edu 
Eu breichiau tros filwyr ein gwlad : 
Gorweddai gwr ieuanc yn welw ; 
Fe drengodd bachgenyn gerllaw, 
Tra’i dad wrth ei ochr yn farw, 
A’i gleddyf yn fyw yn ei law! 


Gan frodyr, chwiorydd, a mamau, 
Fe gasglwyd y meirwon yn nghyd; 
Agorwyd y ffos, ae fe’i ceuwyd, 
Ond canai’r Fwyalchen o hyd. 
Bu brwydr Maes Crogen yn chwerw, 
Gwyn-fyd yr aderyn nas gwyr 
Am alar y byw am y marw— 
Y bore ddilynodd yr hwyr.” 


Dichon y bydd ambell un gorfeirniadol yn methu 
dirnad paham y dewisodd Ceiriog fesur mor wisgi 
ar Fwyalchen i ganu am y fath drychineb, a 
phaham y dug aderyn mor yswil a diniwed i’r gan o 
ewbl; mai aderyn mwy a hyfach—y gigfran 
waedlyd—fuasai cydymaith goreu maes y gyflafan. 
Ond yr oedd hyn yn un o neillduolion arbenig awen 
ein bardd bob amser: lliniaru yr echryslawn a’r 
aruthr gyda’r tlws a’r tyner, fel yr arlunydd celfydd 
yn cuddio gerwinder a noethlymunder y graig hefo 
mwsogl ac ambell flodeuyn. Ond ir darllenydd 
sylwi, fe wel luaws 0 engreifftiau yn ei waith o ymyl- 
waith llon i ddarlun prudd; o’r graith yr ochr 
bellaf ’r gwyneb; o ddodi prydferthwch i wrth- 
weithio effaith gorhacrwch. Ai nid yw hyn yn 
nod angen pob gwir fardd ? Ugain mlynedd yn ol, 

clywais ef yn gresynu fod Ienor adnabyddus yn 
gwastraffu ei alluoedd i ddweyd hanes hen wiberod 
ac anghenfilod annhymig o’r fath. 

Y mae agos i saith milldir rhwng Castell y Waun 
a phentref Glynceiriog ; a’r Dyffryn, er yn gul, yn 
hynod o brydferth—y bythynod a’r ffermdai 
gwynion sydd yn britho’r llechweddau yn gwneud 
y coed a’r caeau yn lasach i’r llygad. Dywedir 
fod y meusydd bychain yma mor gynyrchiol a dim 
tir yn Nghymru ; ac y mae’r coed preiffion, brigog, 
a welir mewn llawer man yn dystion o ffrwyth- 
londer y gweryd. Gerllaw ffermdy o'r enw 
Cileochwyn, saif hen dderwen gau (hollow), anferth 
o faintioli; ac y mae rhigol yn ei hochr i fyned i 
mewn 1’w cheuedd. Rai blynyddau yn ol, meddir, 
collwyd tarw Cilcochwyn, a buwyd am ddyddiau 
heb ei gael, ac yn mha le y cafwyd ef ond yn 
ngheuedd y dderwen. 

Yn mynwent fechan Glynceiriog y mae bedd 
Cynddelw, a cholofn hardd o ithfaen Berwyn yn 
dynodi y lle. Y mae yn anhawdd cyfftwrdd ag 
enw Cynddelw gofus, ddifyrus, ddeallus, heb 
fanylu. Er ei eni mewn ardal ddiwybodaeth, 
er na chafodd pan yn blentyn erioed awr o ysgol, 
er ei fod yn ugain oed cyn medru ysgrifenu ; eto, 
trwy ei ddoniau naturiol ysblenydd, daeth yn un o 
brif-lenorion y genedl ; yn un a ddeallai Gyfrinion 
Barddas, ac a wyddai fwy am hen feirdd nag odid 
Gymro oi flaen nac ar ei ol; a drefnodd werslyfr 
galluog o’r enw Tafol y Beirdd ; ac a gyfansoddodd 
Esboniad ar y Testament Newydd gyda’r mwyaf 
synwyrol sydd yn yr iaith. Efe a dreuliodd ddeng 
mlynedd o ddechreu ei oes weinidogaethol yn 
bugeilio eglwys y Bedyddwyr, Glynceiriog; symud- 
odd oddiyno i Sirhowy, a thrachefn i Gaernarfon. 


CYNDDELW. 13 


Bu farw pan ar daith, Awst 19, 1875, yn y Garth- 
eryr, Llangedwyn, cartref ei wraig. Gan fod hon 
yn fynwent rydd, yma y mynai ei gladdu; ac y 
mae bod ei fedd man y mae, a’r ceryg hyn arno, 
yn gyflawniad 071i ddeisyfiad dwys yn ei ‘‘ Gywydd 
Berwyn,” yr hwn a ymddangosodd gyntaf yn y 
Traethodydd, ychydig fisoedd cyn ei farwolaeth :— 
““ Gwedi f’oes, a gloes y glyn, 

O! am orwedd ym Merwyn ; 

Od oes byth gael dewis bedd, 

I Ferwyn af i orwedd ; 

Tua’r lle bu dechreu’r daith 

Af yn oli fy nylaith : 

Gan Ferwyn caf gynfawredd, 

Ei graig fawr yn gareg fedd ; 

A’i stormydd, tragywydd gan, 

I ftysgiaw fy ngorphwysfan ; 

Ac o Ferwyn cyfeiriaf 

I lawen Wy] teulu Naf.” 


Er ei fod bymtheg mlynedd yn hyn na Cheiriog, 
yr oeddynt yn gyfeillion mynwesol, nid yn 
gymaint am eu bod yn frodorion o’r un ardal,— 
‘““eu hynafiaid,”’ fel y dywedir, “‘ yn planu tatws 
yn yr un cae 4’u gilydd,’—ond am y syniadau 
uchel oedd gan y naill am dalent y all. Yn gynar 
yn 1875, cefais lythyr oddiwrth Ceiriog yn dywedyd 
ei fod newydd dderbyn gair oddiwrth Joan Arfon 
“fod Cynddelw yn bur gwla—ofnid y cancer—ac 
os byddai Robert Ellis yn myned, na waeth ini 
fyn’d i gyd gyda’n gilydd.”” Pan ddaeth i Lerpwl 
ychydig ddyddiau ar ol hyny, meddwn wrtho, 
‘“‘Mae’n dda genyf eich gweled yn edrych cystal ; 
clywais ddweyd eich bod yn lIled wael.” Nis 
ewyddwn ar y pryd fod ganddo wrthwynebiad 
dirfawr i neb feddwl felly; ac efe a atebodd 
braidd yn chwyrn, “‘ Tydw i ddim yn sal ond fy 

mod yn ffaelu bwyta. Pwy ddywedodd ’mod in 
sal?” ‘‘Ceiriog,” meddwn; ac fel tipyn o eli 
ar y briw oedd yn ddigon amlwg erbyn hyn, 
dyfynais y geiriau am ‘“‘fyn’d i gyd gyda’n 
gilydd.” Chwarddodd yn galonog, wrth feddwl, 
mae’n debyg, y byd gwag fyddai hwn wedi i gynifer 
o fodau defnyddiol fyned ohono. ‘ Beth,” ebai, 
“vy Vord Gron ar ewbl! Dywedwch wrth bawb 
fydd yn holi nad oes dim byd arnaf i, ond fy mod yn 
ffaelu bwyta.”’ Parhaed ei goffadwriaeth yn hwy 
na’r ithfaen sydd ar ei fedd. 

Filldir a haner yn uwch i fyny na Glynceiriog, 
neu fel y dylem ei alw hwyrach, Llansantffraid 
Glyn Ceiriog, saif ffermdy Pontymeibion, a’i fuarth 
yn taro ar y ffordd sydd yn arwaini Lanarmon. Y 
mae’r enw hwn yn adnabyddus i bob Ilenor 
Cymreig mewn cysylltiad ag enw y bardd clodfawr 
Huw Morys (Hos Ceiriog). Yny ty hwn y ganwyd 
ef yn 1622; yma y treuliodd ei oes; ac yma y 
bu farw yn 1709, wedi cyrhaedd yr oedran teg o 
87 mlwydd. Y mae’n amlwg fod y ty wedi ei 
adeiladu ar ol ei amser ef : ond dangosir careg yn y 
mur uwchben yr ystabl, ac armi yn gerfiedig, 
“M.I. 1701,”* a diamheu fod yr hen fardd 80ain 
oed yn gwylio’r seiri meini yn codi’r adeilad hon. 
Fel mwyafrif amaethwyr glanau’r Geiriog yn yr 
oes hono, yr oedd tad Huw Morys yn byw yn lan 
a dedwydd ar ei dir a’i foddion ei hun ; a gadawodd 
y lle yn ei ewyllys i'w fab hynaf, ac i’r bardd, ei 
ail fab; a chyda’r brawd hwnw a’i fab ar ei ol, y 
gwnai Kos Ceiriog ei gartref—yn y fangre dawel, 
hudolus hon, a than amgylchiadau oedd yn ei 
ryddhau oddiwrth ofalon bydol. Gwisgwyd coron 


*Prif lythyrenau enw yr adeiladydd, meddir. 

Lleegr gan chwe’ phen yn ystod ei oes faith ; ac er 
mai breninolwr rhonc ydoedd, aeth trwy enbyd- 
rwydd y Werinlywodraeth yn bensych. Nid 
felly ei gydfeirdd, Rowland Fychan o Gaergai, 
ty yr hwn a losgwyd ; a William Phylip o Ardudwy; 
yr hwn a fu am wythnosau yn ffoadur yn y 
mynyddoedd. 

Treuliodd Huw Morys ei oes yn ddibriod, er na 
chanodd yr un bardd Cymreig, oddieithr Dafydd 
ab Gwilym, gymaint 0 “ Fawli Ferch.”” Y mae yn 
anhawdd cyfrif am y ddau brydydd trylen hyn yn 
dweyd mor aml ac mor ddoniol am rinweddau a 
theleidion y rhyw deg, a hwythau yn aros ar hyd eu 
hoes yn Illwyrymwrthodwyr proffesedig oddi- 
wrthynt, ond gyda’r syniad mai rhan o swyddog- 
aeth y bardd yn mhob oes a gwlad ydyw canmol 
ac arddangos prydferthwch. Yr oedd_ bardd 
Pontymeibion yn nodedig hefyd am ganiadau 
moeswersol (didactic) llawn o addysg, wedi eu 
gwisgo 4 syniadau tra barddonol, ond mewn iaith 
seml, hawdd i’r werin ei deall. Felly y goleuai ef 
el gydoeswyr, ac yn enwedig y Ceiriogiaid hoff 
oi amgylch, ac ni bu ardalwyr erioed yn coleddu 
syniadau uwch am eu bardd na’r bobl hyny. 
Dewisent ei garolau yn eu heglwysi, ei gerddi yn 
y ffair a’r gwylmabsant, a’i ganiadau ar eu hael- 
wydydd, o flaen cynyrchion cyffelyb undyn arall. 

A phan anrhegwyd yr un ardal, yn mhen chwech 
ugain mlynedd wedi cynull Kos Ceiriog at ei dadau, 
& phlentyn y gellid ‘“ bardd ohonaw,” taniai y 
canmol oedd ar ei ragflaenydd ei holl uchelfrydedd 
iw efelychu, a rhagori arno, os oedd y fath orchest 
yn ddichonadwy, fel y deuai yntau hefyd yn enwog, 
ai gartref yntau yn gyrchfa lluaws ymwelwyr. 
Ac ond ini sefyll yn ystyriol uwchben gwaith y 

ddau, y mae yr un arog! esmwyth arnynt—yr un 
dinc hyfryd o naturioldeb ; eu goleuni o eiliw yr 
un mor ddymunol, ond fod bardd y 19eg ganrif 
yn rhagori cymaint ar fardd yr 17eg ag y rhagora 
goleuni celfyddyd y naill ganrif ar y llall. 

Ai tybed hefyd mai wrth wrando rhyw gymydog 
difyr yn adrodd hanes y bardd a freeholder dedwydd 
Pontymeibion y cafodd J. Ceiriog Hughes afael 
gyntaf yn yr zdea, a ddaeth wedi hyny yn gred- 
iniaeth gref yn ei feddwl, am ddedwyddwch ? 
neu a redai y syniad yn ei waed, fel disgynydd o 
linach hir o rydd-ddeiliaid diardreth a boddlawn ? 
Canys wrth ddarllen ei waith, ac adgofio lluaws 
oi ddywediadau, nid oes genyf amheuaeth nad ei 
farn ef am uchafnod hapusrwydd daearol ydoedd y 
boneddwr Cymreig hen ffasiwn—yn trin ei dir ei 
hun, ac yn bwyta oi firwyth; yn cyffogaeth ei 
feirch nwyfus ei hun; yn mwynhau anadl 
iach, ac yn yfed llaeth maethlawn ei wartheg ei 
hun; yn adnabod gwynebau ei braidd, a’i wisg 
wedi ei gwneud o’u cnu ; yn pysgota yn ei bysgod- 
lyn, ac yn hela ar ei dir ei hun; yn cynal ac yn 
cadw iaith, defodau, ac arferion yr hen Gymry 
gonest gynt, heb annghofio’r bardd teulu; yn 
garedig i bawb, yn anrhydeddu’r brenin, ac yn 
ofni Duw. Dyna oedd sefyllfa mwyafrif tir- 
ddeiliaid Cymru cyn i raib drachwantus gydio maes 
wrth faes, a’r wlad syrthio’n ysglyfaeth i etifedd- 
iaethau mawrion cyfoethogion ac_ estroniaid ; 
a’r math yma o ddeiliaid a gefnogai yr hen gyfraith 
Gymreig a elwid Gafael (Gavelkind). Dyna’r 
bywyd hefyd, ni a gredwn, a ystyriai Ceiriog yn 
ddringeb uwchaf dedwyddwch yn y byd hwn. 
Pwy wél fai arno? Y mae’r dymuniad yn llawn 
o’n hen ysbryd annibynol a chenedlaethol. 


CADAIR HUW MORYS. 

Cyn gadael Pontymeibion, aethom i weled 
* Cadair Huw Morys,” yr hon tua’r flwyddyn 1874 
a symudwyd o fin y ffordd, er mwyn dyogelwch, 
i ardd yr Erw Geryg, ffermdy gerllaw hen gartref y 
bardd. Gwneir hiifyny o amryw geryg go fawr, 
ac ar yr un sydd yn gwasanaethu fel cefn y mae’r 
llythyrenau ““H.M.” yn ddigon gweladwy, er fod 
amser wedi treulio llawer arnynt. Dywedir y 
byddai’r bardd yn mwynhau ynddi aml i awr 
dawel, ddwysfyfyriol, yn nghysgod y coed a 
dadwrdd yr afon islaw. Heblaw y darlun o honi 
a roddir yma, ceir un yn yr argraffiad o waith Hos 
Ceiriog. a syhoeddwyd. 1823, o tan olygiaeth 
Gwallter Mechain ; a gwyr pob un a ddarllenodd 
Wild Wales am wynfydedd George Borrow, awdwr 
chwilboeth y llyfr hynod hwnw, pan gafodd y 
fraint o eistedd yn yr hen grair wladaidd. Fel 
‘Pulpud Huw Llwyd,’ yn nghanol rhaiadrau 
Cynwal, daw lluaws o bell i’w gweled. 

Ddydd Sadwrn, y 4ydd o Fehefin, 1887, gyrwyd 
fi gan fath o reddf anorchfygol ar bererindod i 
Ddyftryn Ceiriog, fel y gwelwn am unwaith hen 
fangre a chartref un oedd mor gu ac anwyl genyf 
fel dyn, ac mor gymeradwy yn fy ngolwg fel 
bardd; a’m dyddordeb yn y lle wedi cynyddu’n 
ddirfawr trwy ei fod ef wedi huno yn yr angau 
er’s chwech wythnos union Vr Sadwrn hwnw. 
Yr oedd yn un o ddyddiau ardderchocat y 
flwyddyn—y gwir ddydd cyntaf o hat y tymhor 
hwnw. Wedi hir yspaid o wlybaniaeth ac oerni, 
esgynasai teyrn y tymhorau i’w orsedd, a than el 
oyfaredd neidiai pobpeth ond y marw prudd yn ol i 
fywyd. Nid oedd odid i dwmpath na brigyn heb 
ei gantor; pob aelod yn y cor mawr asgellog ai 
holl egni yn chwyddo’r gydgan gyforiog, heb 

eithrio y cerddorion dyeithr hyny a ddeuant 
trosodd i’r wlad hon, o flwyddyn i flwyddyn, i helpu 
ein cantorion ein hunain i ddechreu canu ha’; a’r 
holl gwm yn diaspedain gan gogau,—y naill yn ateb 
y llall. Canai un ceiliog bronfraith ar ben pawl 
yn min y ffordd mor eofn fel yr aethom i’w ymy] ; 
ond yr oedd wedi ymgolli gymaint mewn gwyn- 
fydedd, fel na syflai nes y gorphenodd ei don felus— 
daliai ati, ac edrychai yn myw ein llygaid, er ein 
bod yn siarad ag ef ac o fewn hyd gafael iddo, nes 
o’r braidd na chododd arswyd ynom rhag mai un 
o awenyddion ymadawedig yr ardal ydoedd, wedi 
dyfod ar ymweliad i “ Roesawu Haf i odreu 
Berwyn.” Cofiem ini ddarllen yn ngwaith 
Montaigne am goel sydd mewn rhai gwledydd fod 
y meirw gwynfydedig yn ymrithio ar lun creadur- 
iaid heirdd a swynol, ac mai ar ffurf adar caniadgar 
y gwelir hwy fynychaf. 

Y mae Llanarmon yn un o’r manau mwyaf 
anhygyrch yn Nghymru; nid yw ar y ffordd i 
unman ond i ganol mynydd. Eu tref farchnad 
ydyw Croesoswallt, ac y mae hono l4eg milldir 
oddiyno; eu gorsaf reilffordd ydyw’r Waun 
(Chirk), lleg milldir; a’r dref fechan agosaf 
atynt ydyw Llangollen, yr hon sydd wyth milldir o 
flordd, a Gallt y Padi yn rhan bwysig ohoni. 
Tystia pawb a fu ar hyd yr Allt hono na ddylai 
dyn byth ei dringo ond hefo ysgol, ac na fwriadwyd 
Vr un creadur ei theithio ond cath neu wiwer. 
Clywsom Cynddelw, yn un 0’i yspeidiau difyr, yn 
dweyd yr hen draddodiad rhamantus a ganlyn am 
darddiad Gallt y Padi:—Yr oedd hen wr crin- 
tachlyd yn byw er’s talm yn Glynceiriog, a’i waith 
oedd cludo nwyddau o Langollen—pellder, y pryd 
hwnw, o tua dwy filldir, a’r ffordd cyn wastated 

a’r geiniog. Ac yn ngwasanaeth yr hen grintach, 
yr oedd hogyn o Wyddel, math o brentis plwy’ ! 
Hen gono caled, creulawn, oedd y cariwr, yn haner 
Ilwgu ei was bach, ac yn ei guro yn ddidrugaredd. 
O’r diwedd, penderfynodd ddianc 0’i gaethiwed ; 
ac wedi cynull ei dipyn dillad yn nghyd, gwyneb- 
odd tua Llangollen. Ar y ffordd, meddyliai am 
greulondeb yr hen Pharo o Lynceiriog ; a mwyaf a 
feddyliai, flyrnicaf yn y byd oedd ei gasineb tuag 
ato, ai awydd am ddyfeisio rhyw lwybr i ddial 
arno. Ac wedi hir ddyfalu, eisteddodd ar ochr y 
ffordd, tynodd goes pibell 0’i boced, rhoes un pen 
i hwnnw yn y ddaear a chwythodd yn y pen arall, 
a chwythu y bu nes y codai y gwastattir o tan ei 
draed. Daliai ef i chwythu, a daliai’r ddaear i 
godi, nes aeth y gwastadedd yn fynydd mawr a 
serth ; ac o hynny allan, bu raid i’r hen gariwr gael 
chwe’ phen o ychain i dynu lIlwyth a dynnid o’r 
blaen yn rhwydd gan un, a syrthiodd i dylodi, a bu 
farw ar y plwy’; a dyna fel vy daeth y mynydd 
uchel sydd rhwng Llangollen a’r Glyn i fod, a thyna 
paham y galwyd y ffordd flin sydd yn arwain trosto, 
er cof am y Gwyddel dialgar, yn Allt y Padi. 
Ond ni a ddychwelwn o fro hud a lledrith i ardal 
y darllenir ynddi bob Sul y ‘* deg gair deddf,”’ sef 
Llanarmon Dyfiryn Ceiriog. Saif y dreflan fechan 
gryno yn min yr afon, lle yr ymleda’r Dyffryn i tua 
haner milldir ar ei draws; ac o fewn ychydig 
rydau iddo y mae pentref Nantyglog. Yn y 
blaenaf, y mae eglwys y Plwyf, a’i mynwent 0’i 
hamgyleh; ac yn yr olaf, y mae’r ddau gapel 
Ymneillduol sydd yno, sef eiddo’r Methodistiaid 
Calfinaidd a’r Trefnyddion Wesleyaidd. Y Parch. 
Peter Roberts, awdwr T'he Chronicle of the Kings of 
Britain, oedd yr offeiriad yma o 1810 hyd 1814 ; 

a chymeriad hynod am ei sél a’i ffraethineb gyda’r 
Methodistiaid yn Nantyglog oedd Richard Morris 
(o Lanarmon, fel yr adwaenid ef oddicartref), 
hanes bywyd yr hwn a welir yn y T'raethodydd am 
1878. 

Cyfyd Mynydd y Glog o ymyl y Llan i uchder 
go fawr; ac yn union ar ei gyfer, yr ochr arall i’r 
Dyffryn, y mae llechwedd lled serth, ond nodedig 
o firwythlawn, a’i wyneb ar haul canol dydd, ac yn 
gwenu (pan fo llechweddau yn gwenu) mewn mil o 
geinion. Tua chwarter milldir o’r afon ar y 
llechwedd hyfryd hwn y mae ffermdy Penybryn, 
yr allt o’r tu cefn iddo yn ei gysgodi rhag oerwynt 
y gogledd, a llwyn o goed brigog ar y tu arall yn ei 
warchod rhag y dwyreinwynt gwenwynllyd. 

Y mae’r adeilad yn hen iawn—hwyrach fod 
rhanau ohono rhwng tri a phedwar cant oed. 
Ond nid yw’r oll o’r un oedran; y rhan bellaf, a’r 
nesaf ir ystabl, &c., ydyw’r chwanegiad diwedd- 
araf, er fod hwnw hefyd mewn henaint teg. Yn ol 
pob golwg, bwriedid iddo fod yn gastell cystal a 
thy anedd, gan fod ei furiau tros lathen o drwch ; 
ac fel hen ffermdai Cymru yn gyffredin, nid yw ei 
drefniant oddifewn fawr o glod ir cynllunydd. 
Gyda haner y defnyddiau, gallesid gwneud palas 
a pharadwys o dy. Trefn cynllunwyr yr hen 
amaethdai Cymreig oedd annhrefn: dodi y 
gwahanol ystafelloedd yn rhywle, rhywle, ond 
cymeryd gofal mawr eu bod yn rhywle digon 
anhwylus—dodi y llaethdy yn lle y pobty, a’r 
gegin yn nanedd y gwynt oeraf, a’i gwneud yn 
hongol ddigon o faint. Nid annghofient ychwaith 
gysylltu yr holl adeiladau 4’u gilydd: fel pe 
digwyddai tan rywbryd, y byddai yn hawdd iddo 
losgi y cyfan yn lludw. Yn yr ystyr yma, nid yw 

Penybryn lawn cyn waethed a rhai manau a welsom ; 
efallai ei fod yn well; ond ceir yma hefyd lawer o 
leiwella. Y mae y llaethdy yn y seler o tan y ty ; 
ac ni bu erloed le cymhwysach at gadw yr hylif 
yn oer a thymherus. Rhed ffrwd o ddwfr gloyw- 
glir, yr hwn sydd yn tarddu o fynwes y graig, trwy 
yr ystafell haf a gauaf ; a chlywsom am y Richard 
Morris a nodwyd yn gwneud defnydd effeithiol, yn 
un o1 anerchiadau mewn cyfarfod misol yn 
Nghorwen, o ffynon seler Penybryn, rhiniau yr hon 
ydynt yn parhau yr un fath, boed haf sych neu 
auaf rhewllyd, ac yn ei chydmaru i “ allor yn y ty.” 
Y mae traddodiad hefyd ar gdf a chadw fod un o 
hen denantiaid y lle yn y dyddiau gynt wedi 
derbyn gweledigaeth, yn ei hysbysu os gallai wneud 
llun pen o bres, a gweithio arno yn ddiorphwys 
heb roddi hunell ’w lygaid am saith mlynedd, y 
byddai yn anfarwol (ni ddywedir pa un ai’r pen 
ynte’r gweithiwr). Pa fodd bynag, cymerodd y 
breuddwyd afael mor dyn yn y truan, fel y dechreu- 
odd ar y gorchwyl yn ddioedi; ac yn y seler hon 
y bu wrthi ddydd a nos am chwe’ blynedd, un mis 
ar ddeg a phedwar diwrnod ar hugain, pan y daeth 
ato rhyw syrthni anorchfygol, y cysgodd yn drwm; 
ac yn ol telerau yr anfarwoldeb, aeth ei holl lafur 
ai anhunedd yn ofer. 

Wrth dalcen y t¥ rhed afonig fechan ar hyd ymyl 
y ffordd sydd yn arwain yn uwch i fyny i’r wlad ; 
ac ar fin y ffirwd hono y mae’r ‘“‘ Gareg Wen,” 
testyn y gan gyntaf yn llyfr cyntaf y bardd. Math 
o ithfaen ydyw, ac y mae yn y man y mae er’s 
oesoedd, yn ol pob tebyg. Cynwysa’r gan hono 
amryw ddarluniau bychain ydynt yn delweddu 
yn dra chywir fanau yn ymy] ei hen gartref, megys 
y penill hwn :— 

Mae nant yn rhedeg ar ei hynt 
I ardd fy nghartref i, 

Lle cododd un o’m teidiau gynt 
Ddisgynfa iddi hi. 

Mae helyg melyn uwch y fan, 

Lle syrthia tros y dibyn ban, 

A choed afalau ar y lan 
Yn edrych ar y lh’. 

Ac eto :— 


Pan ddeuai’r Gwanwyn teg ei bryd, 
Ar ol tymhestlog hin, 
Ac adfywhau’r llysieuog fyd 
Yn ei gawodydd gwin: 
Yn afon fawr di’r gornant fach, 
Pysgotwn ar el glenydd iach, 
A phin blygedig oedd fy mach, 
Yn grog wrth edau lin. 


Ymestyna tir Penybryn o’r afon Geiriog i grib y 
mynydd, ac ar ben y mynydd hwn, gwelir 6l y 
ewersyll y cyfeirir ato yn Cant o Ganeuon, t.d. 60, 
mewn cysylltiad & brwydr Crogen. Dywed yr 
awdwr mewn nodiad yno :—‘‘ Y mae Ol ei wersyll 
[Harri IT.] mewn amryw fanau ar yr Orsedd Wen, 
Bwrdd y Brenin, &c., ac ar ran o'r mynydd 
perthynol ir amaethdy lle y’m ganwyd ac y’m 
magwyd i.” Y mae cylch y gwersyll mor eang, a’r 
ffosydd a’r cloddiau mor fawrion,—‘‘ yn fawr 
anferthol mewn adfeilion,” fel y tueddir fi i gredu 
mai hwn yn hytrach ydoedd prif gadlys Owain 
Gwynedd, yn yr ymgyrch hono. Pa fodd bynag, 
y mae yn bigwrn mor serth o bob ochr, ond tua’r 
gefnen, fynydd sydd yn rhedeg at y Waun, fel na 
feiddiasai Owain byth ymladd brwydr Crogen, 
a gwersyll gan y gelyn yn y lle hwn o’r tu cefn 
iddo. 

A cherllaw yr hen wersyll, ceir olion hynotach 
fyth, a hynach o filoedd o flynyddau, olion mynydd 

tanllyd a grychlosgai hwyrach cyn i’r afon Geiriog 
ddechreu rhedeg. Pant crwn ydyw, tua chanllath 
ar ei draws, a phen uchaf y foel yn gwasanaethu 
fel un ochr iddo ; a’i ymylon wedi llithro iddo fel y 
gwelir weithiau hen odyn galch mewn adfeilion. 
Nid oes dwfr un amser i’w weled ar waelod ei gafn ; 
ac felly rhaid ei fod yn ei leibio ei hun. Pwy a Wyr 
nad oddiwrth yr Etna hwn y galwyd y mynydd ar 
y cyntaf yn BERW WYN ? 

Rhwng y foel hon a’r dyfiryn, y mae’r disgyniad 
yn serth iawn, ac yn llanw’r edrychydd ag arswyd 
wrth weled gwagle mor fawr yn union odditano. 
Gorchuddir un rhan o’r llechwedd gan goed; ar 
ran arall pora defaid yn y clytiau bychain o laswellt 
melus sydd draw ac yma ar hyd ei wyneb; ar y 
drydedd ran nid ymddengys fod dim yn tyfu ond 
creigiau a cheryg o gryn faint. Y rhan goediog 
a elwir y Coed Cochion ; ac y mae’r allt yn y fan 
hono yn dra thebyg i amgylchoedd Careg y Gwalch, 
rhwng Llanrwst a Bettws y Coed; ac o’r ddwy 
olygfa, hon ydyw’r fwyaf fawreddog. Y mae 
ganddi hithau ei hogof, a’r ogof ei thraddodiad ; 
canys onid i Ogof Coed Cochion yr ymdeithiodd 
yr Edward Puw hwnw tan chwareu ei bibgorn, ac 
ni welwyd ef mwy; ond cofiwyd yr alaw a 
chwareuai, a rhestrwyd hi yn mhlith yr Alawon 
Cymreig o hyny allan, tan yr enw “ Ffarwel Ned 
Puw.” Dichon fod y chwedl hon hefyd yn rhagori 
mewn perseinedd ar y traddodiadau synfawr sydd 
ar lafar gwlad am wrhydri ac ogof Dafydd ab 
Siencyn Grach o Nant Conwy. 

Yn ngodreu y llechwedd, ac yn ei gwr pellaf o 
Lanarmon, y mae hen amaethdy neillduol o 
hynafol; yr hynaf, meddir, yn yr holl Ddyfiryn. 
Dolwen y gelwir ef; ond myn traddodiad mai 

llygriad ydyw Dolwen o Dolowen; mai eiddo 
Owen Glyndwr ydoedd unwaith, ac y byddai’r 
gwron enwog yn tario yma ar brydiau pan ar ei 
daith o Sycharth yn nghwm Liansilin, i’w lys arall 
gerllaw Corwen, yn Nglyn Dyfrdwy. 

Ac ychydig yn is i lawr ar yr ochr arall i’r afon, 
ac yn ngenau nant ddofn sydd yn troi o’r dyfiryn 
ir mynydd, dyma Sarffle ; Ile y soniais eisoes am 
dano mewn cysyllitiad 4 thaid Ceiriog, a’i droad 
allan oblegid ei Fethodistiaeth. Rai blynyddau 
yn ol, cyfarfyddodd aelodau y Cambrian Archeolo- 
gical Society yn Llangollen, ac yn eu mysg y 
Dr. Phennah, olrheinydd dyfal y seirphaddolwyr 
Pheniciaidd yn y wlad hon. Wedi clywed am yr 
enw arwyddocaol hwn, aeth yr holl ffordd i Sarffle, 
gan ddisgwyl cael yn yr ardal rhyw ateg newydd 
Vw ddamcaniaeth : a dywedai ar ol hyny na siom- 
wyd ef ychwaith. Gan nad allai ymddyddan 
gyda’r brodorion uniaith, ofnai unwaith mai 
dychwelyd yn ol fel y daeth a fuasai raid ; ond yn 
ffodus, cyfarfyddodd 4 Mrs. Phoebe Hughes, o 
Benybryn. Hi a’i cynysgaeddodd 4 llawer iawn 
o wybodaeth leol ; ac wedi dychwelyd yn yr hwyr 
i Langollen, tystiai na welodd erioed hen wreigan 
fwy deallgar, ei bod yn gwybod pobpeth am hanes 
a hynafiaeth yr ardal, a’i Saesneg yn rhemp o dda. 

Yn y llanerch lonydd, ramantus a neillduedig 
y ceisiwyd ei desgrifio, y treuliodd Ceiriog gyfnod 
dedwydd ei ieuenctyd—lle yr oedd prydferthwech 
dyfiryn tlws a mawredd mynyddoedd geirwon yn 
cydgyfarfod ; mewn ty ac iddo hanes hen; ogof, 
hen wersyll, ac olion llosgfynydd i’w gweled ar 
dyddyn ei dad ; tan ofal mam neillduol am burdeb 
ei hegwyddor a chryfder ei hamgyffredion; yn 
mysg cymydogion gwladaidd, uniaith gan mwyaf, 

unplyg, ond wedi eu breintio yn mhell uwchlaw 
gwladwyr cyffredin 4 meddyliau bywiog ac 4 
chof llwythog o hanes a choelion eu cyndadau a 
gwroniaid eu gwlad yn y dyddiau gynt. 

Prif ddiffyg y cwm ydoedd absenoldeb addysg. 
Mae’n wir fod yno ysgol gwlad yn Nantyglog, a bu 
Ceiriog yn mwynhau hyny o fendithion oedd 
ganddi i’w cyfranu ; ond fel y gellid disgwyl, mewn 
ardal mor wasgaredig ei thrigolion a Llanarmon, 
a dim i’r ysgolfeistr yn dal ond ceiniocach y plant, 
dyfroedd digon prinion a ddarperid i’r sychedig 
am wybodaeth yn Nantyglog, Am _ ysgol 
ramadegol, fel y dywedir, nid oedd yr un yn nes 
at y fan na Chroesoswallt. Mae’n ddiamheu y 
gallasai ei rieni o ran moddion bydol ei ddanfon 
yno, er ei bod yn fyd digon caled ar amaethwyr 
y pryd hwnw fel yn bresenol; ond y caswir yw, 
mai ychydig oedd nifer rhieni Cymreig, o ddeugain 
i driugain mlynedd yn ol, a gredent fod addysgu 
plant yn ddaioni digymysg. Tybient fod tuedd 
ynddo i wneud plentyn yn segur a diddefnydd, 
ac mai gwell o lawer iddo ddibynu ar ei alluoedd 
naturiol; yr hyn oedd mor rhesymol a disgwyl 
iddo amddiffyn ei hun yn well hefo’i ddyrnau 
moelion na chydag arfau priodol yn ei ddwylaw. 
Y cyfeiliornad andwyol hwn ydyw y prif reswm 
fod mor ychydig, mewn cydmariaeth, o wyr 
dysgedig yn ein gwlad yn yr oes hon, rhagor yn yr 
amser a fu, ac, ni a hyderwn, yn yr amser a ddaw. 

Yn ol tystiolaeth un oi gydysgolheigion yn 
Nantyglog, dysgai yn gyflym; ond tra ragorai 
mewn gramadeg. Safai ar ben yr ysgol fel 
gramadegydd; ac y mae yr achos o hyny yn 
rheswm cryf i bob Cymro tros gefnogi Cymdeithas 
yr Iaith Gymraeg. Dysgodd Ceiriog Ramadeg 

Saesneg yn yr ysgol trwy gyfrwng y Gramadeg 
Cymraeg a ddysgai gartref. Darfu ir tad gam- 
ddeall cyfarwyddyd yr ysgolfeistr, a phrynu 
Gramadeg Tegai i'r bachgen yn Ile un Lindlay 
Murray. Ymroddodd yntau ar unwaith i ddysgu 
hwnw, ac yr oedd ganddo grap pur dda arno yn 
mhen tua phythefnos. Tra yr oedd y plant eraill 
yn pendroni gyda thermau na wyddent ar faes 
medion y ddaear beth oedd eu hystyron, ac yn 
amheu, hwyrach, a oedd ystyr iddynt o gwhl, 
yr oedd mab Penybryn wedi deall y rhwyfau, ac 
yn gadael ei gydymdeithion yn yr ymdrech yn 
mhell bell ar ol. Pa hyd, tybed, yr erys Cymru 
yr unig wlad wareiddiedig tan goron Prydain, lle y 
rhoddir pob rhwystrau ar ffordd y bobl i ddysgu 
ac arfer eu hiaith eu hunain? Pe treuliasai 
brenhinoedd a seneddwyr Lloegr, yn y canrifoedd 
a aethant heibio, haner cymaint o’u hamser i 
ddifodi gorthrymderau yn y Dywysogaeth deyrn- 
garol hon ag a wastraffwyd ganddynt i geisio 
dileu ei hiaith, Cymru fuasai y wlad ddedwyddaf 
dan haul. 

Wedi derbyn ei ddogn o ysgol, dychwelodd y 
llanc at y bywyd amaethyddol ; ond ychydig flas 
a gai arno, nac o bleser ynddo. Amlach llyfr yn ei 
law na ffust ; gwell oedd ganddo ddilyn ei fyfyrdod 
na chanlyn y wédd, ac unigedd y mynydd na 
chymdeithas haid 0 fedelwyr. Braidd na chredwn 
mai ei brofiad ef ei hun ydyw’r englyn canlynol, yr 
he a rydd yn ngenau’r Morwr, yn ei awdl ir 
Mor :— 


Druan gwr! nis medrwn gau—ar ochr 
Y gwrychoedd a’r cloddiau ; 
Aethus son—mi fethais hau, 
A ffaeliais drin ceffylau. 

Ond ni bu mab fferm erioed, meddai un a’i 
hadwaenai yn dda, gymaint ei ofal am fod pedolau 
y ceffylau mewn cywair priodol; ac mor barod i 
alw sylw at unrhyw ddiffyg ynddynt, a chynyg ei 
wasanaeth i fyned a’r anifail cefnesmwyth at y g6f 
i gael carnwisg newydd. Dengys hefyd y apieaid 
canlynol o un o’i lyfrau ei fod yn llawn afiaeth a 
direidi diniwaid, fel pob bachgen, yn enwedig 
os “‘ bydd rhywbeth ynddo fo.” Efe ei hun sy’n 
dweyd y stori :— 


YR wyf yn cofio i fy nhad wneud Corn Hirlas o gorn tarw, 
ai alw yn “‘ gorn cinio,” a byddwn yn hoff iawn o fyned 
ag ef ar fy mant ar ben clawdd y “‘ Wern Fach,”’ pan gawn 
archiad o’r ty, 1 alw fy mrodyr a’r gweision i’w prydau 
bwyd—yr oeddwn yn meddwl bob amser fod rhyw néd 
yn y corn hwnw tebyg iawn i frefiad llo, os na chenid ef 
yn iawn. ‘‘ Y mae hyny yn beth digon naturiol,” ebai 
fy nhad, ‘‘ o achos y mae pob corn tarw wedi bod yn gorn 
dlo ;’> ond barnai Dafydd, fy mrawd, fod achos mwy union- 
gyrchol i’r corn swnio fel brefiad llo, hyny oedd am fy mod 
ayneiganu. Blinodd yr holl gymydogaeth yn fuan ar yr 
oernadau chwithig oedd yn d’od o fy nghorn, ac mi flinais 
inau arno gyda bod newydd-deb y tegan yn darfod, ac 
mi roddais waelod o ystyllen yn ei ben praff a chorcyn 
potel bop yn ei ben main, ac fe’i gelwais drachefn yn 
““gorn powdwr.” Cymerais ef gyda mii “ dy’r crydd”’ 1 
chware powdwr ac i saethu gwellt efo fy nghyfeillion. 
Rywsut neu gilydd, pan oedd y corn ar faine y crydd, aeth 
gwreichionen o dan iddo, a bu agos iawn i un llanc, yr 
hwn oedd yn meddw! ei hun yn rhy dda i fod yn gobler, 
gael dyrchafiad trwy gorn y simdde. Fe gofiaf byth am y 
tro hwnw, ac am yr ymwared gwyrthiol a gawsom. Llosg- 
odd un bachgen ei wyneb, nes crychodd ei dalcen fel “* hen 
drigain.”’ Diengais inau gyda llosgi fy nghlust, colli fy 
aeliau, a chyrlio fy ngwallt. Byth er y tro hwnw, y mae 
ynof arswyd greddfol yn erbyn powdwr gwn. Yr hanes 
diweddaf a gefais am y “corn cinio” a wnaeth fy nhad, 
yr hwn a wnes i yn “‘ gorn powdwr,”’ ydyw ei fod yn awr 
ar faine erydd, ac yn ol tynged y corn buelin, i newid ei 
enw, gelwir ef yn awr yn “ gorn past ;”’ a dyna y detnydd 
a wneir ohono. 

Erbyn 1848, gwelir yn bur amlwg y byddai 
galwedigaeth arall yn fwy cydnaws a’i chwaeth nag 
amaetha ; a chan ei fod mor hoff o lyfr, pa grefit 
mor gyfaddas iddo a’r un o wneud llyfrau ? 
Cafwyd lle iddo fel egwyddorwas gydag argraffydd 
yn Nghroesoswallt; a bu yno ar brawf am dri mis, 
ond deuai gartref o nos Sadwrn tan fore dydd Llun 
i dreulio’r Sul. Ar ddiwedd cyfnod y prawf, pan 
aed i hwylio ei rwymo, cafodd ef a’i rieni allan fod 
yn rhaid iddo wasanaethu am saith mlynedd. 
Meddyliodd fod hyny yn rhy hir 0 amser, ac yn wir 
nid oedd ei serch yntau at y gelfyddyd ychwaith yn 
angherddol. Felly, gadawodd hi; a da hyny, 
canys deg i un na chollasem y bardd melusber 
mewn argraffydd trwsgl. Ychydig o feirdd da a 
fagwyd yn mysg pigwyr llythyrenau; Cawrdaf, 
mae’n debyg, oedd y goreu yn mysg y Cymry. 

Yn nechreu y flwyddyn ganlynol (1849) aeth i 
Fanchester, at gar iddo o’r enw Thomas Williams, 
yr hwn oedd yn cadw siop grocer yn Oxford Street. 
Dyma ei fynediad cyntaf gwirioneddol oddicartref, 
canys yn Nghroesoswallt yr oedd megys o fewn 
cyrhaedd galw. Y mae wedi costrelu ei brofiad ei 
hun, a phryder ei fam, yn y cyfwng pwysig hwn ar 
ei fywyd mewn can nodedig o effeithiol, yr hon a 
welir yn yr Oriau Eraill :-— 


Mae John yn myn’d i Loeger, 
A bore fory’r a, 

Mae gweddw* fam y bachgen 
Yn gwybod hyny’n dda ; 


*Defnyddia’r bardd y gair gweddw yma, er mwyn 
eryfhau, a hwyrach ddyeithrio y darlun ; gan nad oedd ei 
fam yn weddw ar y pryd yn ystyr gyffredin y gair. 

Wrth bacio’i ddillad gwladaidd, 
A’u plygu ar y bwrdd, 

Y gist ymddengys iddi 
Fel arch yn myn’d i ffwrdd. 


Mae ef yn hel ei lyfrau 
Tr gist sydd ar y llawr, 
Yn llon, gan feddwl gweled 
Gwychderau’r trefydd mawr ; 
Nis gwel e’r deigryn distaw 
Ar rudd y weddw drist, 
Na’r Beibl bychan newydd 
A roddwyd yn y gist. 


Tua cyhyd o amser ag y bu yn brinter y bu hefyd 
yn grocer, canys rhoes ei gar a’i feistr y fasnach i 
fyny ; a chafodd le wedi hyny fel ysgrifenydd yn 
ngorsaf nwyddau London Road, Manchester. 
Arosodd yma am un mlynedd ar bymtheg, a 
dringodd o ris i ris yn y gwasanaeth nes bod 
ganddo cyn ymadael haner cant o glarcod tano. 
Yr oedd y cyfnod hwn y pwysicaf, ar lawer ystyr, 
yn ei holl fywyd ; oblegid cynwysai nid yn unig y 
drydedd ran oi oes, ond dadblygwyd ynddo 
adnoddau cyfoethog ei alluoedd meddyliol. 
Cyrhaeddodd Fanceinion yn fachgen ieuanc gwlad- 
aidd a hawddgar, newydd adael ei ddwy-ar- 
bymtheg oed, a gwrid y bryniau ar ei ruddiau, ac 
‘“awen burwen yn berwi”’ yn ei ysbryd nwyfus. 
Yr oedd wedi ei fendithio gan natur a’r ddawn 
werthfawr o benderfyniad cryf; ac efe a bender- 
fynodd. Nid i fod yn gyfoethog, nac yn un o 
brif farsiandwyr y ddinas fawr hono, onide goludog 
ac un o brif farsiandwyr Manchester a fuasai ; 
canys ychydig iawn o’r saw] a enillasant gyfoeth 
a feddent ei gymhwysderau a’i gyneddfau ef at y 
cyfryw lwyddiant. Yn ffodus, nid yw cyfoethog- 
ion yn brinion, ond yn anffodus y mae beirdd fel 

Ceiriog yn neillduol o brinion. Yr oedd wedi ei 
gynysgaeddu hefo synwyr eryt ; ac fel y prawf 
cynlluniau cywrain llawer 0’i synyrchion, yr oedd 
yn gryn athronydd heblaw bod yn fardd. Y 
gallu hwn a barodd iddo sylwi yn fuan ar ol gadael 
cartref fod Meoedd gweigion yn ystafelloedd ei 
feddwl, a phenderfynu mai goreu bo’r cyntaf eu 
dodrefnid 4 gwybodaeth a dysg. I lance oi 
anianawd ef, yr oedd meddwl gwag yn fater 
annhraethol fwy difrifol na Hogell wag. Parodd 
hyn iddo ymroi yn ddioedi i ddarllen ac efrydu, ac 
i gyflwyno pob awr hamddenol ar ei elw i hunan- 
ddiwylliant ; nes y daeth llafur meddyliol yn ail 
natur iddo ac yn wir bleser. Dywed un ai 
hadwaenai yn dda am dano yn y cyfnod hwn : 
‘“ Wedi darfod a4’i oruchwylion y dydd, ceid ef bob 
amser gartref—o’r adeg y deuai adref hyd amser 
gorphwys, a’r amser hwnw yn hwyr iawn fynychaf. 
Darllen, cyfansoddi, ysgrifenu, oedd ei fwyd al 
ddiod 33 i Y mae yma wers dda i 
ieuenctyd ein ewlad Vw hefelychu, o gymeryd 
rhywheth owerth i ymdrechu ato yn eu horiau 
hamddeno]. Nid llawer o ddaioni a geir o un 
bachgen ieuanc os bydd efe allan yn barhaus. 
Gellir dweyd am fywyd Ceiriog Hughes mai bywyd 
o lafur meddyliol ydoedd, os lafur hefyd iddo ef. 
Dyna bleser ei fywyd; a thrwy ei fywyd ym- 
roddgar efe a wnaeth lawer o les. Anfynych y 
byddai cyngherdd Cymreig heb gan o’i waith ef 
yn gwefreiddio y dyrfa; a byddai’r cyrddau hyn 
fynychaf wedi eu paratoi at rhyw achosion daionus, 
megys tynu dyled capelau ac ysgolion, neu rhyw 
elusenau i’r weddw a’r amddifad.”—Ipris VycHaNn 
yn y “ Darlunydd.” 

Fe welir oddiwrth y dystiolaeth uchod fod y lane 
yn ddigon craff eisoes i ddeall fod eisio “‘ cyfansoddi 
ac ysgrifenu”’ cystal a “ darllen,” wrth ddysgu ; 
ac nad yw darllen yn unig ond haner yr oruchwyl- 
iaeth ; y mae cynull y cnwd i’r ydlan yn waith 
angenrheidiol, ond byddai ei adael yno i fraenu ar 
ei gilydd yn gwneud y Ilafur cyntaf yn anfuddiol. 

Pa bryd y dechreuodd efe gyfansoddi barddon- 
iaeth, a pha ddernyn oedd blaenffrwyth ei awen, 
nis gwyddom. Efallai iddo ddechreu yn union 
wedi cartrefu yn Manchester, efallai cyn hyny ; 
pa fodd bynag, enillodd ei wobr gyntaf mewn 
cyfarfod llenyddol a gynelid yn nghapel Grosvenor 
Square. Yr oedd wedi meistroli y cynghaneddion, 
ac yn ymeeisydd buddugol mewn Eisteddfod 
fechan a gynelid yn Nantglyn, erbyn 1853. Y 
testyn ydoedd, ‘Coffadwriaeth y Doethawr 
William Owen Pughe;” ac fel y bu chwithaf y 
tro, enillodd dyfodol brif-fardd telynegol Cymru ei 
lawryf cyntaf oddicartref am ddau englyn! ac yn 
mhellach, un a ddaeth ar ol hyny gyda’r mwyaf 
gwreiddiol o’n holl feirdd, wedi benthyca y prif 
ddrychfeddwl sydd yn yr englynion hyny o waith 
Pope, sef “‘ God said let Newton be, and there was 
light.” Dyma yr englynion :— 

Pan ydoedd niwloedd a nos—ar iaith yr 
Hil Frython yn aros ; 


‘“ Cyfod, Puw,”’ ebai Duw, “ dos 
I ddwyn eu hiaith, o ddunos.”’ 


Ac yna goleuni canaid—a roed 
Ar iaith ein henafiaid ; 
A’n llén oedd fel gem mewn lIlaid, 
Hwn a’i dygai’n fendigaid. 


Dair blynedd yn ddiweddarach, yn Eisteddfod 
Genedlaethol Llundain, 1856, cynygid gwobr am y 

chwe’ englyn goreu i “ John Elias,” a chawn ef 
yn ymgeisydd. Yr oedd yn gystadleuaeth mor 
ragorol, fel y penderfynodd y ddau feirniad, 
Eben Fardd a Hiraethog, ddewis y chwe’ englyn 
goreu o waith yr amrywiol ymgeiswyr ; a dyma’r 
un a ddewiswyd o restr Ceiriog :— 


Hi law arweiniai luoedd—i weled 
Ymylon y nefoedd ; 
Nerth fu i’n hareithfaoedd, 
A gloew sant ein heglwys oedd. 


Yn yr un Histeddfod, enillodd ar y chwe’ phenill er 
cof am “ Etifedd Nanhoron,”’ Cadben R. Lloyd 
Edwards, yr hwn a laddwyd mewn brwydr o flaen 
Sebastopol, yn ystod y nos. Y mae’r chwe’ 
phenill ar yr un mesur, ac yn yr un cywair, ar 
Death of Sir John Moore; ac er nad oes yr un 
drychfeddwl yn y ddwy gan yr un fath, eto wrth 
ddarllen y naill anhawdd ydyw peidio meddwl am 
y llall. Y mae yn gléd nid bychan ir Cymro 
ieuanc, tan ei 24ain oed, ei fod yn gallu cyfansoddi 
can hafali un o’r caneuon tlysaf yn yr iaith Saesneg, 
er i hono fod o ran ei hanian yn fath o efelychiad. 
Prawf y ddau benill canlynol fod y bardd eisoes, 
er ieuenged ydoedd, yn gallu bathodi brawddegau 
barddonol teilwng ohono ei hun mewn oedran 
addfetach :— 


“ Yn mlaen!”? medd ein Cadben—‘‘ yn mlaen /”’ oedd 
ei lef ; 
Aem ninau ar warthaf y gelyn : 
Ychydig feddyliem mai marw ’roedd ef, 
Pan’ oedd yn anadlu’r gorchymyn. 


Wrth ini ddychwelyd canfyddem y loer 
Trwy hollt yn y ewmwl yn sylwi, 

Gan ddangos ein Cadben 4’i fynwes yn oer— 
Mor oer a’r bathodyn oedd arni. 

Fel lluaws o wir feibion athrylith Cymru, 
dechreuodd Ceiriog fel gweithiwr haiarn wedi ei 
godi o fwngloddiau eraill. Nid oedd ei ddarnau 
boreuaf yn nodedig am wreiddioldeb, nac yn 
cynwys unrhyw arbenigrwydd nodweddiadol ohono 
ef ei hun; ond yr oeddynt mor gelfyddgar o ran 
ymadroddion cymen a dillyn a dim a wnaeth yn ol 
llaw. Yn raddol yr agorodd efe ei fwnglawdd 
goludog ei hun ; a pho dyfnaf y treiddiai yn hwnw, 
goreu oll oedd y mwWn. Yn nghyntaf gweithiwr 
celfydd, cywrain ; wedi hyny, yn codi y defnyddiau 
oi dir ei hun. Darllen llawer ar waith y pen- 
campwyr llenyddol yr oedd yn y cyfnod hwn ar 
ei fywyd; avr drychfeddyliau mawrion a welai 
wrth ddarllen felly yn aros yn ei géf, nes dyfod yn 
rhan ohono ; wedi hyny, ac yn raddol, y daeth yn 
feddyliwr g owreiddiol, ac yn ddarfelydd annibynol. 
Credwn fod hyn yn nodwedd arbenig lluaws o 
athrylithiau pob gwlad a phob oes. Cyhuddir 
Shakspere o arwynebedd ac anwreiddioldeb yn 
ei gynyrchion cyntaf; a dyna un on prif 
feddylwyr ninau, Christmas Evans, pe buasid yn 
cospi am dori yr wythfed gorchymyn mewn ystyr 
lenyddol, yn ngharchar Aberteifi y cawsid ef ar ol 
ei bregeth gyhoeddus gyntaf. Yr oedd Ceiriog 
yn ddigon dieuog o ddim yn ymylu ar lén ysbeiliad ; 
cydnebydd ei ddyled am y syniad o eiddo Pope ; 
an hunig esgusawd am grybwyll y sylw ydyw 
ceisio dangos fod hyd yn nod ei wendidau bychain 
yn. nodweddiadol o athrylith uchelryw. 

Tynodd sylw yn fuan yr amryw lenorion a 
llengarwyr Cymreig oeddynt yn trigianu yn 
Manchester ; ac enynwyd cyfeillgarwch rhyngddo 
4 hwynt nas gallodd dim ond angau ei enhuddo. 
Yn eu mysg yr oedd Creuddynfab, R. J. Derfel, 

Cc 

Pedr Mostyn, Idris Fychan, Parch. O. Jones 
(Meudwy Mon), Mr. J. Francis (Mesuronydd), 
Gwilym Elen, Tanad, ac eraill. Bu Ab Ithel 
hefyd am dymhor yn byw yn Middleton, ger y 
ddinas, a’r adeg hono y daeth y ddau i gyd- 
nabyddiaeth gyntaf a’u gilydd. Yr oedd gan 
Gymry llengar Manchester Gymdeithas Lenyddol 
deilwng yn eu mysg—Cymdeithas y Cymreig- 
yddion y gelwid hi, a’i llywydd ydoedd Mr. Francis ; 
dyn mawr, penwyn, rhadlon, bodlon, oedd 
Mr. Francis, ac yn Gymro gwladgar oi goryn 1 w 
sawdl. Yr oedd yn Lerpwl hefyd ar yr un pryd 
Gymdeithas o Gymreigyddion, llywydd yr hon 
ydoedd Dr. Games, disgynydd 0 Syr Dafydd Gam ; 
a phe buasai eisiau dangos dwy engraifft o ddau 
hen Gymro gewynog, nerthol, deallgar, anhawdd 
fuasai cael gwell y ddau lywydd hyn. Llanwai 
Mr. Francis y swydd bwysig o City Surveyor 
Manchester ; ac yr oedd y Dr. Games, heblaw bod 
yn feddyg galluog, yn ddyn neillduol o wybodus, 
ac yn siaradwr campus. Penderfynodd y ddwy 
Gymdeithas gydgynal eu gwyl flynyddol ar 
Rivington Pike, moel gerllaw Bolton, wrth odreu 
yr hon y mae cronfeydd dwfr tref Lerpwl. 
Cyrhaeddasai mintai Manchester yno yn nghyntaf, 
ac yr oeddynt wedi dringo llechwedd y foel yn 
Ned uchel cyn i gwmni Lerpwl ddyfod o hyd 
iddynt. Wrth weled yr ymwelwyr cyntaf, daethai 
bechgyn o’r amaethdai gerllaw atynt i werthu 
llaeth ; ac wedi ini eu goddiweddyd, gwelem 
Ceiriog: yn yfed o dyn anferth, a than ddylanwad 
y llaeth enwyn yn clecian cynghaneddion ; 
meddai :— 


Y mae’n braf yn mhen y bryn, 
A thyniad o laeth enwyn. 


CREUDDYNFAB. 339) 


Yna prysurodd i gydnabyddu gwahanol aelodau y 
ddwy gymdeithas 4’u gilydd. Wrth gyflawni y 
gwasanaeth hwnw, daeth at lencyn a eisteddai ar y 
glaswellt, yntau hefyd yn tori ei syched o dyn lawn 
cymaint a’r llall, ac fel hyn y dywedodd y bardd 
wrthym pwy ydoedd :— 


Dyma Dwmi Dimol, 
Llawen ei fyd yn llanw ei fol. 


O’r Cymreigyddion a nodwyd, Creuddynfab, 
mae’n ddiau, oedd y ‘galluocaf; yr helaethaf ei 
wybodaeth lenyddol; miniocaf ei amgyffredion ; 
a’r un a ddylanwadodd ddyfnaf ar nodwedd fardd- 
onol Ceiriog. Am ddonioldeb i ddarnodi cymeriad, 
ni ddigwyddodd i ni daro ar ei fath na chynt nac 
wed’yn. Clywsom ef un tro yn desgrifio hen lenor 
hynod, fel “‘ genius wedi cael stroke ;”’ a bardd ac 
offeiriad Cymreig adnabyddus ond anffodus fel 
‘Person wedi ei witsio.” Pan y cydgerddem ag 
ef un diwrnod ar hyd Heol Mostyn, Llandudno, 
yr oedd dau aelod 0 German Band yn chwareu fel 
math o guro tabwrdd ar ganol yr heol, y Ileill o’r 
seindorf wedi myned oddiamgylch i gasglu ;_ trodd 
y darnodwr brathog ei lygad bychan haner cam 
tuag atynt gan ddywedyd,—“‘ Mae rhai’n fel pe 
byddent yn godro miwsig, onid ydynt ? ”’—[swn 
godro ar waelod tyn, ydych chwi’n ddeall]. A 
phan oedd rhyw lolyn siaradus yn brolio mewn 
cwmni nifer a gwychder ei ddodrefn—gan fanylu 
ar ei hyn a hyn o gadeiriau, rhifedi mawr o 
fyrddau, &c., a diweddu trwy ddweyd fod ganddo 
ddau ar bymtheg o welyau plu. “Tom!” ebe 
Creu., “‘ fyddai ddim gwell i chwi ddweyd wrthym 
pa sawl pluen sydd yn mhob gwely ?” 

O tan yr ysmaldod cellweirgnoawl hwn, meddai 
Creuddynfab y tcimladau tyneraf a’r galon lanaf. 
Beirniadai yn graffus, a phan fyddai achos yn galw, 
yn llym. Tynodd lawer o drybini ar ei ben trwy 
gyhoeddi y SBarddoniadur, beirniadaeth ddi- 
dderbynwyneb ar Caledfryn fel beirniad; ond 
gwnaeth yr ysgrafelliad hwnw les i’r oracl, a bu o 
fendith i lenyddiaeth Gymraeg yn gyftfredinol. 
Oddiwrth y llyfr hwnw credai rhai fod yr awdwr 
yn ddyn sarug a chwerw; ond ni bu erioed fwy 
camgymeriad. Yr oedd yn bobpeth vr gwrth- 
wyneb. Os ysgythrai gangau crinion y dderwen 
gadarn, meithrinai 4 llaw dyner y blaguryn ieuanc 
gobeithiol. Yr oedd yn hyfrydwch ganddo gael y 
fraint o gynorthwyo y bardd ieuanc addawol 
Joun Huaeues, neu fel yr ymgyfenwai y pryd 
hwnw, Joan Ceiriog ; a phrin y rhaid dweyd fod 
yn dda gan y llanc gael ei hyfforddiant yntau. 
Addfedodd y cysylltiad rhyngddynt, o athraw 
a dysgybl, yn fuan yn gyfeillgarwch diragrith. Yr 
oeddynt yn myned i’r un addoldy, a threulient 
lawer o amser yn nghymdeithas eu gilydd, gartref 
ac oddicartref. Er fod Creuddynfab ddeunaw 
mlynedd yn hyn na’i ddysgybl, yr oedd ysbryd 
un mor nwyfus ac ieuengaidd, a chyneddfau y 
Nall mor addfed, a’r ddau o’r fath gyffelyb chwaeth, 
fel nad oedd gwahaniaeth oedran yn gwneud dim 
gwahaniaeth yn eu serch at eu gilydd. Rhwng y 
blynyddau 1855 ac 1860, anfynych y cyhoeddai yr 
un o’r ddau ddim byd heb ei ddangos i’w gyfaill. 
O dipyn i beth, ysgrifenent ’r cyhoeddiadau fel 
cyd-awduron (confreres). Yn yr Arweinydd, 
newyddiadur a gyhoeddid yn wythnosol yn 
Mhwllheli, ac a olygid gan Huw Tegai, o tua 1856 

i 1859, yr ymrithiodd gyntaf y bodau dychymygol 
hyny, Syr Meurig Grynswth a Bywbothfardd, a 
llythyrau doniol y ddau yn desgrifio eu Peirianau 
Barddoni. Yr oedd eu gwatwareg finiog yn gwneud 
gwawd difaol o hoced penuchel y saw! a dybient 
mai cleciadau cydseiniaid ydyw barddoniaeth, a 
buont bron mor llwyddianus i ladd cocosfeirdd, 
crachfeirdd, a chwilod o’r fath yn Nghymru ag y 
bu Don Quixote i wawdio o fodolaeth goeg farchog- 
wriaeth yr Yspaen gynt. 

Y mae rhai o’r llythyrau wedi eu danfon o’r 
Lleuad. Y modd a’r dull yr elai y ddau i’r blaned 
oer oedd neidio iddi oddiar Drwyn y Fuwch, neu 
fel y gelwir ef yn awr, Little Orme’s Head, pan oedd 
hi yn myned heibio’r ddaear ar ei thaith ’r Llwybr 
Llaethog. Mae’n wir nad hwy oeddynt y daear- 
olion cyntaf a dalodd ymweliad 4 thiriogaethau 
brenhines y nos; canys y mae’n dra thebyg fod 
dau mor graff wedi gweled yno 6] traed Baron 
Munchausen, y Deon Swift, a Hans Pfaal y 
dychymyg-fawr Edgar Allan Poe; ac os gwelsant, 
tybed nad oedd berygl iddynt gamgymeryd 
eiddo’r Barwn a Hans am 6] carnau yr anghenfil 
ysprydol hwnw a ddesgrifir gan Hiraethog, yn ei 
awd] ar Job, fel yn gorphwys ar un o gyrn y Iloer, 
pan ar ei daith ysbiol gyntaf i wlad y ddaear ? 
Cafodd ef anwyd wrth eistedd ar lecyn mor oer, 
a dechreuodd “ echrys disian,”’ “‘ nes aeth yn agos, 
weithian, i'r d—1 roi’r lloer ar dan.’”’ Ond rhaid 
cydnabod fod rhai o lythyrau Meurig a Byw. mor 
hedegog a dim o waith eu rhagflaenoriaid lloeraidd. 
Dyma eu hail lythyr a argraffwyd yn yr Arweinydd 
am Mawrth 4, 1858, wedi ei godi o’r copi sydd yn y 
British Museum :— 

MEURIG GRYNSWTH, AT DRIGOLION Y BLANED 
DDAEAROL. 


Wet, Mr. Gou.,—Ddarfu chwi feddwl mod i wedi annghofio 
fy hen ffryndiau yn ‘‘ Ngwlad y ddaear”” yna? Nid 
felly ; peidiwch chwi a meddwl fath beth. Yr wyf fi a 
““Byw.”? mor ddaeargarol a phan oeddym ni yna yn 
bwyta tatws llaeth. Yr achos imi fod dipyn yn hwy nag 
arferol yn ysgrifenu atoch y mis hwn, oedd disgwyl am 
newydd da i’w yrui chwi, ac y mae yn hyfryd genyf allu 
eich hysbysu bod genyf un o’r newyddion goreu a gafodd 
beirdd ‘‘ gwlad y ddaear’”’ yna erioed. Y mae “ Byw.” 
wedi dyfeisio peiriant newydd at fwrw cynghaneddion, 
ac y mae arno eisiau goruchwylwyr yn mhob ardal, lle 
mae ‘‘ Beirdd Braint a Defawd,” i werthu ei nwyddau 
eynghaneddol. Yr wyf yn deall ei fod ef yn gwerthu dros 
ben rheswm o rad. Y mae ganddo linellau am dri a 
chwech y cant, y rhai, cyn y panic diweddaf yn y drafnid- 
iaeth gynghaneddol, fuasent yn costio pymtheg swllt y 
cant. Nid yw yn gwerthu llai na chan sypyn gyda’u 
gilydd o’r setydliad, ‘ond y mae ganddo oruchwylwyr ar y 
ddaear yn gwerthu wrth y dwsin—nid ydynt hwy wrth 
gwrs yn gwerthu mor rad ag yn ol tri a chwech y cant. 
Yr ydych chwi yna yn bobl gydwybodol, ac am hyny 
chwi a wyddoch yn dda fod yn rhaid i bawb fyw, neu o 
leiaf, fel y dywedodd y pregethwr gynt, ‘‘ fod yn rhaid i 
bawb fyw neu farw.’”? Dyna hen bregethwr yn arfer 
dweyd y gwir. . 

Pe gwyddwn i na ‘chodech bris hysbysiad am fy ysgrif, 
mi roddwn engraifft o’r gorchestion i chwi; o ran hyny, 
gellwch ofyn faint fyd fynoch chwi, mi dalaf inau y peth 
welaf yn dda fy hun. Heblaw yr hen gynghaneddion 
adnabyddus yna, y mae ‘“ Byw.” wedi dyfeisio cant a 
deg o rai newyddion, ac y mae y peiriant, ar ol gwneud y 
patrwm, yn eu bwrw yn gyflymach nag iar yn bwyta 
rhynion. 

Y mae ganddo linellau rhagorol] am geiniog a dimai yr 
ugain, y rhai eilw efe, yn ei ddull smala ei hun, ‘“‘ Cas gan 
Sais.” Gelwir hwy felly am nad oes yr un Sais a all 
ystumio ei geg atynt, megys, ‘‘ Gwrychell grechell at 
grochan.” Fe Wyr pob Bardd Braint a Defawd fod prynu 
Hinellau fel yna am geiniog a dimai yr ugain yn llawer 
rhatach yn y diwedd na cholli amser i’w gwneud hwy, 
gyda dwylaw moelion. 

Y mae ganddo stoc helaeth o “‘ Gynghaneddion Cas 
gan Feddwyn.”’ Ei reswm, meddai ef, dros eu henwi 
felly yw, eu cymhwysder i brofi dyn a dybir ei fod yn 
feddw, canys ni all un dyn meddw blethu ei dafod am 
danynt. Dyma nhw :— 


Y groesffagl carddagl cerddawdd—gwttern 
Y creigiau a’i crygawdd ; 
Gyr biser, gwyrder gwerdawdd, 
Ogfaenlliw bais, rhwd clais, clawdd. 


Crwth crothlost—coelffrost culffriw—cwthr enfys 
Cog oerfrys cig irfyw ; 
Copr bryd rhwng y rhyd a’r rhiw, 
Caiff lemloes y ci flamliw. 


Y mae “‘ Byw.” yn disgwyl y bydd galwad mawr, yn 
enwedig gan Gymdeithas Cymedroldeb, am y cynghanedd- 
ion yna, yn enwedig pan gofia nad ydynt yn costio ganddo 
ond llai na’r degwm yr hyn oeddynt amser yn ol. Y mae 
ganddo, mi debygwn i, ddigon o linellau ‘‘ hoewlon a 
gwiwlon ” i ddiwallu y wlad am ddeng mlynedd, wedi eu 
gwneud yn barod. Dywedodd wrthyf na fu y peiriant 
ddim dros awr yn gwneud y domen fawri gyd. Y mae 
yma ganoedd o englynion at gor Histeddfodau, a chyfar- 
fodydd Menyddol, yn dechreu :— 


Eisteddfod hyglod yw hon. 
Histeddfod hynod yw hon. 
Eisteddfod hynod o enwog, &c. 


I’w cael wedi eu gorphen yn daclus, am lawer llai o bris 
nag y medr neb brynu y defnyddiau yn Nghymru. 


Y mae ganddo englynion cymhwys i Ffarmwyr, 
ardderchog, sef rhai at wasanaeth y ty, y meistr, y feistres, 
y plant, y gweision, y morwynion, y meirch, cerbydau, 
y gwartheg, y lloi, y moch, y defaid, a phob peth arall 
ellir feddwl am dano perthynol i ffarm, am haner coron, a 
thalu y cludiad. 

Fe ellir cael digon 0 englynion campus, wedi eu gorphen 
yn dda, at wasanaeth ffarm fawr, y ty ac allan, am ddeng 
mlynedd, am dri a chwech. 

Er engraff, wele englyn i drol eithaf llithrig, ac heb un 
math o wall cynghaneddol ynddo :— 


Trol lariaidd, fwynaidd, feinwych,—trol hynaws, 
Trol anwyl, trol glodwych ; 
Trol lasliw, eurwiw, orwych, 
A throl i waith, a throl wych. 
Eto i Ful— 


Mul mwynlan, gwiwlan, gwelir,—ac anwyl 
Ful ceinwych ganfyddir ; 
Ei ber lef gloyw-lef glywir 
Yn fwynaidd, weddaidd, yn wir. 
Cewch esiamplau o gynghaneddion wrth y llath yn fy 
llythyr nesaf. Rhai a diwedd y naill yn dechreu y Ilall. 


Yr oeddynt yn ohebwyr rheolaidd ir Pwnsh 
Cymraeg, ond cyn ir wythnosolyn hwnw ddirywio 
a myned yn fraddug pen ffair. Ni roddid enwau’r 
awduron wrth yr ysgrifau ynddo, ond y mae’n 
hawdd adnabod 6] law y celfyddydwyr o Fan- 
ceinion. Creu. oedd yn cael y gair o ysgrifenu y 
gyfres o lythyrau llymfeirniadol a ymddangosent 
yn Pwnsh tan y penawd, “Yr Arddangosiad 
Farddol,” gan y Barnum Cymreig; ond yr oedd 
gan ei ddysgybl hefyd law yn y gwaith. Crafu yn 
drwm iawn y byddai Barnum ; a chan fod rhai o’r 
beirdd mor groendeneu, gwingent yn erwin tan y 
driniaeth, a bygythient bob math o ddialeddau 
heblaw cyfraith athrod, ar yr awdwr. 

O flaen y llythyrau hyn, ar ben y ddalen, yr oedd 
llun y gwrthddrych y sonid am dano, wedi ei gerfio 
ar bren, gan yr “‘ Artist Cymreig,”’ fel yr adwaenid 
ef, sef Elis Bryncoch. Trigianai Elis mewn 
bwthyn bychan, cysurus, yn heol Phythian, 
Lerpwl, ac y mae’r bwthyn hwn yn sefyll yr un 
fath hyd yr awr hon, er cynifer o gyfnewidiadau a 
gymerasant le o'i amgylch. Yn ycaban glanwaith 
hwnw y cerfiodd Elis Bryncoch holl cuts, chwedl 


Y PWNSH CYMRAEQ. 4] 


yntau, y Pwnsh Cymraeg. Cuts hynod oeddynt 
hefyd ; hynotach am wreiddioldeb y drychfeddwl 
nag am fedrusrwydd ei weithiad allan. Yr ydym 
yn cofio un ohonynt yn dda. Y testyn ydoedd, 
‘Claddedigaeth y Genhadaeth Iuddewig.” Yn 
Mon y codasai y gwrthwynebiad iddi ar y cyntaf ; 
ac yn Arfon yn nesaf. Tynid yr elorgerbyd gan 
fochyn yn mlaen y wedd a gafr yn y b6én; ac ar ben 
y cerbyd yr oedd hen Wr tew, boliog, yn eistedd fel 
gyriedydd, gan gynrychioli Sion Gorph, a chloben 
o fflangell yn ei law chwith—pa un ai yn amryfus 
ynte o fwriad y cerfiwr, y mae yn anhawdd dweyd. 
Cwynai pobl y drychfeddyliau fod gan y Bryncoch 
ddawn i ddyfetha eu cynlluniau gyda rhyw chwith- 
dod fel hyn yn fynych. Ond pan gofier mai 
asiedydd oedd y cerfiwr wrth ei alwedigaeth, ei 
fod yn gweithio’n galed bob dydd am ei fywoliaeth, 
ac yn cerfio pan fyddai asiedvddion eraill yn 
gorphwys neu yn cysgu, yr oedd ei gerfiadau yn 
rhyfeddol o dda. Gwaith mawr oes Elis Bryncoch 
oedd darlun o’r enw Oriel y Beirdd, am yr hwn y 
gwrthododd £200 un tro; ond ar ol ei farwolaeth 
ef a werthwyd am £100i Mr. Wm. Morris (Gwilym 
Tawe). 

Byddai Creu. a Cheiriog yn dyfod trosodd i 
Lerpwl yn fynych ar nos Sadwrn i ymgynghori ag 
oracl y cuts parth rhai yr wythnosau dilynol ; ac 
ar un o’u hymweliadau hyn y gwelsom ni y ddau 
gyntaf. Yr oedd Ceiriog y pryd hwnw tua phump 
ar hugain oed, yn ddyn ieuanc hardd a golygus, 
ac yn gwisgo yn drwsiadus, hwyrach braidd yn 
ffasiynol; ac heb i chwi fyned yn agos ato, ac 
ymgomio 4g ef, yr oedd yn anhawdd i chwi 
amgyfired eich bod yn mhresenoldeb bardd, gan 
mor debyg ydoedd i ddyn arall. 

Wedi crwydro oddiar ein llwybr yn y dull uchod 
er mwyn son ychydig am ddau o hen gyfeillion y 
bardd yn ei ieuenctyd, ni a ddychwelwn i olrhain ei 
lwybr yntau yn mhellach. Yr un flwyddyn ag y 
gwobrwywyd ef yn Llundain am yr englyn i John 
Elias ac am ei farwg4n i Etifedd Nanhoron, 
enillodd yn Histeddfod Merthyr hefyd, tan feirn- 
iadaeth Eben Fardd, wobr o £10 am ei fugeilgerdd, 
“Owain Wyn;” ac ymddengys nad dyna’r 
gystadleuaeth gyntaf y bu’r gan hon ynddi. Mewn 
nodiad ar ei diwedd, dywed yr awdwr :— 
“ Flwyddyn cyn hyny, bu yr un Fugeilgerdd air 
yn air yn cystadlu am ddeg swillt, ond ataliwyd y 
wobr, am na thybiai’r beirniad fod un o’r amryw 
ymgeiswyr yn ei theilyngu.” Wele, hai, hai! 
Rhaid fod syniad y beirniad hwnw am werth 
cydmarol deg swllt a gwerth bugeilgerdd mewn 
cyflwr echrydus o ddrwg. Byddai yn anhawdd 
cael undyn na ddywedai mai dyma’r fugeileg oreu 
yn yr iaith o ddigon. Ac ini roddi y pris isaf ar 
farddoniaeth ac uwchaf ar arian, y mae yn Owain 
Wyn linellau unigol sydd yn werth yr holl wobr 
haelionus hon ddengwaith drosodd. Beth fyddai 
gwerth y llinellau canlynol yn y farchnad fawr 
lenyddol, tybed ? 


Bywyd Bugail :— 


Weithiau tan y creigiau certh, 
Yn nghanol y mynyddoedd ; 
Dim i’w wel’d ond bryniau serth, 

A thyner lesni’r nefoedd. 


Y Ceunant -— 


Edrych ar y ceunant du, 

Fel bedd ar draws y bryniau : 
Bedd yn wir, medd hanes, fu 

I lawer un o’n tadau. 

Y Llaw fawr anweledig :— 


Llawer craig fygythio! sydd 
Yn gwgu ar ein bywyd: 

Ond mae arnynt ddwylaw cudd, 
Ac nid oes maen yn syflyd. 


Olwen, cariadferch y Bugail :— 


Ei gwddf oedd fel y lili wen, 
A nos o wallt oedd ar ei phen. 


Bywyd ac Angau :— 
Y dydd dywynodd gyntaf 
Ar ruddiau’r mab di nam, 
Fu’r dydd dywynodd olaf 
I lygad pur ei fam. 


Llanarmon Dyfiryn Ceiriog mewn mydr :— 


Hen fynyddoedd fy mabandod, 
Syllant eto ger fy mron ; 

Wele fi yn ail gyfarfod 
Gyda’r ardal dawel hon ; 

Cwm wrth ochr cwm yn gorwedd, 
Nant a nant yn ewrdd yn nghyd, 

A chlogwyni gwyllt aruthredd 
Wyliant uwch eu penau’n fud. 

* * * * 

Dacw’m cartref is y goedwig, 
Groesaw ! hen arwyddion hedd ; 

Dacw’r fynwent gysegredig, 
Wele’r ywen,—dyna’r bedd / 


Hyawdledd dystaw :— 


A welaist ti deimladau dyn 
Yn selio ei wefusau ? 

Neu ddeigryn bychan mud yn dweyd 
Yr hyn na fedr geiriau ? 


Dychweliad Owain Wyn oi grwydriadau :— 
Trwy wledydd dwyreiniol tramwyais, 
Ond cofio Gwyllt Walia oedd loes ; 
O wagedd ieuenctyd yr yfais, 
Nes chwerwais felusder fy oes : 

Nid ofnaf lefaru fy nheimlad,— 
Chwi wledydd goruchel eich bri, 

Yn mhell byddoch byth o fy llygad, — 
Mynyddau’r hen Ferwyn i mi. 


A’i ddeisyfiad olaf :— 


Mae gobaith cael eto cyn angau 
Ail ddringo llechweddau fy mro, 

I gasglu y praidd i’w corlanau 
Hyd lwybrau cynefin i’m co’: 

Uwch bedd anrhydeddus y milwr 
Mae enfys arddunol o fri ; 

Ond rhowch i mi farw’n fynyddwr, 
A beddrod y bugail i mi. 


Fyth o’r fan yma! yr oedd y beirniad a ataliasai 
wobr o gan’ punt, chwaithach deg swllt, oddiwrth 
awdwr can yn cynwys llinellau fel yr uchod, yn 
haeddu cael ei fflangellu trwy gynffon y Sarph 
Dorchog, a’i orfodi wedi hyny i yslotian yn goes- 
noeth bennoeth yn nghorsydd a siglenod Dolydd 
Ceiriog “‘am un dydd a blwyddyn ;”’ a chosb rhy 
fach arno a fuasai’r cyfryw, pe na adawsai, fel iawn 
am ei gamwri, y gan swynol o’i waith, ““Bedd y 
dyn tylawd,” yn gynysgaeth i’w genedl. A bedd 
dyn tylawd fuasai bedd pob bardd, a thylawd iawn 
hefyd, wedi atal gwobrau rhyfygus fel hyn oddi- 
wrth yr hwn a hunai ynddo. 

Dichon fod y bardd, yn Owain Wyn, wedi 
defnyddio mwy o olygfeydd ei ardal nag yn yr un 
darn arall o°i waith. EHistedd ar gribyn y clogwyn 
anwyl, taflu careg iw gi; yr afon glir islaw, a’r 
ffordd tu draw ir afon, a dynion yn ei theithio, 
“fel nant yn myned heibio.” ‘‘ Dringo pen y 
bryn, hyd risiau craig ddaneddog; gwel’d y nant, 
y cwm, avr glyn, y ddol, y gors, a’r fawnog.” 
Clywed “‘llais y dymhestl gref, a chwiban y 
corwyntoedd, rhuad croch daranau’r nef,’ ond 

““huno wna’r mynyddoedd,” &c., &c. Credwn 
fod golygfeydd Llanarmon a darluniau y g4n mor 
debyg i'w gilydd, fel y buasai meddwl dyn hyd yn 
nod go gyffredin yn cyfeirio oddiwrth y naill at y 
Nall, yn ddiarwybod fod dim cysylltiad rhnyngddynt. 
Wedi i ni ymweled a Dyffryn Ceiriog, cawsom flas 
pereiddiach nag erioed ar farddoniaeth Ceiriog 
Hughes; canys darllenem lawer o hono yn 
ngoleuni esboniad newydd. Y mae dosbarth 
neillduol o feirdd, delweddwyr natur y gelwir 
hwynt, nas gall neb ond y sawl fo yn gydnabyddus 
a’r un golygfeydd a hwythau gyflawn fwynhau eu 
gwaith. Yr oedd Ceiriog yn un o’r cyfryw; a 
Scott a Wordsworth yn arbenig. Y tyrfaoedd 
lluosog a gyrchant o flwyddyn i flwyddyni Grasmere 
a Windermere ac i Abbotsford, er mwyn ymgyd- 
nabyddu ar manau a bortreadwyd mewn iaith 
mor fyw gan y naill a’r llall o’r enwogion hyny ! 
Ac nid oes angen dawn brophwydoliaeth i ddweyd 
y telir yr un warogaeth cyn bo hir i Lanarmon 
Dyffryn Ceiriog ar gyfrif y Bardd Cymreig. 

Yn gynar yn 1857, penderfynodd nifer o lenorion 
gwladgar roddi symbyliad a chyffro yn nghorph 
marwaidd llenyddiaeth Gymreig y dyddiau hyny, 
trwy gynal Histeddfod fawreddog yn Llangollen. 
Blaenor y symudiad oedd y tawelfwyn Ab Ithel; a 
chynorthwyid ef gan wyr llén a lleyg. Dewisasant 
restr o destynau ragorol iawn i Eisteddfod, am eu 
bod mor Gymreig; megys Maes Bosworth, Cymer- 
iad Rhufain, Darganfyddiad Amerig gan Fadog 
ab Owain Gwynedd, Myfanwy Fychan o Gastell 
Dinas Bran, &c. Yr oedd y testyn olaf yn sicr o 
swyno y bardd ieuanc o Fanchester am ddau 
reswm ; sef yn nghyntaf, am ei fod mor gydnaws 
4’i chwaeth ; ac yn ail, am fod y wobr i'w rhoddi 

yn y dref agosaf i’w gartref, ac y buasai ei henill 
felly, yn nghanol ei gyfeillion, yn mwyhau ei 
gwerth. Y canlyniad ydoedd enill, er fod beirdd 
telynegol goreu y genedl yn cydymdrechu ag ef 
am y gamp, a chynyrchu rhiangerdd ag sydd mor 
anfarwol ag un dernyn barddonol yn yr iaith 
Gymraeg. 

Cynaliwyd Eisteddfod fythgofiadwy Llangollen, 
Medi, 1858, ar faes rhwng y gamlas a’ afon 
Ddyfrdwy, ac mewn pabell o lian. Y mae yn 
amheus os oedd yn ngweledigaeth Pedr fwy o 
amrywiaeth cymeriadau, nag oedd yn y babell 
ridyllog hono. Yr oedd pob dyn od yn Nghymru 
wedi hél ei hun yno; hyny ydyw, os wedi ei bigo 
rhyw dro gan y wenynen a elwir Awen. Yn eu 
mysg, Myfyr Morganwg (Archdderwydd Ynys 
Prydain a’i rhagynysoedd, fel y gelwid ef), a rhyw 
Wy cyfrin wrth linyn ar ei fynwes. Ni welsom 
erioed sobrwydd digrifach na’r hwn oedd ar wyneb 
y Myfyr; a buyr Wy yn gyff cler i’r beirdd trwy yr 
Histeddfod. Béod arall rhyfedd iawn oedd rhyw 
grachuchelwr o'r enw Pym ab Ednyfed, ai 
odrwydd ef yn tori allan mewn gwisgiadau o liwiau 
yr enfys. Eto, Caradog, fel bardd wrth ei enw, a 
Father Jones fel offeiriad Pabaidd; sant pygddu 
a rhyfedd oedd yntau. George Hammond 
Whalley a Colonel Tottenham ; bu agos i’r ddau 
foneddwr hynod hyn fyned i ymryson ymladd ar yr 
esgynlawr. [Awgrymai un adyn dichellddrwg 
ai ni fuasai tipyn o fatel yn awr ac yn y man mewn 
ambell Histeddfod, dyweder rhwng dau fardd, 
neu ddau foneddwr, neu gwell fyth, rhwng dau 
gerddor, yn ychwanegiad pwysig at amrywiaeth 
y gweithrediadau ? ac y cymerai ef lw, pe hyny’n 
weddus, y buasai yn annhraethol fwy dyddorol 

gan ganoedd o fynychwyr gwagsaw yr hen sefydl- 
iad hybarch na gwrando beirniadaeth hyd yn nod 
ar awdl y gadair yn cael ei thraddodi gyda holl 
hyawdledd y prif feirniad. Gwobr dyweder, o 
bum’ punt ir goreu, a deg punt i’r ail]. Hyn o 
awgrym anfuddiol rhwng cromfachau; i fyned 
yn mlaen gyda’r rhestr: Thomas Stephen o 
Ferthyr, yr hanesydd hyglod; Nefydd; Carn 
Ingli, dyn mawr yn gwisgo ei-wenwisg fel ar y Sul 
yn ei eglwys; gwasanaethai fel arweinydd neu 
ostegwr y cyfarfodydd, gan waeddi yn awr ac 
eilwaith mewn llais cryf, “‘ Go-osteg,’”’ nes byddai’r 
holl gwm yn diaspedain; Morgan, Tregynon, 
awdwr Hanes y Kymry, a’ offeiriad pigog ; 
Cynddelw ; Eben Fardd ; Creuddynfab ; 
Nicander; Huw Tegai; Gwalchmai; Ceiriog ; 
Taliesin o Eifion, &c., &c. Y fath gynulliad o 
ddoniau cymysgryw; avr fath “dori i lawr” 
a fu yn eu mysg, mewn deugain mlynedd, fel nad 
oes yr un ohonynt yn awr [1901] yn fyw. 
Danfonodd natur hefyd ddau o0’i chenadon i fod 
yn “erwynebol” yn yr Histeddfod hono, sef 
comed danbaid yn y ffurfafen, a gwlaw na welwyd 
ond anfynych ei gyffelyb hyd yn nod yn Llan- 
gollen, ar y ddaear. Pistyllai yr olaf trwy y to 
rhidyllog, fel na welid dim ond gwlawleni trwy yr 
holl babell, ac na chlywid dim am yspeidiau 
hirion ond tabyrddiad y curwlaw, rhu y llifeiriant 
yn yr afon ac ebychiad ambell i linell oddiar 
y llwyfan, megys, “‘ Wel, broliwch yr ymbrelos.” 
Yr oedd yno wobr ir bardd hynaf yn yr 
Eisteddfod, a safai rhes o brydyddion, henafol a 
derwyddol eu hymddangosiad, o flaen y dorf i 
gystadlu am dani. Cynygid tlws am yr englyn 
byrfyfyr goreu,—yr ymgeisydd i sefyll ar ei ben ei 

hun yn nghanol yr esgynlawr, ac i gael pum’ 
munud rhwng rhoddiad y testyn ac adroddiad yr 
englyn. Methodd Father Jones yn lan a gwneud 
dim ohoni; safai yn y lle penodedig, gan ym- 
ddangos mewn gwewyr dirfawr, nes gwaeddodd un 
o’r beirdd o ganol eu difyrwch arno,—‘* Y bardd 
mud ar y bwrdd mawr,” a diflanodd yr ymgeisydd 
o'r golwg ar ol ei awen. Cystadleuaeth ddigri® 
iawn arall oedd hono ar ‘‘ Ddatganu Pen Pastwn,’ 
yr ymgeisydd yn dyrnu’r llawr 4 phastwn, ac yr 
canu i swn ei ergydion ansoniarus, fel y gwneir : 
dinciadau tanau’r delyn. Er mor ogleisiol oedd y 
gystadleuaeth bastynol ar y dechreu, yr oedd yn 
dda gan bob pen yn y lle gael pen arni. 

Fe wél y darllenydd bellach fod digon o “‘ fyn’d,” 
beth bynag, yn Histeddfod Llangollen—digon o 
amrywiaeth; ond, yr hyn sydd yn annhraethol 
werthfawrocach, cynyrchodd o leiaf bedwar o 
gyfansoddiadau gorchestol, sef “‘ Brwydr Maes 
Bosworth,” gan Eben Fardd, yr hon a enillodd y 
gadair ac o ran cynllun sydd yn rhagori, hwyrach, 
ar bob awdl yn yr iaith; arwrgerdd glasurol a 
gorphenedig Nicander, ar “‘ Gymeriad Rhufain gan 
Bran a Brennus;” traithawd galluog Thos. 
Stephens ar “‘ Ddarganfyddiad Amerig gan Madog 
ab Owain Gwynedd,” yn yr hon y gwedid y 
dybiaeth hono; a rhiangerdd swynol y “ bardd 
newydd” ar ‘“‘Myfanwy Fychan.” 

Rhoes Myfanwy dant newydd yn nhelyn Cymru. 
Cyn ei hymddangosiad hi, ychydig riangerddi oedd 
genym yn y Gymraeg. Caneuon Huw Morys o 
Bontymeibion, ac ambell ddyri o waith beirdd Bro 
Gwyr a Morganwg, ac eraill, oedd ein holl drysor 
yn y math yma ar gyfansoddiad. Am y gweddill 
y tybid eu bod yn meddu teithi rhiangerdd, naill ai 

yr oeddynt wedi fferu yn nghlofirwymau a hualau y 
Mesur Triban, neu yn rheffynau pen ffair llawn 
serthedd a maswedd. Y mae hyd yn nod caneuon 
Huw Morys yn rhy ffurfiol a chelfyddydol i swyno a 
difyru Cymro cyffredin yr oes hon. Ond dyma gan 
na raid ir gwladwr symlaf wrth eiriadur er deall 
ystyron ei geiriau. Ni ddigwyddodd i mi erioed 
gyfarfod ag undyn a ddarllenodd Riangerdd Llan- 
gollen, fel y gelwir hi, heb gael ei foddhau, pa faint 
bynag o gén rhagfarn fyddo ar ei feddwl, neu pa 
mor ddiawen bynag y bo. Y mae ynddi rywbeth 
ifoddio pob chwaeth ond yr amhur ; symlrwyddi’r 
syml; cywreinrwydd ei chynllun ir cywrain ; 
harddwch i edmygydd harddwch ; hen draddod- 
iadau, hen arferion a defodau Cymru Fu, i’r hwn 
sydd yn hoffi henafiaeth; ac y mae ei thestyn, 
Cariad, yn ei gwneud o ddyddordeb cyffredinol i 
bob rhyw, gradd, ac oedran. Y nodwedd hwn— 
gallu i ‘“‘blesio pawb”—ydyw ei gwendid a’i 
chryfder ; canys o’'i hamrywiaeth y daw ei han- 
wastadrwydd. Fel cyfanwaith cyfluniaidd a 
gorphenedig, y mae amryw o gyfansoddiadau 
diweddarach y bardd yn rhagori ar Myfanwy ; 
ond nid oes yn yr un ohonynt benillion mor llawn 
o dlysni gwyryfol. Ceir rhanau yma ac acw ohoni 
na buasai ei hawdwr mewn oedran addfetach byth 
yn eu gollwng o’i law; a rhanau eraill nas gallai 
byth gyfansoddi eu gwell. Anhawdd ydyw credu 
y buasai Ceiriog, wedi i’?w farn addfedu, yn 
ysgrifenu i lawr fod rhian foneddig o Gastell Dinas 
Bran, yn llechian trwy’r prydnawn mewn bwthyn 
fel yr eiddo Hywel ap Einion Llygliw, er mwyn 
gwylio y “lolyn hwnw o fardd”’ yn colli arno ei 
hun, ac yn ymdynghedu y boddai ei hun oni 
ddeuai hi (Myfanwy) yn ol ei haddewid, i ymofyn y 

beithynen. Or ochr arall, ni chanodd efe cyn nac 
ar ol hyny ddim mor angherddol o dda a’r gan 
serch hono a ddyry yn ngenau Hywel; yn enwedig 
y penillion canlynol, y rhai a ddaliant i'w dyfynu 
eto hyd yn nod pe byddai y ganfed waith :— 


Myfanwy ! ’rwy’n gweled dy rudd 
Mewn meillion, a briall, a rhos ; 

Yn ngoleu dihalog y dydd, 
A llygaid serenog y nos: 

Pan gyfyd claer Wener ei phen 
Yn loew rhwng awyr a lh, 

Fe’i cerir gan ddaear a nen. 

I f’enaid, Myfanwy, goleuach, O, tecach wyt ti ! 

Mil lanach, mil mwynach i mi ! 


Fe dd’wedir fod beirddion y byd 
Yn symud, yn byw ac yn bod, 

Rhwng daear y doeth a Gwlad Hud, 
Ar obaith anrhydedd a chlod ; 

Pe b’ai anfarwoldeb yn awr 
Yn cynnyg ei llawryf i mi, 

Mi daflwn y lawryf i lawr,— 

Ddymunwn i mo’ni, fe’i mathrwn os na chawn i di, 

Myfanwy, os na chawn i di! 


* * * * 


O! na bawn yn awel o wynt 
Yn crwydro trwy ardd Dinas Bran, 

I suo i’th glust ar fy hynt, 
A throelli dy wallt ar wahan ; 

Mae’r awel yn droiog a blin— 
Un gynnes ac oer ydyw hi; 

Ond hi sy’n cusanu dy fin. 

O! feinwen fy enaid, nid trotog fy serch atat ti, 

Tragwyddol yw’m serch atat ti. 


Gosodwyd ei dyfais (plot) i orphwys ar ddull yr 
hen Gymry yn cyfleu eu meddyliau, sef mewn 
peithynen. Dyma ddywed Dr. Pughe yn ei 
Kiriadur ar y gair Peithynen :— 


Y BEITHYNEN. on 


A FRAME of writing which consisted of a number of four- 
sided or three-sided sticks written upon, which was put 
together in a frame so that each stick might be turned 
round for the facility of reading. 


Cuddia’r bardd ei englynion serchglwyfus mewn 
hollt hen geubren derw oedd gerllaw y Castell, ac ar 
un o rodfeydd beunyddiol y rhian. Y mae 
hithau, yn ol gobaith y danfonwr, yn ei chanfod, 
yn ei darllen; ac yn myned i ddeisyf ar Hywel, 
y bardd, i wneud peithynen arall a cherdd serch- 
lawn arni yn ateb i’ llall. Dyna’r ddau bellach 
mewn dyryswch; Myfanwy yn methu dyfalu 
pwy oedd ei hedmygydd awenyddol dienw, a’r 
bardd pa fodd i wneud cerdd ateb iddi ei hun. 
Ond llwydda’r awdwr cyn bo hir i’w dadrys o’u 
trybini, a diwedda yn hapus iawn trwy ddangos 
ini yr ail beithynen o waith Ap Einion; a 
Myfanwy a 

Ganfyddai ddwy galon gyfymy]l, 
Mewn cerfiad celfyddgar di wall ; 


‘““ Myfanwy ” yn nghanol y gyntaf, 
A “Hywel” yn nghanol y Ilall. 


Er nad yw y gan yn rhifo lawn bedwar cant o 
linellau, y mae yn amheus a oes mewn iaith 
riangerdd odidocach o waith dyn ieuanc tan ei 
26ain oed. Yr oedd amryw feirdd galluog yn 
cystadlu 4g ef (Glasynys oedd yr ail) ; ond Ceiriog 
a enillodd yn rhwydd—a phe amgen, buasai yn 
hen bryd difodi Eisteddfodaeth oddiar wyneb y 
ddaear. Cyhoeddwyd yr eiddo Glasynys a’r 
fuddugol taf Taliesin, am 1860. 

Yn. 1859, eunierd Eisteddfod fechan yn 
Llangernyw, sir Ddinbych, a chynygid gwobr am y 
bryddest oreu ar “Jona.” Cystadleuodd Ceiriog, 

ac enillodd. Yr oedd hwn yn faes newydd iddo ef ; 
y cymeriadau yn estronol, a’r golygfeydd yn 
ddyeithr. Rhaid oedd iddo ddybynu cryn lawer 
ar ei ddarfelydd, er llanw’r bylchau yn yr hanes. 
Er hyny, ceir yma brofion diamheuol oi allu i 
gyfaddasu ei hun at yr amgylchiadau. Y mae 
pregeth y prophwyd, “ Deugain niwrnod eto 
fydd, a Ninife a gwympir,” a ddodir fel byrdwn 
ar ddiwedd deuddeg oo benillion nerthol 
annghyffredin, yn treiddio fel taranfollt ofnadwy 
uwchlaw dadwrdd cableddus y ddinas fawr a 
phoblog, nes arswydo’r dinasyddion, o’r brenin ar 
ei orsedd aur i’r tylotaf 0’i ddeiliaid, a pheri iddynt 
edifarhau mewn sachlian a lludw. Yna amlygir yr 
‘“* Hen Drugaredd,” yr hyn a bar i’r prophwyd llym 
ac ystyfnig ddigio yn aruthr, am na ddaethai’r 
dinystr yn ol ei air ef :— 

A d’wedai, “ Oni dd’wedais hyn, 

Pan yn fy ngwlad y trigwn ? 
A ffois i Tarsis 0 dy wydd, 
Oherwydd mi a wyddwn 
Dy fod hwyrfrydig yn dy Wg, 
Ac edifeiriol iawn am ddrwg. 


Ac wedi desgrifio yn fywiog neillduol soriant, 
trafferth, a siomedigaeth Jona gyda’r cicaion, 


dyfera y foes-wers haner ysbrydoledig a ganlyn o 
ysgrifbin y bardd :— 


O! gyd-bechadur trist ! a ddaeth i’th glyw 
Erioed beroriaeth fel ‘‘ Arbedat’?’ Duw ? 
Mae yma lanw o dosturi’r nef 
’ Yn llifo allan dros ei wefus Ef ; 
** Arbedaf finau,” dyna furmur mér 
Diderfyn gariad yr anfeidrol Iér ! 
I fynwes oer y byd, fy Rhi, 
Dyfered gwlithyn o dy gariad Di; 
Dylifed cariad i’th ddelw’th hun, 
A dyn, O! Arglwydd, fo eto’n ddyn. 

Yn y bryddest brydferth hon, ceir tri dernyn yn y 
foelodl (blank verse), fel math o adroddawd ; hyd 
y gallwn gofio, dyma yr unig dro iddo arferyd 
y mesur, a diolch am hynny. 

Gan ein bod wedi dechreu mabwysiadu’r drefn 
amseryddol, ni waeth ini fyned ymlaen ar y 
cynllun hwnw ychydig yn mhellach. Yn 1860, 
ymddangosodd gyntaf fel awdwr llyfr 0’i waith ei 
hun, canys yn haf y flwyddyn hono y cyhoeddodd 
Mr. Isaac Clarke, Rhuthyn, Oriaw’r Hwyr 07i waith. 
A rhag i ryw Philistiad eiddigus dybied fod yr 
awdwr wedi prynu cerbyd a phar o geffylau yn 
union deg ar ol hyny, dylem ddweyd mai £10 a 
gafodd efe am hawl-ysgrif yr argraffiad cyntaf ; 
ac hefyd i rywun arall feddwl fod Mr. Clarke wedi 
symud i fyw i Gastell Rhuthyn, bydded hysbys 
mai 2,000 o gopiau a argraffwyd o’r llyfr, a chymer- 
odd ddeunaw mis i'w gwerthu. Y mae’n wir fod 
£10 yn bris y farchnad, ac yn bris da yn ol prisiau 
y farchnad hono, ie, hwyrach y pris mwyaf a 
dalwyd erioed cyn hyny am gopyright argraffiad o 
lyfryn swllt yn y Gymraeg; ac yr oedd gwerthu 
2,000 o lyfr bardd newydd, heb ganddo drwydded 
pregethwr gydag unrhyw enwad i’w “ hoccan o’r 
sét fawr”’ yn gylchrediad pur dda, mewn ystod 
deunaw mis 0 amser; ac y mae yn amheus a 
fuasai yn llawer gwell yn bresenol. Galwyd am 
ail argraffiad yn 1862, yr hwn hefyd a gyhoeddwyd 
gan Mr. Clarke; a phan roddes ef ei fasnach 
i fyny, prynwyd ei holl hawl-ysgrifau gan 
Mri. Hughes a’i Fab, Gwrecsam, a hwn yn eu mysg. 
Ymddangosodd y pumed argraffiad o hono yn 
1872; a pha nifer o argraphiadau a gyhoeddwyd 
wedi hyny nis gwn, ac ni’m dawr. Pa fodd bynag, 
amcangyfrif cymedrol fyddai dweyd fod 0 25,000 i 

30,000 wedi eu gwerthu o gwbl; ac amcangyfrif 
cymedrol arall fyddai tybied fod o chwech i saith 
o bersonau ar gyfartaledd wedi darllen pob un 
o’r copiau hyny, a bod felly o gant a haner o filoedd 
i ddau can’ mil wedi eu dyddori ganddo. Ond pwy 
all ddyfalu neu ddyfeisio pa sawl chwerthiniad 
iachus a fu uwchben ‘‘ Ymddyddanion y Felin,” 
‘*Boneddwr mawr o’r Bala,” ‘‘ Evan Benwan,” 
«Syr Meurig Grynswth,” ‘“‘ Caru’r Lleuad,” &c. ; 
neu pa sawl deigryn melus a syrthiodd yn ddistaw 
ar y llyfr wrth ddarllen “‘ Claddasom di, Elen,” 
“Ti wyddost beth ddywed fy nghalon,” “‘ Y fenyw 
fach a’r Beibl Mawr,” ‘“‘ Dafydd y Gareg Wen,” 
&c.; neu, yn mhellach, pwy all fesur y nerth 
adnewyddol a gafodd meddwl] Ilesg llawer Cymro 
oddiwrth ysbryd gwrol y caneuon ar “ Ddyn- 
garwch,” ‘‘Gwladgarwch,” ‘“‘Charles o’r Bala,” 
“ Meddyliau am y Nefoedd,” &c. 

Pe na buasem yn son am lyfr y mae cynifer o 
Gymry wedi ei ddarllen ac mor gydnabyddus ag ef, 
prin y gallasem siarad mor gryf am ei ragoroldeb 
heb ddyfynu yn helaethach ohono; yn enwedig 
gohebiaethau “‘Syr Meurig Grynswth” yn eu 
crynswth. Ond rhag ofn y daw y llyfryn hwn i 
law rhywun na ddarllenodd lyfr cynta Ceiriog, ni a 
godwn ychydig linellau o hono. Yma daw y 
barwnig doniol ger ein bron yn y cymeriad o 
arwerthwr, a’i sale gyntaf oedd ar eiddo bardd, yr 
hwn a roddai’r fasnach i fyny oherwydd y gostyng- 
iad dirfawr oedd yn mhrisiau awdlau, englynion, 
&c. Dyma rai o’r taclau a gynygid ar werth :— 


1. Myrddiwn a haner o linellaw cynghaneddol, yn 
anfarwol i gyd, ac yn barod ar unrhyw foment ddifyfyr 
i’w dethol allan i wneud yr awdl odidocaf yn ein hiaith, 


ar unrhyw bwne neu destun a ddymuno y prydydd ei 
ddefnyddio. 

2. Deunaw mil o englynion ar haner eu gwneud—oll ond 
un yn cael eu gwarantu gan y gwerthwr i fod yn anfarwol. 

3. Cywydd bychan a wnaeth yr awdwr pan yn teuanc, 
or un hyd ag ysgol Jacob. Bwriedir gwerthu hwn wrth 
y llath, neu fel y bo y prynwyr yn dewis. 

6. Un cant ar bymtheg o fedalau a llawryfon, oll yn arian 
pur, wedi eu gwneud o blwm. 

7. (Yn yr ystorfa o dan y siop). Pymtheg cant o farilau 
yn cynwys pig cynghanedd. Y mae hwn o’r fath oreu; 
ni wyddis am un linell erioed a ddatododd ar ol ei gludio 
a’r pyg rhagorol hwn. 

8. Pedair hogsied ar ddeg o ddyfroedd Marah, i wneud 
galarnadau ar ol enwogion Cymru, am wobrwyon a thlysau; 
ac i bobl ddinod, na chlywsom ac na welsom eu henw 
cyn ei gysylltu 4 swm gwobr eu marwnad. 

9. Trt ugain ffurcyn o sebon meddal i lithrigio braw- 
ddegau, ac i rwbio beirniaid a phwyllgorau eisteddfodol. 


Cododd Oriawr Hwyr yr awdwr i rés flaenaf awen- 
yddion ei wlad. Adolygwyd y llyfr gan y Wasg 
Gymreig, a’r cyhoeddiadau Cymreig-Seisnig gyda 
chanmoliaeth ddigymysg. Dywedai y gochelgar 
Teuan Gwyllt :— 


Ni ddigwyddodd i mi ddarllen Ilinellaun Cymraeg yn 
cynwys mwy o wir farddoniaeth na y rhai hyn er’s amser 
maith. Yn wir y mae yn gwestiwn genym a oes llawer 
o’r cyfryw yn ein hiaith. Y neb sydd am gael ateb i’r 
hen ofyniad-——-Beth yw Barddoniaeth ?—darllened a 
theimled y Ilinellau hyn ar ‘‘ Ddyngarwch.” 


Ac yn y Carnarvon and Denbigh Herald, tyst- 
iolaethai gwr a wyddai gymaint am y math yma o 
farddoniaeth ag un 0’i gydoeswyr, ac a ddeallai y 
erefit ei hun i berffeithrwydd, sef Talhaiarn :-— 


CrerrioGg has made rapid strides in popularity, and 
deservedly so, for he is unquestionably a genuine poet. 
His book contains many sweet flowers and pretty gems, 
although there may be here and there a simplicity border- 
ing on childishness : this is far better than puffy, inflated 

obscurity, swelling into bombast. Most Welsh poets 
become religious instead of loving, in their love. Whereas 
Ceiriog is delicately and intensely loving, without cant 
or hypocrisy. I doubt if there is anything in the Welsh 
language on the subject of love that are equal to the 
verses quoted. “‘Myfanwy” though irregular and 
unequal has a glorious burst towards the middle, that 
takes the shine out of the poem ‘‘ Owain Wyn,” and most 
other Welsh poems. 


Yn 1860, cynygiodd Cymrodorion Merthyr 
Tydfil saith o wobrau am saith o Ganeuon Dirwestol 
ar wahanol destynau yn dwyn cysylltiad a’u hoff 
bwne hwy, gan benodi Ieuan Gwyllt yn feirniad. 
Buasai llawer prydydd yn teimlo yn bur gwm- 
fforddus am chwe’ mis ped enillasai wn o’r saith 

.gwobr hyny; ped enillasai ar ddwy buasai yn 
credu mai efe oedd prif-fardd ei oes ; a phe ar dair, 
credasai fod pawb arall yn credu hyny. Ond 
daliodd Ceiriog y brofedigaeth o enill y saith, er 
fod o naw i un-ar-bymtheg yn cydgystadlu ag ef 
ar bob testyn. Ysgubodd yr holl yd i’w ffetan ei 
hun, fel y darfu i Thomas Stephens hefyd unwaith 
hefo holl wobrau traethodol un o Histeddfodau 
mawrion y Fenni. Y ffugenwau wrth y caueuon 
hyny oeddynt :— 


Cadell, wrth ‘A laeswn ni ddwylaw ?” 
Einion, wrth ‘‘ Serch Hudol.” ~ 

Idwal, wrth y ‘‘ Deryn Pur.” 

Roderick, wrth y “‘ Gwenith Gwyn.” 

Ifor Ifane, wrth ‘‘ Merch y Melinydd.”’ 
Oswald, wrth “‘ Bardd yn ei Awen,” a 
Gwaith Wythnos, wrth y ‘‘ Fwyalchen.” 


Fe welir fod llythyrenau cyntaf y ffugenwau yn 
gwneud, trwy groesgyniad, ffugenw yr awdwr. 
Argrafiwyd y saith can yn Oriaw’r Bore. 


Y GERDD YN NGHYMRU. ay 


Cyn y fuddugoliaeth yn Merthyr, cydnabyddid 
ei fod ef y goreu yn Nghymru am gan, oddieithr, 
efallai, Talhaiarn. Na thybied neb ychwaith fod 
yr olaf yn mblith y gorchfygedig yn y gystadleu- 
aeth hono—buasai’n well gan Tal. ddyoddef y gowt 
yn ei bedion am dair wythnos na gwneud can i 
ganmol Dirwest, ac yr oedd yn hyn, fel mewn 
llawer oi ymddygiadau eraill, yn gwbl ddiragrith. 
Teuanc, mewn cydmariaeth, ydywr Gan yn 
marddas Cymru, er fod y Ddyri a’r Gerdd genym er’s 
canrifoedd. Huw Morys a’i gyfaill Edward Morris 
o’r Perthi Llwydion, oeddynt ein dyrifwyr a’n 
cerddorion cyntaf o néd; a dilynwyd hwy gan 
oleuadau gwanach, ac i raddau mwy neu lai, gan 
efelychwyr, hyd oni chododd Lewys Morys Mén, 
ac yn enwedig Thomas Edwards o’r Nant, ac wrth 
ei ysgil yntau, Robert Davies, Nantglyn. Ni 
ddylem ychwaith ar un cyfrif annghofio crybwyll 
John Jones o Lanygors, firwyth awenydd yr hwn 
sydd bron yn gwhl gyfyngedig i gerddi ; a cherddi 
nad oes genym mo’u hail na’u cymhar am ddoniol- 
deb a ffraethineb. Y mae cerddi Glanygors yn 
gerddi yn ol y darnodiad cyffredin o’r gair, canys 
cynwysa pob un dreigliad rhyw hanes, ac fe swniai 
yn dra chwithig i’r glust pe dywedid cén ‘* Dic Sion 
Dafydd” neu cén y “Sessiwn yn Nghymru,” 
a’r un modd ddweyd cerdd “ Pictiwr fy mam,” 
neu cerdd ‘‘Ti wyddost beth ddywed fy nghalon.” 
Ac eto y mae’r ddau rywiogaeth mor debyg i’w 
gilydd a dau efell, ac nid all ond y cyfarwydd a’r 
cynefin & hwy wahaniaethu rhyngddynt. Pe 
dywedid mai yr un peth ydyw yr hyn a elwir yn 
gerdd yn y gegin ac yn gan yn y parlwr, neu yn 
gerdd yn y dafarn ac yn gan yn y capel, fe 
ddywedid ychydig ond nid yr holl wir. Dyma 

ddarnodiadau eraill: Can ydyw cerdd wedi tori 
ei hewinedd ; can ydyw cerdd wedi dysgu manners ; 
caneuon ydyw dillad Sul, cerddi dillad gwaith. 
Cymered y darllenydd ei ddewis, neu gwnaed un 
gwell ei hun. 

Tua thriugain mlynedd yn ol, dechreuodd y 
beirdd Cymreig, o dipyn i beth, adael y gerdd, 
yn ol fel y ceisiwyd deongli y gair, ar yr heol i 
faledwyr pen ffair fel Richard Williams (Bardd y 
Gwagedd), Owen Meirion, a’u cyffelyb. Gyda’r 
rhai cyntaf ohonynt, cawn Dafydd Ddu Eryri yn 
Neddf-drydar, “Fy anwyl Fam fy hunan;” ac 
yn union wrth ei sawdl y tri offeiriad trylen, nid 
amgen Ieuan Glan Geirionydd, loan Tegid a John 
Blackwell (Alun). Yr oedd mwy o fywyd a 
theimlad yn nghaneuon pob un o’r tri nag yn eiddo 
Dafydd Ddu; ac nid oes gymaint perygl ini 
ddechreu dylyfu gén a myned i gysgu tan eu 
gweinidogaeth. Yn wir, ni chyfansoddodd yr un 
ou holafiaid pencerddol ganeuon a gymerasant 
afael cryfach yn nghof a serch y genedl nag, er 
engraifft, “‘ Bugail Cwmdyli,” Geirionydd ; ‘‘ Ym- 
weliad y Bardd,” Tegid; a ‘‘Chan Gwraig y 
Pysgotwr,” Blackwell, a rhai caneuon eraill o 
waith y tri. 

Ku bai hwythau ydoedd bod yn rhy leddf a 
chwynfanus; meddent ddigon o deimlad ac o 
fywyd; ond teimlad drylliedig ydoedd a bywyd 
gofidus. Yr oedd yn amhosibl i genedl yn cael ei 
Swyno gan eu cyfaredd athrist hwy fod yn wyneb 
lawen a sionc ei hysbryd. Dyna ‘“ Gyflafan 
Morfa Rhuddlan,” er engraifft, yn lawn o syniadau 
gwladgarol cryfion, ond y mae’r testyn yn seiliedig 
ar un o frwydrau trychinebus y Cymry yn Ile bod 
ar un o’irhai buddugoliaethus. 

Pan oedd y trioedd hybarch a nodwyd wedi 
darfod claer lewyrchu a thanbeidio, ond heb fyned 
tros y gorwel, cododd bardd caneuol arall, i ddifyru 
ei gydwladwyr 4’r math yma o farddoniaeth, sef 
Talhaiarn. Mewn ystyr farddol, mab oedd ef i 
Fardd Nantglyn, ac felly Wyr, yn yr un ystyr, i 
Dwm o’r Nant. Yr oedd yn well ysgolhaig na’r 
un o’r ddau—yn Sais da, ac wedi darllen llawer ar 
waith y beirdd Seisnig yn ei ieuenctyd ; ac ar ol 
tyfu i fyny, dysgodd y Ffrancaeg, ac ymgyd- 
nabyddodd a gwaith y beirdd caneuol Ffrengig, 
yn enwedig Beranger. Treuliodd y rhan fwyaf 0’i 
oes rhwng Llundain a Ffrainc; a chafodd gyfle 
felly i weled a gwrando prif ganeuon y byd; yn 
fynych fantais i adnabod eu hawdwyr yn bersonol, 
a gofynid iddo ambell dro eu cynysgaeddu 4 
geiriau cyfaddas i rai o’u tonau. Yr oedd hefyd 
wrth natur yn llawn afiaeth a hoff o ddifyrwch, 
yn enwedig difyrwch y delyn, ac yn gallu canu yn 
soniarus a medrus wrth swn y tanau. Meistrolodd 
ddeddfau mydr, hyseinedd a chynghanedd pan yn 
hoglane ieuanc ; ac y mae firwyth yr efrydiadau 
hyny i’w weled yn amlwg yn nghoethder a melod- 
edd ei holl waith. Efe, mae’n ddiau, oedd prif- 
fardd y Gan yn Nghymru rhwng y blynyddoedd 
1850 ac 1860. Cyfansoddodd ugeiniau o ganeuon 
penigamp ar gais ac at wasanaeth prif gerddorion 
Cymreig ei oes, megys Pencerdd Gwalia, Brinley 
Richards, Owain Alaw, &c. 

Ond cyn diwedd y cyfnod a nodwyd, clywid Ilais 
newydd yn dadseinio yn “ Ngwlad y Gan,” a’r 
llais hwnw ydoedd yr eiddo Ceiriog. Swynodd 
newydd-deb a melusder ei acenion glust a chalon ei 
gydwladwyr ar unwaith. Yr oedd ganddo ef fwy o 
danau i’w delyn nag oedd gan Talhaiarn—gallai 

fyned yn uwch ac yn is—ei ddigrifwch yn ddig- 
rifach, ai ddifrifoldeb yn fwy difrifol. Yr oedd ei 
awen yn fwy sionc, chwareus, ac ysgafndroed—ei 
ysbryd yn fwy nwyfus, er nad mor goeth a 
chymesurol a’r eiddo ei gyfaill ai gydfardd. 
Deallai un gerddoriaeth yn well, a’r llall farddon- 
iaeth. Gan Tal. yr oedd y glust deneuaf, a chan 
Ceiriog y llygad craffaf. Yr oedd Ceiriog yn deall 
ac yn adnabod ei genedl i drwch y blewyn; 
ewyddai am ei hanes boreuol, ei thrallodion 
oddiwrth elynion oddifewn ac oddiallan ; yr oedd yn 
gydnabyddus iawn 4’i hen ddefodau, ei harferion, 
ei halawon, ei chwedlau, ei thraddodiadau, ei 
llenyddiaeth hen a diweddar, ei hangenion gwlad- 
wriaethol a’i dyheuadau crefyddol. Gallai ddweyd 
ei feddwl yn eglur a nerthol; a dywedai ef, nid 
mewn ymadroddion bombastaidd a chwyddedig, 
ond coeth a gorphenedig, ac mewn iaith y gallai’r 
darllenydd cyffredin ei deall a’?i mwynhau. 

Os byddai arno eisiau cydmariaeth i addurno neu 
egluro ei feddwl, benthyciai hi o faes dihysbydd 
chwedl a rhamant ei genedl ei hun, ac nid mewn 
mursendod coeg ddysgedig, o diriogaethau clasurol | 
Groeg neu Rufain, neu yn rhith grefyddol o hanes- 
iaeth yr Ysgrythyr Lan. Os can Gymreig, bydded 
felly o ran iaith, teimlad a chydmariaeth ; os can 
glasurol, defnyddier cydmariaethau clasurol; a’r 
un modd gydag un Ysgrythyrol. Bu beirdd Cymru 
am oesau yn droseddwyr anfad ar y ddeddf hon. 
Wedi i lencyn o fardd ddarllen gwaith Pope, neu 
gael tipyn o amser mewn coleg, Sol a Luna, Mars, 
Mercury, &c., fyddai bellach ar flaen ei ysgrifbin, 
fel y gwelai ei ddarllenwyr safnrwth anfeidroldeb ei 
ddysgeidiaeth ; a chymaint oedd awydd y Ilall—y 
difein-fardd—i ddangos mor llwyr yr oedd wedi 

ei drwytho mewn gwybodaeth Ysgrythyrol, fel nas 
gallai feddwl am debygoli undyn ond i un 0 enwog- 
ion y Beibl. Darganfu Ceiriog yn gynar bwysig- 
rwydd y rheol hon mewn chwaeth, a gwnaeth hi yn 
ddeddf bendant iddo ei hun. Yr oedd ei destynau 
ef, ei fesurau, ei arddull, a’i gydmariaethau, y ewbl 
yn gwhl Gymreig. Yr oedd yn dra chydnabyddus 
ar natur ddynol yn gyffredinol. Ond Cymro 
ydoedd, ac yn y dull bywiog Cymreig y meddyliai, 
mewn Cymraeg lan loyw y dywedai ei feddwl ; ac 
aralleirio ychydig ar ei brophwydoliaeth ef ei hun 
am brif-fardd dyfodol Cenedl y Cymry,—‘‘ Dyn 
oedd ef a gynrychiolai galon ei genedl, a berthynai i 
bob enwad, a anwylid gan bob dyn, a pha le bynag 
yr elai, cai gymundeb rhydd.” 

Wrth sylwi ar naturioldeb y caneuon, a’u 
darlleniad mor llithrig ac esmwyth, gallai ambell 
un dybied fod y bardd yn eu cyfansoddi yn hollol 
ddidrafferth, ac heb gynllun o fath yn y byd oi 
flaen ; dim ond eistedd i lawr, cymeryd y pin yn ei 
law, a dyna’r awen yn eu sisial yn ei glust. Ond 
camgymeriad yw hyny; costiodd pob can iddo 
lafur a phryder meddwl ag y byddai yn anhawdd 
i ddyn difeddwl eu hamgyffred. Fel pob celfydd- 
ydwr medrus a chywrain, tynai’r portread allan, 
a dilynai hwnw mor gaeth a manwl ag oedd modd. 
Yr oedd ganddo ddeddfau i’w farddas ei hun, a 
byddai tori un o’r cyfryw yn gwneud ei feddwl yn 
anesmwyth drwyddo. Rhaid oedd gofalu fod y 
meddyliau yn gweddu i'r testyn, a’r iaith yn gweddu 
ir ddau. Gwyddom iddo fod yn myfyrio uwch- 
ben ambell un o’i ganeuon byrion am ddiwrnodiau, 
os nad wythnosau, gan drwsio drychfeddyliau, 
llyfnhau llinellau, caboli geiriau, a chelu pob 61 
celfyddyd gyda gofal a manylder. 

Yn y rhagymadrodd i’r Bardd ar Cerddor, ceir 
tua 36 tudal. o ‘‘ Awgrymiadau ynghylch ysgrifenu 
Caneuon a Geiriau i Gerddoriaeth;”’ ac fel y 
caffo’r darllenydd rhyw gipolwg ar weithdy y bardd, 
ni a ddyfynwn ychydig frawddegau yma ac acw o'r 
ysgrif hono. Trinir y pwne tan wahanol benau, a 
dyma’r cyntaf :— 

GEIRIAU CYNTAF Y GAN. 


Dywal geiriau y frawddeg neu y linell gyntaf, cyn eu 
gollwng i’r wasg neu ivr cerddor, gael eu hastudio a’u 
trwsio yn ofalus. Mewn caneuon newyddion, y geiriau 
eyntaf yn y penill cyntaf sydd yn rhoi enw ar y don y 
rhan amlaf. 

YCHYDIG O GYNGHANEDD. 


Os daw yr ychydig hwnw yn rhwydd a didrafferth. Gellir 
ewneud hebddi yn fynych, ond gyda rhai o’r tonau rhaid 
ei chael. Ni wiw meddwl am fod yn annibynol arni. 
Hi yw prif nodwedd genedlaethol ein barddoniaeth. 
Camgymeriad dybryd fyddai uno yr hen alawon cenedl- 
aethol a chaneuon hollol ddigynghanedd. Gadawer yr 
hen win melus yn yr hen gostrelau hyny sydd wedi ei 
gadw mor hir. 


DIGWYDDIAD DAMWEINIOL. 


Dyna’R hyn ai gwna yn effeithiol i’r darllenydd neu’r 
gwrandawydd. Machluded y lleuad, ni ddychrynwn 
ddim. Yr oeddym yn disgwyl hyny. Ond syrthied seren 
fechan ar draws y nefoedd, a dyna ni yn neidio. Os 
bydd y darllenydd newr gwrandawydd yn disgwyl 
ffraethineb, bydd yn gwisgo tarian rhag saeth y difyrwch, 
ac yn plethu ei freichiau fel nas gellir ei oglais. Dyna’r 
achos penaf fod cyfansoddi caneuon difyr mor anhawdd 
mewn cydmariaeth i fathau eraill. Ond i gyfarfod a’r 
disgwyliadwy, y ffordd i'w chymeryd yw dweud pethau 
annisgwyliadwy, ac hollol groes iddo. Os bydd yr 
hyn a ddywedir y pryd hyny yn slic a naturiol, dyna ni 
yn cael drychfeddwl damweiniol. 


CYDSEINIAID CERDDOROL. 


Trwy sylwi ychydig ar fyrdonau neu gydganau poblog- 
aidd, gwelir yn eglur fod cerddoriaeth yn hoffi rhai o’r 

cydseiniaid yn fwy na’r lleill. Y ffafret fwyaf ydyw yr J. 
Mae y cerddor yn ei lawn hwyliau gyda’r la la la. Y 
cydseiniaid eraill ag sydd nesaf at ei wefus ydyw d, dd, 
ft, ff, m, n, r, s, a t. Pe bai rhywun yn gofyn paham 
nad yw b, ¢, ch, g, ng, ll, p ac th mor berorawl a’r cyd- 
seiniaid eraill, elai yr awgrymiadau hyn braidd yn faith i 
roi esboniad priodol. Ond dyna ydyw “‘athroniaeth y 
llythyrenau.” Os nad oes gofod yma i brofi y pwne yn 
gadarnhaol, treiwn linell neu ddwy o resymeg negyddol. 
Yn Ile canu la la la, bwriwch fod y cerddorion yn canu 
ba ba ba—ca ca ca—-cha cha cha—ga ga ga—nga nga 
nga—lla lla lla—pa pa pa—neu, tha tha tha. Ni waeth 
hyna nag ychwaneg. Y mae mwy neu lai o fiwsig yn yr 
holl lythyrenau. Hefyd y mae rhai o’r cydseiniaid mor 
fwyn a pheraidd ag ydyw y llafariaid. Os nad Wyr dyn 
ei hun, y mae yn gysur meddwl fod ei glust yn gwybod. 


YN NGHYLCH TESTYNAU. 


Y MAE cipolwg ar y caneuon mwyaf poblogaidd a feddwn 
ni a chenedloedd eraill yn profi uwchlaw pob amheuaeth 
mai y testyn a dyn sylw fwyaf ydyw cariad. Nid oes 
neb o bymtheg oed 1 ganmlwydd nad all fwynhau rhian- 
gerdd o ddyfnder ei galon. Y mae pob mab a merch yn 
dealli berffeithrwydd bob sill a ddywedir ar y pwnc hwnw, 
ac yn cael goglais eu calonau gan y swyn. Yr un modd 
gyda y gWr a'r wraig ganol oed. * * * Dyna yr hen 
Wr a’r hen wraig hynaf yn y plwyf. Ni fethodd can serch 
erioed ei ffordd i’w calonau. Maent yn teimlo yn blant 
yn eu holau, a chofion mebyd yn ail ddeffroi i ganu. 
Rhodres i gyd ydyw hwtian testynau carwrol allan o 
ramadegau barddoniaeth. Yn sicr, y mae mwy o burdeb 
yn y serchiadau hyn, ac y maent mor barhaus a dynoliaeth 
ei hun. Ofer ydyw athronydda wrth ben y ffaith, a 
cheisio cyfeirio chwaeth boblogaidd oddiar ei llwybr 
naturiol. Pan y mae gwely yr afon wedi ei wneud mor 
ddwin, gwaeth na ffolineb fyddai disgwy] ir lif gymeryd 
rhediad arall i foddhau ffugddoethineb a ffugathronydd- 
iaeth. 


PEIDIO CRAMIO GORMOD O DDRYCHFEDDYLIAU. 


Yr wyf yn cydnabod mai athrawiaeth ddigrif ydyw 
eynilo drychfeddyliau mewn can leisiol. Os yw y rheol yn 

iawn, mae eithriadau Iluosog oddiwrthi. Mewn paent- 
yddiaeth, y rheol gyffredin ydyw gadael gwagle neu 
background i’r darlun, ond mae miloedd o ddarluniau da, 
ac heb fawr o wagle arnynt. Ond ni wnaiff un gwr 
celfydd, yn ein dyddiau ni, gramio ei ddarlun 4 gormodedd 
o wrthddrychau, ac ni wnaiff gWr wrth gerdd mo hyny 
ychwaith os bydd yn deall ei fusnes yn drwyadl. 


CADW’R PETHAU GORAU YN OLAF. 


Os oes eisiau corws i’r gan, ysgrifener y corws yn gyntaf 
peth. Pan y bydd hwnw wedi ei wneud yn darawiadol, yn 
hwyliog ac wrth fodd clust, pen, a chalon, bydd haner 
y gan wedi ei gwneud. Bydd y pwynt wedi ei osod o 
flaen y llygad, a gellir anelu ato fel at dargyd. * * * 
Os gwelwch gan fér, a’r llinellau goreu ynddi yn rhywle 
heblaw diwedd y penillion a diwedd y gerdd, gellwch 
benderfynu fod y bardd hwnw yn ifanc, neu fod arno 
eisiau cadach gwlyb am ei goryn yn blygion ar blygion 
fel tyrban Twre. Os na bydd ganddo ddigon o synwyr 
i ddiweddu yn y lle iawn, ni ddylasai ddechreu o gwbl. 


POBPETH YN HARDD A PHOBPETH YN SERCHUS. 


Ni ddylai geiriau o erchylldod byth gael eu defnyddio i 
arddangos gwrthrychau naturiol, os na bydd rhyw 
drychineb neu ysgelerdra ar gael ei ddesgrifio. Rhaid i 
lofrudd fod ar ein llwybr i wneud y nos yn erch—trhaid i 
long fyned yn ddrylliau ac i ddyfrllyd fedd agor ei safn i 
gynddeiriogs y mor mawreddus—ar rhyw euogddyn ar 
ffo yr ysgyrnygw’r creigiau—rhyw garniladron fydd yn 
clywed y gwynt yn crochruo, ac felly yn y blaen. I 
ddarllenwyr a chanwyr barddoniaeth, llawer iawn mwy 
pleserus ganddynt hwy fydd cael y nos yn serenog, y mor 
mawr yn murmuru, a'r gwynt, “ that grand old harper 
smote his thunder-harp of pines,” y creigiau yn ‘ wyllt 
garegog, muriau dedwydd Cymru odidog,” a’r rhaiadr 
“yn pynciaw, a gwres eiliaw wrth ei ddwfr grisialog.” 
Nid yn.unig y greadigaeth sydd yn cael ei desgrifio yn 
erchyll heb achos, ond rhai creaduriaid hefyd. Y mae yn 
anmheus iawn a oes y fath beth a chreadur hyll yn bod. 
Druan o’r mul, y penbwl, y ddalluan, y llyffant, a lluaws 
eraill o greaduriaid prydferth yr ynys hon. Mynwes 
angharedig, tymher ddrwg, a chalon waeth, sydd gan y 

bardd hwnw fydd yn priodoli erchylldra i wrthrychau 
naturiol, pan na bydd amgylchiadau neu ffigyrau iaith 
yn ei orfodi i wneud hyny. Hyd y gellir, creder fod 
pobpeth yn hardd, pobpeth yn anwyl, a phob dyn yn dda. 


A thra yn son am ganeuon ac yn dyfynu o waith 
y bardd ei farn ef ei hun am danynt, dymunem 
wneud un dyfyniad pellach, o’r Cant o Ganeuon. 
Trem ar ei weithdy a gafwyd uchod: dyn yn 
dangos ei waith sydd i’w weled yn yr hyn a ganlyn : 


GODDEFER imi grybwyll yn y fan yma nad oes genyf fawr 
o bleser gydag ysgrifenu un math o farddoniaeth, heblaw 
caneuon bychain o’r fath hyn; ac wrth ymgymeryd 4 
Chyfres fel honyma, nid meddwl yr wyf fod ar fy nghyfeill- 
ion angen nac ezszau am danynt, ond teimlad mwy hunangar 
o lawex sydd wrth wraidd yr hen galon gnawd yma,— 
mi fy hun sydd ezszau y pleser o’u gwneud, ac os digwydd 
imi roi i eraill asgwrn i’w grafu ac afal i’w fwyta, mi fy 
hun fydd wedi cael brasder y wledd. Os oes yma rywbeth 
a ddaw a gwén ar y wyneb, a gynesa y galon, a wneiff 
gripian tros un, neu a ddwg ddeigryn o gydymdeimlad 
neu o alar i gong! Ilygad y darllenydd, fe allai fod, ac fe 
allai nad oes, ond y mae yr holl bethau hyny wedi bod yn 
yr ystafell hon, yn llawer mwy nag y gallaf ddisgwyl 
iddynt fod ar aelwydydd fy nghyfeillion a’m cydwladwyr. 
Fy mhilant fy hun ydyw’r Caniadau, a byddwn yn dad 
annaturiol pe na bawn yn teimlo trostynt, ac yn ym- 
hyfrydu gyda hwynt yn ddwysach a dedwyddach na’m 
cymydogion. Dymuniad fy nghalon a _ balchder fy 
mynwes ydyw eu dwyn i fyny yn blant da. Wrth adael 
i rai ddawnsio mewn plentynrwydd, ac i’r lleill chwerthin 
ac ysmalio, caiff nifer ohonynt gadw carwriaeth, ac eraill 
ganu hen alawon eu brodyr. Caiff y bechgyn weithio yn 
y graig, a bugeilio ar y mynydd, a phan fydd dolefiad 
corn y gad yn galw, fe’u cyfeiriaf i faes y frwydri amddiffyn 
eu cartref, ac i farw’n ddewr tros Ryddid eu mamwlad. 
Yn nesaf at ofni Duw ac anrhydeddu y brenin, cant garu 
eu gwlad a meddwl yn dda am eu hiaith a’u cenedl. 


Credaf mai y diweddar Mr. J. D. Jones o Ruthyn 
oedd y cyntaf i briodi caneuon Ceiriog gyda 


cherddoriaeth, ac Owain Alaw yn nesaf. Ni bu 
E 

Cymro erioed mwy llygadgraff i weled talent na 
Mr. Jones, na pharotach i’w nhoddi a’i chefnogi. 
Ysgolfeistr tra llwyddianus ydoedd; a thra yr 
hoffid ef yn fawr gan yr holl blant dan ei ofal, ei 
anwyliaid ef yn eu plith oeddynt, nid epil y 
cyfoethogion, ond bechgyn meddylgar ac yn dwyn 
blagur athrylith. Efe oedd rhagflaenydd yr 
adfywiad cerddorol a gymerodd le yn Nghymru 
tua 35ain mlynedd yn ol, efe a’i bwydai a cherdd- 
oriaeth seml yn ei fabandod, megys, “‘ Beth sy’n 
hardd?” a “‘Bedd y Dyn Tylawd,” ac 4 chanigau 
ac anthemau hynod o brydferth, swynol a hawdd 
eu dysgu; avr amser hwnw, efe oedd y cerddor 
mwyaf poblogaidd o lawer yn y Dywysogaeth. 
Chwibienid ei donau prydferth ar y ffordd, ar y 
maes, ac ar hyd llechweddau’r mynyddoedd ; 
cenid ei ranganau ar aelwydydd y dref a’r wlad ; ac 
ni byddai yr un cyfarfod cystadleuol yn gyflawn 
heb rhyw ddernyn o waith y cerddor o Ruthyn. 
Ac heblaw bod yn gerddor rhagorol, ac ystyried mai 
hunan-ddysgedig oedd, ac nad oedd yn offerynwr, 
anfynych y cyfarfyddid 4 dyn mwy gwybodus 
gyda llenyddiaeth yn gyffredinol—yr oedd yn 
awdwr caneuon tlysion ac yn llenor gwych ei hun, 
yn ddyn neillduol 0 synwyrol, caredig a dirodres ; 
pawb ai hadwaenai yn ei garu; a thrwy orlafur 
efe a gyrhaeddodd ei fedd yn gynar—cyn bod yn 
llawn 42ain oed. Ac er hyn oll, bron yr unig fan 
y gwelir ei enw yn bresenol ydyw ar wyneb- 
ddalen ei gasgliad o Salm-donau, a elwir “ Llyfr 
Stephens a Jones ;”’ ac eithrio hyny, y mae wedi 
myned mor ddi-son-am-dano a rhedynen y mynydd. 
Mor fuan yr annghofiwn ein cymwynaswyr! ac 
am ei goffadwriaeth ef gellid troi y ddihareb o 
chwith, a dweyd,—‘“ A fyno glod, bid fyw.” 

Yr oedd Mr. Jones gyda’r cyntaf i weled teilyng- 
dod barddoniaeth Ceiriog. Efe a gyfansoddodd 
fiwsig Vr gan “Ti wyddost beth ddywed fy 
nghalon,” ac i’r “ Fenyw fach a’r Beibl mawr ; ” 
a bu llawer byd o ganu arnynt am amser maith, 
a chollwyd llawer o ddagrau boddhaus wrth eu 
gwrando gan luaws sydd erbyn hyn wedi dilyn y 
ddau awdwr hoff i wlad ddiddagrau. 

Y cerddor nesaf i “ gydwau y gerdd a’r gan” 
gyda chaneuon ein bardd oedd Owain Alaw. Yr 
oedd perthynas agosach rhwng y ddau nag a 
ffyna’n gyffredin rhwng bardd a cherddor, gan eu 
bod yn gyfeillion mynwesol am lawer o flynyddau. 
Dyn rhadlon, boneddigaidd, oedd Mr. Owen ; 
a cherddor a chantor poblogaidd. Yr oedd ei 
glywed yn canu, gan ddilyn ei hun ar y berdoneg, 
y “ Boneddwr mawr o’r Bala,” “‘ Y Trén,” ac eraill 
oi donau ar eiriau o waith Ceiriog yn wledd 
gwerth myned bellder o ffordd er ei mwynhau ; a 
chan ei fod ef tua’r pryd hwn yn casglu ei Gems of 
Welsh Melody, cafodd gyfleusdra 1 ddefnyddio 
caneuon ei fardd-gyfaill yn helaeth. 

Yn mhen amser byr, ymledodd clod Ceiriog fel 
bardd caneuol, a gofynid am ei wasanaeth gan ein 
cerddorion Cymreig yn Llundain— Pencerdd 
Gwalia a Mr. Brinley Richards ; a dygir ni gan y 
crybwylliad hwn i gyrhaedd yr ymdrafodaeth a 
fu yn nghylch geiriau y gan, ‘‘ God bless the Prince 
of Wales.” Ceisiwyd yspeilio y bardd Cymreig 
o bob anrhydedd perthynol i’r gan boblogaidd 
hono oddigerth fel cyfieithydd. Honai George 
Linley, awdwr y penillion diawen Seisnig, mai efe 
oedd tad y drychfeddwl, tra yr oedd y geiriau 
Cymreig yn cael eu canu ar y don ddau fis cyn iddo 
ef gyfansoddi ei benillion; a rhaid dweyd y 

caswir, bu ein cydwladwr enwog, awdwr y gerddor- 
iaeth, yn pocedu ar y mwyaf o’r clod, os nad 
ychydig mwy na’i ran deg o’r enillion. Hyny 
ydyw, mae’n debyg fod Mr. Richards, yn ei falchder 
diniwed, yn meddwl mai efe oedd biau bobpeth. 
Gan fod cymaint o siarad ar draws ac ar hyd 
wedi bod yn y wlad ar y pwnc hwn, ni a ddyfynwn, 
yn yr iaith yr ysgrifenwyd ef, eiriad gwylaidd 
Ceiriog ei hun am y drafodaeth, y rhai a welir yn 
Oriawr Haf, tud. 14 :— 


Tuer National Eisteddvod held in Carnarvon Castle, 
August 26th to 30th, 1862, was brought to a close by 
performing Owen Alaw’s “ Prince of Wales Cantata.” 
I had written this Cantata at the request of the General 
Council of ‘“‘ Yr Histeddfod,’’ to commemorate the birth 
of the first Prince in that castle, referring to the coming of 
age of His Gracious Majesty Albert Edward, our present 
illustrious Prince. On the morning following the Eistedd- 
vod, Mr. Brinley Richards and myself happened to call 
at the same time at the offices of the Carnarvon and 
Denbigh Herald, to obtain that day’s paper containing 
a full report of the National Festival and the evening 
concerts. He congratulated me for having written the 
words of the Cantata, which he stated had given him some 
satisfaction. I replied that my share of honour could be 
but small, and attributed the immense success of its 
performance, firstly to the composer of the music, secondly 
to the enthusiasm then existing generally throughout 
the United Kingdom on the advent of the coming of age 
of His Royal Highness the Prince of Wales. The ability 
of the choir and the historical associations of the place 
where the Cantata was performed were also referred to. 
This led to further conversation, during which one of us 
said that His Royal Highness was not only coming of age, 
but was reported in the papers to be married shortly 
to Princess Alexandra of Denmark. The Principality, 
since its union with England, had no appropriate National 
Anthem, but the high tide of overwhelming enthusiasm 
was approaching, and we decided to have something to 
launch, for there was a tide for songs as well as fortunes. 

I then expressed a wish that Mr. Richards would kindly 
compose music to suitable words for a national song 
which I would endeavour to furnish him. The words 
were forwarded in due course, and were shortly returned 
to me with the music. Llew Llwyfo and several friends 
of mine sang them in public concerts for two months 
before the English version was written. In fact, the song 
was intended to be purely a Welsh one, and the idea of 
obtaining an English version was an after-thought which 
naturally suggested itself to the composer when he was 
about arranging with the publishers to buy the copyright. 

Mr. Brinley Richards and myself had many English 
versions to select from, before we decided upon Mr. Geo. 
Linley’s, and I believe Mr. Richards himself wrote the 
whole of the chorus part, commencing :— 


‘“ Among our ancient mountains,” &c. 


A writer in the “ South London Press,’’ February, 1870, 
asserts ‘“‘The amende”’ has to be made to Mr. Geo. 
Linley, the real author of the words, or rather the gentle- 
man who ‘did them out of the Welsh,’’ and hence the 
reason I have entered into these details showing that the 
song existed for some time purely as a Welsh one, and 
was becoming popular in the Principality before the 
English version was composed. 

A third verse was written at the request of the 
Publishers, and has only appeared in their latest editions 
of the music. 


Deg punt a gafodd Mr. Richards ar y cyntaf am ei 
hawl ir gan; ond gwerthwyd cynifer o filoedd 
ohoni, a throdd yr anturiaeth y fath lwyddiant, fel 
yr anrhegwyd ef a’r swm o £100 gan y cyhoeddwyr, 
ac anrhegodd yntau Ceiriog 4 modrwy, a dyna’r oll 
a gafodd. 

Yn 1862, ddeunaw mis ar ol ymddangosiad 
Oriawr Hwyr, cyhoeddwyd ail lyfr Ceiriog, sef 
Oriawr Bore. Prynwyd yr hawl iv argraffiad 
cyntaf o hwn hefyd gan Mr. Clarke am y swm, os 
ydym yn cofio’n iawn, o £15, a £5 yn ysgil hyny am 

ail argraffiad o’r llyfr cyntaf. Cynwysa y llyfryn 
hwn luaws o ddarnau neillduol o dlysion, ac yn eu 
mysg gerdd i’r ‘‘ Herwheliwr,” yr hon a enillodd y 
wobr yn Eisteddfod Genedlaethol Conwy, 1861. 
Gofynid yn y testyn am gerdd duchan; ond ni 
chaniatai greddf naturiol y Bardd iddo fod yn 
llawdrwm iawn ar blentyn anneddfol natur o fath 
yr Herwheliwr. Dichon ei fod yn cofio am y 
difrod a wnai’r pryfetach ar gnydau ei dad er’s 
talm, a bod eu dinystrydd yn haeddu ei ganmol 
yn hytrach na’i dduchanu. Yn wir, ni welsom 
ni yn ngwaith unrhyw fardd gerydd llymdost 
iawn ar y dosbarth hwn o “ blant y nos.” Diau 
fod rhyw reswm am hyn, ac mai gwaith hawdd 
fyddai ei esbonio yn y man a’r lle priodol. Ond 
er nad ydyw yr “ Herwheliwr’”’ yn gerdd duchan 
yn ystyr fanylaf y gair, y mae ynddi ddarnau 
cryfion o farddoniaeth, yn enwedig ei phenillion 
chwareus cyntaf, a’i haddysg yn y diwedd. 

Ceryddodd Ceiriog lawer ar anwladgarwch rhai 
oi gydgenedl, ond ni cheir ei gasineb at y giwaid 
ysgymun wedi ei grynhoi ac mor angherddol yn ei 
ddigofaint yn un man ag yn y penillion i ‘“‘ Garn- 
fradwyr ein Gwlad,” y rhai a welir yn Oriaw’r 
Bore. Rhydd y bardd ei eiriau miniog, llymion, yn 
ngenau hen foneddwr Cymreig, ar aelwyd mewn 
hen balas Cymreig, pan y mae rhew-wyntoedd y 
gauaf yn curon drwm ar wydr y ffenestr,- a’r 
drychin wedi gyru lluaws o gyfeillion am ddiddos- 
rwydd ac ymgom tan gronglwyd yr ysgwier pybyr 
a gwladgar. 


““Trioedd carnfradwyr !”’ medd ef yn syn, 
“Bu mwy na thrioedd o’r dynion hyn, 
Yn lladd ein dewrion, yn gwerthu’n gwlad ; 
A’i wefus grychodd ar ‘ Drioedd Brad.’ ”’ 

“ Canoedd, gyfeillion, ac nid tri 
O’r eyfryw Gymry fu genym ni; 
Pa beth yw hanes ein hanwy] wlad, 
Ond brad a dichell, a dichell a brad ? ” 


Y mae darllen y draethodl hon yn gyru dyn er ei 
waethaf i yspryd F’ewyrth Robert, pan y codai ei 
ffon yn fygythiol wrth wrando ar hanes Legree. 
Sylwer ar y gair “‘ grychodd”’ yn niwedd y penill 
cyntaf, a dychmyger gymaint o ddigllonedd 
cymysgedig a dirmyg sydd yn gynwysedig ynddo. 
Dyma un o’r geiriau adeiniog hyny a welir mor 
fynych yn ngwaith Ceiriog, a phob pencampwr 
yn y gelfyddyd o fathu ymadroddion barddonol, 
geiriau sydd yn awgrymu mwy nag ellir ddywedyd. 
Ac ebe ef yn mbhellach, a’i lygaid ar dan gan 
lidiowgrwydd :— 
‘* Nid pendro’r ’*menydd, na balehder chwaith, 

Sy’n blino’r Cymro a wado’i iaith ; 

Egwyddor brad yn ffurfio’i hun 

Mewn dull diweddar sydd yn y dyn. 

E Bradwyr fy nghenedl, da i chwi 

Nad ydyw barn yn eiddo i mi!” 

Ac fel pe’n teimlo dagr fawr 

Yn nghil ei ddwrn, eisteddai i lawr. 


Y mae cryn wahaniaeth rhwng y twmbren a 
ddefnyddia’r bardd yn y geiriau uchod at falu 
esgyrn carnfradwyr ei wlad, a’r wialen fedw 
frigog sydd yn ei law i geryddu ‘Tom Bowdwr 
yr Herwheliwr,”’ un o bechodau trymaf yr hwn 
oedd ‘‘ rhoddi cig y goes i’r ci a’r asgwrn coes i'w 
fachgen.”’ 

Ond y dernyn mwyaf gorchestol sydd yn y Ilyfr 
hwn, ac yn marn lluaws o gyfeillion Ceiriog, camp- 
waith fawr ei oes, ydyw Alun Mabon. Gan fy mod 
i o’r un farn a’r lluaws a grybwyllwyd, bu llawer 

dadl gyndyn rhyngwyf a’r awdwr ar wahanol 
adegau parth rhagoriaethau cydmariaethol 
Myfanwy a’r gan hon. Daliai ef yn dyn tros 
Fyfanwy ; ond ni phrawf hyny ddim ond nad oes 
fawr ymddiried i’w roddi yn marn awdwr am ei 
gyfansoddiad ei hun. Oni chredai Milton fod 
Paradise Regained yn llawer gwell na Paradise 
Lost! I’m tyb i, y mae Alun Mabon yn fwy 
gwreiddiol, ac o ganlyniad yn perchen mwy o 
hunaniaeth (individuality) yr awdwr, sef y nod- 
weddion hyny sydd yn ei wahaniaethu oddiwrth 
eraill. Wedi’r cyfan, gwreiddioldeb meddyliol 
ydyw gogoniant bardd. Gallu ailraddol ydyw 
yr un efelychiadol neu ddynwaredol; nis gall yr 
eco byth ragori ar y llef a’1 cynyrchodd, mwy na 
chyfieithiad ar y gwreiddiol. Caniatawn yn 
rhwydd fod darnau cystal yn Myfanwy ac yn Alun 
Mabon, ond yno y mae’r awen yn fwy oriog ac 
anwadal—‘“‘ un gynes ac oer ydyw hi,” a’r meddyl- 
iau yn fwy cyffredin neu gyffredinol. Wrth 
ddarllen Myfanwy, gelwir arnom i roddi nod o 
adnabyddiaeth flaenorol ar fwy nag un meddwl 
a ddaw ger ein bron: ond y mae newydd-deb yr 
olaf yn bur fel anadl y boreu. Sylwai un llenor 
mai ‘“‘ Pren afalau tan ei flodeu ydyw Myfanwy, 
a phren afalau tan ei flodeu a’i ffrwyth ydyw 
Alun Mabon.” Y mae rhagoriaeth yr olaf ar y 
flaenaf yn hollol gyson 4 deddf cynydd a dad- 
blygiad ; canys rhaid i fywyd fyned rhagddo nes 
cyrhaedd ei lawn faint. Yr oedd Ceiriog yn tynu 
at ei 29ain oed pan ganai y fugeileg hon i ym- 
drechfa Aberdar, ac felly yn anterth ei ddawn 
awenyddol. 

Yr wyf yn barod i gydnabod mai Myfanwy 
ydyw y Rhiangerdd oreu yn yr iaith, ac mai 

Owain Wyn ydyw y Fugeilgerdd oreu, ond credaf 
yn ddiysgog fod Alun Mabon yn gyfuniad hapus 
o’r fugeileg a’r rhiangerdd. 

Cyfres 0 26ain o ganeuon byrion ydyw Alun 
Mabon ar wahanol fesurau, ac am hyny y gelwir hi 
yn Delynegol. Cysylltir y naill gan wrth y llall 
gan dreigliad yr hanes. Yn y pum’ can gyntaf, 
desgrifir yr arwr, Alun y Bugail, ac y mae dwy 
ohonynt wedi eu dodi yn ngenau y Bugail ei hun. 
Yna dygir ger bron Menna Rhen, y rhian deg sydd 
wedi enill ei serch. Yn y garwriaeth a ddilyna, 
cymer yr awdwr y cyfleusdra i gydnabyddu 
darllenwyr yr oes hon a hen arferiad garwriaethol 
oedd yn mysg eu teidiau a’u neiniau, sef rhoddi 
canghen fedwen yn arwydd o serch a changhen 
gollen o anserch. Bu cryn lawer 0 ymgipris rhnwng 
y Cyll a’r Bedw yn ystod y serch-ymgyrch hon, 
ond y fedwen o’r diwedd a enillodd y dydd. 
Ymdrinia’r bardd a’r hanes mewn rhyw_ haner 
alegori a chyffyrddiadau tyner a llednais, megys 
yn y ddyri brydferth a ganlyn :— 

Wrth ddychwel tuag adref, 
Mi glywais gwew lon, 

Oedd newydd groesi’r moroedd 
Tr ynys fechan hon. 

A chwew gynta’r tymor 
A ganai yn y coed, 

*Run fath a’r gwew gyntaf 
A ganodd gynta’ ’rioed. 

Mi dro’is yn ol i chwilio 
Y glasgoed yn y Ilwyn, 

I edrych rhwng y brigau, 
Ple’r oedd y ’deryn mwyn. 


Mi gerddais nes dychwelais 
O dan fy medw bren ; 

Ac yno’r oedd y gwew 
Yn canu wrth fy mhen. 


74 CEIRIOG. 


O! diolch iti, gwew, 

Ein bod ni yma’n ewrdd— 
Mi sychais i fy llygad, 

A’r gwew aeth i ffiwrdd. 


Y mae’r delyneg yna fel y friallen syml yn rhag- 
arwyddo dyfodiad gogoniant Mai. Wedi ychydig 
yn rhagor o ymboeni gydag anhawsderau 
‘“ciaru,’ chwedl y Meirionwys, sylweddolir 
gobeithion y Bugail—ei fyfyrion y dydd a’i freudd- 
wydion y nos—trwy iddo gael ganddi newid ei 
henw wrth yr allor—‘‘ Nes aeth yn Menna Mabon 
& modrwy ar ei bys.” 

Ond nid gwynfyd oll oedd ei fywyd ar ol mwy 
na chyn priodi; a daeth pwys a thrafferthion y 
byd i bwyso’n fuan ar el ysewyddau ; gelwid am 


Ychwaneg o fwyd i rai bach, 
Ychwaneg o lafur a thrael, 
Er hyny yn nghwmni fy Men, 
Yr oedd imi gysur i’w gael. 


Tra y daliodd Menna i’w gysuro, nid oedd mor 
ddrwg arno nad allasai fod yn waeth. Ond yr 
achlod i’r hen fyd brwnt yma! cododd ystorm o’r 
cwr hwnw hefyd. Y fam-yn-nghyfraith oedd yn 
cael y bai o beri’r gynen yn yr achos hwn fel bob 
amser. Yr oedd Menna, fel yr ymddengys, yn bur 
hoff o roi tro i weled ei mham tros y bryn; ac 
edliwiodd Alun iddi unwaith pe na buasai ei 
theithiau yn y cyfeiriad hwnw lawn mor aml, y 
cawsent fwy’o lonyddwch gan y crydd. Torodd 
hyn holl argaeau hyawdledd Menna Mabon, 
tywalltodd ddiluw o ymadroddion llosgawl am 
ben y truan gwr; a phan ballodd geiriau, 
dechreuodd wylo, a dweyd mai at ei thad yr elai 
hi, ac nad oedd undyn ychwaith allai ei rhwystro. 

“ Ac i ffwrdd yr aeth hi, ac i ffwrdd y bu hi, ac i 
ffwrdd yr arosodd,” nes yr aeth trefn yn annhrefn 
yn y ty ac allan, ac y daeth bywyd i Alun yn faich 
anhawdd ei ddwyn ; yn ei eiriau ef ei hun :— 


Mi flinais ar fy einioes, 
Aeth bywyd i mi’n bwn, 
A gyrais efo’r hogyn 
I Menna’r llythyr hwn. 


Y “llythyr” hwnw ydyw’r gan boblogaidd, a 
adwaenir wrth yr enw “ Bugail Aberdyfi,”’ wedi ei 
dodi ar gerddoriaeth gan Gomer Powell o 
Wrecsam. Dychwelodd yr hogyn gyda’r genadwri 
sydd yn profi fod Ceiriog yn “ sciamar’”’ celfydd- 
gar. Gwrthodai Menna yn bendant gydsynio 4’r 
cais, ac awgrymai fod iddi hi gael y bechgyn i’w 
magu ac i’r genethod aros lle yr oeddynt yn ngofal 
eu tad :— 


’Roedd hi yn ymwahanu, ac felly’n canu’n iach, 
Ond—hoffai roddi cusan ar wefus Enid fach. 


A thranoeth hi ddychwelodd i ddwyn y rhwyg i ben ; 
Ond O! fe dorodd dagrau o eigion calon Men ; 
Cymerodd Arthur afael am wddf ei fam a fi, 

Ac fel rhyw angel bychan fe’n hail gymododd ni. 


Dyna ddarlun y buasai beirdd goreu yr oesau yn 
falch o’i arddel; y mae ei dlysni mor hawdd ei 
-weled, ac oi weled mor hawdd ei edmygu, fel y 
rhaid ini ofyn maddeuant y darllenydd am alw ei 
sylw ato. Yn fuan ar ol yr amgylchiad gofidus a 
nodwyd, daeth afiechyd i’r teulu gwledig i selio’r 
cymod a’i gadarnhau. Tarewir Alun gan glefyd 
peryglus ; ac yn ei ing ai boenau arteithiol y mae 
serch Menna, a’i gofal diorphwys am dano yn 

werthfawr yn ei olwg, ac awgrymir mai ei dyfalwch 
cariadlawn hi a arbedodd ei fywyd :— 


Fel y graig, safai’m gwraig anwyl yn eon, 
Ac i’r nef gweddi gref yrrodd o’i chalon ; 
Rhoi ei grudd ar fy ngrudd yn yr awr ddua’, 
A rhoi gwin ar fy min ddarfu fy Menna. 


Erbyn y gan nesaf, y mae’r perygl drosodd; y 
claf yn hybu drachefn i fywyd, ac yn datgan y 
profiad nas gWyr undyn am ei felusder ond y sawl 
ai mwynhaodd :— 


Ar ol fy hir gystudd, 
*Rwy’n cofio’r boreuddydd 
Y’m cariwyd mewn cader dros riniog fy nor: 
Ac ar fy ngwyn dalcen 
Disgynnodd yr heulwen, 
Ac awel o’r mynydd ac awel o’r mor. 


Trwy wenlas ffurfafen 
Fe wenai yr heulwen, 

Ac mi a’1 gwynebais, ac yfais y gwynt: 
A’r adar a ddeuent 
I’m hymyl a chanent, 

Nes teimlais fy nghalon yn curo fel cynt ; 
Fy ngeneth ieuengaf 
Ac Arthur ddaeth ataf, 

A gwenu mewn dagrau wnai Menna gerllaw ; 
A daeth fy nghi gwirion, 
Gan ysgwyd ei gynffon, 

A neidiodd i fyny a llyfodd fy llaw. 


Yna newidia’r bardd gywair y dén—disgyna o’r 
llon a’r chwareus i’r prudd-swynol, ac yn y dull 
sydyn ac annisgwyliadwy a nodir ganddo tan y 
penawd “ Digwyddiad Damweiniol,” t.d. 59. 
Cyll gydmares anwyl ei fywyd ; a cherdd allwyn 0’i 
eiddo, yn ei alar a’i anhunedd, ydyw’r delyneg 
nesaf. Y mae ymadroddion y gan hon, a’r fyfyr- 


ALUN MABON. id 


draeth ysplenydd i’r Fodrwy Briodas sydd yn ei 
dilyn, mor llawn o deimlad dwys-effeithiol, fel mai 
annichon bron credu iddynt gael eu hysgrifenu 
hefo inc cyfiredin, ond mai 4 gwaed calon yr awdwr 
y dodwyd hwy ar bapur :— 


Ond O! mae llawer blynedd, 
Er pan o’wn gynt yn eistedd, 
O flaen fy nrws tan wenau’r haul ; 
*Rol gadael gwely gwaeledd. 


A llawer tywydd garw 
Fu er yr amser hwnw, 

Mae’m plant yn wragedd ac yn wfr, 
A Menna wedi marw. 


Claddasom fachgen bychan, 
Ac yna faban gwiwlan, 

Ond chododd Menna byth mo’i phen 
Rol inni gladdu’r baban. 


*Rwy’n cofio’r Sul y blodau 
Yr aeth i wel’d eu beddau, 
Pan welais arwydd ar ei gwedd 
Mai myn’d i’r bedd ’roedd hithau ! 


Penliniodd dan yr ywen, 

A phlannodd aur-fanadlen, 
Mieri Mair, a chanri’r coed, 

A brig o droed y g’lomen. 


Y blodau gwyllt a dyfent 

Ar ddau fedd yn y fynwent ; 
Ond gwywo ’roedd y rhosyn coch 

Ar féch y fam a’u gwylient. 


Ac er pan gladdwyd Menna, 

Un fynwent yw’r byd yma ; 
Y fodrwy hon sydd ar fy mf¥s 

Yw’r unig drysor fedda’. 

Mae Menna’n y fynwent yn isel ei phen, 

A thi ydyw’r fodrwy fu ar ei llaw wen : 

Ar law fy anwylyd ’rwy’n cofio dy roi, 

Ac wrth imi gofio, mae’m calon yn troi,— 

Fy llygaid dywyllant, a chau mae fy nghlyw, 
’Rwyf fel pe bawn farw, ac fel pe bawn fyw : 
Ond megis fy mhriod wrth adael y byd, 

Mae modrwy’r adduned yn oer ac yn fud! 


Pan roddwyd ti gyntaf ar law Menna Rhen, 
*Roedd coedydd yn ddeiliog, a natur mewn gwén, 
Y clychau yn canu, a’r byd fel yn ffol,— 

Ond enul oedd yn canu pan ges i di’n ol! 

Mewn gwenwisg briodas y dodais i di, 

O wenwisg yr amdo dychwelaist i mi : 

O! fodrwy’r adduned, nes gwywo’r llaw hon, 
Fe’th gadwaf di’n loew, fe’th gadwaf di’n gron. 


A therfynir gyda dau benill adfyfyriol, sydd yn 
dweyd llawer ac yn awgrymu mwy—hen 
wirionedd mewn gwisg newydd yn gweddu yn 
dda iddo :— 


Aros mae'r mynyddau mawr, 
Rhuo trostynt mae y gwynt: 
Clywir eto gyda’r wawr 
Gan bugeiliaid megis cynt. 
Eto tyfa’r llygad dydd 
Ogylch traed y graig a’r bryn : 
Ond bugeiliaid newydd sydd 
Ar yr hen fynyddoedd hyn. 


Nid oes yn y fugeilgerdd benigamp hon ddim ffug— 
geiriau bombast, teimladau “* gwneud,” gorchestion 
anhygoel, ymddyddanion ffol, a siaradach rhod- 
resgar. Yr holl gelfyddyd sydd yma ydyw’r 
gelfyddyd i arddangos natur yn naturiol. Yr 
ydym wrth ei ddarllen megys yn gweled ei golyg- 
feydd ac yn adnabod y cymeriadau. Yr oedd 

bugeiliaid Virsil, a Shenstone yn rhyw fodau 
clasurol, oerion, i ni, amddifad o gig a gwaed; 
yn byw yn y goruchelderau pell; yn ddelwau 
teg, ac er wedi eu Ilunio’n gelfydd o’r marmor 
puraf, neu o bres, ie, neu o aur coeth os mynwch— 
delwau oeddynt er hyny. Ac nid oedd ein beirdd 
bugeiliol ninau, os yn byw yn agosach atom— 
Edward Richards o Ystradmeurig a Glasynys— 
nemawr gwell. Ond y mae amlinellau y darlun- 
iau sydd yn Alun Mabon wedi eu tynu mor naturiol 
fel y gallwn, ac yr ydym, yn eu llanw gyda ein 
dychymyg ein hunain. Yr ydym fel yn byw 
tan-yr-un-to a’r arwr ; yr ydym yn adwaen ei lais 
a swn ei droed. Ni a’i gwelsom ef ganwaith yn ei 
hugan liain, a’r ci wrth ei sawdl, yn cerdded 
llechwedd y mynydd, clywsom Menna yn “‘ dweyd 
y drefn”’ yn y ffrae fythgofiadwy hono ; edrych- 
asom arni yn myned tros y bryn at ei thad, yn ei 
gwisg Gymreig drwsiadus hen-ffasiwn o “ bais ay 
beewn,” a’i het binaclog yn bygylu gan yr ystorm 
o ddigofaint oedd yn dygyfor islaw. Buom yn 
llygaid-dystion o’r “ penlinio tan yr ywen,” a 
gwyliasom y rhosynau cochion ar fedd y plant a 
eruddiaw’r fam yn cydcdwino. Nid _ cread- 
igaethau rhamantus ydynt i ni, nid hyd yn nod 
hanes a ddarllenir mewn newyddiadur, ond rhan 
o gylch ein cydnabyddiaeth. Y mae deugain 
mlynedd wedi myned heibio er pan ddarllenasom 
Alun Mabon gyntaf; ac o hyny hyd yr awrhon ni 
welsom mewn argraff ddim agos mor angherddol a 
goddeithiol o deimladwy a’r fugeilgerdd hon, yn 
enwedig tua’i ddiwedd, oddigerth, efallai, ddiwedd 
Amos Barton gan George Eliot, neu ddyddiau olaf 
F’ewythr Rhobert gan Hiraethog. 

Trydydd lyfr Ceiriog ydyw y Cant o Ganeuon, a’i 
ragymadrodd wedi ei ysgrifenu yn “9, Parker 
Street, Hyde Road, Manchester, Ionawr 17, 1863.” 
Y mae ynddo fwy o amrywiaeth nag sydd yn y 
ddau lyfr arall, a mwy o ddarpariaeth i chwaeth 
y cerddor. Cynwysa 34 0 ganeuon ar gyfer hen 
alawon Cymreig, heblaw caneuon eraill a darnau 
annghanadwy. Erbyn hyn, ceir lluaws o’r caneuon 
ar gof a llafar y wlad, eu hymadroddion ar flaen ei 
thafod ac yn eigion ei chalon, a llinellau ohonynt 
fel diarhebion yn llywodraethu ei hymddygiadau. 
Rhwng cromfachau megys, bu “ Llongau Madog,”’ 
can a argraffwyd gyntaf yn y llyfr hwn, yn achlysur 
cynghaws cyfreithiol pwysig yn Llundain rhwng 
dau gerddor er gwybod pa un ohonynt biau yr 
hawl ar ei chanu; ac fel y bu’r anffawd, collodd 
y blaid a gollodd, a’r unig enillwyr oedd gwfr y 
gyfraith. O flaen pob can, rhydd y bardd ychydig 
o hanes yr alaw, ei tharddiad a’i threigliad; ac 
fel y dywed ef ei hun yn tudal. 55 :—“ Ceisiais 
hyd eithaf fy ngallu addasu y geiriau i yspryd y 
dén, a chadw mewn golwg fod i’r syniadau weddu i 
fab a merch fel eu gilydd, ac hefyd fod iddynt 
weddu i gér a chydgan yn gystal ag i un llais, ond 
gadewais i’r rheolau hyn gael ychydig eithriadau. 

Yn fwy na dim, ymdrechais anadlu 
syniadau pur, a goleddir gan hen ac leuanc, y 
proffeswr a’r dibroffes, y dirwestwr a’r cym- 
edrolwr.”” Cyflwynir adran o’r llyfr i roddi byr 
hanes am rai o’r hen gerddorion Cymreig a fuont 
yn offerynol i gadw rhag difancoll ein hen donau 
cenedlaethol, megys Bardd y Brenin, John Parry, 
Rhiwabon, Bardd Alaw, Miss Williams o'r Ynys 
Las, Teuan Ddu, &c. 

Gadewch ini yn y fan yma droi ychydig oddiar 
ein llwybr. Tra y parheir i gyfoethogi llenydd- 
iaeth Gymreig hefo caneuon tlysion tebyg i 
‘* Ddringo’r Wyddfa,” ‘‘ Yr Eneth Ddall,” ‘“‘ Wele 
goelcerth,” ‘‘ Drws y nefoedd,” “ Peidiweh byth 
a d’wedyd hynny,” “‘ Y fynwent yn y coed,” &c., 
y rhai oll a welir yn y Cant o Ganeuon, nid oes 
berygl y bydd farw’r iaith Gymraeg. Ychydig, 
mewn cydmariaeth, o ieithoedd y byd, os byddai 
ganddynt lenyddiaeth, sydd wedi marw ; a cholled 
i lenyddiaeth y byd oedd eu marwolaeth; a 
cholled fwy i’r cenedloedd oedd piau hwynt. Ni 
ddylem ychwaith annghofio mai y dosbarth mwyaf 
arwynebol, difeddwl a diwerth o genedl y Cymry 
sydd yn trydar ar hyd yr oesau mai anfantais a 
cholled ini ydyw y Gymraeg. Pe difodid hi yfory 
nesaf, pwy fyddai ar ei enill? Nid nyni ein 
hunain ; canys y mae’r Cymry hyny a’i collasant 
hi eisoes tua’r Gororau, ar gyffiniau Lloegr, 
wedi myned mor baganaidd ac anwybodus fel y 
danfonir cenhadon ar eu holau gan eu brodyr 
Cymreig, fel pe byddent drigolion canolbarth 
Affrica. Pwlpud ac awen Cymru sydd wedi 
cadw’r iaith yn fyw er’s canrifoedd, a phan y daw 
diffyg ar y ddau oleuad mawrion hyn, daw gwir 
berygl am ei bodolaeth hithau. Os oes rhywun 
yn amheu hyn, gofyned i Gymro dysgedig, cwbl 
hyddysg: yn y ddwy iaith, pa un ai pregeth 
Gymraeg neu Saesneg (y ddwy yn gyfartal o ran 
nerth a hyawdledd) fyddai goreu ganddo; neu 
pa un a afaela dynnaf yn ei serchiadau, darn o 
waith Tennyson neu o gyfansoddiad John Ceiriog 
Hughes. Yn ffodus, nis gellir dadwreiddio iaith 
fel y diwreiddir pren. Dyledswydd pob Cymro 
ydyw chwanegu ei wybodaeth; ac y mae dysgu 

iaith arall yn chwanegiad pwysig at wybodaeth 
pob dyn; ond y mae’r hwn a ddysgo iaith arall 
ar y draul o esgeuluso ei iaith ei hun mor ddireswm 
a hurtyn arall a dorai yn wirfoddol ei aelod ymaith 
er mwyn cael coes bren. 

Y mae yn Cant o Ganeuon un darn y bu aml i 
ddadl rhyngom 4’r awdwr parth ei syniadau. 
Gelwir ef, ‘‘Caethwasiaeth, neu ymgom ar yr heol 
rhwng y ddau S.R. [S.R. o Lanbrynmair ac S8.R. 
o Tennessee].”” Ceir ynddo lawer o ddigrifwch 
ffraeth ac o wawdiaith lem. Ond nid dyn i’w 
oganu oedd Samuel Roberts, gan ei fod, i’n tyb ni, 
yn ddyn da od, ond od o dda. Perthynai i’r 
dosbarth hwnnw o ddynion sydd yn rhy ddifrifol 
a chydwybodol i wneud cyff cler ohonynt. Chwi 
ellwch annghytuno a hwynt a’u gwrthwynebu, eu 
condemnio, ie, ew merthyru; ond y mae saethau 
duchan rywfodd yn mennu arnynt. A chyhuddo 
yr hen 8.R. o bleidio’r gaethfasnach !—dyn a 
dreuliodd ei holl oes yma a thu draw i’r Werydd 
yn dadleu hawliau y ddynoliaeth orthrymedig. 
Na, y mae digonedd o destynau gogan i’r beirdd 
yn mysg plant dynion heb iddynt anelu eu saethau 
at wroniaid penwyn, y rhaid hyd yn nod i’w 
gwrthwynebwyr gydnabod eu bod yn onest os 
nad ydynt yn gywir. Os digiodd S.R. yn aruthr 
wrth y bardd, ac os bu yn lluchio ato trwy y wasg 
am y gweddill o'i oes, nid yw hyny unrhyw 
esgusawd tros yr ymosodiad. Dywedir mai un o 
neillduolion gwroniaid ydyw eu bod yn dra 
anfaddeuol. Pa fodd bynag, buom yn gresynu 
ganwaith fod Ceiriog erioed wedi rhoddi achlysur 
digofaint.1 awdwr “‘ Yamba, y Gaethes Ddu.”’ 

Y cyfansoddiad meithaf yn y llyfr hwn ydyw 
Cantawd Tywysog Cymru. Ysgrifenwyd hono ar 

gais pwyllgor Eisteddfod Genedlaethol Caernarfon, 
1862, mewn pryd fel y cai’r cerddorion amser i 
gystadlu ar y miwsig, ac y byddai’r gantawd 
fuddugol wedi ei hargraffu ac yn barod i’w chanu 
yn yr Histeddfod. Yr oedd y penodiad yn un 
cewbl annisgwyliadwy iddo, ac yn anrhydedd i 
grafider y pwyllgor yn ei ddewis at y gwaith. 
Nid gormodiaith ydyw dweyd mai dyma y libretto 
oreu yn y Gymraeg. Cystadleuodd saith ar y 
gerddoriaeth, ac Owain Alaw oedd y buddugol. 
Yr oedd ei datganiad yn un o hits yr Eisteddfod 
Iwyddianus hono; a bu llawer o ganu arni ar ol 
hyny. 

Ond am bertrwydd Celtaidd, nid ydym yn 
meddw1 fod yn holl waith Ceiriog ddim mor hapus 
a “‘ Penillion y Misoedd,” y rhai sydd ar ddiwedd y 
Cant o Ganeuon. Cyfansoddwyd hwynt ar y 
cyntaf i wasanaethu fel penawdau i’r misoedd 
mewn Almanac a gyhoeddid yn 1860, ’61 a ’62. 
Y mae yn anhawdd dweyd pa un ai mewn dwysder 
neu ynte ffraethineb y rhagorant. Crynhoir 
synwyr ynddynt i gylch mor fychan a phe buasent 
wedi eu cyfansoddi yn y gynghanedd gan y 
eywreiniaf yn y gelfyddyd. Dyma rai ergydion 
ohonynt :— 

Prophwydi’r tywydd :— 


‘““guwlaw yma a thraw,” 


Mae brutwyr 
Mewn goleu’n cael eu cau: 
A blwydd ’rol blwydd yn claddu 


Ein holl brophwydi gau. 


Gwyliwech Ebrill :— 


Os gwyn fydd yr haul, os glas fydd y nen, 
Os na bydd un ewmwl yn hongian uwchben— 
O cofiwch mai Ebrill yw’n awr, 

Os elwch o’r t¥, rhybuddio ’ry’m ni 
Fod cawod pur wleb, heb ofyn i neb, 
Yn sicr o ddisgyn i lawr. 


Nid i weision ffermwyr :— 


Wrth olchi defaid, nid di les 
Yw scrwb go dda i groen sydd nes. 


Llafur a segurdod :— 


Sut bynag hauir llafur ei egin welant ddydd, 
Ond braenu byth wna’r segur a llygru’r man Ile bydd. 


Diwedd blwyddyn :— 


Mae ia yn yr awel, ac ias yn y tarth, 

Rhaid gadael y meinciau yn nghanol y barth. 
Tyn ymaith dy ’sgidiau, os nad ydynt lan, 

A thyred i’r aelwyd at ochr y tan: 

Ac os yw’ th ’sguboriau yn llawnion o ¥d, 
Tydi yw’r dedwyddaf 0 bobol y byd. 


Alegori brydferth ydyw’r penillion i 1861—y 
flwyddyn ar gyffelyhiaeth pendefiges,—“ gwlaw 
Ionawr ylch ei gwyneb, a’r gwynt a sigla’i chryd.” 
Yn Chwefror, ‘‘ Dilladwyd hi mewn gwrthban, o 
eira cynes tew, a chap a bordor llydan, a 
startsiwyd gan y rhew.” Yn Mawrth y mae “‘ yn 
cropian efo’r coed.”’ Yn Ebrill, “‘ gwisga’r llances, 
os na fydd ryw anhap, flaguryn ar ei mynwes, a 
blodyn yn ci chap.” 


Daw Mai 4 llon’d ei breichiau o’r ceinion tlysaf wnaed 
Gan wlith, a gwlaw, ac haulwen, a thafl hwy wrth ei thraed. 


Erbyn Gorphenaf :— 


Yn awr mae’r eneth fechan orweddai yn ei chryd, 
Yn ddynes gyflawn oedran gynefin gyda’r byd. 

Yn Awst, ar fil o faesydd, ei bryd ar gasglu roes, 
Ar gyfer dyddiau cystudd a llesgedd diwedd oes. 


Yn Medi :— 


Hi wisga’i phen 4 thwysen, o haidd a gwenith gwyn, 
A bonet wellt bleth-felen yw’r ffasiwn y pryd hyn. 


Yn Hydref ddail-angladdol i’w chader wellt yr 4, 
Fel pob hen wreigan siriol, i feddwl am yr ha’. 


Hi drefna’i thy yn Nhachwedd, a selia’r ’wyllys rdl, 
Gan adael ei holl gyfoeth i’w chwaer sydd ar ei hol. 


Ond mae’r hen flwyddyn wedi myn’d, 
Yn oer a gwyw ei gwedd ; 

Hi gloddiodd fedd i lawer ffrynd— 
Mae hithau yn y bedd. 


Nodweddion y misoedd a geir drachefn yn y penill- 
ion ir flwyddyn 1862, yn nghydag addysg neu 
ffraetheb yn codi’n naturiol oddiar hyny :— 


Elusengarwch (Ionawr) :— 


Mis oer yw hwn i’r trwyn a’r traed, 
A’r dwylaw sydd heb fenyg ; 
Os hoffech ei gynesu ef, 
O, rhowch i’r tlawd galenig. 


Awegrym lednais (Chwefror) ':— 


Afreidiol dweyd i’r ystlen deg, 
A’r llanciau sydd yn caru, 
Fod y pedwerydd dydd ar ddeg 

Yn ddydd i’r adar baru. 


Ergyd lawchwith (Ebrill) :— 


Y cyntaf eto o’r mis hwn 
Yw diwrnod yr ynfydion ; 
Gan fod y Sais mor dlawd o wy], 
Fe roddwn hon i’r Saeson. 


86 CEIRIOG. 


Drwg, os gwir (Awst) :— 


Y mae amaethwyr Cymru wen 
Yn edrych ar eu cnydau ; 

Os ant i’r capel ar y Sul, 
Mae’r galon efo’r ydau. 


“Digwyddiad damweiniol ” (gwel tudal 144) :— 


Anadla’r Hydref ar y byd, 
A’r ddeilen werdd dry’n felen ! 
Ac O! mae ambell gyfaill gwan 
Yn cwympo efo’r ddeilen. 


Tachwedd :— 


Mae gwynt y gauaf yn rhoi bloedd, 
I alw ei fyddinoedd, 

A breichiau’r dderwen eto’n noeth 
I ymladd a’r tymhestloedd. 


O ddydd i ddydd, o nos i nos, 
Daeth Rhagfyr ar ein gwarthaf ; 

A dolen ydyw ef sy’n dal 
Dolenau’r flwyddyn nesaf. 


Y llyfr olaf 0’i waith ei hun yn unig a gyhoedd- 
odd pan yn Manchester oedd Y Bardd a’r Cerddor ; 
gyda Hen Ystraeon am danynt. Fel hanesydd a 
chofnodydd traddodiadau yr ymddengys yn y 
llyfryn hwn, ac nid fel bardd, oddigerth yn y 
dechreu, pan y cawn ganddo y rheolau at gyfan- 
soddi caneuon y dyfynwyd ohonynt eisoes; ac 
yn y diwedd, y ceir tair cin mewn perthynas 4 
Thywysog Cymru. Yr oedd yn mryd Ceiriog 
er’s blynyddau wneud casgliad helaethach nag yr 
un oedd genym cyn hyny o enwau yr hen Alawon 
Cymreig. Er dwyn hyn oddiamgylch, ysgrifen- 
odd luaws o lythyrau at hen delynorion, datganwyr, 
a phobl o’r fath, yn gofyn eu cymhorth yn y gwaith, 

a rhoes hysbysiad mewn pedwar newyddiadur, 
wedi ei gyfeirio at y Cerddorion, i’r un perwyl. 
Gwelir ffrwyth yr ymchwiliadaeth ddyfal hon yn 
y Bardd ar Cerddor, lle y ceir enwau agos i 
ddeuddeg cant o hen alawon, ac wedi eu trefnu yn 
ol y wyddor. Costiodd y rhestr hirfaith hon 
lafur mawr iddo; a diau y bydd yn dra gwas- 
anaethgar i haneswyr cerddorol yn ol law. 

Dilynir y rhestr gan yr “ Hen Ystraeon,” y rhai 
sydd wedi eu hysgrifenu mewn arddull boblogaidd, 
ac yn ddyddorol iawn ; a phe buasai Ceiriog wedi 
ymroi i gynull ac adrodd chwedlau a thraddod- 
iadau Cymreig, gallasai wneud Ilyfr llawn mor 
ddifyr a dyddorol a’r Tales of the Irish Peasantry, 
gan Wm. Carlton. Prawf y dull deheuig yr 
adroddir yr ystraeon hyn, fod yr adroddwr bron 
cystal rhyddieithwr ag oedd o fardd. Y mae dwy 
farn yn mblith ysgrifenwyr ; un a ddywed y dylai’r 
iaith fyned ar ol y bobl, a’r llall y dylai’r bob] fyned 
ar ol yr iaith. Coleddai Ceiriog y syniad cyntaf ; 
a chan mai’r bobl a biau’r iaith, dichon mai dyna’r 
syniad cywiraf. Pa fodd bynag, defnyddia luaws 
o estron-eiriau wedi eu sillebu yn Gymreig; ac 
ambell waith, pan fo gair Cymraeg llawn mor 
ddealladwy wrth law. Ar ol y cyfan, cyfrwng i 
egluro meddwl y naill ddyn i’r llall ydyw iaith, a 
synwyr yr ysgrifenydd neu y Ilefarydd sydd 
i benderfynu pa un a ddywed ef ei feddwl mewn 
un iaith neu rhwng dwy neu ragor. Gwell gan- 
waith yn yr oes brysur hon ydyw dweyd y meddwl 
yn syml ac yn eglur nag arfer geiriau heglog, 
haner marw, yn tywyllu’r ymadrodd, ac yn 
peri i ddyn adgofio am ei daith trwy dwnel hir, 
heb ddim yn tori ar ei nos ddu ond ambell 
wreichionen o’r peiriant. 

Heblaw y pedwar llyfr a nodwyd—Oriaw’r 
Hwyr, Oriawr Bore, Cant 0 Ganeuon, a’r Bardd a’r 
Cerddor—bu ei ben yn feddylgar a’i bin yn ddiwyd 
gyda lluaws o orchwylion eraill tra yr oedd yn 
Manchester. Cyfansoddodd eiriau i gantawd ar 
‘“‘Warchae Harlech,” i’r cerddorion gystadlu arni 
yn Eisteddfod Abertawe, ac ar yr un telerau ag 
y darparodd gantawd ‘“‘Tywysog Cymru” i 
Eisteddfod Caernarfon, Mr. Lawrence, o Ferthyr, 
a enillodd ar y gerddoriaeth. Ymddangosodd y 
gantawd hon, flynyddau ar ol hyny, yn Oriaw’r 
Haf, gyda chyfieithiad Seisnig gan yr awdwr. 
Efallai, ar y cyfan, nad yw mor groyw loyw ei 
hawenyddiaeth a’i chwaer flaenorol ; ond cynwysa 
hithau rai darnau effeithiol. Darlunir cyfyngder 
y dewrddyn Dafydd ab Einion, amddiffynydd 
pybyr y gaer, yn rymus annghyffredin ; ac y mae 
el gWyn wrth weled ei wir yn trengu o'1 amgylch 
gan newyn a syched yn deilwng o Ceiriog ar ei 
uchelfanau. Gan fod y cyfieithiad o’r gin hono 
bron cystal a’r Gymraeg, ni ai dyfynwn, fel y 
gwelo’r darllenydd pa fath Sais oedd y bardd 
Cymreig :— 

How many days, how many nights 
And months is this to last ? 

My men with famished sunken cheeks, 
Their eyes upon me cast ; 


Oh God! how many days and weeks 
And months is this to last ? 


Must I not see her ever more 
Who for a soldier prays ? 

‘And shall I ask my men to make 
Their tombs within this place ? 
Grim Famine follows in their wake— 

Death looks them in the face ! 


Ye clouds that rise in God’s blue skies, 
With water from the main: 

Will you pass o’er my gallant corps, 
Who die of thirsting pain ? 

For me the raven brings no food, 
Nor even a cloud has rain ! 


Yn Manchester hefyd y trigianai pan yn casglu 
ac yn dethol y llyfryn swllt, Gemaw’r Adroddwr : 
0 bob lliw, o bob llun, ac o bob Ile. Mewn ystyr 
lenyddol, nid oedd y llyfr hwn yn gymaint llwydd- 
jiant a’i lyfrau eraill. Yn wir, yr oedd yn anhawdd 
i Ceiriog ddethol dim o waith eraill a fyddai mor 
dderbyniol gan y wlad a’i waith ef ei hun. A 
braidd na thybiem fod rhywbeth yn sibrwd hyny 
yn ei glust pan wrth y gwaith o ddethol, canys o’r 
53ain darn sydd yn y llyfr, y mae deg ohonynt yn 
dwyn enw y detholydd. Oddiwrth weddill y 
cynwysiad, gellir gweled pwy oeddynt ei awdwyr 
anwylaf; neu yn hytrach, pa feirdd oeddynt yn 
rhagori, yn ol ei farn ef, fel awdwyr adroddiadau. 
Safant fel hyn :—Roger Edwards, 6 darn; Dewi 
Wyn, 5; Glanygors, 4; Caledfryn, 3; Hiraethog, 
3; Dafydd Ionawr, 2; Blackwell, 2; Derfel, 2; 
a cheir darn bob un gan 13 0 awduron eraill; ac 
yn mysg y dosbarth olaf nid yw Dafydd ab Gwilym 
Goronwy Owen, Lewys Morys, Bardd y Nant, 
Daniel Ddu o Geredigion, Eben Fardd, Nicander, 
ac amryw eraill allem enwi. Fe welir fod cylch y 
detholydd yn llawer rhy gyfyng: ac na ddeil y 
llyfr i’? w gydmaru a detholion adroddiadol J. D. 
Jones a Rhydderch o Fén. Ond diau fod ganddo 
ef rhyw reswm neu ffansi tros yr hyn a wnaeth. 

Yn fuan ar ol cychwyn Baner Cymru, yn 1857, 
penodwyd Ceiriog yn “‘ Ohebydd Manchester” ir 
newyddiadur hwnw; a llanwodd y swydd, o 
wythnos i wythnos, am flynyddau lawer. Os 
oedd rhyw fai ar ei lythyrau, rhy dda oeddynt i 

lenyddiaeth ddarfodedig papur newydd. Ac wedi 
rhoddi i fyny yr ohebiaeth leol, parhaodd i 
ysgrifenu i’r Faner ar wahanol bynciau hyd o fewn 
ychydig fisoedd i’w farwolaeth. Mewn llythyr 
a dderbyniais oddiwrtho yn Chwefror diweddaf, 
dywed, *‘ This general dyspeptic debility has been 
hanging about me for two years; and there is no 
doubt, that with business and the Baner work 
(weekly) for 27 years, I have over-worked my 
nervous system.” A thra yn son am y Faner, 
dylem grybwyll iddo ysgrifenu rhai erthyglau 
hefyd ir Gwyddoniadur, ai waith ef ydyw y llith 
gampus ar “ Dafydd ab Gwilym,” sydd yn y 
llyfr gwerthfawr hwnw. 

Wedi treulio cymaint o’n gofod i son am fywyd 
y bardd trylen yn Manchester, ni ddylem 
annghofio dweyd mai yno y cyflawnodd un o 
weithredoedd callaf ei fywyd, sef ymuno mewn 
glan briodas gydag un o rianod tég ei wlad ei hun— 
Miss Roberts, merch Mr. Thomas _ Roberts, 
fferyllydd, o’r Lodge, treflan ar odreu Dyffryn 
Ceiriog, a cherllaw Castell y Waun. Cymerodd y 
briodas le Chwefror 22, 1861, wrth allor Eglwys 
St. Martin, Amwythig; ac yr oedd ei gyfaill, 
Owain Alaw, wedi myned yr holl ffordd o Gaer- 
leon i gymeryd rhan flaenllaw yn y seremoni. 
Trodd yr undeb allan yn un tra hapus. Seliwyd y 
fendith 4 phedwar o blant hawddgar, dau fab a 
dwy ferch. Clywsom ef yn tystio yn fynych na 
fendithiwyd dyn erioed gan ei wraig a’i blant 4 
serch cryfach. Parhaodd y serch hwnw i dynhau 
tra parhaodd yr undeb; a phan dorwyd ef gan 
angau ar derfyn 26ain mlynedd, yr oedd y rhwyg- 
iad bron yn annyoddefol. Yr oedd eistedd wrth 
wely’r claf ddydd a nos am fisoedd, Iliniaru ei 


EI BRIODAS. 91 


boenau arteithiol, er yn ymwybodol fod bywyd 
oO awr i awy yn graddol gilio, yn nefoedd mewn 
cydmariaeth ir tawelwch gorlethol hwnw pan 
aeth y frwydr drosodd—pan safodd calon y 
priod serchus, ac y tywyllodd llygaid y tad tirion. 

Dichon mai dyma’r fan oreu i roddi rhyw amcan 
ddarluniad ohono fel dyn i’r darllenydd na chafodd 
erioed y pleser o edrych arno ond mewn dychymyg, 
nar fraint o’'i adnabod ond trwy ei waith. Ni 
welsom ni erioed ddarlun gwir foddhaol ohono ; y 
photograph goreu o ddigon, in bryd ni, ydyw yr un 
o’r hwn y cymerwyd yr arlun sydd ar ddechreu y 
llyfr hwn ; ond tynwyd hwnw er’s llawer blwyddyn 
yn ol, ai ragoriaeth ar y rhai a gymerwyd yn 
ddiweddarach ydoedd ein hunig reswm tros ei 
ddewis.* Yny lleill a welsom, y mae rhyw osgo ac 
wedd annaturiol arno. Yswatiai’w blyf, y mae fel] 
cefnder neu gyfyrder iddo ei hun, ac yn debycach 
Vr Ellmyn llydanrwth nag i’r Cymro cyfluniaidd. 
Er cystal portreadydd ydyw’r haul, metha yntau 
gael gafael ar neillduolion gwynebpryd rhai dynion. 
Yn yr arlun hwn a ddewisasom, daliwyd y bardd 
mewn mynyd o naturioldeb diofal a myfyrgar: a 
chredwn y dywed pawb a’i hadwaenent bymtheg 
mlynedd yn ol, ei fod yr un fath ag ef yn union y 
pryd hyny. Canodd Ceiriog benillion tlysion ar 
Godiad yr Haul, a rhoes ddarluniad ardderchog 
o’r weledigaeth a gafodd arno o Ben y Wyddfa, ac 
ni fuasai fawr iddo yntau am y tro droi’r gymwynas 


yn ol. 


*Nid oedd y darlun hwn yn ein meddiant, ond rhaid i 
ni gyfaddef nad ydym yn cydweled 4 Llyfrbryf, vy goreu 
o ddigon yn ein barn ni ydyw yr un a roddir yma o hono 
ef a’i ferch Mytanwy. 

Yr oedd ein cyfaill yn ddyn Iluniaidd cymesurol, 
tua phum’ troedfedd a deng modfedd o daldra, ac 
yn ei flynyddau olaf, braidd yn dewychus ac yn 
gwargrymu ychydig. Anfynych y cyfarfyddech 4 
gWwr o ymddangosiad mwy rhadlon, boddlon, 
serchus a boneddigaidd. Gwisgai ei wynebpryd 
gwelw fynychaf fath o brudd-der tawel, tyner ; ond 
pan y cai ei ddifyru neu ei foddhau, deuai gwén 
hyfryd tros y cyfan. Yr oedd ‘“‘ Gwén Ceiriog ” 
yn ddiarhebol o ddymunol yn mysg ei gyfeillion, 
a’i chwerthiniad iach ac uchel yn diaspedain calon 
lan. O tan dalcen uchel, ac aeliau braidd yn 
drymion, pefriai dau lygad dwysfyfyriol, mwynion ; 
ac yr oedd yn hawdd i’r sylwedydd weled trwy- 
ddynt yr athrylith oedd megys am y gwydr 
ag ef. 

Pe dywedem yr oll a wyddom am dano fel dyn 
teg a chyfiawn, a chymwynasgar, yn ei fasnach, 
ofnem y tybiai rhai dyeithr iddo ef a ninau ein bod 

yn gwenieithio, ac yn gwyngalchu ei goffadwriaeth. 
_ Ond y gwir yw ni welsom erioed ddyn tecach ac 
uniawnach yn mhob trafodaeth ; ac yr oedd yr un 
mor ddihoced yn ei gyfeillgarwch. Yr adyn 
ffieiddiaf o bawb yn ei olwg oedd y rhagrithiwr 
ffals—y bradwr dauwynebog :— 


Yr hwn sy’n dod yn fwyaf rhwydd, 
I ganu’ch clod tra yn eich gwydd, 
Yw’r un parotaf sydd drachefn 

I blanu’r ddagr yn eich cefn. 


Yr oedd Ilon’d ei galon o gydymdeimlad 4’r tlawd, 
yr adfydus a’r gorthrymedig ; a llon’d ei yspryd o 
barch at yr arch, y drugareddfa, a’r Shecinah. 
Meddai deimladau tyner a meddwl defosiynol. Yr 
oedd yn ddyngarwr dilys, yn enwedig yn Gymro- 

garwr; yn caru daioni, a’r moddion a ddefnydd- 
iodd ef i ddangos ei gariad ato ydoedd ei ganmol ar 
gan. Y mae’r hwn all ein difyru heb ein llygru 
yn werth cant o’r gau athrawon cibddall hyny na 
fedrant wahaniaethu rhwng difyrwch a serthedd. 
O’r holl filoedd llinellau a adawodd ef yn gymun- 
rodd anmhrisiadwy i’w genedl, nid oes yn eu mysg 
yr un syniad athistaidd, annuwiol, brwnt, na 
llygredig ; tra y mae ei holl waith yn gyforiog o 
feddyliau tlysion, swynol, addysgiadol, ie ac 
adeiladol yn ystyr onestaf y gair. Ac eto, fel y 
dywed Trebor Mai am un arall :— 


** O! fel bu enllib filain—yn dadwrdd 
Ei wendidau bychain ; 
Enllibiaeth, all hi ubain 
Newydd i’r Iér faddeu ’rhai’n ! ” 


Ac felly, fel llawer o’i flaen, aeth yntau i’r Cyfrif 
Mawr yn sain canmoliaeth y miloedd a chrawcian 
yr haner dwsin ; gan deimlo’n ddigon sier na thycia 
y naill mwy na’r llall i wyro y Cyfiawnder a geir yno. 

Yn 1865, wedi trigiant o agos i ugain mlynedd 
yn ‘“‘ mhrifddinas y gwlaw a’r cotwm,” rhoes ei fryd 
ar ddychwelyd i fyw i Gymru; gyrodd gais am 
y swydd o orsaf-feistr at gwmni y Cambrian 
Railway ; a phenodwyd ef i gymeryd gofal gorsaf 
Llanidloes. Yr oedd hon yn swydd bwysig a 
thrafferthus, gan fod cwmni y Cambrian a’r Mid- 
Wales yn cyfarfod yn ngorsaf Llanidloes ; ac felly 
yr oedd ganddo ddau feistr iw gwasanaethu. Ac 
os mwy 0 lonyddwch a geisiai, trwy y symudiad, i 
ymhwedd a’r awen, y mae lle i ofni iddo “ neidio 
o’r badell ffrio i’r tan; ond dywed ei gyfaill 
Idris Fychan, yn ei erthygl ar y bardd a ym- 
ddangosodd yn y Darlunydd, mai “ ffit o hiraeth 

am Gymru, ac am awyr iach y mynyddoedd i 
fagu ei blant”’ a barodd iddo adael Manchester. 
Pa fodd bynag, ni bu nemawr hwy! ar ei delyn 
awenyddol am fisoedd wedi’r symudiad. Gadaw- 
odd i’w alluoedd barddonol orwedd am yspaid yn 
fraenar ha’; tynodd bedolau ei Begasus, a throes 
hi i’r borfa ; dychwelodd yr awen fel boneddiges i 
Gymru i fyw am dymhor ar ei henillion yn Lloegr. 
Ofnai ei gyfeillion iddo droi pen ar ei fwdwl, gan 
dybied, oddiwrth y cnwd toreithiog a gawsai 
eisoes ar faes ei athrylith fod y cynhauaf weithian 
drosodd. Dywedai ambell un, heb fod yn gyfaill 
neillduol iddo, fod ei lyfrau yn myned yn wanach, 
wanach, o Oriaw’r Hwyr hyd Gydymaith y Cerdder ; 
a’i fod “‘ wedi rhacio’r tan i gyd o’r grat.” Ond 
pe gwybuasai y cyfryw, trwy brofiad, am drybini 
a helbulon meistr gorsaf lle cyferfydd buddianau 
dau gwmni, ac am yr ymenydd yn llosgi beunydd 
beunos gan bryder man ofalon dirif, ac awyddfryd 
dyn cydwybodol i gyflawni ei ddyledswyddau yn 
drwyadl, yr ydym yn sicr y buasai eu beirniadaeth 
yn dynerach. 

Yn ystod y cyfnod difarddoniaeth a ddaeth 
trosto ar ol ymsefydlu yn ei gartref newydd, 
cymerodd cyfnewidiad amlwg¢ le yn ei chwaeth at y 
mesurau caethion. Cyn hyn, defnyddia’r 
gynghanedd yn unig i wneud ambell i englyn, a 
“clol synwyr mewn clysineb”’ mewn llinellau 
yma ac acw yn ei ganeuon. Ond pan ddadebrodd 
ei awen o’i chyntun, un o’r profion cyntaf a roddes 
o hyny ydoedd canu cywydd i’w chartref newydd— 
Llanidloes. Estyna y cywydd hwn i dros chwech 
ugain o linellau; ac y mae ynddo luaws o 
ddrychfeddyliau tlysion wedi eu gwisgo mewn 
iaith seml a chynghanedd ystwyth. Teimla’r 

awen yn sionc a nwyfus, fel un wedi ei rhyddhau 
o gaethiwed :— 

Dioleh! ’rwyf wedi dwad 

I iawn le yn yr hen wlad ; 

O! fy mro-hardd, am ryw hyd, 

Wele fi’n ol, f’anwylyd ! 

Mae byw gerdd yn mhob ewig ; 

O! goedydd bendigedig, 

Yn ein hoes byw’n hoyw’n hir 

Allan o’r Wlad ni ellir. 


Ai dichonadwy rhagori ar y darn canlynol fel 
desgrifiad o orsaf-feistr awenyddol yn mwynhau 
yspeidyn o dangnefedd yn nghanol ei fywyd 
helbulus :— 

Hyfryd yw min yr Hafren 

I roi tro ’rol gyru’r trén: 

A.dilyn hyd y dolydd, 

Efo’n nhrwyn a’r afon rydd— 

Rhoi llafn o bren ar y llif, 

Ei gynllwyn i’r gwyn genllit ; 

A’i weled yn d’od eilwaith 

Ar y dwfr i nofio’r daith— 

Fel bardd yn ngafael y byd, 

A buan donau bywyd. 


Sonia am dano ei hunan yn ymneillduo i “ gwr y 
coed i greu can,” a’r adar yn ymrithio ger ei fron 
gan dynu oddiarno rhyw gyfarchiad neu ddarn- 
odiad pert, cyn dlysed a dim a ymddangosodd yn 
yr iaith er pan ganodd Emrys ei awdl ar y 
‘* Greadigaeth : ’— 


O dirion fron, daw’r Fronfraith 
O gyll frig, ac Asgell Fraith 


Un fedr wrando ac edrych 
Yn led graff yw Llwyd y Gwrych 


Ac o’r drain gwasgaru dros 
Y llwyn wna nodau’r Llinos 

Aderyn dau nodyn ydyw, 
Greulon ei chalon i’w chyw, 
Ond er ei thén undonog, 

Y wlad gar glywed y Gog 


Onid hardd gwel’d Deryn Té ! 
Rhyw grwtyn byr o gritig 

Yw ef yn nghyngerdd y wig— 
Un gwell am ganfod gwallau 
Yn lleill, nag am eu gwellhau. 


Ac un braf oedd y bardd i geryddu ‘“‘ Tom Bowdwr, 
yr Herwheliwr,” yn y gan hono a nodwyd eisoes, 
pan y dywed ei hun yn mhellach yn mlaen yn y 
cywydd nwyfus hwn, mai eitha’ peth 


Yw cario gwn is craig hedd, 
A lluchio tan i’r llechwedd ; 
Gweini angau i’r gwningod, 
A’u gollwng yn llogell ’y nghdéd. 


Wedi cael blas ar y gynghanedd fel hyn, yn fuan ar 
ol ei sefydliad yn Llanidloes, daeth i’w law restr 
testynau Eisteddfod Genedlaethol Caerlleon, 1866, 
a thestyn y gadair ydoedd y ‘“‘ Mor.” Penderfyn- 
odd Ceiriog ymdrechu am y gamp, a chyfan- 
soddodd awdl 0 dros fil o linellau. Enillodd awdl 
waelach y gadair ddegau o weithiau; a phan 
ystyriom mai dyma ei ymgais gyntaf i gyfansoddi 
awdl, y mae’r ymdrech yn ymylu ar fod yn wyrth o 
allu yr awdwr i gyfaddasu ei feddwl at wahanol 
ddybenion. A phe buasai’r testyn y tro hwn yn 
ysgafnach, neu pe cynygiasai y bardd drachefn, 
nid oes amheuaeth nad enillasai ; ond yn anffodus 
iddo ef y tro hwn, yn ei ymgais gyntaf, gyda thestyn 
annghydnaws, a hen fardd grymus a phrofiadol 
fel Ap Fychan ar y maes yn ei erbyn, bu raid iddo 

gymeryd rhan ceffyl Plas y Maen y sonia ei hun 
am dano, 


Wrth redeg am y cwpan yn gyru’r lleill o’i flaen. 


Yn marn Gwalchmai, un o’r beirniaid, efe oedd yr 
ail oreu. Cyhoeddodd ei awdl erbyn dydd yr 
Eisteddfod, a gwerthwyd canoedd lawer ohoni yn y 
fan a’r lle; gyda’r rhagymadrodd canlynol :— 


NopiaD 1M CyYDFEIRDD.—Gan nas gallaf ddysgwyl 
enill, yr wyf yn cyhoeddi fy Awdl Wyryfol i’ch difyru 
ddydd yr Eisteddfod ; ond be b’ai yr anffawd nad wyf yn 
ddysgwyl yn dygwydd, gallaf brynu’r awdurfraint, ai 
gwneud drachefn yn eiddo y Cyhoeddwr. Histeddfod 
ddilwch ini. 


Llanidloes, Awst 6ed, 1866. AlnOndal. 


Ceir ynddi ddarnau na fuasai raid i’r prif-feirdd 
penaf gywilydd o’u harddel, megys y desgrifiad o’r 
‘“* Héd-bysgodyn,” a thrigolion eraill y byd gwlyb- 
yrog; angladd yr un “a hunodd ar y waneg;” 
difrifoldeb yr olygfa yn “ y fan y suddodd i fynwes 
heddwch;”’ a lluaws eraill. Cyffredinedd teyrn- 
asiad y Mor yn more amser a ddarlunir :— 


’N eglur iawn gwelir ol 
Morfanau’n mru y faenol ; 
A gwelir ef, a’i glai rhydd, 
A’i r6 man ar y mynydd. 


A wado deued wed’yn—i chwilio 
Uchelion y Berwyn, 
Gwelir ei waith yn glaer wyn 
Yn y creigiau mewn cregyn. 


Wedi traethu yn hyawdl am fawredd a nerth yr 
eigion, terfynir yr awdl gyda’r drychfeddwl 
canlynol :— 

a 

Ond na falchia ychwaith, 
O! For erfawr a hirfaith ! 
Oherwydd o’th gymharu 
A’r siriol haul, neu’r sér lu. 


Dyferyn o law Duw fwriwyd,—gronyn 
Gryna ac a ysgwyd ; 
Toddlyn tywodyn ydwyd, 
Dafn yw doll, er dyfned wyd. 


Anhawdd yn wir rhoddi syniad mwy ofnadwy 
am anfeidroldeb nag sydd yn yr englyn hwn ; ac y 
mae’r drychfeddwl wedi ei weithio allan mor 
weddus a pherffaith, fel na theimlir, wrth ei 
ddarllen, fod ynddo ddim yn eisiau. Dyferyn, 
gronyn, toddlyn, tywodyn, dafn, ydyw o’i gymharu 
a’r “ siriol haul, neu’r sér lu.” 


Y mae y ddau lyfr a gyhoeddodd y Bardd wedi 
el symudiad i Gymru, er yn delweddu eu hawdwr, 
eto yn gwahaniaethu mewn amryw foddau oddi- 
wrth eu rhagflaenoriaid. Fel cynyrch canghenau 
impiedig, nid yr un a’r unrhyw ydyntoranblas. Y 
mae’r naill a’r llall yn beraidd odiaeth, ond nid o’r 
un pereidd-dra. Plant ydynt megys o ail briodas 
y Bardd a’r Awen. 


Cynwysa yr Oriau Eraill, yn enwedig yr hwn a 
eyhoeddwyd rywbryd tua’r flwyddyn 1868, amryw 
emau a’u llewyrch yn ddisgleiriach bron na dim a 
geir yn ei lyfrau cynarach ; ond, fel y dywedwyd, 
ni pherthynant i’r un dosbarth o dlysau. Y mae 
ardeb Ceiriog ar y naill a’r Ilall. Ond credwn fod 
un gwahaniaeth amlwg rhyngddynt, sef mwy o 
anian yn y llyfrau a ganwyd yn Manchester, a 
mwy o’r natur ddynol yn y rhai a gyfansoddwyd yn 
Nghymru. Ar yr olwg gyntaf, ymddengys hyn yn 

annghysondeb, gan y gallesid meddwl mai yn y 
dref fawr, haner miliwn ei thrigolion, y buasid yn 
efrydu oreu ffyrdd dyrys y ddynoliaeth ; ac mai 
glanau yr Hafren gwmpasog, dan eu gwahanol 
deleidion a thymhorau, a fuasai’r Ile i dynu 
portreadau o anian. Ond yn y lle cyntaf, y mae 
myfyrdod awenyddol yn byw mwy ar adgofion nag 
ar yr hyn a wél ac a glyw o ddydd i ddydd; ac 
yn ail, y mae pob bardd, fel yr heneiddio, yn 
Ilyneu athrawiaeth y llinell, “‘ The proper study of 
mankind is man.” Longfellow, er engraifft, rhnwng 
Ceiriog a’r hwn yr oedd llawer o debygolrwydd: 
y mae cynyrchion ei flynyddau olaf ef yn llyfnach, 
yn ddyfnach, yn fwy dynol ac yn Ilai anianol. 


Dechreua yr Oriauw Eraill gydag arwrgerdd, fer 
mewn cydmariaeth, tua 500 llinell,—‘*‘ Syr Rhys ab 
Tomas,” un o arwyr dewraf ein gwlad, yr hon oedd 
y fuddugol yn Eisteddfod Genedlaethol Caer- 
fyrddin, 1867. Y mae hon yn gerdd <ardderchog, 
ac yn llawn tan gwladgarwch a thincian arfau 
buddugoliaethus y Cymry. Ynddi hi yr ym- 
ddengys y gan a elwir ‘“Cadlef Morganwg ”— 
y fwyaf gyffrous, fe ddichon, sydd yn yr iaith :— 


Clywch, clywch, hen gadlef Morganwg, 
Wele Rhys a’i feirch yn y golwg, 
I’w atal yn mlaen 
*Dyw mynydd ond maen 
Adewir mewn llwch ar ei ol. 
Corn y gad ydyw miwsig yr awel, 
Heddyw gwledd gydag Arthur yw rhyfel, 
Yn galw ar fynydd a ddl. 
Wel, sefwch yn hyf gyda’ch Dreigiau, 
Ac edrychwch i lawr megys creigiau, 
Gawrfloeddio mae Rhyddid i ganol y gad 
I godi’r hen wlad yn ei hol ! 

Mae breichiau myrdd yn caledu, 
A ffroenau y meirch yn lledu ! 
A berwi mae gwaed 
GwYr meirch a gwfr traed, 
I godi’r hen wlad yn ei hol. 
Fry, fry, cyhwfan mae’r faner, 
Trywanu mae’r cledd at ei haner, 
Yn uwch, eto’n uwch gyda’r dreigiau, 
Ac edrychwch i lawr megys creigiau, 
Gawrfloeddio mae Rhyddid i ganol y gad, 
I godi’r hen wlad yn ei hol. 


Gwarchod ni! pe buasai dau neu dri o filwyr yn 
myned trwy Gymru i “ listio” ir fyddin, ac yn 
canu y gan hon ar y daith, hudasent haner ein 
gwyr ieuainc yn “sowldiwrs.” Ac eto, ychydig 
dudalenau yn mhellach yn mlaen yn yr un Ilyfr, 
cawn y gan ganlynol, na chyfansoddodd hyd yn 
nod G. R. Sims, yn ei Dagonet neu ei Babylon 
Ballads, ddim byd tlysach a llawnach o deimlad :— 

EISTEDDAI gwraig benisel mewn pentref bach di néd, 
Mewn cadair wrth y gornel lle byddai cryd yn bod ; 
Tra’r plant oi chylch yn chwareu, a gwenu arni’n llon, 
Fe ysgrifenai hithau y gan hiraethus hon :— 


Mae genyf bedwar bachgen, chwareugar, hoenus, iach, 
A bu’m yn berchen geneth, fy anwyl] Lizzie fach ; 

Fe’i ganwyd ddydd Nadolig, dydd ymgnawdoliad Duw ! 
Da cofiaf lais y meddyg yn d’wedyd—“ geneth yw!” 


Hi sugnodd ac hi dyfodd nes daeth yn fisoedd oed, 
Ac ni’ bu baban iachach na chryfach ar ei throed : 
Hi wenai ar y goleu, a chydiai yn fy mawd, 

A hi oedd canwyll llygad ei thad a’i phedwar brawd. 


Ychydig iawn o selni ga’dd Lizzie yn y byd, 
Ond chwareu ar yr aelwyd a gwenu ’roedd o hyd ; 

Fe gododd un boreugwaith, ac ar ei gwyneb llon 
*Roedd manwlith oer yn dyfod, ac ni chymerai’r fron. 


““Mae Lizzie’n sal,” medd Arthur, a chriai iddo ei hun, 
Teimladgar iawn yw Arthur, efe yw’r ie’ngaf un ; 
Daeth dau o blant y pentref i’w nél i chwareu ial, 
Ond ni wnai Arthur chware a Lizzie fach yn sal. 


Fe ddaeth ei dad i’r aelwyd a safodd wrth y crfd :— 
Yw Lizzie fach yn gwla ? ni fynwn ni mo’r byd 
Am danat ti, fy nghalon ; wel edrych ar dy dad, 
Yw’r eneth fach yn gwla, yr oreu yn y wlad ?”’ 


Ar ol goleuo’r lampau a chau holl ddrysau’r lle, 
O’r diwedd daeth y meddyg, a meddyg da oedd e’ ; 
Efe oedd wedi derbyn fy ngeneth anwyl, wen, 

Fe deimlodd ei harleisiau, a phlygodd wrth ei phen. 


Fe dd’wedai pan yn canfod y chwys oedd ar ei hael, 
Nac ewch i’ch gwely heno, mae’r eneth fach yn wael ; 
Rhowch iddi pob llonyddwch, fe ddaw hi eto’n iach,”’ 
Ond myn’d yn waelach, waelach, a ddarfu’r eneth fach. 


Am ddyddiau bu’n dihoeni a’i thalcen bach yn chwys, 
Nes aeth ei breichiau crynion yn eiddil fel fy m¥s : 
Eisteddai yn ei chader, gorweddai yn ei chrf¥d, 

Ond gwywo, gwywo, gwywo, ’roedd Lizzie fach o hyd ! 


Yr oedd hi’n llesg un diwrnod, a’i brodyr bach yn daer 
Am ddyfod i’r ystafell i ofyn am eu chwaer ; 

Fe’i dodais ar y gwely, daeth rhosyn ar ei gwedd, 

Fe’i dodais ar fy ngliniau, a chysgodd gwsg y bedd ! 


Bu farw ar brydnawnddydd, yr olaf ddydd o’r ha’, 
Ni wyddwn i ei chlefyd, ac O, ’roedd hyny’n dda ! 
Daeth angel at fy ngeneth, ac yn y nefoedd mae— 
O Dduw, mae cofio am dani yn wynfyd ac yn wae ! 


Pa fodd bu farw’r baban, pa fodd ’roedd Angau’n 
gwneud 

Ei waith ar un na phechodd, nid mam na thad eill 
ddweyd ; 

Fel seraph ar fy ngliniau yn gwenu trwy ei hun, 
Yn myned mewn breuddwydion yn ol i’w wlad ei hun. 


’Roedd hedydd yn y ffenestr, a thra ’roedd Lizzie’n iach, 
Hi syllai ac hi neidiai at gell y ’deryn bach ; 
Dihangodd yr aderyn fry, fry, 0’i wiail-gell, 

Ac felly’r aeth fy mhlentyn i fyd ac awyr well. 


Y mae’r llyfr yn llawn o gyffelyb dlysau; a dylai 
fod yn meddiant pob Cymro a Chymraes, ac ar eu 
tafod-leferydd. Ni raid wrth ymdrech i gofio y 
caneuon hyn, canys os bydd cof y darllenydd yn 
werth ei alw’n gof, fe lyn y geiriau wrtho mor 
naturiol ag y glyn dur wrth y tynfaen. Onibai ei 
fod yn nghyrhaedd pawb, ac mor rhad, carasem 
ddyfynu rhagor ohono, llawn o naturioldeb a 
thlysni, megys, ‘‘ P’le ’rwyt ti, Marged Morgan?” 
“John Jones a John Bwl,” ‘‘ Beibl fy mam,” 
“Pa le mae fy nhad?” ‘“‘ Huw Penri’r Pant,” 
“Y Fodrwy Briodasol,” &c. Danfonwyd y gan olaf 
i gystadlu am wobr yn Eisteddfod Aberystwyth, 
1865 ; enillodd Miss Rees (Cranogwen) : nid dyna’r 
syndod, ond fod I. D. Ffraid, un o’r beirniaid, 
mor drwstan a dodi can Ceiriog “‘ yn isaf oll yn y 
dosbarth isaf.’ Naw wfft i’r fath fonglerwch ; 
dyma, modd bynag, dipyn o gysur i’r rhai sydd bob 
amser tua chynffon y gystadleuaeth, sef fod 
ee unwaith neu ddwy wedi ei ddyfarnu ir 
un lle. 


Credwn nad oes yn holl waith y bardd ddim 
mwy gogleisiol, ac yn meddu mwy o “bertrwydd 
Celtaidd,” na’r penillion sydd yn Oriaw Eraill 
tan y penawd, ‘“‘ Dyddiau mawr Taffi;” a dyma 
ir darllenydd rai ohonynt :— 

Diwrnod Golchi :— 


Ffatio, slapio, a slopian 

Golchion a throchion, yn yr hen dwb crwn: 
Sebon a soda, slwtian a slotian, 

Yn mhell bo hanes y diwrnod hwn. 


Diwrnod Pobi :— 


Blawd a heplas ac eithin, 

Maleyn a thwymbren du bach ; 
Burum a lefain a dwbin, 

Hei lwe am fara iach. 


Diwrnod Lladd Mochyn :— 


Dwir poeth a chambren, 
Gwellt, gwrych, a blew, 

A phawb yn rhyfeddu 
Fod y mochyn mor dew. 


Diwrnod Clwb :— 


Y plant yn rhedeg, y band yn chware, 
A’r drymar yn drymio o hwbi hwb: 
Pawb 4 rybanau ar draws eu ’sgwyddau, 

A phawb mewn stymog i ginio’r clwb. 


Diwrnod Cneifio :— 


Swn gwelleifiau mewn ’sgubor a buarth, 
Hyrddod yn ymladd ’rol stripio’u gwlan : 
CwWn yn brefu a defaid yn cyfarth, 
A’r crochan pitch yn berwi i’r tan. 


Diwrnod Eisteddfod :— 


Corn gwlad yn llefaru a’r delyn yn deffro, 

Nes gyru gwladgarweh yn chwilulw filam : 
Dynion synwyrol yn cael eu difyru, 

A’r beirdd a’r cerddorion i gyd yn cael cam. 

Diwrnod F fair :— 


Moch, bustych, deunawiaid, a heffrod, 
Saeson a buswail, a theirw gwyllt : 

Fferins, Almanacs, Gwyddelod, 
Asynod, a merlod a myllt. 


Diwrnod Gwyl :— 


Pobl y dref yn nghanol y wlad, 
Pobl y wlad yn nghanol y dre’ : 
Bechgyn yn spowtio, plant yn adrodd, 
A choraw’n canu mewn cyrddau té. 


Diwrnod Priodas :— 


Dydd y briodas, dydd o bryder, 

Mam y briodferch braidd yn wael : 
Tr ifane diwyd a’r weddw unig 

Y diwrnod goreu byth ellir gael. 


Yn 1870, ymddangosodd y llyfr olaf a gyhoedd- 
odd, sef Oriawr Haf. Yr ydym wedi ei grybwyll 
amryw weithiau eisoes, ac wedi dyfynu ohono. Y 
mae tros haner cant o’r 128 tudal. sydd ynddo 
yn yr iaith Saesneg. Ni fynem draethu barn 
fympwyol ar y dosbarth hwn oi waith; ond er 
hyny, rhaid ini gydnabod nad ydynt agos mor 
flasus a’i farddoniaeth Gymraeg, ac ni charem 
ar un cyfrif iddo gael ei farnu fel bardd Cymreig 
oddiwrth ei gynyrchion Seisnig. Collir y pryd- 
ferthwch gweddaidd sydd yn ngwisg Gymreig y 
meddwl, fel pe trawsffurfid gwladwr gwridgoch, 
gewynog, a chydnerth o Gymro i osgo a gwisg dandi 
o Lundain. 

Dyddan iawn ydyw’r casgliad helaeth o hen 
Hwian-Gerddi (Nursery Rhymes) Cymreig sydd yn 
yr Oriaw hyn, a diau ddarfod i filoedd fwynhau 
llawer awr ddifyr wrth eu darllen. Bu Ceiriog 
wrthi hi yn ddiwyd yn eu casglu am yn agos i 

bymtheg mlynedd, gan i’r ysgub gyntaf ohonynt 
ymddangos yn yr Arweinydd, y rhifyn am Mawrth 
26, 1856. I bawb sydd yn caru adgofio am y 
tymhor dedwydd ar ei oes pan ydoedd tan ofal ac 
addysg mam dyner, a morwyn garedig a 
chwedleugar, y mae’r casgliad hwn yn gadwen o 
berlau. Y rhai hyn oeddynt ein hawdlau a’n 
pryddestau cyn i Goronwy, Dewi Wyn, Hiraethog, 
ac Eben, ddechreu Ilewyrchu ar ein synwyrau. 
Diolch o galoni’r bardd am gynull a chadw teganau 
llenyddol plant ein gwlad rhag difancoll ; a gwneud 
yr un gymwynas a4 hen Hwian-Gerddi Cymru ag 
a wnaethai eisoes 4g enwau ei hen alawon. Yn 
gymysgedig a’r Hwian-Gerddi ceir aml wers- 
ddameg (charade) a fyddent gynt yn rhan o ddi- 
fyrion yr aelwyd Gymreig. Yr oedd gan Ceiriog 
hoffder neillduol at y math yma o gyfansoddiad, a 
medr annghyffredin i’w cyfansoddi. Argraffwyd 
amryw oi waith yn Nhrysorfa’r Plant flynyddau 
yn ol. 

Y darn olaf yn Oriawr Haf ydyw “ Cyfoedion 
Cofiadwy.”” Perthyna i ddosbarth o farddoniaeth 
gwahanol i bobpeth a gyfansoddasai ef o’r blaen. 
Y mae yn llai o’r ddaear yn ddaearol, yn fwy 
awyrol, ac yn debycach i’r uchelwydd (mistletoe), 
ac fel y cyfryw yn arwyddlun cymhwys i ddiweddu 
llyfr, fel y mae hwnw yn arddangos y Nadolig a 
diwedd blwyddyn. Fel aralleg, dameg neu 
alegori afaelgar, tebyga i Ancient Mariner 
Coleridge ; a dywedai un beirniad craff ei fod lawn 
cystal a’r gerdd anfarwol hono, ac y mae hyny 
yn ddweyd mawr. 

Dyma’r gan, a chyfieithiad ohoni i’r Saesneg a 
wnaed ar ein cais ac ar fyr rybudd gan Mr. Llew. 
Jones, Bromborough Pool :— 

BREUDDWYDIODD y prydydd ei fod wrth y tan, 
A chydag ef chwech o rai eraill ; 

Sef Iorwerth Glan Aled a’i wyneb hardd glan, 
A Rhydderch o Fén ei bur gyfaill, 

A galwyd am delyn i loni y ewrdd, 
A ’baco a diod—na wader : 

Roedd Creu. a Glasynys a Thal. wrth y bwrdd, 
Ae R. Ddu o Wynedd mewn cader. 


Adroddodd Talhaiarn ei ‘‘ Gywydd i’r Haul” 
Ac englyn i’r ‘“‘ Lloer”’—y gwyrdd gosyn : 
Ac Iorwerth Glan Aled gyfododd yn ail, 
I adrodd penillion ‘‘ Y Rhosyn.”’ 
Adroddwyd ystraeon, siaradwyd mewn trefn, 
A chanwyd penillion am ’goreu ; 
A nofiwyd yn nhénau’r hen Gymry drachefn, 
Rhwng haner ac un yn y boreu. 


Ar gyfer ty’r prydydd ’roedd brenin yn byw, 
A chanddo ferch fechan brydweddol : 
Prinses Clod oedd ei henw, a d’wedid fod rhyw 
Ysbryd drwg yn y palas breninol. 
Pan glywodd y brenin fod beirddion y fro 
Mor agos, medd ef, ‘* nid anaddas 
F’ai danfon am danynt bob un yn ei dro 
I wel’d beth sy’n blino fy mhalas.”’ 


Ac fel ’roedd y beirddion yn nen eu hwyl fawr, 
Cnoc bach ar y drws glybuasant, 

Medd y prydydd, gan edrych o’i ffenest’ i lawr, 
““Mae ysbryd rhyw ferch ar y palmant ; 

Mae ei gwisg fel yr amdo, a’i gwyneb yn gudd, 
Ac nis gall dyn marwol ei gweled ; 

O nage ! nid ysbryd, ond Prinses Clod sydd 
Yn holi am Iorwerth Glan Aled.” 


Ac lorwerth mewn syndod, petrusder a braw, 
Ufuddhaodd i’r llances foneddig ; 
Aeth gyda hi ymaith a ffon yn ei law, 
Trwy y glyn tua’r palas mawreddig, 
Pigasom i fyny ben-edau ’r ymgom, 
Y munud o’r blaen a gollasom ; 
Ac er fod y noswaith yn hwyr ac yn drom, 
Y bibell drachefn gyneuasom. 

THE Poet he dreamt that he sat by his fire, 
And with him some six of his friends, 

There was lorwerth Glan Aled, and who need enquire 
If Rhydderch, his comrade, attends ? 

Creuddynvab, Glasynys, Talhaiarn, were there, 
And R. Ddu 0 Wynedd profound, 

The harp strikes the strains of a weird plaintive air, 
And “the weed”? and the wine are passed round. 


Talhaiarn recited his Ode to the Sun, 
And some satire in rhyme and in prose, 
Whilst Iorwerth Glan Aled his chaplet well won 
With his beautiful lines to the Rose, 
Penillion were sung, while the orators spoke, 
And “ yarns,” grave and comical, spun, 
Quaint songs of the Cymry, the quip and the joke, 
Pass’d the time till twixt midnight and one. 


Anigh to the Poet resided a King, 
With his daughter so fair, tall, and young, 

Princess Fame was she called, but ’twas said some vile thing, 
Like a curse, to the King’s palace clung. 

When the Monarch was told that these bards were so near, 
He exclaimed, ‘‘ I will summon them all 

One by one and perchance this dread mystery clear 
That envelops my house like a pall.” 


As the feast of the poets attained its full height 
Came a light, gentle, tap on the ear ; 

And the host, as he peer’d out into the night, 
Said, ‘“‘ A woman-like spirit is here : 

She is clad in a shroud and her features unseen, 
No mortal her fair face may see : 

But, ah { *tis no spirit, but the Princess, I ween, 
And enquiring, friend Iorwerth, for thee.” 


And Jorwerth in wonder, in doubt, and in fear, 
Obeyed the fair lady’s command, 

And followed her hence through the night dark and drear 
O’er the vale to the King’s unknown land. 

The thread of our discourse we picked up anew, 
Interrupted a moment before, 

And although the small hours with rapidity flew 
Our pipes were soon lighted once more. 

Ac eilwaith ni glywem gnoc bach ar y drws, 
Gofynais yn hyf—pwy oedd yno ; 

Ac eilwaith beth welem ond gwyneb gwyn clws 
Yn pelydru trwy’r gorchudd oedd arno ; 

Y Brenin a’m gyrodd,” medd llais peraidd, mwyn, 
“Am R. Ddu o Wynedd a Rhydderch : ” 

A Risiart a Rhydderch trwy’r glyn a thrwy’r Ilwyn 
Ddilynasant odreuon y wenferch. 


’R oedd amryw boteli o win ar y bwrdd, 
A chododd Talhaiarn gan dd’wedyd, 

Agorwn un arall, awn wed’yn i ffwrdd 
Rhag ofn i ni ofer gymeryd. 

Daeth cnoc am Creuddynfab, ac yntau fel bardd 
Ufuddhaodd i’r alwad oedd arno ; 

Medd Tal., ‘‘ Deuaf inau, ’does neb a’m gwahardd, 
Dilynaf y llances Ile’r elo.” 


’D oedd neb ond Glasynys yn awr yn y ewrdd, 
A theimlwn yn brudd mewn unigedd ; 

Ond toc daeth cnoe arall, ac oddiwrth y bwrdd 
°E alwyd Glasynys o’r diwedd ! 

A gwelwn ferch arall, sef y Wawrddydd yn dod ; 
Deffroais a gwelais yn union 

Mai Merch Brenin Angau, ac nid Prinses Clod 
Oedd wedi myn’d gyda’m cyfeillion. 


Cyfiyrdda mor dyner 4 phrif nodweddion y 
“chwe’ cyfoed,” fel y dangosir eu neillduolion 
gydag un llinell, weithiau hefo un gair ; ac y mae’r 
cyfeiriadau mor gryno a chynwysfawr, fel y gellir 
yn briodol alw y gerdd yn fywgraphiad ar gan. A 
dyma yntau bellach, yr olaf o’r saith, wedi eu 
dilyn “ trwy’r glyn a thrwy’r Ilwyn.” Byddai yn 
anhawdd yn bresenol yn Nghymru gynull yn 
nghyd gynifer o wyr doniol ag a gynullodd yr 
awdwr yn ei freuddwyd rhyfedd. 

Tra yn preswylio yn Llanidloes, ymddangosodd 
pedwar cyfansoddiad 0’i waith yn y T'raethodydd— 
y cyhoeddiad sydd wedi dylanwadu fwyaf ar 


Y TRAETHODYDD. 109 


Again at the door came a tap soft and light, 
I dauntlessly asked who was there, 

Again came the gleam of that face into sight 
Through its covering snow-white and rare ; 

I am sent by the King to bring Rhydderch with me 
And R. Ddu o Wynedd as well.” 

So Rhydderch and Rhisiart obey’d the decree 
And, following, bade us farewell. 


s 
. 


Talhaiarn, uprising, said, ‘“‘ One bottle more 
Of rich wine and then let us away, 

*Tis meet that our Bacchanal orgie were o’er : 
Let us not be surprised by the day.” 

A knock for Creuddynvab, and he like a bard 
Bowed low to his guide and obeyed, 

When Tal. said, ‘‘ I go, too, and who shall retard 
My purpose. I’ll follow the maid.”’ 


And now there were left but Glasynys and I, 
Our spirits with sadness o’ercast. 

Once more came the knock, lo! the Princess is nigh : 
Glasynys is summon’d at last ! 

Another fair maiden, Aurora her name, 
I beheld and awoke, it was day : 

*Twas the daughter of Death, and not Princess Fame, 
That had taken my old friends away. 


feddwl ein cenedl er pan ddechreuodd ein llenydd- 
iaeth ; y rhan fwyaf ohono wedi ei ysgrifenu gan 
feddylwyr i feddylwyr; a gall yr hwn y mae’r 
Traethodydd ganddo o’i ddechreuad ymffrostio yn 
gyfiawn fod ganddo lyfrgell pe na byddai llyfr arall 
yn ei feddiant. Yn 1866, gwelir dau ddernyn 
ynddo o’i waith, sef y “ Fodrwy Briodasol,” a fu 
mor anffodus, fel y nodwyd, yn Histeddfod Aber- 
ystwyth ; a math o barodi ar yr Histeddfod, tan 
yr enw “‘ Histeddfod Genedlaethol Pen y Fan.” 
Yn 1868, ceir ei farwnad i Glan Alun. Cynwysa’r 
gan hono rai penillion neillduol o dyner a theim- 
ladol yn cyfeirio at un o deulu yr awdwr ei hun. 

Wrth son am lyfr dyddorol Glan Alun a elwir 
Fy Chwaer, dywed y farwnad :— 


Yn mynwent Llanarmon mae beddfaen tros dri, 
A’r olaf roed yno fy chwaer ydyw hi, 

Fu neb, anwyl gyfaill, mor debyg i 

Dy ‘‘ Chwaer ” o Gefn Gader a’m diweddar chwaer i. 


Ac os yw dy chwaer, fel crybwyllodd ei hun, 
Yn edrych o’r nefoedd ar breswyl! fach dyn ; 
Mae Jane, fy chwaer inau yn edrych yn gun ; 
Cwyd yma, Glan Alun, cei weled ei llun. 


Hi llygaid o’r nefoedd ! Jane! anwyl Jane, 
Fel yna y byddai a’i llaw ar ei gén, 
A’m calon chwareuai yn mhelydr ei gwén. 


Yn y llofft mae ei llyfrau rhnwng gwalbant a dist ; 
A chant 071 llythyrau, rhai llawen, rhai trist, 
Rhai’n son am y byd, a rhai’n son am Grist, 
Orweddant, Glan Alun, yn ngwaelod fy nghist ! 


Llythyraw’th chwaer dithau gyhoeddwyd oll in’, 
Teilyngaist ti’r enw o frawd gyda’th bin ; 
Minau a bwyswyd a chafwyd fi’n brin. 


Yn y Traethodydd am 1870 hefyd, ymddengys ei 
dreithgan ar “‘ Farwolaeth Picton,’ ac yn hono y 
digwydd y gyferbyniaeth (antithesis) gryfaf, fe 
ddichon, sydd yn ei waith :— 


Mae’r gelyn yn nesu ei luoedd aneiri’ ; 
Mae gynawn cynesu a dynion yn oeri ! 


Ceir dau arall o gynyrchion ei ysgrifbin yn yr un 
cylchgrawn. Un, sef ei fugeilgerdd ‘“‘ Owain 
Wyn,” mor gynar a’r flwyddyn 1857; a’r llall yn 
1872, can a ddarparwyd i gerddoriaeth gan Mr. B. 
Richards, ac a elwir y “ Gadlef Gymreig.”” Gresyn 
na fuasai rhagor 0’i waith yn addurno dalenau yr 
hen gyhoeddiad clodfawr. 


EISTEDDFOD Y GORDOFIGION. Tit 


Ar daer wahoddiad y pwyllgor, daeth i Liverpool 
yn Nadolig 1869 i arwain Eisteddfod y Gordofig- 
ion. Oi anfodd yr ymgymerodd a’r swydd. Yn 
wir, diflas ganddo bob amser oedd ymddangos ar 
y llwyfan gyhoeddus ; yr oedd rhyw wyleidd-dra a 
chwith-dod yn ei luddias i deimlo’n hapus pan 
syllai mil neu ddwy o lygaid arno. Perthynai ef 
Vr dosbarth hwnw y cyfeirir ato yn yr hen gyswyn- 
air, “‘ Cared doeth yr encilion.”” Fel cant a mil o 
feirdd a meddylwyr eraill, dewisai ef y gil a’r 
gongl ddinod yn hytrach na’r cyhoeddusrwydd 
penaf. Bendithiwyd ef a’r ddawn i siarad 4’i gyd- 
ddynion gyda’r ysgrifbin ac nid gyda’i dafod. 
Dywedodd filoedd o ffraethebau, difyr eiriau, a 
doeth ymadroddion, wrthym ; ond cawsom hwynt 
bron i gyd oi ddeheulaw, ac nid o’'i enau. Pan 
na fyddai’r hwyl gymdeithasgar arno, ymgollai 
yn nghanol yr ymgom, ac di ei feddwl ar grwydr i 
fyd ei fyfyrdodau. Ond fel arweinydd Histeddfod 
y Gordofigion, aeth trwy y gwaith yn well o lawer 
nag y disgwyliai. Cafwyd cryn hwyl gyda’r 
telynor—un o delynorion y dref, a ddaethai i 
mewn i lanw’r bwlch yn absenoldeb yr un cyflog- 
edig. Bernid fod y delyn a’r telynor wedi gwlychu; 
pa fodd bynag, gwnaent oernadau rhyfedd rhyng- 
ddynt ar yr esgynlawr, ac aeth y dyrfa i ysgrechain 
a chwerthin tros ben pob terfyn. Yn y cyfwng, 
daeth yr arweinydd yn mlaen yn hamddenol, 
ac wedi cael dystawrwydd, anogodd y cerddor i 
fyned 47i delyn at y tan i dwymo ei thraed—“ y 
rhaid ei bod wedi cael anwyd.” Yn nghanol 
chwerthin y gynulleidfa, diflanodd yr offerynwr a’r 
offeryn, a phrysurwyd yn mlaen gyda’r rhaglen 
yn sobr a gweddus. 

Ychydig tros bedair blynedd fu dyddiau ei 

drigiant yn Llanidloes; ac oddiwrth yr hyn a 
ddywedwyd eisoes am drafferthion ei swydd, yr 
oedd ganddo yno ddigon i feddwl am dano ddydd a 
nos. Ond yn ystod y cyfnod byr hwnw, enillodd 
barch a serch diragrith y trigolion, o’r ficer talentog, 
‘“*Quellyn,” hyd y mwyaf anwybodus yn y plwyf ; 
y cyfoethog yn gystal a’r tlawd. Gwelem hyn yn 
amlwg pan yn cydgerdded ag ef hyd heolydd y 
dref—yr oedd pawb yn ei adnabod, yn ei “ syrio,”’ 
ac yn dywedyd yn eu gwynebau siriol, ““ Dyna i 
chwi Station-master sydd genym ni yn Llanidloes 
yma!” A phan ddeallwyd ei fod ar fedr ymadael, 
a chymeryd y swydd lai trafferthus o orsaf-feistr 
Towyn Meirionydd, penderfynodd gwyr y dref 
ar wlad oddiamgylch ddaigos eu hedmygedd 
ohono trwy ei anrhegu a’i ddarlun, wedi ei dynu yn 
y dull goreu gan feistr yn y gelfvddyd. Y mae’r 
oil painting hwnw yn aros yn un o greiriau anwylaf 
y teulu, ac yn brawf fod pobl Llanidloes yn adnabod 
ac yn gwerthfawrogi teilyngdod pan y delo ar 
dro i'w mysg. 

Yn 1870, gadawodd lanau’r Hafren am dreflan 
dawel, lanwaith, Towyn, ar lanau’r Dysynni. Yr 
oedd yma fwy o ysbryd Ilenoriaeth Gymreig o 
lawer nag yn Llanidloes, a llai o ofalon swyddol iddo 
yntau. Er fod y dyffryn yn llydan, a’r llecyn y 
saif Towyn arno yn wastadedd hirfaith, y mae 
digonedd o fanau a golygfeydd dyddorol a hanes- 
yddol oddiamgylch; a’r awyr yno yn nerth ac 
iechydi’r sawla’ihanadlo. Cusenir y traeth hefyd 
gerllaw gan y don sydd yn gorchuddio adfeilion 
Cantref y Gwaelod. Yn y cyfeiriad arall, bedair 
milldir i fyny’r dyffryn, ymsaetha Craig y Deryn 
yn unionsyth bron o wely’r afon ganoedd o droed- 
feddi tua’r nwyfre las; ac y mae ei ehediaid mor 

amryfath fel y gellid tybied fod pob Ilwyth o for- 
adar sydd yn Ynys Prydain yn cael ei gynrychioli 
yn mysg y rhai a glwydant ynddi. Am yr afon a’r 
Graig aruthr hon, saif Peniarth, palas y Wynniaid, 
enwog am ei lyfrgell annghydmarol; ac, heb fod 
yn nepell, ar y tu arall, saif ffermdy Tanybryn, 
lle ganwyd Wm. Owen Pughe, ac yn Dolydd Gau, 
yn mhlwyf Tal-y-llyn gerllaw, y bu farw y doethawr 
trylen. Ychydig uwchlaw hyny, y mae un o’r 
llanerchau mwyaf rhamantus, gwyllt, unig, a 
breuddwydiol sydd yn Nghymru, sef ardal Tal- 
y-llyn. Yr ochr ogleddol i Dowyn drachefn, 
am yr afon a’r dreflan, mewn hafn ar lun haner 
lleuad 4’i wyneb ar y mor, wrth droed y mynydd, 
saif hen gartref y Puritan nefolaidd ei yspryd, 
Huw Owen o Fronyclydwr, coffadwriaeth yr hwn 
a hbér-eneiniwyd gan awen y farddones Elen 
Egryn, mewn marwnad nad oes ei thlysach, efallai, 
mewn iaith. Fe welir fod yn ardal Towyn ddigon- 
edd o olygfeydd, adgofion, a thestynau myfyrdod, 
i gynhyrfu galluoedd gwr o anianawd Ceiriog. 
Yr oedd yn mysg ei gymydogion hefyd amryw 
lenorion adnabyddus, a dynion eraill annghyhoedd, 
ond hynod o ddarllengar, cofus, a gwybodus. 
Er hyn oll, credwn mai ystod ei arosiad yn Nhowyn 
oedd y cyfnod mwyaf awenyddol ddiffrwyth 0o’i 
holl fywyd. Gan na bu yno ond tua blwyddyn a 
haner, dichon fod yr amser yn rhy fyr iddo wneud 
gwaith pwysig; a dichon hefyd fod ei feddwl 
wedi ei orweithio gan bryder a gofalon ei fywyd 
trafferthus yn ngorsaf Llanidloes, fel yr hawliai 
orphwysdra dros amser, a gorwedd am dymhor 
yn ‘‘fraenar ha’.” 

Yn 1871, penodwyd ef yn arolygydd ar y reil- 
ffordd oedd newydd ei hagor o orsaf Caersws, ar y 

Cambrian, i waith mWn y Fan, yn mhlwyf Tref- 
eglwys; a chan nad oedd y ty yn Nghaersws, a 
fwriedid iddo fel arolygydd, yn barod, bu am 
yspaid byr yn byw mewn ty arall perthynol i’r 
ewmni islaw Trefeglwys. 

Daeth felly yn gymydog agos i’w gyfaill flyddlon 
a thalentog Mr. Nicholas Bennett, Glanyrafon— 
palasdy tua dwy filldir o Drefeglwys, a chwe’ 
milldir naill ai o Lanidloes neu Gaersws. Gwelodd 
Mr. Bennett yn nghaneuon cynaraf Ceiriog addewid 
am fardd uchelryw. Darllenai bobpeth y gwelai ei 
enw wrtho; ac wedi darllen y gan a elwir yr 
‘“ Eneth Ddall,” sydd yn Oriawr Bore, ysgrifenodd 
ato i’w longyfarch. Parodd hyn ohebiaeth rhwng 
y ddau, ac enynodd gyfeillgarwch a barhaodd hyd 
angau. Saif y drigfa ddedwydd hon (Glanyrafon) 
mewn cwm cul a ddyfrheir gan afonig o’r enw 
dyeithr Tranon. Y mae’r dreftadaeth yn meddiant 
y teulu, o dad i fab, er’s tros dri chan’ mlynedd, a’i 
thir yn ymestyn o waelod y cwm i grib y mynydd. 
Nid yw Mr. Bennett, megys y mae arfer rhai, 
yn gosod y saethu; ceidw y sport iddo ei hun a’i 
gyfeillion; ac y mae ganddo gWn tan gamp at 
helwriaeth. Prawf pob man o gylch y lle fod 
amaethyddiaeth yno yn ei goreu. Un o ddifyrion 
Mr. Bennett ydyw cadw gwenyn, o’r rhai y mae 
ganddo gycheidiau afrifed bron; efe a adnebydd 
eu tymhorau, eu harferion, ac y mae yn eu trin, 
fel y dywedir, ar scientific principles. Wrth 
fwynhau y pleser o’u magu, eu moethi, a’u hanwesu, 
gwna iddynt gynyrchu elw da am eu cadw. Byddai 
yn werth i Syr John Lubbock ddyfod yr holl ffordd 
o Lundain er gweled y gofal a’r ddarbodaeth a 
roddir yn y llecyn anhygyrch hwn i’w hoff drych- 
filyn ef ; ac yn ddiau, fe ddylai pob Cymro dar- 

bodus sydd yn byw o fewn ugain milldir i Glan- 
yrafon, fyned yno i gael gwers pa fodd i dderbyn 
budd a gwir adloniant ar yr un pryd. 

Yn y ty, y mae dwy delyn ysplenydd, un 
ohonynt yn chwaer i’r hon a chwery Pencerdd 
Gwalia, a medr Mr. Bennett ‘‘ dynnu mél o danau 
man;’’ a dau grwth oedranus a gwerthfawr— 
medr hefyd oglais miwsig o fynwes y rhai hyny. 
Addurnir y muriau a darluniau cywrain, ac y mae 
rhai ohonynt o waith llaw y meddianydd. Y 
llyfrgell, wed’yn—hyd y gwyddom, nid oes yn 
Nghymru ei helaethach na’i gwerthfawrocach— 
o ran llyfrau yn y Gymraeg ac mewn ieithoedd 
eraill yn dwyn cysylltiad 4 Chymru, ac o gynulliad 
un dyn; ac nid oes lyfr yn y casgliad enfawr nad 
yw'r perchenog yn gydnabyddus 4’i gynwysiad. 

Fe welir fod Mr. Bennett bron dyfod i fyny a’r 
drychfeddwl hwnw am ddedwyddwch o eiddo 
Ceiriog y soniasom am dano yn tudal. 16. Heblaw 
hyn oll, y mae yn llenor ac yn fardd galluog ; 
wedi rhoddi aml brawf 0’i alluoedd, a’i wyleidd-dra 
naturiol sy’n peri iddo gadw oddiwrth y cyhoedd 
luaws ychwaneg o brofion ir un perwyl. Gwelir 
darnau neillduol o dlysion o’i waith yn Ceinion 
Llenyddiaeth Gymreig, ac. yno yr ymddangosodd ei 
gyfieithiad rhagorol o “ Address to a Mummy,” 
o waith Horace Smith. Gwelir hefyd gan dlos 
odiaeth oi waith yn Gemauw’r Adroddwr, o’r enw 
“Yr Eneth Amddifad,” gyda’r rhagymadrodd 
byr canlynol gan y detholydd:—‘‘Ganwyd yr 
awdwr, Nicholas Bennett, Ysw., Mai 8fed, 1823. 
Pe bai ef yn saethu ac yn pysgota ac yn cerfio 
coed dipyn yn llai, dichon y caem dipyn mwy 0’i 
ganeuon.” Mewn cysylltiad a’r gan hon, y mae 
un ffaith y dylid ei nodi, sef mai hi oedd anwylun 

Ilenyddol Ceiriog yn ei ddyddiau olaf. Adroddai 
ddarnau helaeth ohoni rhwng ei yspeidiau o boen ; 
ac nid yw hyn ychwaith yn rhyfedd, gan ei bod mor 
llawn o deimlad ac o syniadau coeth wedi eu cyfleu 
yn y dull alegoriaidd. 

Ac y mae yn anhawdd cyfarfod a difyrach 
ymgomiwr na’r gwr a biau nenbren Glanyrafon. 
Tuag ugain mlynedd yn ol, ar ein hymweliad 
cyntaf a4’r ardal, yn nghwmni Ceiriog a’r Parch. 
Elias Owen, awdwr y Crosses of North Wales, 
sylwem wrth Mr. Bennett fod eu ffyrdd yn enbydus 
o ddrwg yn y wlad hono. Atebai yntau fod ffyrdd 
sir Drefaldwyn erioed yn ddiarhebol o ddrwg. 
Ac fel prawf 0 hyny, adroddai’r hanesyn canlynol— 
Fod dyn, er’s talwm, yn myned ar hyd un ohonynt, 
ac iddo ddyfod ar ei daith at het a’i gwyneb yn isaf, 
ac wrth iddo geisio ei chodi, daeth llais odditani yn 
dweyd, ‘“‘ Rhowch help i mi ddwad oddiyma, da 
chwi.” Brysiodd y teithiwr yn ei ddychryn i 
helpu un oedd wedi colli ei ffordd mor gynddeiriog 
fel ag i chwilio am dani o tan yr un iawn, a thra yn 
cydied yn y truan gerfydd gwallt ei ben i’w godi 
or trybini, “Howld on!” ebe’r claddedig 
drachefn, “ byddwch yn dringar; gadewch i mi 
gael fy nhraed o’r gwrthaflau—cofiwch fod yma 
geffyl o tana i.” Ac felly yr oedd ffyrdd sir Dref- 
aldwyn er’s talwm mor ddiwaelod, yn ol y rhamant 
hon, fel y llyncent y march a’r marchog, a diamheu 
yr het hefyd onibai am ei chantal llydan. 

Daliodd y cyfeillgarwch a ffynai rhwng y ddau 
hyd y diwedd, ac i Mr. Bennett yr ymddiriedodd 
Ceiriog ei ysgrifau annghyhoeddedig pan yn 
gorfod eu gadael heb eu cwhl drefnu i’r wasg.* 


*Er pan ysgrifenwyd yr uchod, mae Mr. Nicholas 
Bennett wedi dilyn Ceiriog. 

Pan orphenwyd y ty yn Nghaersws, symudodd 
ef a’i deulu yno i fyw; ac yn y drigfa gyfleus hono, 
o briddfeini cochion, yn sefyll wrthi ei hun, gerllaw 
y fan y rhed Aber Carno i’r Afon Hafren, ar fin 
Llinell y Fan, a thua dau can’ Ilath o linell y 
Cambrian, oddiallan i bentref Caersws, y treuliodd 
efe weddill ei oes. Saif y dreflan newydd-anedig 
bresenol ar fedd hen gaer Rufeinig, ffosydd ac 
olion eraill o’r hon sydd yn weladwy hyd heddyw. 
Fel llawer ardal arall yn nyffryn yr Hafren, y mae’r 
iaith Gymraeg wedi cilio yn raddol, a’i lle wedi ei 
gymeryd gan rhyw fath o Saesneg—egwan, mae’n 
wir, ond digon cymhwys, hwyrach, i feddyliau 
diyni y bobl sydd yn ei defnyddio. Daeth y 
cyfnewidiad hwn oddiamgylch nid gan unrhyw 
chwyldroad sydyn, ond yn raddol, raddol; gallu- 
oedd meddyliol y bobl yn gwanychu o dipyn i beth, 
au tafodiaith yn dyfod yn rhy gref iddynt ei 
harfer. Glynant, er hyny, wrth yr enwau Cymreig, 
megys Jones, Williams, &c., a rhai o enwau hen 
Gymry sir Drefaldwyn, megys Bebb, Gittins, 
Jarman, &c., yn eu plith; a phrawf eu pryd a’u 
gwedd eu tarddiad Cymroaidd. Enwau Cymreig 
sydd yn para ar yr amaethdai a’r meusydd, ond 
fod y sillebu weithiau yn chwithig; Pendree y 
galwant Pendre, a gwelsom y gair Wig wedi ei 
sillebu ar gareg fedd yn Weeg/ Wrth wrando 
arnynt yn siarad a’u gilydd am yr heol a hwynt, 
par y dine Gymreig sydd yn mhon eu Ilais i chwi 
dybied mai iaith eu hynafiaid a _lefarant. 
Chwibienir hen alawon Cymru ar y ffyrdd, a 
chyflwynant yr ychydig ddyddordeb a deimlir 
ganddynt at faterion cyhoeddus i symudiadau 
Cymreig. Y maent yn rhyw fath o Gymry 
clauar mewn pobpeth ond iaith. Ceir yn y lle 

dri chapel Ymneillduol, a chapel-eglwys perthynol 
i Lanwnog, eglwys y plwyf, ond nid oes yno achos 
Cymraeg o fath yn y byd, ac, fel y gwelir oddiwrth 
yr hyn a ddywedwyd, angen am dano ychwaith. 
Ni bu yn eglwys Llanwnog yr un gwasanaeth 
Cymraeg er’s 25ain mlynedd. 

Dyma y fath bobl oeddynt gymydogion y 
bardd yn Nghaersws. Neb gerllaw allai gyd- 
ymdeimlo 4’r pynciau y teimlai ef ddyddordeb 
ynddynt ; undyn y gallai siarad ag ef ar y testynau 
oedd wedi llyncu ei holl feddylfryd; neb allai 
ddarllen Ilinell 0’1 waith, nac felly dderbyn dim 
mwynhad oddiwrtho. Dyn a ’styrio! mewn 
ystyr lenyddol yr oedd yn unig. Pa fodd y gallodd 
fyw am 17eg mlynedd yn y fath le a than y fath 
amgylchiadau sydd tu hwnt in dirnadaeth; a 
rhaid fod bywyd didranc yn ei awen ai flas at 
lenoriaeth Gymreig i allu goroesi yr awyr drom, 
gyselyd, farwaidd a anadlent. 

Ond byw yn effeithiol a ddarfu iddynt: a chyf- 
lawnodd Ceiriog waith a fuasai yn gosod ei enw yn 
uchel yn mysg llenyddion ei wlad hyd yn nod ar ol 
cartrefu yn Nghaersws. Yr oedd diwydrwydd 
myfyrgar yn un o'i nodweddau mwyaf arbenig, a’i 
feddwl mor ddiorphwys a rhediad yr afon Hafren. 
Byddai ganddo beunydd rhyw gynllun ar y wé; 
a phe rhoddasid ar bapur y ddegfed ran o’r drych- 
feddyliau a greodd a’r cynlluniau a dynodd, ni 
chynwysai y llyfr hwn hyd yn nod eu henwau. 
Weithiau, yn ei flynyddau olaf, gofynai lluaws 0’i 
edmygwyr, “ Beth mae Ceiriog yn ei wneud ? 
Ni welsom ni ddim 0’i waith er’s talm. Rhaid ei 
fod yn segur.” Segura yn wir! ni bu fawr iawn 
segur yn Nghaersws. Breuddwydiai farddoniaeth 
yn nghwsg ac yn effro, a phan na byddai gyda’i 

fasnach, rhodiana y byddai yn mroydd hudolus 
awenyddiaeth. Clywsom ef adeg cyhoeddiad 
Histeddfod Genedlaethol Lerpwl (Tachwedd, 1883), 
pan yr ymgomiem, gan oedi cwsg hyd oriau man 
y plygain, yn rhoddi braslinelliad o bryddest a 
gyfansoddai ar y pryd. Cyffelybai y ddaear i 
fferm, a’r Tri Pherson yn yr Undod, ei pherchen- 
ogion, yn dyfod y naill ar ol y Ilall, ar ymweliad 4 
hi. Yn nghyntaf, goruchwyliaeth y Tad, yna’r 
Mab, yna’r Yspryd Glan ; a chan fawredd ofnadwy 
a beiddgarwch y drychfeddwl, efe a wylai fel 
plentyn. Nis gwyddom a gwblhaodd efe y gwaith 
hwn ai peidio. Dichon mai do; ac iddo yn y 
diwedd fyned yn aberth i’r tan a gymerodd le yn y 
swyddfa rywbryd wedi hyny, a llosgi gydag 
amryw ysgrifau gwerthfawr eraill. Pa fodd bynag, 
nid oedd yn mysg y papurau annghyhoeddedig a 
roddwyd i mi. 

Prawf 0’i ddiwydrwydd oedd y Iafur a’r drafferth 
a gymerodd i sefydlu urdd y “ Vord Gron,” a’i 
ymdrechion gyda ‘‘ Chist-goffa Mynyddog.”” Math 
o frawdoliaeth gyfrin oedd y flaenaf, debyg o ran 
natur i Free Masonry, ai haelodau i fod yn Gymry 
neu ewyllyswyr da i’r genedl Gymreig. Bwriedid 
trwyddi ffurfio undeb rhwng Ilenorion a dynion 
blaenllaw y wlad a’r trefi Saesnig, a gwneud trefn a 
dosparth ar ddygiad yn mlaen ein sefydliadau 
cenedlaethol, yn enwedig yr Eisteddfod. Mewn 
copi o’r ‘‘ Rheolau Cynygiedig,” yn awr o’n blaen, 
dywedir mai ei hamcan cyntaf ydoedd “‘ cynyrchu 
yn mhob cymrawd gariad at wybodaeth, cyfiawn- 
der, a heddwch, gwirionedd, parch, ac elusen- 
garwch,”’ Gelwid sylw at yr annhrefn gwarthus 
oedd yn nglyn 4 dewis testynau Histeddfodau fyth 
a hefyd, trwy bwyso ar bwyllgorau y cyfryw i 

roddi sylw dyladwy i arholiadau yn yr ieithoedd 
Cymraeg a Saesneg, ymchwiliad i hanesiaeth a 
byweraffiaeth Gymreig a hynafiaeth Brydeinig, 
adroddiad mewn llaw fér o areithiau yn Nghymraeg, 
&c. Cynygid hefyd fod y frawdoliaeth yn ei 
chyfarfod blynyddol i dalu ymweliad & manau o 
ddyddordeb hanesyddol fyddai yn yr ardal hono. 
Buom yn synu ganwaith na fuasai pwyllgor “* Yr 
Eisteddfod ’”’ wedi sefydlu y pleserdeithiau hyn ; 
treulio un diwrnod, dyweder yn nghanol yr 
wythnos, er mwyn cael tipyn o seibiant ac amryw- 
iaeth. Yn ol Rheol 33, yr oedd y Vord i uniawni 
pob camddealltwriaeth ac ymrafael allai godi 
rhwng rhai oi haelodau a’u gilydd; ond ofnwn 
ddarfod i hyn beri i rai cyfreithwyr gadw draw. 
Pa fodd bynag, yr oedd amcanu uno holl Genedl y 
Cymry mewn un frawdoliaeth fawr gyfeillgar yn 
ddrychfeddwl hapus ; a phwy a Wyr na chyflawnir 
ef rhyw dro. Methiant, fel y mae’n ofidus adrodd, 
a fu y tro hwnw, er iddo gael ei gefnogi gan amryw 
wyr o ddylanwad. Y cyfarfod olaf y mae genym 
ni hanes am dano a gynaliwyd yn Ngwrecsam, 
yn mis Tachwedd, 1876, pan oedd Mr. (wedi hyny 
Syr) Hugh Owen yn y gadair. Yr anhawsderau 
mwyaf ar ffordd codi sefydliad o’r fath ydyw fod 
y Cymry mor wasgaredig, ac mor rhanedig yn 
wleidyddol a sectol. 

Gyda Chist-Goffa ei frawd-fardd Mynyddog, bu 
Ceiriog yn fwy ffodus. Yn mysg testynau pob 
Eisteddfod Genedlaethol am amryw flynyddau, 
gwelid gwobrau o £5 ac uchod am ramadegu yn 
Nghymraeg, ond yn benaf am gymeryd areithiau 
mewn llaw fér; ac o’r drysorfa a gynullasai 
diwydrwydd Ceiriog y deuai’r arian, o flwyddyn i 
flwyddyn, at y gwobrau hyny. Diffyg gwybod- 

aeth o phonography ydyw un o’n prif ddiffygion 
cenedlaethol. Y mae pob cenedl ar y blaen i ni 
yn hyn. Tra y mae Ysgotiaid a Gwyddelod yn 
heigio swyddfeydd newyddiaduron, eithriad ydyw 
gweled Cymro o’u mewn. Gyda’i adnabyddiaeth 
eang o anghenion ei gydgenedl, a’i wladgarwch 
gonest, ceisiodd Ceiriog lanw y diffyg trwy 
gyflwyno yr arian hyn yn wobrau am deilyngdod 
yn y gelfyddyd hon a esgeulusid mor fawr. Y 
mae'r ffaith fod cymaint o wyntyllio parhaus ar 
anghenion Iwerddon i’w briodoli i ffaith arall—fod 
cymaint o Wyddelod yn swyddfeydd y newydd- 
iaduron. 

Yr ydym wedi crybwyll fwy nag unwaith o’r 
blaen y fath gyfaill calon ydoedd i’r Eisteddfodau 
Cenedlaethol ar hyd ei oes. Ar wahoddiad megys 
eu testynau hwy y cyfansoddodd ei brif gynyrch- 
ion barddonol. Hyd y gwyddom, ei ymgais 
gyntaf o bwys ynddynt ydoedd gyda Myfanwy yn 
Llangollen, 1858; a’r olaf yn Eisteddfod Genedl- 
aethol Bangor, 1874, gyda’i riangerdd, “Catrin 
Tudur.”” Pwy nad adnebydd ei hawdwr yn y 
Jlinellau canlynol, sydd fel rhagymadrodd. iddi :— 


FLODEUOG wlad y traserch mawr, 
Gwlad deg y llwyni gwyrddion ; 

Y fro lle chwery heulog wawr, 
Trwy ganol ei chysgodion ! 

A feiddiaf fi, ar ol goroesi 

Fy nghalon ifanc, eto’th groesi ! 


A feiddiaf fi fyn’d yn fy ol 
I boethder y cyhydedd, 
Lle mae doethineb dyn yn ffol, 
A cholli ewsg yn rhinwedd ? 
T’r wlad lle mae’r angherddol galon 
Yn tori’i syched mewn ffrydiau poethion ! 

Y wlad mae gormod gwres yn iach 
I’w merched ac i’w meibion ; 
Y wlad mae awyr glauar fach 
Yn lladd ei holl drigolion : 
Gwlad yr Efa-on a’r coed afalau, 
Y seirph afrifed, a’r temtasiynau ! 


Tua chanol y gerdd, cawn ein cydwladwr o 
Benmynydd Mon, Syr Owen Tudur, yn Nghastell 
Windsor, yn ymheulo tan wenau a fifafrau ei 
gariad-ferch frenhinol Catrin o Ffrainc, a’i law- 
forwynion pendefigaidd—Marian Grey, Elizabeth o 
Gaen, ac eraill. Breuddwydion ydyw testyn 
ymddiddan y cwmni urddasol; apelir at Owen 
am ei farn arnynt ; a dyma hi :-— 


“ Fe dd’wedir,”’ meddai yntau, “‘ fod holl helyntion oes, 
Yn lle d’od fel breuddwydir, yn d’od yn hollol groes ; 
Ond mae athronwyr eraill, fel gwelsoch weithiau ffyn, 
Yn hollol groes i’w gilydd yn nghylch y pethau hyn ; 
Yn d’wedyd fod Breuddwydion yn fath o fodau man 
O oleu-leuad caled, heb arnynt flew na gwlan, 

Na phluf, nace unrhyw orchudd, oddigerth math o wé 

A wnant o waith pryf copyn; a chanddynt hwy yn lle 
Y synwyr i adgofio am bethau wedi bod, 

Fod ganddynt hwy wybodaeth am bethau sydd i dd’od ! 
Dechreu’sant hwy eu gyrfa yn niwedd amser mawr, 
A ninau o’r pen arall a’u ewrddwn hwynt yn awr, 

Gan newid ein newyddion sydd genym mewn ystor, 
Tra’n croesi eigion amser fel llongau ar y mér ; 

A d’wedir fod eu clociau yn ardal Hud a Rhith, 

Fel mae’n rhesymol iddynt—bob un yn troi o chwith ! 


Mae llawer math ohonynt yn crwydro ar eu hynt, 
Rhai’n marchog cefn yr afon, ac eraill war y gwynt ; 
Disgyna un ar hamoc y llongwr ar yr aig, 

A dengys iddo’i gartref, a gwyneb hoff ei wraig ; 
Disgyna’r llall ar filwr gwsg ar yr eigion hallt, 

A dengys iddo’r eneth sy’n cadw’i gudyn gwallt ; 
Gwna’r llall ei ffordd i’r fynwent, a dug eich plentyn gwyn 
Gladdasoch er’s blynyddau yn mhriddell oer y glyn, 

I gydied am eich gwddwf 4’i freichiau gwynion bach, 
Gan edrych trwy eich llygad, fel pe b’ai’n fyw ac iach ! 
Gwnaiff un ei ffordd i’r carchar trwy dyllau ugain clo, 
A dyry ddwylaw rhyddion i lofrudd ambell dro. 

Aiff un at wely’r Esgob sy’n tynu at ei gant, 

A dug ef i Rydychain i chwareu gyda’r plant. 


Breuddwydion ! O, Breuddwydion yw’r lladron pena’ 
*rioed, 

Ant tros y wal ddiadlam, fel brain tros lwyn o goed! 

Tr gwan a’r cystuddiedig gorphwystra gwynfyd rént : 

A thros y wal ddiadlam yn ol trachefn y dént— 

I gipio rhyw hen gybydd ar wibdaith trwy ei hin 

At gist o aur a guddiwyd gan rhywun fel ei hun. 


Chwi gredwch y gwirionedd os credu hyn a wnewch— 
Yr hyn a gerwch fwyaf bob amser ganddynt gewch : 
Os gwelodd fy Mrenhines myfi yn ardal wen 
Breuddwydion pur ei chalon, gwyn fyd na buasai “mhen 
Yn nes i’r ardal hono, yn teimlo gwres y fron 
Deyrnasa ar fy nghalon—heblaw y deyrnas hon.” 


Y gan odidog yma ydyw’r dernyn cyntaf yn 
yr Oriau Olaf, cyfrol swllt o Ganeuon, &c., 
annghyhoeddedig CErrioc, a gafwyd yn mhlith ei 
ysgrifau, ac a gyhoeddwyd gan Isaac Foulkes yn 
Medi, 1887, bum’ mis ar ol ei farwolaeth. Cynwysa 
luaws o gerddi nad oes eu tlysach yn yr un o'r 
Oriau a gyhoeddwyd yn ystod bywyd y bardd. 
Bydd rhai yn synu, efallai, na buasai ef ei hun wedi 
eu cyhoeddi yn ystod ei fywyd; ond eu cadw yr 
ydoedd ar gyfer cael argraffiad newydd a chyflawn 
oi holl waith. Gobeithiai yn gryf weled cyflawni 
ei ddeisyfiad hwn, trefnodd a chynlluniodd lawer 
at ei ddwyn oddiamgylch ; ond y swyn a dorwyd 
gan y dyryswr mawr. 

A phan roddes i fyny ei gysylltiad a’r Eistedd- 
fodau cenedlaethol fel ymgeisydd, hawlid ei 
wasanaeth ynddynt fel Beirniad. Yr oedd ganddo 

bob cymhwysder ir swydd. Adwaenai “nod 
angen cerdd ” ifanyldeb ; trwy ei gydnabyddiaeth 
helaeth 4 Ilenyddiaeth gyffredinol, deallai beth a 
ofynid gan y testyn; ac yr oedd ei ymlyniad cryf 
a diwrthgil bob amser wrth degwch a chyfiawnder 
yn peri nad ofnai undyn cydnabyddus ag ef y 
byddai iddo byth wyro barn. Yn hyn yr oedd fel 
y mynai Cesar i’w wraig fod—uwchlaw amheuaeth. 
Er Eisteddfod Birkenhead, yn 1877, credwn iddo, 
o flwyddyn i flwyddyn, eistedd ar y fainc farnol, 
ac y mae pob beirniadaeth 0’i eiddo yn profi mor 
drwyadl a dilys y cyflawnai y gwaith. Ysgrifenai 
feirniadaethau meithion weithiau ar wehilion y 
gystadleuaeth, ond y maent yn dra darllenadwy ; 
gallai ef roddi dyddordeb hyd yn nod yn y math 
diflas hwn o gyfansoddiad, ac ireidd-der yn y 
sychdir llwm. Yn Nghaerdydd beirniadai gydag 
eraill ar y Fugeilgerdd, yr Englyn, a’r Diarhebion 
Cymreig ; ac yn y tri lle rhydd ddeffiniad maith a 
manwl o’u teithi a’u hanhebgorion, nes y darllena 
ei feirniadaeth fel darn o ramant. Yn ei farn ar y 
bugeilgerddi, dywed am rai o’r ymgeiswyr “‘eu 
bod yn rhy gall i fod yn wirion ac yn rhy wirion i 
fod yn gall.” Sylwa, wrth son am yr englyn 
unigol :—‘‘ Y mae ei nod angen ef pan yn sefyll 
ar ei ben ei hun yn wahanol iawn i nod angen 
englyn cyffredin mewn awdl, neu mewn cyfres 
o englynion—fel y mae modrwyau neu ddolenau 
cadwen yn wahanol eu dosbarth a’u defnydd i 
fodrwyau priodas.”” Dyma hefyd fel y darnodai’r 
gair Diarhebion :— 


Am eu bod yn ebion [dywediadau] doethach a phwysicach 
na dywediadau cyffredin, gwthiwyd y blaenddodiad ar 
arnynt i fod yn arhebion, fel y mae Llywydd yr America 
yn cael ei alw yn Arlywydd, y dreth yn ardreth, cymhell 

yn argymhell, ac felly yn y blaen. Ar ol cadarnhau y 
gair unwaith gydag ar (sef yn arhebion), cadarnhawyd 
ef drachefn gyda’r arddodiad cyffredin arall, sei Dy. O 
ebion, arhebion, tyfodd i ddyarhebion. Fel y mae y 
geiriau barnu, dwedyd, noethi, llif, cymod, wedi eu crytf- 
hau a’u gwneud yn ddyfarnu, dywedyd, dynoethi, dylif, 
a dygymod, yr un modd y prifiodd y gair Diarhebion. 
Camsillebiad amlwg yw dz yn lle dy, fel pe dywedem 
dinodi am ddynodi, neu ddifodiant (non-existence) am 
ddyfodiant (futurity). Y mae sillebiaeth Diarheb, fel 
llawer gair arall, yn mbob iaith ysgrifenedig, yn 
gyfeiliornus, ond wedi ei sefydlu yn ein holl eiriaduron, 
ac ofer heddyw fyddai ceisio ei gywiro.—Cyfansoddiadau 
Eisteddfod Caerdydd, t.d. 366. 


Yr oedd ei enw fel beirniad ar restr testynau 
Histeddfod Genedlaethol Llundain, y flwyddyn 
1887; ond efe, ‘“‘o flaen yr wy] fel hyn ’raeth;”’ a 
phenodwyd Gwyneddon i gyflawni y gwaith yn ei le. 

Cyn terfynu ein hymgais i ddodi ar géof a chadw 
yr hyn a wyddem oddiar 29ain mlynedd o gyd- 
nabyddiaeth, ac a feddyliem yn onest am Ceiriog 
fel dyn a bardd, dylem wneud ychydig sylwadau 
yn rhagor ar ei Ganeuon, gan mai fel awdwr y 
cyfryw geinion, mae’n ddiau, yr adwaenir ef oreu 
yn y dyfodol, ac y cofir ac yr anwylir ei enw 
hwyaf. Y mae tua thri chant ohonynt yn y saith 
llyfr a gyhoeddodd ; ac o’r nifer hwnw tros gant 
wedi eu cyfansoddi ar gyfer hen Alawon Cymreig. 

Nid ydym yma wedi cyfrif yr haner cant caneuon 
a gyfansoddodd i Mr. B. Richards, ar gyfer y Songs 
of Wales, yr hwn a gyhoeddwyd yn 1873—dair 
blynedd ar ol ei lyfr olaf ef ar wahan. Y mae yn 
mysg y rhai hyny ganeuon odiaeth o dlysion, 
megys yr un boblogaidd a ganlyn :— 

‘** IT Blas Gogerddan heb dy dad ! 
Fy mab, erglyw fy llef ; 
Dos yn dy ol i faes y gad, 
Ac ymladd gydag ef! 

Dy fam wyf fi, a gwell gan fam 
It’ golli’th waed fel dwfr, 
Neu agor drws i gorph y dewr, 

Na derbyn bachgen Ilwfr. 


I’r neuadd dos, ac yno gwel 
Arluniaw’r Prysiaid pur ; 

Mae tan yn llygad llym pob un 
Yn goleu ar y mur:” 

‘ Nid fi yw’r mab amharcha’i fam 
Ac enw ty ei dad : 

Cusenwch fi, fy mam,”’ medd ef, 
Ac aeth yn ol i’r gad. 


Daeth ef yn o1 i dy ei fam, 
Ond nid, ond nid yn fyw: 

Medd hithan, ‘“‘ O, fy mab! fy mab! 
O, maddeu im’, O Dduw!”’ 

Ar hyn atebai llais o’r mur :— 
“'Trwy Gymru tra rhéd dwfr, 

Mil gwell yw marw’n fachgen dewr, 
Na byw yn fachgen Ilwfr! ”’ 


Gan nad oedd efe yn gerddor yn ystyr fanylaf y 
gair, a bod llawer o’r tonau yn hen a dyeithr, 
costiodd ei ganeuon drafferth dirfawr iddo, fel y 
tystia ef ei hun fwy nag unwaith. Yr oedd yn 
rhaid cyfaddasu y geiriau 1 gywair a natur y don ; 
ac os gofynai hi yn ei henw am rhyw destyn 
neillduol yn gydmar cymhwys iddi, rhaid oedd i’r 
bardd eu huno mewn glan briodas; ac os amgen, 
rhaid fyddai chwilota am destyn arall. Ceir 
engraifft oi ffawd neillduol yn y modd cyntaf yn y 
dull hapus yr unodd ei gan brydferth 4’r hen alaw 
“ Bugeilio’r Gwenith Gwyn,” ac o’i ddawn a’i 
hapusrwydd yn y cyfwng olaf pan yn cyfansoddi 
yr “ Eneth Ddall,” a ‘“‘ Dringo’r Wyddfa,” ar gyfer 
yr hen alaw leddf, gwynfanus, Toriad y Dydd. 
Yn y naill amgylchiad a’r llall, par i ni gofio am 

Gwydion ab Don yn llunio gwraig i Lew Llaw 
Gyffes o flodeu tecaf y coed, y maes, a’r ardd. 

Y mae rhai o’r alawon yn sionc a digrifol, eraill 
yn alarus; rhai yn oddaith o yspryd rhyfel, rhai . 
yn addfwyn fel chwibanogl bugail, tra eraill yn 
ewynfanu traserch fel y durtur. Trefnu geiriau 
ar gan a mydr canadwy ydoedd gorchest y gwaith 
hwn ; ac efe a lwyddodd y tu hwnt i’r un bardd 
Cymraeg arall a fu 01 flaen. 

Cyffelyb gymwynas ag a wnaeth Moore a Burns 
i gerddoriaeth genedlaethol Iwerddon a Scotland 
a wnaeth Ceiriog yntau ir eiddo Cymru. P’run 
oedd y goreu o'r tri? meddai rhywun. Wel, 
ac imi ateb fel Cymro, Ceiriog o ddigon. A pha 
Gymro bynag a ddywed yn amgen, naill ai ni 
chollodd ddeigryn erioed uwchben barddoniaeth, 
neu ni ddarllenodd erioed waith y tri bardd godidog. 

Cawn ganddo hefyd tua 25 o ganeuon yn perthyn 
Vr dosbarth a elwir yn gysegredig. Cyfansoddodd 
y rhai hyn yn benaf ar gais ac at wasanaeth 
Teuan Gwyllt ac Owain Alaw ; ac y mae o leiaf un 
ohonynt yn dwyn nodau yr eneiniad hwnw sydd 
ar yr emyn a wthia ei hun i gof a serch y bobl, sef 
yw’r emyn hono, ‘“‘’Rwy’n llefain o’r anialwch,” &c. 

Am y rhelyw o'i Ganeuon, y maent wedi eu 
priodi bron i gyd hefo miwsig gan yr offeiriaid 
cerddorol canlynol :— 


J.D. Jones, Rhuthyn. D. Emtyn Evans. 
Owain ALAW. Joun TxHomas, Llanwrtyd 
Gwitym GWENT. EpwarpD STEPHEN. 
D. Lewis, Llanrhystyd. Inuan GwyYLtt. 
AuLAw Dov. D. Jenxins, Mus. Bac. 
J. Tuomas (Pencerdd Gwalia), | R. 8S. HuGuHes. 

Telynor Brenhinol. J. H. Roserts, Mus. Bac. 
BrinteyY RICHARDS. (Pencerdd Gwynedd). 


Joszepyu Parry, Mus. Doc. Wo. Davies. 

Ac un o leiaf ohonynt gan Alaw Trevor, Gomer 
Powell, Ellis Roberts (Hos Meirion), a D. D. 
Parry, Llanrwst. Fe welir mai ychydig oi blant 
caneuol ef sydd yn ddibriod. 

Ac yn awr, er mwyn cylymu y ddolen gyntaf yn y 
dalaith o fythwyrddion y buom yn ceisio ei gwau 
a’i dodi am arleisiau teilwng y bardd clodfawr, ni 
a ail-ddywedwn yma yr hyn a welir yn tudal. 1 :— 
“ Ki ymddangosiad cyhoeddus olaf oedd yn Neuadd 
Drefol Holborn, Llundain, ddydd Iau, Tachwedd 
11, 1886, pan y cymerodd ran yn y cynulliad 
brwdfrydig i ddathlu cyhoeddiad Eisteddfod fawr 
Caerludd. Efe yn sicr oedd arwr y cyfarfod 
hwnw. Mynodd y dorf ei gael i ffrynt y llwyfan, 
a rhoddi iddo groesaw teilwng o Gymry gwladgar 
Llundain i brif-fardd telynegol eu gwlad; a 
chroesaw ydoedd na chafodd yr un bardd Cymreig 
erioed o’r blaen, hyd y gwyddom, ei debyg.” 

Yr oedd yn amlwg y pryd hwnw fod rhyw 
afiechyd cyndyn wedi cymeryd gafael yn ei gyfan- 
soddiad cadarn; ac er fod cyfarfod cynifer oi 
hen gyfeillion yn ei sirioli am y tro, edrychai yn 
swrth, blinedig, a dwysfyfyriol. Llettyai tua 25 
o lenorion, o Ddehau a Gogledd, yn yr un gwesty ag 
ef ; ac yn ol arfer y frawdoliaeth hono, cynalient 
bob nos fath o noswaith lawen, i siarad ac ymgomio 
am farddas eu gwlad ; ond efe—mor wahanol i’w 
arferiad—a giliai yn gynar i'w wely, gan ddewis 
gorphwysdra yn hytrach nag hyd yn nod gym- 
deithas ei gyfeillion Ilenorol—yr hon oedd mor 
amheuthyn ganddo. Ar ei gais, cysgem ein dau 
yn yr un ystafell; ac nid oedd Clwydfardd a 
Gwilym Eryri yn  nepell. Penderfynodd 
ddychwelyd gyda’r trén oedd yn gadael Gorsaf 
Euston rhwng unarddeg a haner nos Wener. 

Ceisiais fy ngoreu ei gymhell i aros tan dranoeth, 
gan y buasai’r daith yn fwy cysurus iddo yn y 
dydd nag yn yr oriau trymaidd y nos. Pa fodd 
bynag, adref ymynaifyned. Aethum i’w hebrwng 
Vr Orsaf; ac ychydig feddyliwn pan yn ysgwyd 
llaw ag ef wrth ymadael, ac y dywedai, ‘“ Rhaid 
i mi fyned—y mae genych chwi ragor i’w wneud 
yma,’ mor awgrymiadol oedd ei eiriau, ac mai 
dyna y tro diweddaf y gwelwn ef ac y clywn ei 
lais. 

Dychwelodd adref i fynwes ei deulu yn ddyogel ; 
a dychwelodd yr afiechyd gydag ef, gan enill nerth 
a gafael arno o ddydd i ddydd. Cafodd gystudd 
maith a phoenus. Gweinyddid arno yn ddyfal a 
gofalus gan ddwylaw tyner ei briod hoff a’i ddwy 
ferch. Ceisiwyd cymhorth y meddygon goreu; a 
daeth y meddyg enwog, Syr Wm. Roberts, yr holl 
ffordd ac yn un swydd o Fanchester i Gaersws iw 
weled. Ond ni thyciai dim. Yr oedd ei afiechyd 
o natur ddyrys iawn, yn codi i ddechreu oddiar 
ryw anhwyldeb yn yr afu (liver), ac wedi cael ei 
ben yn mlaen cyn i neb dybied fod perygl. 
Treuliodd y bardd ddeufis olaf yn y “ porth,” 
ystafell ddifrif cystudd, a’i boenau ar brydiau yn 
arteithiol. Ond yn ystod yr amser hwn, dychwelai 
ei serch at ganu. Un diwrnod, galwodd yr hen 
delynor, Roberts o’r Drefnewydd, a’i fab, i edrych 
am dano; a gofynodd iddynt chwareu ei hoff 
alaw, “‘ Toriad y Dydd,” ac un arall o’i anwyliaid, 
“ Home, sweet home,” tra yr ymunai ei ddwy ferch 
yntau ar y berdoneg a’r crwth. Felly fu; ac 
ymddangosai wrth fodd ei galon yn gwrando 
arnynt. Dyma’r tro olaf iddo glywed acenion yr 
offeryn a ganmolodd gymaint, ac a garai mor fawr, 
“Telyn fy Ngwlad;” ac felly, yn ei eiriau am 

Ddafydd y Garreg Wen, “‘’Roedd pob tant yn 
chwarew’i ffarweliad ei hun.” 

Tystiolaetha pawb yn unfryd iddo oddef ei 
gystudd trwm a hirfaith fel Cristion ffyddiog, yn 
gyflawn o amynedd ac o ostyngedig barch i’r Drefn 
Fawr. Yr oedd hyn yn galetach gorchwyl i ddyn 
o'i anianawd ef, pan gofiom mor hoff o natur 
ydoedd, ac mor anhawdd oedd iddo ymadael 
a’r ddaear hawddgar hon yn ngwanwyn y flwyddyn 
pan ddisgynai can y gog a phrydyddion y dail ar 
ei glust, a phan oedd dolydd yr Hafren yn glasu i 
fywyd gerbron ei lygaid—tra y gorfodid ef i 
ymsynio, “’Rwyf fi yn dechreu marw, a 
chwithau’n dechreu byw.” Ond, yn ymostyngar, 
yn yspaid yr ymadrodd, “‘ Gwneler Dy ewyllys,” 
ac yn y gobaith gwynfydedig fod byd ar ol hwn, 
lle y mae prydferthwch, purdeb a daioni yn 
cartrefu, ehedodd ei enaid i’w helfen ei hun, ddydd 
Sadwrn, Ebrill 23, 1887. 


Gan fod adroddiad mor gryno a destlus wedi 
ymddangos am yr angladd yn Gwalia am Mai 4, 
nis gallwn wneud dim gwell na’i ddyfynu :-— 


CyMERODD claddedigaeth y bardd enwog a chlodfawredig 
John Ceiriog Hughes le am haner awr wedi dau o’r gloch 
brydnawn ddydd Mawrth diweddaf, yn mynwent Llan- 
wnog, sir Drefaldwyn. Gwasanaethwyd wrth y t¥ gan 
y Parch. D. Parry, M.A., ficer y plwyf. Yr oedd trefn 
y claddedigaeth fel y canlyn :—Cyfeillion a chymydogion, 
yr elor-gerbyd, galar-gerbydau, perthynasau. Wedi 
cyrhaedd eglwys Llanwnog, yr hon sydd tua dwy filldir 
o Gaersws, chwareuwyd anthem briodol ar yr amgylchiad 
gan Mrs. Arthur Hickman. Darllenodd y ficer y 
gwasanaeth agoriadol yn Saesneg, a’r Parch. J. Hughes, 
y curad, a ddarllenodd 1 Cor. xv. yn Nghymraeg. Wrth 
y bedd gwasanaethwyd yn Saesneg gan y ficer. Yr 
oedd yr arch yn un hardd iawn, wedi ei gwneud o dderw 
cadarn, caboledig, ac ynddi hi y gollyngwyd y bardd 

mawr a’r cyfaill diragrith i’r bedd. Yr oedd nifer fawr 
o goron-blethi ar yr arch wedi eu gwneud i fyny yn gywrain 
o'r blodau prydferth y canodd Ceiriog mor anwyl am 
danynt. Dyma y cyfan a dorwyd ar gauad yr arch :— 
“John Ceiriog Hughes. Bu farw Ebrill y 23ain, 1887. 
Oed 54ain.”” Yr oedd Cymdeithas y Cymmrodorion, 
Cymdeithas yr Eisteddfod Genedlaethol, a’r Rhyddseiri 
yn cael eu cynrychioli yn yr angladd. Derbyniwyd 
pellebron a llythyrau yn amlygu eu cydymdeimlad 4’r 
teula, a’u gofid oherwydd eu hanallu i fod yn bresenol, 
oddiwrth Mri. Stuart Rendel, A.S., D. Davies, Llandinam ; 
D. Evans, M.R.C.V.S., Haverfordwest; P. W. Corrigan, 
Cymdeithas Freiniol Dublin; T. Marchant Williams, 
B.A.; Stephen Evans, Llundain; E. Rowley Morris, 
Llundain ; W. Cadwaladr Davies, Bangor, &c. 


Ar y cyntaf, dymunai yn ei ewyllys gael ei 
gladdu yn ymyl ei rieni yn mynwent Llanarmon 
Dyffryn Ceiriog, ac i’r “‘angladd fod yn un preifat.” 
Ewyllysiai hefyd, ‘‘ Gwell genyf wasanaeth Eglwys 
Loegr ; a dymunaf yn mhellach ar fod caniatad 
yr awdurdodau priodol yn cael ei ofyn i blanu 
ywen Wyddelig wrth ben fy medd.”” Yn ddiwedd- 
arach, newidiodd y dymuniad blaenaf, gan ddewis 
yn hytrach gael gorwedd yn mynwent y plwyf y 
treuliasai ei flynyddau olaf ynddo—Llanwnog. 
Saif y Llan bychan prydferth ddwy filldir o Gaersws, 
ac mewn cwm bychan, neillduedig, yn ngwaelod 
gallt fawr o goed, a elwir “Glyn Mytton.” 
Adgyweiriwyd yr eglwys tua 25ain mlynedd yn 
ol, ond cadwyd yr hen oriel dderw a ddefnyddid 
gynt fel cdr ganu, a dodwyd hi yn ol ar draws yr 
eglwys rhwng y ddarllenfa a’r ganghell. Pan 
ymwelsom a’r lle fore Sul yn Awst, 1887, ni 
chlywsom fawr erioed mewn eglwys fechan wlad- 
aidd ganu melysach na phregeth amgenach. Ac 
islaw yr eglwys mae’r bedd hwnw a dyn ddynion 
ato am ganrifoedd lawer; a chodwyd colofn 

hardd arno, yn 1889, o waith Rhuddfryn, Corwen, 
trwy danysgrifiadau cyfeillion ac edmygwyr y 
bardd. Gall ymdeithwyr ar linell y Cambrian ei 
gweled o bell wrth fyned heibio. A diamheu o 
hyn allan y bydd llawer Cymro wrth drafaelu 
heibio Caersws yn dodi ei ben allan o’r trén er 
mwyn cael golwg ar y “ty lle bu farw Ceiriog,” 
ar y naill ochr; ac ar “ Lanwnog, anenwog hyd 
yn hyn,” fel man sydd yn cynwys Ilwch “ prif- 
fardd telynegol y Cymry,” ac un a dreuliodd ei 
fywyd i'w difyru, eu dyddanu, eu haddysgu, a’u 
lleshau. 

Yn ei gystudd diweddaf, cyfansoddodd yr englyn 
canlynol, gan ei fwriadu, meddir, yn feddargraft 
iddo ei hun :— 


Carodd eiriau cerddorol,—carodd feirdd, 
Carodd fyw’n naturiol ; 
Carodd gerdd yn angherddol : 
Dyma ei lwch, a dim lol. 


Clywsom aml un yn gofyn,—** Tybed mai Ceiriog 
ai gwnaeth ? tybed mai yn ei gystudd y gwnaeth 
ef ? ac ai tybed y bwriadai ef yn feddargraff iddo 
ei hun?” Pa’m? meddwn. Y mae’n wir i 
gyd; a’r dymuniad ar y diwedd yn gwbl gyson 4 
natur ddihoced yr awdwr. Beth sydd gasach i 
ddyn gonest a geirwir na meddwl y bydd ei lwch 
yn gorwedd tan weniaith anwir? Gwelir ynddo 
hefyd wyleidd-dra cysefin y bardd wrth son am 
dano ei.hun; cyfeiria yn y tair llinell gyntaf at y 
gorphenol—yr hyn a wyddai; nid oes air am y 
dyfodol, am yr hwn nis gwyddai ond trwy weith- 
rediad ffydd ; ac nid ar gareg fedd y dylid cyffesu 
flydd, am y rheswm mai arall yno fydd yn gwneud 
y gyffes trosom. 

Gwnaeth ei farwolaeth fwlch pwysig yn rhengau 
awenyddion Cymru; ac yr oedd ei golli ef, ar ol 
cynifer o feirdd a llenorion penigamp yn ystod y 
deng mlynedd cyn hyny, yn golled drom iawn i 
lenyddiaeth Gymreig. Syrthiodd yn anterth ei 
rwysg, wedi i'w athrylith ymddadblygu, ac ar ol 
iddo enill medr mawr a phrofiad helaeth ; pan oedd 
maes ei feddwl wedi ei wrteithio a’i drin yn gampus, 
a phan y gallesid disgwyl ffrwyth addfed a gwerth- 
fawr oddiarno am o leiaf ugain mlynedd yn rhagor. 
Traethwyd ar hyn yn helaeth ac yn deimladwy 
gan holl newyddiaduron Cymru, Cymraeg a 
Saesney, ar y pryd. Datganodd y beirdd eu colled 
am dano a’u galar ar ei ol, megys Clwydfardd, 
Dyfed, Tudno, Dafydd Morganwg, Watcyn Wyn, 
Isaled, Alafon, Elfyn, Ieuan JIonawr, Glan 
Llyfnwy, Tudwal, Idris Vychan, &c. Traddododd 
Mr. Marchant Williams (Syr Marchant yn awr) 
anerchiad dyddorol arno yn nghyfarfod y Cymmro- 
dorion yn Llundain yr un noson ag y darllenwyd 
sylwedd y llyfr hwn ; ac ymddangosodd erthyglau 
gan y llenor profiadol Llew Llwyfo ar “‘ Fywyd ac 
Athrylith Ceiriog’”’ yn y Geninen. Yn Eisteddfod 
Gwrecsam, 1888, cynygiwyd gwobr o £25 am y 
traithawd goreu ar ‘“‘ Athrylith Ceiriog.” Elfed a 
enillodd, ac y mae’r gwaith godidog hwnw wedi ei 
gyhoeddi yn Nghyfansoddiadau yr Eisteddfod 
ac yn llyfryn swllt. Nid oes fardd Cymraeg ag y 
treulir cynifer o “‘ Nosweithiau’”’ yn ei gwmni a 
Cheiriog ; yn darllen ac yn canu ei waith a dweyd 
ei hanes. Ac nid yw hyn ond dechreu; y mae 
miloedd heb eu geni eto a ddarllenant, a edmygant, 
ac a drysorant bob chwedl, a phob traddodiad am 
JOHN CEIRIOG HUGHES. 


— HuGHES A’I Fas, 


ARGRAFFWYR, 


ac GWRECSAM. 


